
Hvala pripada Allahu Uzvišenome, Gospodaru 
svjetova, a salavat i selam neka su na Njegovog i našeg 
miljenika, vjerovjesnika i poslanika Muhammeda, 
s.a.V.s., na njegov časni rod i plemenito društvo. 


Poštovani čitaoče, osluhni ovo kazivanje svojim 
srcem, tj. svojom vjerom! 


Pišući ovaj rad osjećamo se ovisnim o šefaatu Alla- 
hovog Poslanika, s.a.v.s., kod Uzvišenog Allaha. Vjeru- 
jemo da bez njegovog šefaata ne bi bilo nikakvog uspje- 
ha na ovom putu. 


Dužni smo ukazati na veličinu i korist našeg učenja 
salavata i selama na njega, s.a.v.s., radi našeg dobra i 
ovog i onog svijeta. Pametan vjernik lahko može uočiti 
veličinu i ozbiljnost učenja salavata i selama na Allaho- 
vog Poslanika, s.a.v.s., te potpunog poštovanja prema 
njemu, ako pogleda brojne ajete i hadise koji govore o 
tome, od kojih ćemo mi navesti samo neke. 


Uzvišeni Allaha kaže: Allah i meleci Njegovi blagosilja- 
ju Vjerovjesnika. O vjernici, blagosiljajte ga i vi i šaljite mu 
pozdrav! (33:56) 

I tako Mi Gospodara tvoga, oni neće biti vjernici dok za 
sudiju u sporovima međusobnim tebe ne prihvate i da onda 
zbog presude tvoje u dušama svojim nimalo tegobe ne osjete 
i dok se sasvim ne pokore. (4:65) 


U hadisu sa čvrstim predanjem za Vjerovjesnika se 
prenosi da je rekao: 


"Vidio sam u noći miradža meleka oborena na lice, 
odstranjenih krila i izmijenjena lika. Rekao sam: - O 
Džibrile, ko je ovaj melek i šta se zbilo s njim? Džibril 
mi odgovori: - Ovaj melek je bio od Bogu bliskih mele- 
ka, pa ga je Allah poslao da upropasti jedan narod a on 
se sustezao, iz samilosti prema njima. Zatim se Allah 
rasrdio na njega 4.000 godina, kao što vidiš. Rekoh: - 
Šta bi mu trebalo za njegovo pokajanje? U tom momen- 
tu Allah mi je objavio da mu je za njegovo pokajanje 
potrebno da prouči deset salavata na mene, što je on i 
učinio, pa ga je Uzvišeni Allah vratio na njegov prvo- 
bitni mekam. Taj melek ima 70.000 lica, na svakom licu 
70.000 usta, u svakim ustima 70.000 jezika, a svaki jezik 
tespih čini Allahu sa 70.000 tespiha, pa Allah od sva- 
kog izgovorenog tespiha stvori meleka koji od Allaha 
traži oprosta za onoga ko uči salavat na mene." 

Također se prenosi za Vjerovjesnika, s.a.v.s., da je 
rekao: 

"Došao mi je Džibril, sav ozaren od radosti, pa mu 
ja rekoh: - O Džibrile, nikada te dosad nisam vidio tak- 
voga. On mi reče: - O Allahov poslaniče, hoćeš li da te 
obavijestim o nečemu vrlo čudnom? - Hoću, rekoh ja, a 


on reče: - Kada sam stigao do brda (planine) Kaf, iza 
brda sam čuo jecaje, plač i preklinjanje. Otišao sam 
tamo kad ono Bogu bliski melek polomljenih krila i lica 
oblivenog suzama kako gorko plače. On me poznade a 
ija njega poznadoh. Bio je to jedan od Bogu bliskih me- 
leka, koji je na nebesima imao svoj položaj (serir), a oko 
sebe je imao 70.000 meleka, koji su mu služili. Taj me- 
lek bio je takav da je Allah od svakog njegovog daha 
stvarao meleka. Rekoh mu: - Šta je tvoj grijeh? A on mi 
odgovori: - Kada je došao Vjerovjesnik u Noći miradža 
stanovnici nebesa su mu, u znak počasti prema njemu, 
priredili dobrodošlicu, a ja sam tada bio preokupiran 
onim čime sam bio zadužen, tako da moje iskazivanje 
poštovanja prema njemu nije bilo upotpunjeno (a u 
drugom predanju hadisa stoji - Bio sam na svom 
položaju /seriru/ pa je pored mene naišao Mu- 
hammed,, s.a.v.s., a ja nisam ustao iz počasti prema nje- 
mu), pa me je Uzvišeni Allah kaznio ovom kaznom i 
postavio na ovo mjesto, kao što vidiš. Ja sam se obratio 
Uzvišenom Allah i šefaat činio za njega (a u drugom 
predanju se kaže: htio sam šefaat činiti za njega), pa mi 
je Gospodar svjetova rekao: - Neću primiti tvoje zagova- 
ranje (šefaat) za njega dok on ne prouči deset salavata 
na Mog miljenika, Muhammeda, s.a.v.s. Kada je taj me- 
lek proučio deset salavata na tebe, Allah mu je oprostio 
njegov grijeh i otklonio iskušenje koje ga je snašlo, pa 
su mu ponovo iznikla krila i Uzvišeni ga je, bereketom 
učenja salavata na tebe, vratio na prvobitni položaj." 
Na osnovu navedenih hadisa da se zaključiti, a i is- 
lamski učenjaci ukazuju na to da vjernik, ako zapadne 
u nemilost Božiju, drugim riječima ako se Uzvišeni 
rasrdi na njega, pa usljed toga zapadne u vrlo teška 


iskušenja, probleme, poniženja, bolesti, fukaraluk i 
slično, treba se obratiti i prihvatiti da što više salavata 
prouči na našeg poslanika, Muhammeda. s.a.v.s., i nje- 
gov rod. 


Kod mnogih ljudi su njihova "krila" slomljena, a da 
toga nisu ni svjesni, te su tako zapali ili zapadaju u 
neviđene bijede. Koliko je onih koji pišu ili govore a 
čija misao ne može visoko da se vine i zaleprša. Nisu li 
im salomljena krila njihovog duha, uma, misli, pa tako 
nisko padaju. I na kraju ih vidiš da su se sa svojim misli- 
ma spustili ili pali na lešinu, kako reče jedan arapski 
pjesnik: "Ako vrana predvodi jedan narod, ona će ih 
odvesti na pseću lešinu". Pod lešinom ili krepašćinom 
ovdje podrazumijevamo dunjaluk u svom njegovom 
negativnom izrazu i smislu. Naime, u jednom od svo- 
jih hadisa i Vjerovjesnik, s.a.v.s., dunjaluk je prispodo- 
bio krepanom jaretu. Tako se mnogi upuštaju da pišu 
ili govore, a cilj njihovih misli, govora i pisanja svodi se 
na postizanje dunjalučkih dobara, zbog kojih dolazi do 
međusobne mržnje, svađe, klevete, podvale i raznih 
drugih grijeha. 

U jednom hadisu Vjerovjesnik, s.a.v.s., ukazao je na 
uzrok slabosti muslimana koji će doći poslije njega, a 
taj uzrok slabosti je ljubav prema dunjaluku. 


"Uskoro će na vas nasrnuti narodi svijeta, kao što 
gladna životinja nasrne na svoju zdjelu sa hranom!" 
"Hoće li nas tada biti malo, Allahov poslaniče?", upita- 
li su. "Naprotiv, biće vas puno", odgovorio je Poslanik, 
"ali ćete biti samo pjena, poput one koju bujica nosi, a 
Allah će iz srca vaših neprijatelja sigurno odstraniti 
strahopoštovanje prema vama, a u vaša srca će ubaciti 
slabost!" "A šta je ta slabost, Allahov poslaniče?", upita- 


li su. "Ljubav prema dunjaluku i preziranje smrti!", 
odgovorio je Poslanik. 


Iz hadisa se jasno i nedvosmisleno vidi da je uzrok 
naše slabosti, i pored mnogobrojnosti muslimana, lju- 
bav za dunjalukom. Za tu ljubav se komotno može reći 
da je majka mnogih grijeha, jer su mnogi ljudi, kako vi- 
dimo, zbog te ljubavi prema dunjaluku jedni drugima 
zavidni, zatim, jedni druge mrze, ohole se, varaju, kri- 
vo mjere, krivo se kunu, lažu, itd., a sve u cilju stjecanja 
i zadržavanja pojedinih dunjalučkih dobara, ne samo 
materijalne prirode nego i dobara u smislu ovosvjetske 
slave, časti, ugleda, društvenog položaja. A na sve to ih 
tjera ljubav za ovim svijetom (dunjalukom). Sasvim je 
prirodno da će se muslimani u takvoj borbi između 
sebe iscijepati i oslabiti te postati lahkim plijenom i 
žrtvom din-dušmanima. 

Eto, na osnovu toga i tako shvaćenog hadisa 
možemo shvatiti šta je pravi uzrok lošeg stanja i sla- 
bosti muslimana od prije nekoliko stoljeća pa do da- 
nas. Većina njih su poput bolesnika koji ne mogu i ne- 
maju snage da se odbrane od vanjskih neprijatelja. 
Svaki čovjek, iole pošten, može vidjeti tu, oko sebe, 
kud god se okrene, tačnost ove konstatacije, a pogoto- 
vu spomenutog hadisa. Prema tome, za takvo naše 
stanje nisu krive sufije, evlije, zikrovi i turbeta, kako to 
nažalost neki djetinjasto navode, bilo u usmenoj ili pisa- 
noj formi, kao npr. autor na naš jezik prevedene knjige 
Pouke iz Bosne. Zalosno je kako to ne uočavaju u hadisu 
- Pejgamber, s.a.v.s., jasno je ukazao na uzrok našeg 
stradanja i pada - a i ne umiju da se osvrnu oko sebe. 


Ovo djelo koje je, čitaoče, pred tobom pisano je sa 
željom da njim bude zadovoljan Uzvišeni Allah, te je 


kao takvo namijenjeno vjernicima i samo vjernicima, 
bili oni ma kakve profesije. Zato smo nastojali da što je 
više moguće izbjegnemo stranu terminologiju, tj. termi- 
nologiju preuzetu izgrčog, latinskog, engleskog, fran- 
cuskog i drugih jezika nemuslimanskih naroda, 
čuvajući našu bošnjačku i terminologiju koja je u opti- 
caju kod muslimanskih naroda. Ovo podvlačim zato 
što sam čitao neka djela koja, bilo da su prevođena 
bilo pisana na našem jeziku a koja su krcata takvom 
terminologijom da ti se kao vjerniku i učenom čovjeku 
zgadi. A sve je to zbog toga što oni žele da se dodvore 
svom najgorem dušmaninu! 


Nismo se obazirali na to hoće li običan svijet biti 
zadovoljan nama, odnosno sa stavovima koje iznosimo 
u ovoj knjizi, jer većina ljudi nije zadovoljna ni sa svo- 
jim Stvoriteljem, koji ih je stvorio i koji ih hrani. 

Kad sam ranije napisao knjigu Pravi put i stranputice i 
pošto ju je pročitao moj šejh, veliki sufijski učitelj, h. 
Halid Salihagić - Hulusi, k.s., rekao mi je da je sve tačno 
što sam napisao, ali je i dodao rekavši: "Da si, Bogdo, 
još!" Te njegove lijepe riječi su mi davale podršku i sna- 
gu a na jedan određen način i zaduženje da napišem još 
koji rad i to bi bio glavni uzrok pisanja i ovog djela. 

Nikad nije bilo lahko pisati, a pogotovo danas, kad 
piše i ko treba i ko ne treba, tako da se ne Zna ni ko pije 
ni ko plaća. Zaista mnogi zbunjuju muslimane širom svi- 
jeta svojim nezrelim, osakaćenim, bolesnim, djetinjastim 
i sl. govorenjem ili pisanjem. Ovo iznosim na početku 
knjige zbog toga da na jedan ovakav način ukažem i na 
ovu ali i na druge knjige. 

Evo, navešću jedan primjer. U današnja vremena 
nerijetko smo u prilici čitati ili slušati pojedine musli- 

mane koji tvrde da turbeta treba porušiti. Začudo! Zna- 
mo da su četnici i ustaše rušili i ruše turbeta. Kako to 
da se oni najednom, i ne znajući, nađoše u istim stroju 
sa četnicima, ustašama i drugim neprijateljima islama!? 
Neprijatelji islama i muslimana dobro znaju da su i 
naša turbeta, groblja, džamije, tekije, i ostala obilježja 
islamskih naroda - međaši (menjici) naše islamske kul- 
ture i tradicije, pa ta obilježja i simbole žele što prije 
zatrti, kako se ne bi znalo da je to ikada bila teritorija ili 
prostor na kome su živjeli ili žive muslimani. One 
između nas koji zagovaraju rušenje turbeta i 
nepoštivanje istih podsjećam na halifu h. Omera, r.a., 
koji, kada je osvajao Palestinu, Siriju, Irak..., nije tamo 
porušio turbeta pojedinih pejgambera i ranijih velikana 
islamskog učenja a koja je zatekao on i njegova vojska, 
niti su to radili halifa h. Osman, r.a., niti halifa h. Alija, 
r.a., a niti muslimanski vladari koji su slijedili iza njih. 
Ko je bolje mogao razumjeti poruku Kur'ana i Hadisa 
od gore navedene trojice halifa, koji su bili učenici sa- 
moga vjerovjesnika Muhammeda, s.a.v.s. Ne može se 
ni pomisliti a nekmoli prihvatiti da je neko danas, u 
ova vremena, bolje razumio učenje islama od njih. 
Mnoga ta turbeta, kao i druga znamenja, i dan-danas 
postoje, mogu se i treba ih zijaretiti i osvjedočiti se na 
ovo što smo rekli. 


Znamo mi dobro, poznato je to, da mnogima, a i nji- 
hovom šejtanu, smetaju pravi ljudi i kada su u grobovi- 
ma, tj. kada su preselili sa ovog svijeta, a kamoli živi. 

Neka nas Uzvišeni Allah vodi pravim putem, u 
svim pogledima, onako kako je On zadovoljan. Amin. 


G 

TEVHID - MONOTEIZAM 


Uzvišeni kaže: Da ima u njima (nebesima i zemlji) bo- 
gova osim Allaha, propali bi (nebo i zemlja). 


Allahov Poslanik, s.a.v.s., rekao je: "Najefdalnije što 
sam rekao ja i vjerovjesnici prije mene je: La ilahe illallah 
(Nema boga osim Allaha)." 


U ovom poglavlju ćemo govoriti o tevhidu (jedinstvu, 
jednoboštvu, monoteizmu). Tevhid je temelj i osnova 
naše vjere, te zbog toga ga moramo ili trebamo osvijetliti 
što je više moguće iz raznih uglova. Pošto je on temelj 
naše vjere sasvim je prirodno da ga trebamo dobro savla- 
dati i izučiti. Nije slučajno da je Poslanik, s.a.v.s., u 
gore spomenutom hadisu upravo na to uputio. 


Ovo je teška tema, te joj zato valja prići i oprezno. 
Mnogi su se u historiji spotakli na ovom problemu. 
. Postoji istinsko učenje o tevhidu (monoteizmu) i ono je 
samo jedno, za sva vremena, a to je islamski pogled na 
taj problem. 


Postoje i drugi, izvan islama, koji zagovaraju učenje 
o jedinstvu Boga, kao što su kršćani, židovi i drugi. 
Međutim, sa stajališta islama, tj. istinskog pogleda na 
Uzvišenog Allaha i svijet, njihovo učenje je kvazi- 
učenje o monoteizmu, jer nikakvo dvojstvo, Ko jeva 
višeboštvo ne dolazi u obzir. To je sušta istina. Šejtan 
se je pobrinuo da zbuni ljude i preko svojih sljedbenika 
uzakoni višeboštvo (širk). Mnogi od njih pozivaju se 
čak i na poslanika Ibrahima, a.s., a za njega Uzvišeni 
Allah kaže: Rekoše: "Budite židovi ili kršćani, bićete na 

pravom putu," Reci: "Naprotiv, (mi slijedimo) čistu Ibrahi- 
movu vjeru, a on nije bio od idolopoklonika. Što znači da 
oni jesu. I drugi ajet iz Časnog Kur'ana, u kome 
Uzvišeni Allah veli: Ibrahim nije bio židov, a niti kršćanin, 
nego je bio čisti (prirodni) musliman. 


Iz završetka prvog citiranog ajeta vidi se da Ibra- 
him, a.s., nije bio od mnogobožaca, a u istom ajetu se 
spominju židovi i kršćani, koje Kur'an smješta upravo 
tim ajetom među mnogobošce, ako znamo čitati ajete. 
Jasno se iz teksta Kur'ana vidi da ih Kur'an (židove i 
kršćane) svrstava među mnogobošce. Kršćani za Isaa, 
a.s., kažu - sačuvao nas Allah od toga - da je on sin 
Božiji, a Kur'an, kad god spominje Isaa, a.s., Za njega 
kaže da je sin Merjemin. Mi muslimani dobro znamo i 
vjerujemo da je čista h. Merjema, a.s., rodila Isaa, a.s., 
bez oca, tj. bez začeća čovjeka, posredstvom meleka 
poslanog od Allaha, dž.š., da joj se pokloni čisto čedo, 
pa je to zbunilo neke te misle da je Allahovo dijete, a 
zaboravljaju da je on Allah, dž.š., Adema, a.s., stvorio i 
bez oca i bez majke. 


Kad Kur'an govori o Isau, a.s., između ostalog kaže: 
Šta je Mesih (Isa), sin Merjemin, osim poslanik, a majka mu 
je bila iskrena. Njih dvoje su jeli hranu... Pogledajmo kako 
divno Uzvišeni objašnjava, pa nam prvo kaže ko je Isa, 
a ko Merjema, a drugo, ukazuje nam na to da su jeli hra- 
nu, da bi nam time ukazao da su stvorenja, odabrana, 
ali ipak stvorenja, ovisna o hrani, a Uzvišeni Allah je ne- 
ovisan od svega, pa normalno i od hrane. Kako neko 
može biti Bog a da je ovisan o hrani!? 


Mi se ovdje nećemo previše zadržavati na 
objašnjenjima kršćanskog, židovskog, filozofskog i 
drugih monoteizama, jer su oni, svi, plod fiktivnog, od- 

nosno imaginarnog razmišljanja. Mi hoćemo i samo to 
želimo da se širi i prihvata tevhid (monoteizam) na 
način kako to Uzvišeni i Njegovi poslanici nepatvorno 
dostavljaju Allahovim robovima. 


Freba se dobro čuvati iracionalnog tevhida. To je, 
drugim riječima, šejtanski pokušaj učenja o tevhidu, 
kao pandan realnom tevhidu. Naime, to se dobro vidi 
iz ciklusa ajeta poglavlja El-Earaf (10-17. ajet) u kome se 
vodi dijalog između Stvoritelja i prokletog šejtana, kad 
šejtan kaže: Reče (iblis): Zbog toga što si mi dao da budem 
zaveden... Iz njegovih riječi što si mi dao da budem zaveden 
vidi se na što šejtan smjera, tj. hoće kazati da je u pitanju 
jedinstvo akcije, drugim riječima jedinstvo djelovanja. 
Znači, kad je kriv, tj. kad je pogriješio, hoće taj svoj gri- 
jeh opravdati jedinstvom djelovanja Uzvišenog. Dru- 
gim riječima, hoće da kaže da on nije kriv. To je 
kur'anski primjer kako i šejtan u svojim mahinacijama 
i spletkama ne preza ni od pitanja tevhida kada mu to 
zatreba. ; 


Mnogi su nasjeli ili nasijedaju i dan-danas takvim 
šejtanskim opservacijama, jer šejtan je i sad, relativno 
govoreći, živ i došaptava u čovjeku takva zavođenja i 
obmane. Hoću reći da se on umiješa u misli onih koji 
su pod njegovom dominacijom, pa se s njima i identifi- 
cira, a da oni to i ne znaju. Može se komotno reći da su 
oni tada medij šejtanov, pa se oni i ponašaju i rezonuju, 
shvataju na način kako to on želi. Zato ćeš vidjeti 
mnoge ljude da isto ili identično rezonuju kao i šejtan 
u spomenutom ajetu. Naime, on ih navodi na isto kli- 
zalište na kojem je i on svratao, da i oni svrataju. Tako 
ćeš čuti mnoge kad pogriješe da govore: "Bog je htio, 
sudbina je htjela da mi pogriješimo." Tada se ne libe, 

kada je u pitanju grijeh i vlastite gluposti, da to prav- 
daju tevhidom. Divno kaže naš savremenik, veliki is- 
lamski učenjak iz Egipta, šejh Mutevelli eš-Ša'ravi u 
jednom svom predavanju na egipatskoj televiziji, go- 
voreći o fenomenu sudbine, kad kaže: "Mnogi su me 
pitali o sudbini, vezano za činjenje grijeha, je li im to 
suđeno, tj. da oni nisu krivi, tj. hoće se odreći krivnje 
za svoja djela, a niko me ne upita za dobra djela. To 
hoće i uglavnom sebi pripisuju." Kako je divno primi- 
jetio! To se i nama mnogo puta dešavalo. 

Na osnovu navedenog vidi se da se moramo strogo 
i nepatvorno držati izvornog tevhida, tj. učenja o je- 
dinstvu. 


+ b+ 


Postoji pet islamskih šarta, a prvi među njima je ke- 
limei-šehadet, koji se sastoji od riječi: "Nema boga 
osim Allaha, a Muhammed, a.s., Njegov je poslanik." 
Znači prva rečenica je tevhid - učenje o jedinstvu Boga. 


Šejhul-Ekber, k.s., u svojoj brošuri Stablo bitka 
između ostalog kaže da islamskim šartovima odgovara 
ili su im primjer pet čula na čovjeku, a to su čulo miri- 
sa, Vida, okusa, dodira i sluha. Tako, kelimei-šehadetu 
odgovara ili mu je primjer čulo mirisa, tj. disajni organ, 
namazu odgovara čulo vida, postu odgovara čulo oku- 
sa, zekatu odgovara čulo dodira, a hadžu odgovara 
čulo sluha. 


Vratimo se prvom šartu, tj. tevhidu, odnosno je- 
dinstvu Uzvišenog Boga i poslanstvu Muhammeda, 
s.a.V.s., pošto mu odgovara čulo mirisa, tj. disajni or- 
gan, odatle strašno veliku pouku možemo uzeti. 

Čovjek dokle god diše smatra se živim. Drugim 
riječima, dokle god neko prihvata jednistvo Boga, tj. 
Allaha kao jedinog boga i poslanstvo Muhammeda, 
S.a.V.s., on je još duhovno živ, njegov vjerski (duhovni) 
puls još kuca i ne smije ga se smatrati nemuslimanom, 
makar bio i veliki grješnik: makar mu i zakazao duhov- 
ni vid (tj. makar i ne obavljao namaz), i duhovni okus 
(tj. makar i ne postio), i duhovni opip (tj. makar i ne 
dijelio zekat) i duhovni sluh (tj. makar i ne obavio 
hadž). To je učenje Ehli-sunneta vel-džema'ata. 


Ovo smo namjerno naveli zbog toga što smo mnogo 
razočarani izjavama mnogih neukih muslimana širom 
svijeta, koji proglašavaju nemuslimanima one koji još 
vjeruju i ne ostavljaju kelimei-šehadet, i tako se bespo- 
trebno međusobno šikaniraju te time zauzimaju nedo- 
puštene stavove u ovom pogledu. 


+ dG 


U jednom se hadisu spominje da su riječi La ilahe 
illallah (Nema boga osim Allaha) teže od nebesa i Zemlje. 
Kako i ne bi bile kad su i nebo i Zemlja i ono što je iz- 
van nebesa i Zemlje poriveno u moru tevhida? Drugim 
riječima, sve se talasa u jedinstvu, i ono što mi vidimo i 
ono što ne vidimo. Jedinstvo je bez obala. 


Treba znati da su riječi Nema boga osim Allaha formu- 
la nebesa i Zemlje i svega što je između njih i izvan 
njih, kao što je, npr. formula vode (H2O), koja je ista, 
bila voda u čvrstom, tečnom ili plinovitom stanju. 
Tako ćemo lakše shvatiti poruku da su riječi tevhida 
teže od nebesa i Zemlje. 

+x+r%+ 


Naša vjera islam nas ne zove u jedinstvo, kaže veliki 
sufijski učitelj Šejhul-Ekber, k.s., čime hoće reći da smo 
mi već u jedinstvu, nego nas zove da prihvatimo riječi 
koje su obznanjene preko poslanika, tj. da prihvatimo 
otkrovenje o jedinstvu. Ukratko, on doslovno kaže: "1s- 
Jam nas ne zove u tevhid, nego nas zove da prihvatimo 
kelimei-tevhid" jer je jedinstvo, po učenju islama, sušta 
realnost, istina sama po sebi. 


+ + 


Znamo po akaidskom učenju da je Allah nužno 
postojanje samo po sebi, a mnogoboštvo uopće ne 
postoji. Hoćemo da kažemo da ne postoji nikakav 
Božiji sudrug, suparnik i tsl. Znači, širk (mnogoboštvo) 
nema svog postojanja. On je izmišljen, drugim riječima, 
on je najobičnija fikcija. Zna se, na osnovu Kur'ana, da 
ga Allah, dž.š., neće nikome oprostiti. Na osnovu gore 
navedenog zna se da nema u postojanju osim Allah, 
kao Bog, pa neki kad zagovaraju riječi da nema u op- 
stojanju osim Allah time ukazuju da ne postoji drugi 
bog, nema ga, izmišljen je. Zato je širk toliko opasan, 
jer vodi u fikcije, drugim riječima on vodi u neposto- 
janje, jer on ne postoji, odnosno vodi u propadanje, 
vodi ka nepostojanju, uništavanju. Zato je vatra širka 
najopasnija vatra, i mjesto je u vatri onima koji zagova- 
raju širk i koji idu putem širka. 

Treba pogledati vatru. Ono što se baci u nju nestaje, 
uništava se, te se tako bacati u vatru Znači bacati se u 
uništenje. Vatra je, kao znak, znak uništavanja. Ako ova 
vatra, koja je lik, znak vatre, ovako uništava, ja kako tek 
stvarna, džehennemska ili vatra širka uništava? 

Dok smo kod vatre, da ti kažem za još neke vatre 
koje uništavaju, kao što su vatre oholosti, zavidnosti, 
škrtosti, mržnje, itd. Zašto je oholost vatra? Rekli smo 
da vatra uništava, a pogledajte ohola čovjeka kako bi 
uništio drugog koji mu se suprotstavi. Za zavidnost 
Pejgamber, s.a.v.s., kaže da "uništava dobra djela kao 
što vatra uništava drva." Vidjeli ste i velike zavidnike 
kako bi iz zavidnosti druge uništili, tako da se jasno 
vidi da zavidnost ima tendenciju uništavanja. Zatim, 
mržnja je, također, vatra, koja uništava i onoga ko mrzi 
i onoga koga se mrzi, kao i gore spomenute vatre. Pogle- 
dajmo škrtost, kako zbog nje stradavaju mnogi ljudi 
kojima se uskraćuje zbog škrtosti, drugim riječima 
uništava ih se. Tako škrt čovjek rezonuje: "Nek drugi i 
propadne...", zbog njegove škrtosti. Tako i druga nega- 
tivna ljudska svojstva su gotove vatre, a sva skupa 
imaju određenu vezu sa širkom. Iz njegove su baze. 
Nismo s tim rekli da su ta svojstva baza klasičnog 
širka. Zato nije čudo da veliki islamski pjesnik Omer 
Hajjam kaže: 


Gdje je raj, na kom se naš svećenik blaži, 
A gdje li je pako, s kojim nas on straši? 
Kad upitah pira, s podsmjehom mi reče: 
1 jedno i drugo - ti u sebi traži!" 


+ GE 


Ljudski duh je na svom putu zaspao, tj. spuštanjem 
u ovaj svijet, pa se tako sanja izvan tevhida, pa sa staja- 
lišta njegovih snova i stanja on nije u tevhidu, iako to 
jest, sa realnog stanovišta. Lakše nam je na osnovu 
ovoga razumjeti hadis koji glasi: "Svijet spava, a kad 

umre probudiće se." Riječi "svijet spava" znači spava i 
sanja ono što nije tačno sa realne tačke gledišta. Islam 
je tu da probudi čovjeka, odnosno da ga oživi iz smrti 
sna. Naime, po Kur'anu i Hadisu spavanje je vrsta 
smrti. Allah, dž.š., kaže: On je Onaj koji vas usmrćuje 
noću... a Allahov Poslanik, s.a.v.s., nakon buđenja iz 
sna učio dovu: "Hvala Allahu koji nas je proživio, nak- 
on što nas je usmrtio." Islam je, dakle, tu da duhovno 
probudi i samim tim oživi ljudski duh. U poglavlju 
Ratni plijen Allah, dž.š., kaže: O vjernici, odazovite se Al- 
laku i poslaniku Njegovu, kada vas pozove onome (vjeri) što 
će vas oživjeti! (El-Enfal, 24.) Znači, duhovno se zaspalo 
na putu, gdje se vidi i doživljava irealno. Pošto snove 
treba tumačiti, na osnovu Kur'ana j Hadisa može se 
zaključiti ko stvarno postoji, ko stvarno i realno djeluje, 
živi, itd. Tako je govoreći jezikom stvarnosti, a ne jezi- 
kom relativnosti. 


LE JELJ 


Moj poštovani i cijenjeni učitelj, govoreći između os- 
talog jednom o jedinstvu, da bi isto približio učeniku, 
naveo je primjer mora i riba u moru, pa kaže: "Sabrale 
se ribe u moru kod najstarije ribe, da je pitaju za riječ 
voda. Čuli su za tu riječ ali ne znaju šta je to voda. A 
stara riba im reče: 'Vi ste se i rodile u vodi i živite i 
umirete u vodi i zato ne znate šta je to voda. Kada biste 
vi imale nešto suprotno vodi, onda bi tek shvatile šta je 
to voda." Eto tako se ljudski um ne može snaći u po- 
gledu jedinstva, jer Uzvišeni Allah nema svoje suprot- 
nosti, niti para. To je strogo jedinstvo, te je tako izvan 
dometa razumske spoznaje, što znači da razum, sam 
po sebi, nikada ne može dosegnuti tu spoznaju, ukoli- 

ko mu se ne pomogne od Uzvišenog, preko poslanika. 
Razum je izgubljen tamo gdje nema suprotnosti, kad 
ne može nešto s nečim porediti. Njegova poljana je svi- 
jet, a ne Hakk, Jedan, Jedini, jer je svijet stvoren na su- 
protnostima. Uzvišeni kaže: Svaku smo stvar stvorili u 
paru. Tako da mi znamo šta je svjetlo na osnovu mraka; 
znamo šta je mehko u odnosu na tvrdo, šta je dolje u 
odnosu na gore, hladno u odnosu na vruće, itd. Post- 
avlja se pitanje da li bi razum shvatio šta je svjetlo da 
nema mraka, šta je mehko da nema tvrdog... itd. Pošto 
Uzvišenog nema s čime uporediti, ostaje kratkih ruka- 
va. 


Prema tome, gurati razum tamo, beskorisno je, što 
ne znači da Uzvišenog Hakka nije moguće spoznati. 
Vjerovjesnik, s.a.v.s., u hadisu kaže: "Razmišljajte o Al- 
lahovim stvorenjima, a nemojte razmišljati o Allahu!" 
Nije ta zabrana uzalud postavljena od Zakonodavca 
(Poslanika, s.a.v.s.). Hoće se reći, a Allah najbolje zna, 
da um ne treba slijediti misao o tom pitanju i da ne tre- 
ba tražiti rješenje iz misaonog opusa - zalutaće, nego 
znanje o Allahu um treba tražiti od Objave i Poslanika. 


Hazreti Rabiju el-Adeviju, r.a., pitali su: "Kako si 
spoznala svoga Gospodara?", na što je ona odgovorila: 
"Sa svojim Gospodarom sam spoznala svoga Gospoda- 
ra." Ova čuvena velijullah žena nije nipošto slučajno 
rekla da je s Gospodarom spoznala Gospodara. Treba 
znati da je Gospodar jedno od brojnih Allahovih ime- 
na, a ona je upravo to spomenula. Htjela je time kazati, 
kada je rekla Gospodar, to da smo mi automatski Nje- 
govi robovi, a Gospodar je onaj ko naređuje, a rob je 
onaj ko izvršava. Kao da nam je rekla: "Spoznala sam 
Ga držeći se Njegovih naređenja i zabrana." To je jedi- 


21 


ni put, a ne nikako filozofiranje, razmišljanje ili neki 
drugi način. To znači: treba se praktično i stvarno Nje- 
mu putovati izvršavajući naređenja i zabrane, a ne da 
Ga se izmišlja. Pa kada se tim putem dođe u Njegovu 
blizinu, na što je ukazano Kur'anom i Hadisom, tada 
će se doživjeti ono što će se doživjeti. 


U kudsi-hadisu Uzvišeni Allah kaže: "Od onoga sa 
čim Mi se približavaju oni koji Mi se približavaju Ja 
najviše volim da Mi se približavaju sa onim što sam im 
Ja stavio u dužnost (farzovi). Uz to, Moj rob Mi se ne- 
prestano približava i sa dobrovoljnim ibadetima (nafila- 
ma), sve dok ga Ja ne zavolim, a kada ga zavolim, nje- 
gov sam sluh kojim sluša, njegov vid kojim gleda, 
njegova ruka kojom radi, njegova noga kojom hodi..." 

To je pravi put približavanja, a ne misaoni. Ili drugi 
hadis kad kaže: "Ako se on Meni približi za pedalj, Ja 
se njemu približim za aršin, ako on Meni za aršin, Ja 
njemu za hvat. Ako on prema Meni ide pješice, Ja pre- 
ma njemu žureći." Ali tim, gore navedenim putem. 


kr 


Čuveni sufija Džunejd el-Bagdadi, k.s., kaže: "Na 
početku sam mislio da ja Njega tražim, a kad sam sti- 
gao do Njega, tada sam saznao da On mene traži, i 
mislio sam da ja putujem Njemu, a kad sam stigao u je- 
dinstvo, tada sam saznao da sam i na početku bio u je- 
dinstvu." 


Jedan sufijski pjesnik kaže: "Ti u Nedždu, a pitaš za 
Nedžd." To je npr. kao kada bi čovjek putovao i došao 
u to mjesto, pa se tu probudio, a ne zna da je u tom 
mjestu, kao npr. Sarajevo. Pošto nije nikad bio u Saraje- 

vu i ne zna šta je Sarajevo, pita: "Gdje je to Sarajevo?" 
Sve je to krivo neznanje usnulosti. Tako je mene neki 
čovjek pitao, koji je bio nepismen, pa čuo na radiju ili 
televiziji da spormninju Evropu: "Gdje li je ta Evropa?" 
Vidite šta neznanje radi! On u Evropi, a ne zna gdje je 
Evropa. 


LE JEJ 


Po mom dubokom uvjerenju nema višeg zastora 
spram jedinstva i Uzvišenoga od neznanja. Ovdje mis- 
lim na neznanje sa islamske tačke gledišta. Nije čudo 
da veliki sufija Šejhul Ekber, k.s., u jednom svom stihu 
izjavljuje: "Da nije tvog neznanja ne bi bilo ni tebe." 
Hadži hafiz Husni-ef. Numanagić, k.s., rekao je: "Kako 
god pomisliš o Allahu, nije tako!" Jednom prilikom 
sam na snu čuo glas koji mi kaže: "Allahovo Ja je is- 
tinsko ja, a ljudsko ja je odraz Allahovog Ja." Kada sam 
se probudio i vrlo brzo iza toga taj san ispričao svom 
šejhu, on mi na to reče: "To ti je melek saopćio i taj san 
je istinit, tačan." Pogledajte ovdje jedinstvo stvarnog 
Subjekta u svim svjetovima. Znači, mi smo slični brdi- 
ma i dolinama, gdje se čuje eho istinskog ja i ne treba 
ići za svojim ehom da se ne bi zalutalo. Eho je uvijek 
ovisan o onome ko se izražava. Pošto je to jedno istinsko 
ja, koje pripada Uzvišenom, ono i u svom odrazu nosi 
poruku da je jedno i da ne trpi drugo ja. Odatle kod 
ljudi sukobi između njihovih "ja", jer su odraz tog jed- 
nog "Ja", koji ne trpi to drugo "ja". Znači, uvjetno 
rečeno, obojeni su tom bojom, odnosno tom porukom, 
a da toga nisu ni svjesni. 

Znači, postoji jedinstvo Subjekta, koji je jedini realan, 
postoji jedinstvo Njegovih svojstava, koja su, također, 

jedino realna, i postoji jedinstvo Njegovog djelovanja, 
koje je jedino realno. 


+ + GX 


Jednom prilikom šejh Halid-ef. Hulusi, k.s., go- 
voreći o jedinstvu Uzvišenog Allaha naveo je primjer 
jedne ogromne kuće sa veoma mnogo prozora, u kojoj 
kada bi jedno ogromno svjetlo gorjelo, a posmatrač iz 
daleka u mraku (svoga neznanja) posmatrao tu kuću, 
njemu bi se učinilo da mnoga svjetla gore, zbog mnogo 
prozora na koje se svjetlo pojavljuje, a kada bi tamo 
došao, vidio bi da gori jedno svjetlo. Zato nije ni čudo 
da sufija Ebul-Atahija, k.s., u svom bejtu (stihu) kaže: 
-U svakoj stvari ima Njegov znak, koji ukazuje na to 
da je On jedan." Zaista treba pogledati u svaku stvar i 
vidjeće se upisana poruka jedinstva u njoj. Pogledajmo 
npr. jedno brdo, samo jedno je takvo, zatim čovjek, 
životinja, rijeka, more, sunce, mjesec, zvijezda... samo 
je po jedno takvo, drugo je različito, i sve ostalo je 
samo, izrazito po jedno. Zar nam ta svaka stvar time ne 
priča o jedinstvu Njega? Kažu da je Platon rekao: "Je- 
dan jedno stvara." Nije ni čudo da je takvu stvar rekao 
kada ga je iz komšiluka, sa Bliskog istoka zapljusnulo 
pejgambersko učenje. 


Šejh mi je, pričajući o tevhidu, jedanput naveo ovaj 
primjer: "Jedna fabrika može imati hiljade raznih 
mašina i sve te mašine, neovisne jedna od druge, 
pokreće jedna zajednička energija - struja", aludirajući 
time na jedinstvo svojstava. Govoreći relativnim jezi- 
kom, melek ima moć ili snagu, čovjek ima moć ili sna- 
gu, džin ima moć ili snagu... i to je tačno, ali sa relativne 
tačke gledišta, a sa stvarne tačke gledišta niti melek, niti 

čovjek a niti džin ima snagu, što odgovara hadiskim 
riječima: "Nema moći i snage osim Uzvišeni Allah" A i 
Kur'an kaže: Sva snaga pripada Uzvišenom Allahu (El- 
Bekare, 165.), bilo gdje da se manifestira, pa se nas doi- 
ma, zbog mnogo mjesta na kojima se manifestira ta sna- 
ga, da ta mjesta imaju svoju snagu. Tako zbog svog 
vjerovanja da neko drugi ima moć ili snagu mimo Alla- 
ha, vjerovanja koje nije u skladu sa kur'anskom poru- 
kom, tim pripisivanjem moći drugome zapada se u 
sfere širka, koji za sobom povlači konsekvence ili poslje- 
dice kazne, pa dotičnu osobu Allah zbog te zastrtosti, 
bolje reći neznanja, prepušta na nemilost onome kome 
on pripisuje moć, zbog tog grijeha. 

Pogledajmo oca tevhida Ibrahima, a.s., kada je bačen 
u vatru, još dok je letio u zraku melek Džebrail, a.s., 
nudi mu svoju pomoć, a on njemu kaže: "A ko tebi 
pomaže?", i "Meni je dosta što ja znam da Uzvišeni 
Allah zna za mene." Treba primijetiti i uočiti kako rezo- 
nuje stvarni muvehhid (monoteista, jednobožac). On je 
zaista i kroz Kur'an oličenje pravog monoteiste. Nama je 
u Kur'anu rečeno da i mi budemo milleta Ibrahimova, 
a.s. A Šejhul-Ekber, k.s., kaže za kur'ansku riječ hanifija, 
koja se odnosi na Ibrahima, a.s., da znači muvehhid, od- 
nosno monoteista, jednobožac, i to izvlači iz toga što se 
za njega u Kur'anu, na više mjesta, kaže da nije od mno- 
gobožaca, što znači da je monoteista, jednobožac. 


Dok smo kod slučaja Ibrahima, a.s., treba ukazati na 
to kako odgojeno ili edebli ta mubarek usta, iako znaju 
za tevhid, govore sljedeće riječi koje nam Kur'an spo- 
minje: Kada se razbolim, On me liječi. Vidite odgoja pej- 
gamberskog! Kada je u pitanju bolest, nešto negativno, 
iako zna od kog to dolazi, prešutkuje to i samo kaže: 

Kada se razbolim, a kada je posrijedi nešto pozitivno, 
kao: On me liječi, to pripisuje Njemu, Uzvišenom. 


+ + 


Jedno od svojstava Uzvišenog je i volja (ar. irade, 
odatle se i derviš zove murid). Šejh Abdurrezzak el- 
Kašani, k.s., dobro primjećuje kako su Hidr, a.S,, i _- 
Musa, a.s., kad su putovali, pa se desilo ono što se desi- 
lo, kako znamo iz Kur'ana, tumačeći Musau, a.s., ona 
tri slučaja i značenje toga, Hidr, a.s., za lađu kaže: Htio 
sam da je oštetim, za slučaj djeteta već kaže: Htjeli smo..., 
a za treći slučaj kaže: Htio je tvoj Gospodar..., pa se tako 
na početku puta putnika na Božijem putu dešava da 
doživljava svoju vlastitu volju i pripisuje je sebi, na sre- 
dini puta vidi da ima i druga volja, pored njegove, a na 
kraju puta vidi samo Gospodarovu volju. Tako i volja 
ide sa jednog izvorišta, ali se zaprlja dok proteče kroz 
grad ili selo, a da joj na kraju ništa ne bude, jer će se 
ponovo čista ispariti i "moru" svome vratiti. Zato mi 
moramo dobro začepiti otpadne vode, otpadne materi- 
jale, da ne budemo kanalizacija, jer mi smo korito kroz 
koje teče Njegova volja, Njegova moć..., a ti kanali u 
naše korito su oči, uši, usta, i drugo. 


U gore spomenutom slučaju Hidra, a.s. i Musaa, 
a.s., Ibn Arebi, k.s., ukazuje na odgoj Hidra, a.s., prema 
Allahu, dž.š., pa kod slučaja oštećivanja lađe, gdje se 
'spominje samo šteta, taj postupak pripisuje sebi, od- 
nosno svojoj volji. Kod slučaja ubistva djeteta, gdje se 
spominje i šteta (ubistvo djeteta) i korist (darivanje ha- 
jirnijeg djeteta od toga), pominje dvostruku volju; svo- 
ju, koju on vezuje za ono što predstavlja štetu, i drugu, 
Allahovu volju, koju on vezuje za ono što je korisno. 

U trećem slučaju, gdje uopće nema nikakve štete, on 
volju pripisuje samo Allahu. 


+ GX 


Šejh Muhammed Mustafa Ebu-l-Ula, r.a., u svom 
komentaru na Mudrosti od Ibn Ataullaha Es- 
Sekenderija, r.a., kaže: "Uzvišeni Allah je rekao: A Allah 
stvara i vas i ono što vi radite. (37:96). Dakle, Uzvišeni 
Allah je taj koji stvara djela (Svojih) robova, a njima za 
ista pripada nagrada, s obzirom da su ih oni namjera- 
vali i s obzirom da su se ona manifestirala preko pojedi- 
nih njihovih organa... Jedna grupa muslimana ima u 
vidu to da (Allahov) rob nema vlastitih djela, s obzirom 
da ta djela stvara Uzvišeni, tako da su djela Allahovih 
robova, ustvari, Allahova djela, a to su oni koji su 
Uzvišenog Allaha spoznali (el-'arifiin), koji su se utopili 
u moru zadovoljstva onim što On sudbinski određuje i 
koji se drže odredbe sadržane u riječima Uzvišenog: 
Gospodar tvoj stvara šta hoće i On odabira... (28:68)" 


RE 


Postoji jedinstvo vlasništva. Treba napomenuti da 
mi nismo Allahovi suvlasnici, jer je vlasnik jedan, a to 
je Uzvišeni Allah. Prema tome, mi nismo vlasnici 
ničega, pa ni svojih vlastitih života u ovom nebeskom i 
zemaljskom carstvu. Sve je njegovo što je na nebu i na 
zemlji, kako On to na više mjesta u Kur'anu kaže. Tre- 
ba pogledati u "grunt" i vidjeti ko je pravi vlasnik, da 
ne bi sutra na sudu (Sudnjem danu) izgubili parnicu. 
Pravi naš grunt je Kur'an i zakon koji u njemu piše, a u 
kome Uzvišeni, između ostalog, kaže: ... koji nema druga 
(suvlasnika) u carstvu... Znači nema suvlasnika u carstvu 

nebesa i zemlje. To je očit primjer jedinstva vlasništva. 
Mnogi će se iznenaditi, jer misle da je uknjiženo na njih, 
a kad budu na sudu, tj. na Sudnjem danu, spoznaće ko 
je pravi vlasnik, ali će tada biti kasno. Tako su mnogi 
uzurpirali tuđe, odnosno Njegovo, za što će teško od- 
govarati. Na drugoj strani su, opet, pošteni, iskreni ljudi 
shvatili poruku Kur'ana da nisu vlasnici ničega. Prema 
tome nemaju ništa, tako da nemaju za što odgovarati što 
se tiče kapitala. Ali to nije samo teoretski. Valja to i prak- 
tično potvrditi. To znači, Allah iskušava robove, i one 
koji to vjeruju, pa im naređuje da dijele ono što im je On 
dao i čime ih je opskrbio. 

Navešćemo ovdje jedan primjer o tome kako svaki is- 
lamski propis proizlazi iz jedinstva. Naprimjer, zabrana 
kamate. Ibn Arebi, k.s., kaže da mudrost zabrane ka- 
mate proizlazi iz toga da sav kapital koji postoji u svim 
svjetovima stvara Allah, tj. neprekidno djeluje, što znači 
da se nijedan kapital sam sobom ne stvara, tako da je 
kamata, sa tog stajališta, neprirodna, jer je neprirodno 
da kapital sam sebe umnožava bez ičijeg djelovanja. 


Sasvim sigurno znamo i vjerujemo da Allah nema 
atributa nepravednosti, tj. ne čini nasilje nikome, na što 
On na više mjesta u Kur'anu ukazuje. A bila bi neprav- 
da da su imeci zaista naši a da ih On dijeli drugome, 
kao što je to uradio u Kur'anu. Na osnovu toga vidi se 
da je sve to Njegovo i da On to dijeli koliko kome hoće 
i da ne čini nepravdu. Zato se u nasljedstvu zaista tre- 
ba držati šerijatskih propisa, jer je to Božije pravo da 
dijeli Svoje koliko kome hoće. Ako i tu pogriješimo, 
ogriješili smo se o zakone jedinstva. 


Mnogi ljudi luciferski, odnosno šejtanski nastrojeni 
kad vide npr. zemljotres da je srušio kuće i pobio ljude 

prigovaraju Bogu šta radi. Međutim, takvi zaboravlja- 
ju, ili neće da znaju da je On vlasnik svega toga i šta je 
jedan vlasnik nekome kriv ako u svom imanju nešto 
kopa, ruši, premeće, itd. Sasvim je prirodno da tako re- 
zonuju oni koji su zapali u širk u pogledu vlasništva. 
Hoće takvi da uzurpiraju tuđe. 


+ LE 


Želio bih ovdje reći, na osnovu svega gore navede- 
nog, da su riječi Nema boga osim Allaha odgovor na sva 
pitanja. Normalno, ukoliko se uopće shvataju. Da bi 
doživjeli jedinstvo, valja ga sa jezika i shvatanja spusti- 
ti u život. Tek tada će nastati eksplozija jedinstva. To 
znači da su nam i djela, sva, rezultat jedinstva, a sazna- 
li smo ko je jedan. Taj jedini, Allah, kako kaže u 
Kur'anu, ne naređuje Zlo, bezobrazluk i nevaljalo, jer je 
šejtan taj koji naređuje zlo, bezobrazluk i da se o Alla- 
hu govori ono što se ne zna. Prema tome, kad čovjek 
ne čini ono što je zabranjeno, a čini ono što je naređeno, 
on time jedinstvo spušta u svoja djela, tj. u život, jer 
ako pogriješi time potvrđuje, djelima, da ima neki dru- 
gi bog koji mu naređuje zlo, a saznadosmo da Allah ne 
naređuje zlo. Tada je čovjek došao u raskorak s 
riječima koje izgovara, da nema boga osim Allaha, tj. 
sa jedinstvom. 


+ LE 


Šejh Ismail Hakki, r.a., u svom komentaru Kur'ana 
kaže da imaju tri mertebe (nivoa) tevhida. Prva merte- 
ba, ili merteba početnika je ona na kojoj on čuje riječi 
Uzvišenog: Nema boga osim Allaha. Druga merteba je 
ona na kojoj on čuje riječi Uzvišenog: Nema boga osim 

Tebe. Ljudi koji su na toj mertebi su na mekamu 
šuhuda (stajalištu osvjedočenja), a najsavršeniji ljudi u 
spoznaji doživljavaju treću mertebu tevhida i čuju 
riječi Jednoga: Nema boga osim Mene. (20:14) Oni su na 
stajalištu potpunog ili savršenog fenaa (nestajanja), 
tako da od njih ništa ne potječe. Zato šejh Šemsi , k. s., 
u svojoj ilahiji kaže: "Onaj ko mahv (zbrisan) postane, 
ne govori od sebe." 


Svako stajalište ima svoj govor. Ovo nije, ne dao 
Allah, panteističko učenje, jer panteista u svom snu 
panteizma vidi stvari i irealnost kada kaže: "Sve je 
Bog", što u svakom slučaju nije tačno, što je zabluda. 
Ne vide isto onaj ko je budan i onaj ko sanja, pa ni u 
širem značenju pojma san, o čemu je već bilo govora. 
Zamislimo kad je Pejgamber, s.a.v.s., otišao tamo "gdje 
nema prostora, vremena, tjelesa, gdje nema početka, 
nema kraja, gdje se beskonačnost sa vječnošću spaja", 
kako kaže Safvet-beg Bašagić u svom Mevludu. Kada bi 
se na tom nivou reklo: "Nema ništa osim Boga", bi li 
bilo tačno? A kada bi se to isto reklo na Zemlji, bi li 
bilo tačno? Prema tome, svaki nivo ima svoj govor i što 
je na jednom nivou tačno, ne mora biti tačno i na dru- 
gom nivou. 


DL JEJ 


Sada ćemo dati skraćeni pregled svih 36 mekama 
tevhida, spomenutih u Kur'anu. Naime, u Kur'anu je 
tevhid (tj. tehlil - Nema boga osim ...) spomenut na tačno 
36 mjesta, a Šejhul-Ekber, k.s., kaže da je broj 36 deseti- 
na od 360, a 360 je stepeni (u kružnici), pa je to Njegov 
zekat na znanje o tevhidu, pošto je On, Jedini, bogat, 
odnosno neovisan. Po hadisu: "Zekat na znanje je nje- 

govo širenje." 

Evo ovim redom Šejhul-Ekber, k.s., objašnjava 36 
tevnida u Časnom Kur'anu a koje mi navodimo u 
skraćenom pregledu. 

. Prvi tevhid: A vaš Bog (kome se trebate klanjati) je 
(samo) jedan Bog. Nema boga osim Njega, Svemilosnog, Mi- 
lostivog. (El-Bekare, 163.) 

Ovo je tevhid, kako Ibn Arebi kaže, jedinstvo Jedno- 
ga sa imenom opće milosti (Svemilosni), kome pripada 
dah (kakav Njemu dolikuje. Zar i mi ne kažemo 
"dašak milosti"?), pa je započeo s njim, tj. sa imenom 
Er-Rahman (Svemilosni) i dahom milosti. S tim tevhi- 
dom niječe da božanstvenost pripada ma kome mimo 
Njega. Iz ovog ajeta, tj. iz ovog kur'anskog tevhida vidi 
se jedinstvo mertebe uluhijjeta. 

Drugi tevhid: Allah (je jedan): Nema boga osim Njega. 
On (vječno) živi i vlada (stvorenjima). 

Ovo je tevhid biti, suštine, ili ličnosti i Njegovog 
identiteta, a to je, drugim riječima, tevhid subjektivite- 
ta, jer je Uzvišeni Allah u tom tevhidu opisan kao sub- 
jekat, a Njegov opis u ovom ajetu je takav da se opisuje 
svojstvom odričnosti i odbacivanja od drijemeži i sna. 
(Nije Mu svojstven ni drijemež ni san). 

Treći tevhid: Allah (je Jedan), nema boga osim Njega, 
(koji) vječno živi i vlada (svim stvorenjima). 

Ovo je, također, tevhid subjektiviteta, kome pripa- 
daju djelujuća imena. 

Četvrti tevhid: On vas oblikuje u utrobama (majčinim) 
kako On hoće. Nema boga osim Njega, Moćnog, Mudrog. 


Ovo je tevhid jedinstva htijenja. 

Peti tevhid: Allah svjedoči da nema boga osim Njega, i 
meleki i učeni (to svjedoče), pridržavajući se pravednosti. 

Ovo je jedinstvo pravednosti. 

Šesti tevhid: Allah (je jedini bog), nema boga osim Nje- 
ga. On će vas uistinu skupiti na Sudnjem danu. 

Ovo je, također, jedinstvo subjektiviteta, a On je u 
tom jedinstvu opisan sa imenom Onoga koji sakuplja 
radi suđenja i presuđivanja. 

Sedmi tevhid: To vam je Allah, vaš Gospodar. Nema 
boga osim Njega, Stvoritelja svake stvari, pa Mu robujte. 

Ovo je jedinstvo Gospodara sa imenom Stvoritelj. 
To je, također, jedinstvo postojanja. 

Osmi tevhid: Slijedi ono što ti se objavljuje od tvog Gospo- 
dara! Nema boga osim Njega, i okreni se od idolopoklonika! 

Ovo je jedinstvo slijeđenja a u isti mah i jedinstvo 
taklida, slijeđenja u znanju. 

Deveti tevhid: Reci: "O ljudi, ja sam svima vama Alla- 
hov poslanik. (Poslanik) Onoga kome pripada carstvo nebesa 
i zemlje, nema boga osim Njega, koji proživljava i usk- 
raćuje." 

Ovo je jedinstvo vlasništva u carstvu nebesa i zemlje. 

Deseti tevhid: Naređeno im je da robuju samo jednom 
Bogu. Nema boga osim Njega. On je čist i uzvišen od onoga 
što Mu pridružuju. 

Ovo je jedinstvo imperativa za vršenje ibadeta. 

Jedanaesti tevhid: A ako se okrenu (od vjerovanja tebi) 
reci: "Meni je dosta Allah, nema boga osim Njega. Ja se 0s- 
lanjam na Njega i On je gospodar velikog prijestolja 
(Arša)." 

Ovo je jedinstvo dovoljnosti Allaha. 

Dvanaesti tevhid: Pa kada ga je sustiglo utapanje reče: 
"Vjerujem da nema boga osim Onog u kojeg vjeruju Izrae- 
lićani..." 

Ovo je jedinstvo u traženju pomoći ili jedinstvo u 
uspostavljanju veze. 


Trinaesti tevhid: Pa ako vam se ne odazovu, znajte da je 
(Kur'an) spušten s Allahovim znanjem i da nema boga osim 
Njega. Pa jeste li vi muslimani? 


Ovo je jedinstvo odziva. 


Četrnaesti tevhid: A oni ne vjeruju u Svemilosnog. 
Reci: "On je moj Gospodar, nema boga osim Njega, na Nje- 
ga se oslanjam i Njemu je moj povratak." 


Ovo je jedinstvo povratka. 


Petnaesti tevhid: Šalje meleke s Objavom, po odredbi 
Svojoj, kome hoće od robova Svojih (naređujući): "Upozora- 
vajte da nema drugog boga osim Mene, pa se Mene bojte." 


Ovo je jedinstvo upozorenja. 

Šesnaesti tevhid: Allah je (takav da) nema boga osim 
Njega. On ima najljepša imena. 

Ovo je jedinstvo zamjene ili smjene Allahovih imena. 


Sedamnaesti tevhid: 1 Ja sam te odabrao (za poslanst- 
vo), pa slušaj šta (ti) se objavljuje! Uistinu sam Ja Allah; 
nema boga osim Mene, pa Mi robuj... 


Ovo je jedinstvo slušanja. 


Osamnaesti tevhid: Vaš Bog je samo Allah, (koji je ta- 
kav da) nema boga osim Njega; obuhvatio je svaku stvar 
znanjem. 


Ovo je jedinstvo sveobuhvatnosti. 
Devetnaesti tevhid: Nismo prije tebe poslali nijednog 

poslanika, a da mu nismo objavili da nema boga osim Mene, 
pa Meni robujte. 


Ovo je jedinstvo pristajanja. 

Dvadeseti tevhid: Nema boga osim tebe, Ti si slavljen, 
zaista sam ja od nasilnika. 

Ovo je jedinstvo tugovanja. 


Dvadeset prvi tevhid: Pa neka je Uzvišen Allah, vladar 
istiniti, nema boga osim Njega, Gospodara prijestolja 
časnoga. 


Ovo je jedinstvo istine. 

Dvadeset drugi tevhid: Allah je (takav da) nema boga 
osim Njega, Gospodara prijestolja velikog. 

Ovo je jedinstvo skrivenosti. 


Dvadeset treći tevhid: On je Allah, nema boga osim 
Njega, Njemu pripada hvala na ovom i na onom svijetu. 
Njemu pripada sud i Njemu se vraćate. 


Ovo je jedinstvo izbora. 


Dvadeset četvrti tevhid: I ne pozivaj uz Allaha drugog 
boga! nema boga osim Njega. Sve propada osim Njegova 
Lica (Bića). 


Ovo je jedinstvo suda. 


Dvadeset peti tevhid: Ima li drugog stvoritelja mimo 
Allaha, koji vas opskrbljuje iz nebesa i iz zemlje, nema boga 
osim Njega. 

Ovo je jedinstvo uzroka. 


Dvadeset šesti tevhid: Oni su takvi. Kada im se kaže: 
"Nema boga osim Allaha, uzohole se. 


Ovo je jedinstvo čuđenja i veličanja. 
Dvadeset sedmi tevhid: To vam je Allah, vaš Gospo- 


34 


dar. Njemu pripada carstvo, nema boga osim Njega, pa kuda 
se okrećete? 

Ovo je jedinstvo išareta, jer sve što postoji, ukazuje 
na Njega. Drugim riječima, on je taj koji preko svega 
što postoji ukazuje na Sebe. 

Dvadeset osmi tevhid: ... koji žestoko kažnjava (nepo- 
korne); koji je vlasnik dobrote; nema boga osim Njega i nje- 
mu je konačni povratak. 

Ovo je jedinstvo povratka, u smislu da je ovo, uistinu, 
mekam (stajalište) prave vjere, jer je vjernik (mumin) 
takav da su mu uravnoteženi strah i nada, pa Allahovu 
dobrotu ne protura ispred Allahove pravde, niti N jego- 
vu pravdu ispred Njegove dobrote. 

Dvadeset deveti tevhid: To vam je Allah, vaš gospodar, 
Stvoritelj svake stvari, nema boga osim Njega, pa gdje se 
okrećete drugom? 

Ovo je jedinstvo dobrote Uzvišenog, jer je ovaj tev- 
hid došao iza riječi u prethodnom ajetu koje glase: 
Zaista je Allah neizmjerno dobar ljudima, tako da je ovo je- 
dinstvo u isti mah i jedinstvo zahvale (šukra). 

Trideseti tevhid: On je Živi, nema boga osim Njega, pa 
Ga molite iskazujući Mu iskrenu vjeru. Hvala Allahu, 90s- 
podaru svjetova. 

Ovo je jedinstvo života. 

Trideset prvi tevhid: Nema boga osim Njega. On 
proživljava {i usmrćuje. (On je) vaš gospodar i Gospodar 
vaših minulih predaka. 

Ovo je jedinstvo blagoslova (bereketa), jer se ovaj ajet 
o jedinstvu nalazi u poglavlju u kome je spomenuto da 
je Kur'an spušten u blagoslovljenoj (mubarek) noći. 


Trideset drugi tevhid: Znaj da nema boga osim Allaha! 

Traži oprost grijeha za sebe, vjernike i vjernice. Allah zna 
vaše prebivalište (u ovozemnom životu) i vaše boravište (na 
drugom svijetu). 

Ovo je jedinstvo podsjećanja. 

Trideset treći tevhid: Allah je onaj osim kojeg nema 
drugog boga. On zna nevidljivo i vidljivo. On je svemilostan 
i milostiv. 

Ovo je jedinstvo znanja. U ovom ajetu objedinio je 
znanje i milost, kako reče za Svog roba Hidra, a.s.: Dali 
smo mu milost od Nas... (što u gornjem ajetu odgovara 
riječima: On je svemilostan i milostiv) ... i izravno od Nas 
ga poučili znanju (što u gornjem ajetu odgovara 
riječima: On zna nevidljivo i vidljivo). 

Trideset četvrti tevhid: Allah je onaj osim koga nema 
drugog boga, Vlada Svetoga... 

Ovo je jedinstvo Njegovog opisa. 

Trideset peti tevhid: Allah je onaj pored koga drugog 
boga Nema, pa na Allaha neka se oslanjaju vjernici. 

Ovo je jedinstvo pouzdanja i oslanjanja. 

Trideset šesti tevhid: Gospodar istoka i zapada, nema 
boga osim Njega, pa Njega uzmi za opunomoćenika. 

Ovo je jedinstvo opunomoćavanja. 


tt 
Vidjeli smo kako navodi na ajete u kojima se spo- 
minju riječi jedinstva, ukazujući na to da se i 


objašnjenje tog jedinstva krije u dotičnom ajetu, odnos- 
no kontekstu. 


U jednom od tevhida, npr., spominje jedinstvo prav- 

de. Zaista je pravda, za razliku od nepravde, jedno 
božansko svjetlo, pa sva pravda koja se manifestira u 
svim svjetovima jeste sa jednog te istog izvora. 
Hoćemo time reći da je ona od Uzvišenoga, a tamo 
gdje se ona pojavljuje, to su samo mediji iste. Tako je i 
sa svim Njegovim atributima, tj. imenima i svojstvima. 
Tako je i sa milošću, znanjem... sve to dolazi od Njega, 
preko različitih medija, ili mjesta manifestacije Njego- 
vih atributa, ukoliko su ti mediji sposobni da iste mani- 
festiraju. 


++G+ 


Zato se i za riječ fesavvuf može zasigurno reći da je 
uzeta od arapske riječi safatun (čistoća), kako kaže šejh 
Abdulkadir Gejlani, k.s., u svom djelu El-Gunjeh. 
Znači, nema drugog puta ka spoznaji Uzvišenog i 
Njegovog tevhida osim čišćenja, što će reći, ili bolje re- 
kavši, otklanjanja smetnji koje onemogućavaju prodor 
tih božanskih svjetala. Zamislite se u svojoj kući na dan 
punog sjaja sunčevog svjetla, a da su vam prozori 
zastrti sa sedamdeset teških zastora. Šta bi trebalo ura- 
diti da bi izvorno svjetlo prodrlo u vašu kuću? Tu ne 
pomaže nikakvo filozofiranje, maštanje i slično, osim 
ustati i potruditi se pa poskidati zastore sa prozora, da 
bi svjetlo obasjalo vaše prostorije. To je, drugim 
riječima rekavši, deblokiranje čovjeka. Nimalo se ne 
šalim kad kažem prostorije svoga stana, jer je poznato 
da smo mi nastanjeni u ovom tijelu, koje zaista ima 
više svojih predjela. Treba očistiti, odnosno deblokirati 
srce, preko kojeg bi Allah obasjao sve te uglove u tom 
stanu. Zato derviši zagovaraju tasfijei kalb (čišćenje 
srca). Treba osvijetliti sebe da se ne bi miš (šejtan) 

sakrio ni u jednom uglu, jer on upravo iz mraka napa- 
da, a i sam je mračnjak. Ovo čišćenje srca (odnosno 
sebe) je zaista kur'anska i hadiska istina. Uzvišeni Allah 
je rekao da zaista voli one koji se kaju i koji se čiste. Na 
drugom mjestu u Časnom Kur'anu kaže: Zatsta dobra 
djela brišu loša djela. Znači, nema drugog puta osim 
otklanjanja perdi, za koje je Vjerovjesnik, s.a.v.s., rekao 
da ih ima sedamdeset. 


Perde, o kojima je riječ, sve su tamne i mračne, osim 
jedne, koja je svijetla, pa kako da se u mraku vidi? Sto- 
ga je nužno upravo se posvetiti čišćenju i otklanjanju 
grijeha, vanjskih i nutarnjih, da bi svjetlo prodrlo u 
naše srce i osvijetlilo mu pravi put, kao i misli, mašti i 
drugim našim kvalitetima. Tek tada će nastupiti Zora 
istinske spoznaje i ogrijati nas sunce jedinstva. 


+ RA 


Mi vidimo mnoge vjernike koji su se sposobni smil- 
ovati, oprostiti, uputiti, pomoći, itd., a to je zato što se 
preko njihovih srdaca probija svjetlo tih_i sličnih 
božanskih atributa, srazmjerno njihovom trudu u vjeri. 
Drugi, izvan islama, kažu da vjeruju u Boga, a očito se 
vidi da su prekinuli vezu s Njim. Znači, u njima je nas- 
tao šlus, zbog kojeg se preko njih ne mogu manifestira- 
ti ti lijepi božanski atributi. 


+ + 


Šejh Abdulkadira Gejlanija, k.s., pitali su za Allaha, 
na što je on odgovorio: "Pokažite mi gdje je voda u sni- 
jegu." Neki misle da se ne smije pitati za Allaha, a 
Uzvišeni kaže: Kada te Moji robovi upitaju za Mene, zaista 

sam Ja blizu. Na drugom mjestu u Kur'anu, Ibrahim, 
a.s., pita ga: Pokaži mi kako proživljavaš mrtve. Na trećem 
mjestu Kur'an nam priča kako je Musa, a.s., tražio da 
Ga vidi. A nama je, opet, naređeno da ih slijedimo, sve 
pejgambere, tj. da slijedimo njihovu uputu. Nije li to 
zov nama, sljedbenicima, ka Njegovoj blizini? U kudsi- 
hadisu je rečeno: "Ko Me je tražio, našao Me je." 


+ + 


Jednom prilikom sam sa Adem-ef. Karađozom, r.a., 
koji se je bavio dervišlukom a i preveo Zbirku savjeta i 
uputa od šejh Zarifi-babe, otišao kod h. Halid-ef. Hulu- 
sije, k.s. Kada smo došli kod mog šejha i malo posjedili, 
Adem ef. mu reče: "Vala, Halid-efendija, da mi je još 
doživjeti dervišku smrt", tj. smrt prije smrti, a Halid-ef. 
će mu na to: "Moj Ademe, kako madum (nepostojeće) 
može i umrijeti?" To je Adem -efendiju frapiralo i zabe- 
zeknulo. Nakon kratkog vremena se je davranisao te 
počeo i on da priča, pa je spomenuo nekog šejhul- 
islama, za kojeg se bilo pročulo da je najučeniji čovjek 
na zemlji. Čuvši za njega, neki učeni čovjek ga je posje- 
tio i pitao koliko je ljudsko znanje u odnosu na Allaho- 
vo? Sejhul-islam je preko stola raširio jedan veliki pa- 
pir i rekao: "Zamisli da je ovaj papir toliko velik da mu 
ni na jednu stranu nema kraja. Eto sve to je Allahovo 
znanje." Zatim je na tom papiru tintom stavio jednu 
tačku i rekao: {A ovo je ljudsko znanje, spram beskraj- 
nog Allahovog znanja." Halid-ef. ga ošinu mubarek 
pogledom i reče. "E moj Adem-efendija, arifskim jezi- 
kom i to se naziva širkom." Adem-ef. se opet zabezeknu 
i ostade bez daha. 

Šejhul-Ekberu, k.s., pričali su da postoji jedna grupa 
derviša bajramija koji neće da idu u džamiju, jer se, 
kako kažu, boje rijaluka, te sjede pred džamijom tam- 
burajući nogama. Čuli su za hadis u kome Pejgamber, 
s.a.v.s, kaže da je rijaluk mali širk. Kada je Šejhul- 
Ekber, k.s., to saslušao, izjavio je: "Ako oni misle da ih 
iko drugi vidi osim Allah, takvo njihovo shvatanje se u 
našoj terminologiji naziva širkom." 


Kur'an kaže: Nisi bacio kad si bacio, nego je Allah bacio. 
Tu se kriju objašnjenja ovih stvari. Kako se divno iz aje- 
ta vidi, Allah je roba stavio između dvije negacije. Po 
sufijskim učiteljima ovaj ajet treba shvatiti ovako: "Nisi 
bacio (stvarno) kad si bacio (relativno), nego je Allah 
bacio (stvarno)." 


LJ 


Nama je teško pisati o ovim stvarima, jer kako pisati 
onima koji još nisu dobro naučili ni relativnost, a ka- 
moli stvarnost? Treba naučiti jezik relativnosti, jezik 
prava, jezik značenja, jezik išareta..., pa i jezik stvarnosti. 
Postoji i jezik akaida, za razliku od jezika fikha. Ovim 
hoću ukazati na svu složenost ovih problema, jer ako 
neko govori nekim od tih jezika a drugi ga ne razumiju 
jer nisu ovladali tim jezikom, šta je on tu kriv? Što bi 
hazreti Mevlana Dželaluddin Rumi, k.s., rekao: "S 
ovim jezikom nema veze ni arapski, ni turski, ni perzij- 
ski.! Ko će razumjeti Ibn Arebija, k.s., kada u svojoj 
brošuri Ko spozna sebe, spoznao je svoga Gospodara kaže: 
"On je jedan bez jedinstva, On je Prvi bez početka, On 
je Posljednji bez svršetka, On je Vidljivi bez vidljivosti, 

On je nevidljivi bez skrivenosti." Postoji relativno poi- 
manje jedinstva, koje na drugoj strani podrazumijeva i 
mnoštvo, pa kao da nam je rekao: "On je Jedan bez rela- 
tivnog jedinstva, On je Prvi bez relativnog početka, On 
je Posljednji bez relativnog svršetka, On je Vidljivi bez 
relativne vidljivosti, On je nevidljivi bez relativne 
skrivenosti." 


+ + 


Uzvišeni Allah je Jedan Sam po Sebi. Božiji ljudi 
znaju da je i potvrđivanje tog jedinstva širk, jer Onaj 
ko je jedan Sam po Sebi, on nije jedan time što Ga ti 
potvrđuješ, tako da ti Njega ne potvrđuješ nego On 
sam Sebe potvrđuje, a ti znaš da je On jedan, a ne da si 
Ga ti potvrdio kao jednog. Na osnovu ovoga je neko 
od našeg društva rekao: "Svako onaj ko potvrđuje Nje- 
govo jedinstvo, time niječe, jer jednost jednoga ne ovi- 
si o potvrđivanju Njegovog jedinstva od drugog." 
Takvo se potvrđivanje ne prima, drugim riječima nije 
prihvatljivo, jer da ga On prima bilo bi to dvojstvo je- 
dinstva, tj. jedno jedinstvo koje kao takvo Njemu pri- 
pada i drugo jedinstvo kojim ga monoteista potvrđuje, 
pa bi On tako bio Jedan Sam po Sebi i Jedan po 
potvrđivanju Njegove jednosti od drugog, te bi tako 
ispala dva jedinstva. Naše potvrđivanje Njegovog je- 
dinstva je samo šutnja, i našom vanjštinom i našom 
nutrinom. Šutnja je svojstvo (našeg) nepostojanja tako 
da našom šutnjom ostaje jedinstvo egzistencije koje 
Mu i pripada. Ovo je poklonjeno znanje o tevhidu (je- 
dinstvu), koje se ne postiže teoretisanjem, za razliku 
od teoretskog znanja o tevhidu, koje se postiže ličnim 
trudom. 

Razum ima mnogo toga što nije njegovo a što mu 
dotura misao i druge snage u čovjeku, tako da od razu- 
ma nema većeg mukallida (sljedbenika, oponašatelja), 
a on uobražava, ili mu se pričinjava, da je posjednik 
božanskog dokaza a, ustvari, on ima samo dokaz koji 
mu daje misaona snaga, pa ga taj misaoni dokaz vodi 
kuda on hoće. Razum je kao slijepac (kojeg neko mora 
voditi). Štaviše, on je uistinu slijepac za božanski put. 
Allahovi ljudi svojim razumom ne slijede svoju misao, 
jer stvorenju ne dolikuje da slijedi stvorenje. (Mnogi 
koji slijede svoju misao, koja je stvorena, dakle, koja je 
stvorenje, misle da slijede Hakkov put, odnosno Hakka, 
i uz to grlato zagovaraju kako ne treba slijediti stvo- 
renja). Tako, Allahovi ljudi su se opredijelili za 
slijeđenje Uzvišenog Allaha, spoznajući tako Allaha sa 
Allahom. A On je onakav kako On o Sebi govori, a ne 
onakav kako o njemu sudi pomućeni i zaprljani razum. 
Kako može neko ko je pametan slijediti svoju misaonu 
snagu (u spoznaji), kad on zna da misao može biti 
tačna i netačna. Da bi ih mogao razlikovati i razlučivati, 
te znati koju će slijediti a koju ne, on mora posjedovati 
kriterij kojim bi razlučio tačne od netačnih misli, a to 
nije u stanju učiniti svojom misaonom snagom. Prema 
tome, (u spoznaji Allaha) potrebno se je okrenuti Alla- 
hu i u tome biti ovisan o Njemu. Ono čemu mi pribjega- 
vamo da bismo razlučili ispravnu od neispravne misli 
te da bismo na osnovu toga donosili sud, jeste da u 
samom početku pribjegavamo Uzvišenom, da nam On 
s tim u vezi da potrebno znanje, ne zamarajući se pritom 
razmišljanjem. To je ono na što se oslanjaju i po čemu 
postupaju sufije, a to je znanje vjerovjesnika i učenih 
Božijih ljudi, koji svojom mišlju ne prelaze dozvoljene 
granice... 

U svemu i u svim stvarima se je nužno vraćati i 
obraćati Allahu, dž.š., kao što Uzvišeni kaže: Svaka se 
stvar Njemu vraća. Ovo je jedan od brojnih imperativa. 
Prema tome, nema pravog znanja osim onog koje je uze- 
to od Allaha, dž.š., jer je On, Uzvišeni, jedini znan (neka 
je čist od druga i u znanju!), i On je takav poučavatelj da 
onaj ko od Njega uči nema nikakvog osnova sumnjati u 
znanje koje od Njega uzima. Stoga mi slijedimo Njega, a 
ono što je od Njega je istina. Slijedeći Ga u onome čemu 
nas poučava, mi smo dostojniji naziva učenjak od onih 
koji se bave teoretskim razmišljanjem, jer oni slijede 
upravo svoju misao i ono što im ona nudi. Zato nije ni 
čudo što se takvi međusobno razilaze u znanju o Allahu. 
Međutim, vjerovjesnici, i pored toga što ih je bilo mnogo 
i što su vremenski i prostorno međusobno bili udaljeni, 
nisu se razilazili u znanju o Allahu, jer su oni to znanje 
uzimali od Njega. Takav slučaj je i sa Allahovim ljudima 
i Njegovim odličnicima. Kod njih onaj koji dolazi kasnije 
potvrđuje svoga prethodnika. Kad oni ne bi imali nikak- 
ve druge odlike osim ove, i to bi bio dovoljan razlog da 
se znanje uzima od njih. Postupajući ovako, neprekidno 
smo u pravu i ne griješimo (na znanstvenom planu). 
Ovakav status kod vjerovjesnika naziva se ismetom 
(sačuvanošću od griješenja), a kod evlija se naziva hif- 
zom (čuvanjem od griješenja). Ibn Arebi (Futuhat) 


+ + E 


Kada je Allahov Poslanik, s.a.v.s., putovao sa svojim 
ashabima prema Mekki, na mjestu Hudejbija mu je 
posrnula deva, a on je to protumačio kao išaret od 
Uzvišenog Allaha da se te godine treba vratiti i da ne 
treba ići prema Mekki. 

Na osnovu ovoga sunnet bi nam bio da i mi, po 
mogućnosti, pratimo išarete. Koliko puta naše "deve" 
znaju posrnuti, ali mi srljamo dalje. 


Raznim načinima u životu čovjeku se može desiti 
da ga neke stvari sprečavaju, ili se pak otvaraju putevi 
i mogućnosti, pa je zbog toga potrebno pratiti te 
išarete, na koje ukazuje Šehul-Ekber, k.s., u tevhidu 
išareta. 


Zasigurno se zna da Uzvišeni Allah sve pokreće i 
zaustavlja. Prva derviška stepenica je "Nema niko u 
djelovanju osim Allaha", te bi trebalo muški zakoračiti 
na tu stepenicu, hoću reći - takvo vjerovanje i shvatanje 
unositi u život. Treba pokušati apstrahirati i sebe i svi- 
jet, za račun istine, koja jednostavno jeste. 


Na jednom mjestu Šejhul-Ekber, k.s., jedinstvo djelo- 
vanja naziva dženneti-ef'alom, jedinstvo svojstava 
dženneti-sifatom, a jedinstvo Allahovog Subjekta 
dženneti-Zdtom. 


Fena 


Fena - nestajanje u Uzvišenom Hakku, sušta je real- 
nost. Također, i nestajanje u Poslaniku, s.a.v.s., zbiljna 
je istina, pa i u učitelju, razumije se, - u pravom 
učitelju. 

Neki sufije kažu da prvo treba doživjeti nestajanje u 
učitelju, zatim u Poslaniku, s.a.v.s., a potom u 
Uzvišenom Allahu. Drugi opet kažu suprotno tome, tj. 
da prvo treba doživjeti nestajanje u Allahu, zatim u 
Poslaniku, s.a.v.s., i onda u učitelju. Ja kažem da su oba 
ova pravca na istini. 

Nije ovo nikakvo apstaktno kazivanje. Evo, npr.: 
Allah je naredio i zabranio ono što je htio. Prema tome, 
Njegova naređenja i zabrane su manifestacija Njegove 
volje, pa ako jedan rob prihvati Njegova naređenja i Za- 
brane, samim tim je prihvatio i Njegovu volju, a time je 
iščezla ih nestala njegova individualna volja. Za takvo 
robovo postupanje se može reći da predstavlja nesta- 
janje, odnosno iščeznuće robove volje u Allahovoj volji. 
Tako isto je i sa Poslanikom, s.a.v.s. i njegovim 
naređenjima i zabranama, a i sa učiteljem. 


Ako jedan rob ima volju da ode na neki teferič, 
utakmicu, u pozorište, i sl., a vrijeme je akšama, jacije 
ili nekog drugog namaza, pa on umjesto odlaska na te- 
ferič, utakmicu, u pozorište, i sl., ode u džamiju da 
klanja, on je time, za račun Allahove volje, ostavio svo- 
ju vlastitu volju. Ako bude uporan u ovakvim nasto- 
janjima, postepeno će u potpunosti napuštati svoju 
volju, tj. njegova volja će postepeno u potpunosti nes- 
tati, a on će u tom slučaju biti mjesto na kome se mani- 
festira volja Uzvišenog Allaha. Ovaj primjer je jedan 
od vidova fenaa - nestajanja. 


+ + 


Nisam badava gore spominjao riječ rob, jer živimo u 
vremenu kada nam sa zapadnih jezika (engleskog, 
francuskog, njemačkog) prevode knjige islamskog 
žanra, pa nam sa tih jezika umjesto riječi rob dolazi ter- 
min sluga, jer kršćanstvo ne prihvata pojam robovanja, 
tako da i njihovi prevodioci kada prevode sa arapskog, 
perzijskog, turskog i drugih jezika islamskih područja 
termin rob (abd) uvijek prevode sa sluga. 

Na prvi pogled laiku se čini da to nije ništa strašno. 
Slušao sam svog šejha, kada se doticao tog problema, 
da kaže kako se pod pojmom sluge već podrazumijeva 
neka doza širka, jer sluga u odnosu na onoga kome 
služi može imati vlastiti posjed, makar on bio i mali, 
svoga gospodara može napustiti i služiti nekome dru- 
gom, itd., za razliku od roba, koji nema ništa svoje i koji 
nije vlasnik ni svog života, na što smo ukazali u ranijem 
tekstu, kada smo govorili o jedinstvu vlasništva. 


IG 

TESAVVUF 


Vjerovjesnički nauk 


Tesavvuf je jedna islamska naučna disciplina, koja 
trajno živi u islamskim narodima i pristašama. Za te- 
savvuf se može reći da je to, uistinu, vjerovjesnički 
nauk na Zemlji, naslijeđen od vjerovjesnika. Svi vje- 
rovjesnici imali su, sasvim sigurno, tu sufijsku dimen- 
ziju, ili dimenziju tesavvufa. 


Nastanak tesavvufa 


Teško je reći otkad tesavvuf datira, pošto je iz riznice 
vjerovjesništva, a naš vjerovjesnik Muhammed, s.a.v.s., 
kaže: "Bio sam vjerovjesnik (nebijj) dok je Adem, a.s., 
još bio između blata i vode." 

Može se govoriti o historijskim datumima nastanka 
pojedinih derviških redova, ali ne i samog tesavvufa. 
Da bi bilo jasnije na što aludiram, citiraću jednog veli- 
kog sufiju, koji se zvao šejh Abdulkerim el-Džejli, k.s., 
a koji kaže: "Sufija (odnosno nosilac tesavvufskog nau- 
ka) nije ni stvoren!" 

Pejgamber, s.a.v.s., u jednom hadisu kaže: "Ko kaže 
da je Kur'an stvoren, on je kafir." 

Mutezilije su zagovarale tezu da je Kur'an stvoren, 
te su njihovi vladari prisiljavali islamske učenjake da to 
prihvate. Čak su ih i maltretirali i zatvarali, među koji- 
ma je bio i Ahmed ibn Hanbel, koji je bio prisiljavan da 

prihvati tu tezu. On i pored njihovog maltretiranja to 
nije prihvatio, kao ni drugi, zbog gore navedenog Pej- 
gamberovog, s.a.v.s., hadisa. 

Kada su h. Aišu, r.a., majku vjernika, upitali: "Kakav 
je bio Allahov Poslanik, s.a.v.s.?", ona je odgovorila: 
"Kao Kur'an!" 


Poznato je da na zemlji ima ljudi koji su ehlul-Kur'an 
(ljudi Kur'ana), čije znanje, narav i djela su kur' anski, 
te se zbog toga za njih kaže da su oni živa personifika- 
cija Kur'ana, a gore rekosmo da Kur'an nije stvoren. 


Tesavvuf, odnosno sufijsko učenje, tako je živjelo 
kroz sve generacije, pa je sasvim razumljivo da je su- 
fijsko učenje, odnosno tesavvuf, bio prisutan i po nje- 
mu se živjelo u vrijeme Muhammeda, s.a.v.s., i njego- 
vih drugova, kao i onih koji su ih slijedili. To nije, ne 
dao Allah, nikakva novotarija u islamu. On se uistinu, 
u teorijskom smislu, pojavljuje na javnoj pozornici u dru- 
gom i trećem stoljeću hidžretske ere. Treba napomenu- 
ti, da bi bilo jasnije, da su i akaid, fikh, hadis, kao i 
druge discipline, na isti način bile prisutne za vrijeme 
Muhammeda, s.a.v.s., njegovih drugova i onih koji su 
ih slijedili, kao i sufijsko učenje, ali su se i ove druge 
discipline, u svom teorijskom smislu, također pojavile 
u stoljećima kad i sufijsko učenje. S istim aršinom bi se 
moglo reći, ako je sufijsko učenje novotarija, onda su to 
i ostale discipline, po istim kriterijima, što, razumije se, 
nije tačno. Tako oni koji prigovaraju, neka dobro i 
pošteno razmisle o ovome što smo rekli. 

Mi smo svjesni da svi ljudi nemaju sposobnosti i 
predispozicija za tasavvufski nauk, kao što svi ljudi ne- 
maju sposobnosti i za druge naučne islamske disci- 
pline. 

Nećemo se zadržavati na značenju riječi tesavvuf, tj. 
kako je ta riječ nastala, zbog toga što je to dobro 
objašnjeno u knjizi Istine o tesavvufu od Abdulkadira 
Isaa, koja je prevedena na naš jezik. 


Posebno je bilo nužno da tesavvuf, kao islamski nauk, 
zauzme svoje mjesto u javnom životu muslimana i od- 
brane islamskog vjerovanja i pogleda na Allaha, čovjeka 
i svijet, od nasrtaja raznih filozofskih pravaca, koji u to 
vrijeme nadiru, zbog prijevoda mnogih filozofskih djela 
sa grčkog jezika, u Bagdadu, koji nude svoja rješenja i 
svoj pogled na svijet. Tada na pozornicu odbrane čistog 
vjerovjesničkog nauka, bolje reći čiste i nepatvorene vjere 
islama, javno stupaju sufijski učenjaci, da bi sačuvali is- 
lamski svijet i dignitet vjere islama od natruha raznih filo- 
zofskih učenja, koja su već bila na historijskoj pozornici i 
s kojima se mlado muslimansko društvo susretalo. 


Filozofija je pandan vjerovjesništvu 

Tvrdim da je filozofija, u svojoj osnovi, pandan vjerov- 
jesništvu. Ona se, uistinu, bavi Bogom, čovjekom, du- 
hom, bitkom, spoznajom, umom, materijom, vremenom, 
prostorom i drugim fenomenima tajnog i pojavnog svije- 
ta, i nudi svoja rješenja. Zato je bilo nužno da se pojave 
velika sufijska imena, kao što su: šejh Ebu jezid el- 
Bistami, k.s., hz. Džunejd el-Bagdadi, k.s., šejh Abdulka- 
dir el-Gejlani, k.s., imam Gazali, k.s., šejh Suhreverdi, k.s., 
Ibn Arebi, k.s., hz. Mevlana Dželaluddin Rumi, k.s., i dru- 
gi - neka im se posveti njihova tajna -, da daju prave is- 
lamske odgovore, kojima je Stvoritelj zadovoljan, na iza- 
zove i probleme koje je forsirala filozofija pred licem 
muslimanskih naroda. Sufijski učitelji zaista su sa tesav- 
vufskim naukom spustili filozofiju na njeno pravo mjesto. 

Derviški redovi 


Ukazala se potreba da se u sufijskom učenju zaokruže 
i formiraju derviški, odnosno sufi-redovi. Njih ima 
dvanaest ortodoksnih, a svaki od tih redova ima i svoje 
ogranke, koji su, također, ispravni. Poznato je da su su- 
fijski redovi dobili nazive po imenima svojih osnivača. 
Sufijski redovi mobilišu svoj kadar među svojim sim- 
patizerima kod muslimanskih naroda. Oni ih mobilišu 
na put istine, put tesavvufa, a cilj toga puta je istinska 
spoznaja Uzvišenog. Jer, među ljudima uvijek ima onih 
koje progoni potreba za spoznajom svoga Uzvišenog 
Gospodara. 


Putevi spoznaje 


Postoji put do Uzvišenog (sejr ilellah), put sa 
Uzvišenim (sejr billah), put pored Uzvišenog (sejr 
me'allak), put u Uzvišenom (sejr fillah) i put od 
Uzvišenog Allaha ka stvorenjima (sejr 'anillah). 


Za put do Allaha čuo sam od svog šejha, koji je zaista 
bio pozvan, kako kaže da je to put filozofa, te ga zbog 
toga treba i ostaviti. Drugim riječima, rekao je da ga tre- 
ba preskočiti, odnosno napustiti, i na putu spoznaje se 
odmah prihvatiti puta sa Allahom. Ja sam ga dobro 
razumio šta je time htio kazati, pa ću to, evo, i pojasniti. 
Ko se pouzda u sebe, svoje sposobnosti i kvalitete i na to 
se osloni, nikada stići neće, a ko se demorališe u odnosu 
na samoga sebe i svoje sposobnosti i ograničenosti, pa 
tako kapitulira i zavapi za pomoći Uzvišenoga, da ga 
On usmjerava na putu spoznaje, takav će uspjeti. To 
odgovara riječima najvećeg siddika, Ebu Bekra, r.a., koji 
je rekao: "Spoznaja je spoznati da se (vlastitim sposob- 

nostima) ne može spoznati." Na to nas, kako smo ranije 
rekli u knjizi, upozorila i Rabija el-Adevija, r.a., kad je 
rekla da je svog Gospodara spoznala sa svojim Gospod- 
arom. Drugim riječima, s Gospodarom, koji naređuje i 
zabranjuje. Dakle, sa Njegovim imperativima, a to je s 
Njim. To je praktični put sa Uzvišenim, koji je jedini is- 
pravan. Cilj mi je bio da ukažem na to koja se etapa 
puta mora napustiti ili preskočiti. 


Moralni zakoni 


Moralni zakoni su vječna kategorija, što znači: što je 
prije hiljadu ili više godina bilo moralno to je i danas 
moralno, a što je bilo amoralno to je i danas amoralno. 
Nije tačno, kako neki kažu, da "što je nekad bilo amo- 
ralno to je danas moralno, i obratno." Moralni zakoni 
su na rangu prirodnih zakona, jer im je isti Zakonoda- 
vac. Pa pogledajmo u prirodu, kako se zakoni u prirodi 
ne mijenjaju, nego se mogu koristi i njima se služiti. 


+ + + 


Vratimo se sufijskom učenju, odnosno tesavvufu. I u 
sufijskoj školi je, također, nužno da učenici imaju svoje 
učitelje. To je jedan od glavnih uvjeta te škole. Razumije 
se da to trebaju biti učitelji koji poznaju sufijski put. 


+ H+ 


Za tesavvuf se komotno može reći da je on univer- 
zalna znanost islamskog nauka, koja se preko svojih 
učitelja lancem veže sve do samog Muhammeda, 
S.a.V.S. 

+ + 


Ima onih koji se racionalno bave tesavvufom, a nisu 
sljedbenici sufijskog učenja, hoću reći: nisu kušali su- 
fijsko učenje. Takvi, uistinu, nemaju pojma o tesavvu- 
fu. 


Sufijska ortodoksija i heterodoksija 


Pored ortodoksnog sufijskog učenja postoje i hetero- 
doksni derviški nazori, učenja i pravci. Većina njih su 
upravo oni koji su, svojim neznanjem, iskočili i odrodi- 
li se od stvarnog učenja tesavvufa. Takvih je manje- 
više bilo u svim vremenima, pa i u našem. Za takve se 
može reći da su falsifikatori derviškog učenja. Takvih 
imamo i u svom okruženju, kao i drugdje po svijetu. 
Lahko ih je prepoznati: neodgojeni su, nekulturni i, što 
je najgore, velike su neznalice. Nipošto nas ne trebaju 
zavaravati svojim simbolima, krpama itd., čime oni, 
zbog svoje praznine, taj vakuum nadomještaju raznim 
krpama i drugim tricama. Rado se ističu, svugdje se 
pojavljuju, ne bi li zadobili afirmaciju ili potvrdu od 
svijeta, kojoj su muhtadž, zbog toga što ih Uzvišeni Al- 
lah negira u njima samima i tako u sebi osjećaju prova- 
liju te negacije, pa trče na sve strane kako bi ih neko 
drugi vidio i potvrdio. A koga Allah potvrdi, On ga 
učini neovisnim o tome da ga neko drugi potvrđuje. 

Ovi pravi sufije, koje Allah potvrđuje, u svojoj priro- 
di su takvi da ne ističu sebe, nego Njega, Uzvišenog, za 
razliku od onih koji ističući sebe negiraju Njega, jer je 
rečeno: "Ko vidi sebe, ne vidi Uzvišenog, a ko vidi 
Uzvišenog, ne vidi sebe." 


Ah, ah, koliko je ljudi upalo u navedenu zamku. 

Pojasniću malo riječi "Ko vidi Uzvišenog, ne vidi 
sebe." Ko vidi da Allah upućuje ljude, on ne vidi sebe 
onim koji ih upućuje; ko vidi da Allah opskrbljuje 
ljude, on ne vidi sebe onim koji nekoga opskrbljuje... I 
obratno, ko vidi sebe onim koji upućuje ljude, ne vidi da 
ih Allah upućuje; ko vidi sebe onim koji dijeli ljudima, 
ne vidi da im Allah udjeljuje... i drugi slični primjeri. 


Iskustvo 


Sufijsko učenje zasnovano je i temelji se, drugim 
riječima oslanja se na doživljaj, tj. eksperiment. To mu 
je, između ostalog, glavna karakteristika. Sve ono što 
se doživi, isključuje mogućnost sumnje u to. Treba na- 
pomenuti da sufijsko učenje insistira na doživljaju 
('ilmi zevk), tako da jedan sufija ne samo da vjeruje i 
saznaje tevhid (jedinstvo), nego ga i doživljava. On 
doživljava i druge nebrojene stvari, i tako ih kuša, 
pored teoretskog znanja, koje je tačno. 


Treba napomenuti da ima i takvih sufija koji put 
spoznaju ilmen (teoretski), preko predanja, a gore smo 
rekli da ima i onih koji ga spoznaju i zevkan (praktično, 
iskustveno). 

Zamislimo jednog čovjeka koji je doživio ljubav, 
drugim riječima kušao ljubav. Koliko on stvarno zna o 
ljubavi u odnosu na onoga koji je o ljubavi pročitao 
masu knjiga ali ljubav nikada nije doživio. Tako mnogi 
čitaju sufijske stvari, a nisu ih kušali. Možete pretposta- 
viti koliko im je stvarno znanje o tesavvufu. 


Na osnovu navedenog, treba nastojati tražiti sufijske 
učitelje koji su i teoretski i praktično (kušanjem) 
doživjeli sufijski put. 

Traženje učitelja 


Mnogi, diljem svijeta, traže sufijske učitelje, ali ih ne 
traže onako kako treba. Oni misle da će ih pomoću 
svojih individualnih sposobnosti prepoznati i shvatiti. 
Međutim, to je pogrešan put. Koga Allah ne uputi na 
učitelja, nikada ga naći neće, kako Uzvišeni kaže u suri 
El-Kehf: Koga Allah uputi, on je upućen, a koga ostavi u za- 
bludi, nećeš mu naći veliju muršida. Usudio bih se reći da 
riječi a koga ostavi u zabludi znače: u zabludi o ovom pitan- 
ju, tj. o pitanju traženja velije muršida, a Allah najbolje 
zna. 

Iz ovog časnog ajeta se jasno i nedvosmisleno vidi 
čiju pomoć treba tražiti u traženju velije učitelja ili 
muršida. Tako su mnogi u startu zalutali, pa hodaju 
širom svijeta, uzdajući se u svoje kvalitete, sposobnosti 
i razumske pretpostavke kakav li bi to učitelj treba biti, 
a o tome pojma nemaju. Znači, treba se obratiti na pra- 
vu adresu, a to je Allah, i od Njega iskati, tražiti da te 
uputi na pravog učitelja. 

Šejhul-Ekber, Muhjiddin Ibn Arebi, k.s., u svom dje- 
lu Otkrovenja mekkanska, u poglavlju Traženje učitelja, 
ukazuje nam na to kako se traži učitelj, pa između osta- 
log kaže da treba na mjesto donijeti četiri vanjske i pet 
nutarnjih stvari. Vanjske su: osamljivanje, šutnja, glad- 
ovanje i bdijenje, a gladovati se smije samo posteći, 
kako to Šejhul-Ekber, k.s., kaže na drugom mjestu. Nu- 
tarnje su: iskrenost (sidk), čista namjera (ihlas), uvje- 
renje u vjeri (jekin), pouzdanje u Allaha (tevekkul) i 
strpljivost (sabur). 

Mnogi traže učitelja, a kreću se u suprotnom smjeru 
od njega. Hoću kazati, kreću se u smjeru oholosti, sa- 
moljublja i slično. To je suprotno od smjera kojim se 

kreću učitelji. Treba ih tražiti u njihovom ambijentu, u 
svijetu stvarne poniznosti i robovanja. Ako će ih se igdje 
naći, naći će ih se u svijetu vlastite nemoći, poniznosti i 
totalne ovisnosti o Uzvišenom. Oni su na tim frekven- 
cijama. Tako da ih mnogi traže, a u raskoraku sa njima. 


Univerzalno učenje 


Kad sam rekao da je sufijsko učenje univerzalno 
učenje, s tim sam podrazumijevao da se sufija bavi 
svim problemima i izazovima koje pred njega postavlja 
Uzvišeni, tako da ćete vidjeti sufiju da se bavi i pravom, 
i akidom, i hadisom, i komentarom Kur'ana, i pedagogi- 
jom, i psihologijom, srazmjerno njegovom sufijskom 
usponu. 

Važno je znati da se sufija prvo preokupira svojim 
Stvoriteljem i spozna Njega, a zatim s Njim i uz Njego- 
vu podršku i pomoć spoznaje ostale naučne discipline i 
tajne svjetova. On, Uzvišeni, tada mu osvjetljava put i 
vodi ga kroz razne sfere spoznaje, a On Jedini i jeste 
stvoritelj svega i istinski zna, pošto je sve stvarao, kako 
svi svjetovi pulsiraju. Bez njega krenuti u spoznaje 
raznih naučnih disciplina je kao put u labirint iz koga 
izlaza nema. I 


Traženje rješenja 

Mnogi su ljudi zbunjeni u raznim pogledima i čak 
možemo reći da su zalutali u pojedinim pitanjima, 
upravo zato što nisu spoznali Allaha i tražili od Njega 
rješenje istih problema. Postavlja se pitanje zašto se 
iskreno svaki musliman ne obrati Allahu, dž.š., za 
pomoć i uputu, bilo dovom, namazom ili dobrovoljnim 

ibadetima, da mu Allah pomogne da izađe iz zbunje- 
nosti u raznim pogledima, a ne da se oslanja na svoju 
legiku i svoj ograničeni razum. Tako mnogi spetljano 
završe u vehabizmu, batinizmu, ismailizmu, šiizmu - 
neka mi oproste braća šiije za neka pitanja u kojima su 
i oni zbunjeni. 

Svi mi, kada bi se iskreno obratili Uzvišenom Alla- 
hu da nam pomogne u rješavanju spornih pitanja, 
izašli bismo na svjetlo dana. Drugim riječima, spoznali 
bi pravu istinu o pitanjima u kojima se razilazimo. 
Kako divno kaže Allahov Poslanik, s.a.v.s.: "Ko uradi i 
primijeni ono što zna, saznaće ono što ne zna." 

Braća šiije koji su, na čelu sa imami Homeinijem, 
r.a., zaista učinili nemjerljiv doprinos islamu, trebaju 
znati da ima pojedinih pitanja u kojima i oni lutaju, 
kao što je pitanje Ebu Bekra es-Siddika, h. Omera, h. 
Osmana, r.a. 


Treba biti dosljedan u razvijanju Islamske revolu- 
cije. Ja sam pročitao od imami Homeinija da se Islamska 
revolucija nije završila, pa u tom njegovom govoru 
spominje i obrazovanje koje, kako sam ga razumio, tre- 
ba ispraviti daljim hodom revolucije i postaviti na 
zdrave temelje. Evo, npr., imam Homeini piše pismo 
Gorbačovu, koje smo imali priliku čitati a dostavila su 
nam ga naša braća šiije. U tom pismu Imam poziva 
Gorbačova da pošalje svoje naučnike da istražuju is- 
lamsku nauku i da će naći odgovore na sva pitanja po- 
trebna za primanje vjere islama kod šejh Suhreverdije i 
nekih drugih islamskih učenjaka, a ako tu ne nađu, 
neka se obrate na djela Ibn Arebija - tu će naći odgo- 
vore. Iz pisma se jasno vidi da Imam visoko uvažava i 
drži do Ibn Arebijina stava i nazora. Začudo, a taj isti 

Ibn Arebi ima sasvim drugačiji stav o h. Ebu Bekru, h. 
Omeru i h. Osmanu, r.a., od šiija općenito. 


Dužnost slijeđenja autoriteta 


Dužnost mi je napomenuti da mnogi šiije, evo, na 
ovom polju ne slijede imami Homeinija. Znači, mora se 
imati daha i sluha u slijeđenju takvih velikana. Zar Imam 
time nije ukazao ili aludirao i samim šiijama da o tim pi- 
tanjima koriguju svoj stav. Zašto ne iskoračiti i taj korak, 
koji Imam nudi u hodu Islamske revolucije!? Uzvišeni 
kaže: O vjernici, pokoravajte se Allahu i pokoravajte se Njego- 
vu Poslaniku i vlasnicima imperativa od vas! Ako se u nečem 
raziđete, obratite se Allahu i Njegovom Poslaniku... 


Eto rješenja za nas sljedbenike u našim sporovima! 
Nekada mi dođe da vrisnem: Gdje vam je Allah i Posla- 
nik!? Gdje su istihare, koje je Alejhisselam toliko prepo- 
ručivao!? 

Mekam Časne porodice nije na uštrb ostalih halifa i 
društva Pejgamberova. Svakome od njih, u toj hijerarhi- 
ji, pripada visoki mekam, koji nisu jedan drugom na 
uštrb. Ja, ovako vjerujući i znajući, na svojim rujama 
bio sam visoko počašćen susretom sa h. Huseinom, r.a. 
Selam mi je nazivao. Dva puta mi je demonstrirao svo- 
ju veličinu. Sumnjam da bih to doživio da sam dru- 
gačije vjerovao i shvatao. 


Dobro je primijetio šejh Ismail Hakkija u svom ko- 
mentaru Kur'ana kad kaže: "Nije manje vrijedan h. Ali- 
ja time što se je pojavio kao četvrti halifa, niti se po 
tome mjeri vrijednost hilafeta, jer je i naš Poslanik 
došao zadnji među poslanicima, a ipak znamo da je 
najodabraniji." 

Mi muslimani širom svijeta nemamo pravo zbunji- 
vati naš muslimanski svijet takvim i sličnim pitanjima, 
dok na drugoj strani hiljade i hiljade muslimanske 
djece ostaje bez roditelja ili zapomažu od gladi, kao i 
drugi bolesni i ugroženi muslimani pred naletom din- 
dušmanina. Okanimo se ćorava posla, krajnje je vri- 
jeme, da nas ne bi stigle suze jetima (siročadi) i nevolj- 
nika! Imamo jedan Kur'an, jednog Poslanika, jednu 
Kabu, kojoj se svi okrećemo. To su dovoljni razlozi, 
ako smo iskreni, da poletimo jedni drugima u zagraljaj. 


Kada bi mi svi primijenili jasne ajete (muhkemat), 
koji su majka Knjige, to bi nam bilo dovoljno da nam 
svjetlo tih ajeta osvijetli probleme i pitanja u kojima se 
mi razilazimo. Trebamo obavezno svi izaći iz tamnica 
naših egoizama, nacionalizama, rase i klase, našeg nez- 
nanja i gluposti, kako bi istinski došlo do naših susreta 
i našeg međusobnog razumijevanja. 


Šejtanluk je jednim autoritetom rušiti drugi 


Kako nam divno priča h. Mevlana, k.s., u svojoj 
Mesneviji kada navodi priču kojom nas upozorava na 
stalnu opasnost koja nam prijeti od naših neprijatelja. 
U toj priči on govori o tome da su se udružili kadija, 
sufija i šerifija. Pošto im tako udruženim nije mogao 
ništa, šejtan, kome je bio cilj da ih razjedini i uništi, 
priđe kadiji i reče: "Šta ćeš ti sa ovom dvojicom?" Za- 
tim priđe sufiji i poče ga hvaliti: "Ti si takav i takav, pa 
takav i takav.. - šta ćeš ti s njima?" Onda priđe i šerifiji 
pa mu reče: "Ti si Pejgamberove krvi, tebi ne dolikuje 
sa ovom dvojicom..." - samo da bi ih rastavio i mogao 
pojedinačno poubijati, jer udruženima nije mogao 
ništa. 

Vidite kako nam ovaj visoki sufija poručuje i pravi 
resjek životnih problema te na što nas upozorava! 
 ejtan se u svom došaptavanju ne libi posegnuti i za 
našim pravim autoritetima, da bi jednim autoritetima 
rušio druge. I zaista se to mnogima od nas dešava, a 
naročito neukim vehabijama, koji posežu za autorite- 
tom Pejgambera, Allahovog Poslanika, s.a.v.s., koji je 
za nas muslimane, uistinu, najveći autoritet, da njime 
ruše autoritete kao što su: mudžtehidi, ehli-bejtski ima- 
mi, sufijski pirovi i drugi autoriteti u islamskoj hijerarhi- 
ji. Nikada se jedna istina ne uzima na uštrb druge is- 
tine. Prozirna je to šejtanska mahinacija. Treba je uočiti. 
On se, zaista, ponavljam, ne ustručava posegnuti za 
autoritetom, ako nikako drugačije ne može, da bi 
srušio druge autoritete. 


Jedan autoritet ne služi za to da se s njim začepe 
usta drugom autoritetu! Navešću primjer hijerarhije u 
vojsci. Šejtanluk je da jedan vojnik u vojsci otkazuje 
poslušnost jednom starješini ili autoritetu nižeg čina, 
navodno, zaradi autoriteta vrhovnog komandanta te 
iste vojske, jer taj vrhovni komandant upravo hoće da 
se poštuje hijerarhija koju je on uspostavio, pa ako se 
vojnik ogriješi o hijerarhiju i autoritete koje je on us- 
postavio, on se time suprotstavio volji vrhovnog auto- 
riteta a da nije ni svjestan. 


Dok govorimo o autoritetima, šteta bi bilo ne pro- 
govoriti io Allahovom režimu i Njegovoj vlasti i na ne- 
besima i na zemlji, Koji je zaista istinski vladar. | ta 
vlast, i taj režim ima svoje institucije i nosioce tih institu- 
cija, bilo u duhovnom, melekskom ili ljudskom svijetu, 
kao i u drugim svjetovima. U tu hijerarhiju Njegove 
vlasti spadaju svi pejgamberi, na čelu sa našim Pejgam- 

berom, s.a.v.s., njegova časna porodica, ashabi, ehli- 
bejtski imami, pirovi, mudžtehidi, visoki meleci, itd., 
pa kuku li se onome ko se suprotstavi tom režimu. Mi 
znamo iz pojavnog svijeta, a to nije nimalo slučajno 
nego da se primjerom nama stavi do znanja da je najo- 
pasniji i najsmrtonosniji grijeh i kod zemaljskih "vlada- 
ra" i njihovih režima suprotstaviti se vladaru ili njego- 
vom režimu. Tu nemaju milosti. To smo svi, manje- 
više, čuli, vidjeli ili doživjeli. Za svaki drugi grijeh ili 
prekršaj lakše se prođe kod vlasti, samo im ne diraj 
režim. Nije li to nama išaret od Uzvišenog da je strašno 
i pogubno dirnuti Njegov režim, institucije i Njegovu 
vlast!? 

Uzvišeni kaže u Mudrome Kur'anu: Mi nismo stvori- 
li nebesa i zemlju i ono što je između njih od igre. Znači, 
sve je to radi pouke: i granice, i carine, i boje, i rase, i 
sve drugo. 


Poslušnost autoritetima je šasija naše vjere 


Pošto smo govorili o autoritetima, razumije se is- 
Jamskim, trebalo bi napomenuti da naša vjera počiva 
na autoritetima i da joj je to šasija. Znači, usvajanje au- 
toriteta i poslušnost njima su nužni Za naš uspjeh. Usva- 
janje i prihvatanje istinskog autoriteta može biti uvjet 
za primanje i ostalih djela. Sjetimo se raznih naroda, koji- 
ma su dolazili vjerovjesnici, kako im kod Boga ništa ne 
bi bilo primljeno ako svoje vjerovjesnike ne bi prihvata- 
li za autoritete. Naš Pejgamber, s.a.v.s., rekao je: 
"Učenjaci su nasljednici vjerovjesnika." Oni, između 
ostalog, nasljeđuju i njihovu autoritativnost. U drugom 
hadisu Pejgamber, s.a.v.s., kaže: "Ko se pokori mome 
emiru, pokorio se je meni, a ko se pokori meni, pokorio 

se je Allahu." Očito je da sljedbenike islama Uzvišeni 
ni u jednom vremenu nije ostavio bez autoriteta. Čuo 
sam mog šejha, k.s., da kaže: "Kada dođe imami Meh- 
dija (autoritet), ko ga ne bude prihvatio, ostaće bez 
vjere." 


Neprijateljske podvale islamskim autoritetima 


Dok govorimo o autoritetima vrlo važno je na- 
pomenuti da su neprijatelji islama i muslimana tokom 
čitave historije nastojali da u pisana djela i biografije 
najpoznatijih islamskih autoriteta ubacuju razne 
podvale. Upravo su im najjači autoriteti kod islamskih 
naroda služili kao mamac u njihovim podvalama, jer 
su znali i vjerovali da će te podvale muslimani tako 
najlakše progutati. Tako su, već u samom startu, pod- 
valjivali Ibn Abbasu, r.a., h. Aliji, r.a., Džaferi Sadiku, 
r.a., Imami Azamu Ebu Hanifi, r.a., Ahmedu ibn Hanbe- 
lu, r.a., šejh Abdulkadiru Gejlaniji, k.s., imami Gazaliji, 
r.a., Ibn Arebiji, k.s., imami Šaraniji, k.s., i mnogima 
drugim. Čitaocu toplo preporučujem da o ovome pro- 
blemu u knjizi Istine o tesavvufu pročita poglavlje Podvale, 
napadi na islamske nauke tefsir, hadis, historiju i tesavvuf. 


Treba zaista staviti do znanja da su posebno podval- 
jivali sufijama, štampajući falsifikovana djela, znajući 
za vitalnost tesavvufa i njegovu duhovnu snagu u 
muslimanskom društvu. 


Prije dvadesetak godina nekakav Arap, koji je bio 
na studijama u Sarajevu, sa doktorom Alijom Ilijazijem 
iz Dakovice počeo je sa arapskog na bosanski jezik pre- 
voditi djelo Dekaikul-ahbar. Dok je prevođenje tog djela 
bilo još u početnoj fazi, doktor Alija me je zamolio da 

pogledam kako su preveli prvo poglavlje. Kad sam ja 
te večeri uzeo i pogledao prijevod, uspoređujući ga sa 
arapskim tekstom, neke stvari su mi izgledale čudne. 
Zaspavši te večeri, na snu čujem glas koji mi kaže: 
"Djelo Dekaikul-ahbar su u Egiptu izdali cionisti prije 
100 godina." Sutradan sam pozvao doktora Aliju i 
ispričao mu šta sam sanjao, preporučivši mu da pita 
svoga oca, šejh Fahri-efendiju, r.a., tada glavnog ima- 
ma u Đakovici, inače hafiza i muderrisa, da li da i dalje 
prevodi to djelo, s obzirom na moj san. Za nekoliko 
dana doktor Alija mi je rekao da je kontaktirao sa svo- 
jim ocem i da mu je on rekao da je istina to što mi je 
rečeno na snu, tj. da su to djelo cionisti izdali u Egiptu 
prije sto godina. 

Može se zamisliti šta se sve moglo ubacivati u poje- 
dina djela u starija vremena, kada još nije bilo štampe i 
kada su djela prepisivana rukom. 


Kako se sačuvati podvala 


Mi bismo trebali imati žive autoritete i osluškivati ih 
šta će nam reći za koje djelo. 

Šejh Šemsi Tibrizi, k.s., sve je h. Mevlanine knjige 
bacio u bunar i rekao: "Šta će ti? Ti si sad kitab!" 

Nama trebaju upravo takvi, živi kitabi, jer je histori- 
ja duga i ako mi pored tolikih neprijatelja budemo 
tražili sve kroz knjige, tu nema ni kraja ni konca. Pej- 
gamber, s.a.v.s., rekao je: "Budi sa Allahom, a ako to ne 
možeš, budi sa onim ko je sa Allahom!" 


Imao bih volju upozoriti na još jednu stvar, i to: 
Ako na osnovu Kur'ana, iz poglavlja Pjesnici, znamo 
da šejtani silaze na lašce, onda je sasvim prirodno da se 

meleci spuštaju na iskrene, jer su meleci i šejtani dvije 
suprotnosti, kao što su i istina i laž, također, dvije su- 
protnosti. 

Eto još jednog izlaza iz lavirinta - biti iskren, pa će 
se meleci spuštati i nadahnjivati nas te nas usmjeravati 
na ono što je ispravno. 


Potreba za sufijama i tesavvufom 


O potrebi sufija i tesavvufa može se govoriti i iz 
sljedećeg ugla posmatranja. Kada bi se u jednom 
društvu u kojem se sudi po Šerijatu neki čovjek držao 
tako da ga šerijatski sud nema ni za što osuditi i da on 
za kadiju i šerijatski sud bude potpuno ispravan, to mu 
nije garancija da se neće strovaliti u Džehennem. 
Naime, šerijatski sud sudi o čovjeku i njegovoj vanjskoj 
strani, a taj isti čovjek može biti licemjeran, ohol, škrt, 
zavidan, itd. Šerijatom nije predviđena kazna za takve 
bolesti u čovjeku, a na osnovu Kur'ana i Pejgambero- 
vih, s.a.v.s., hadisa znamo da se zbog takvih grijeha ide 
u Džehennem. Razumije se, ukoliko ih Allah ne oprosti. 
Dovoljno je navesti samo jedan hadis pa da se vidi oz- 
biljnost tog problema. Tako, u jednom hadisu Pejgam- 
ber, s.a.v.s., kaže: "Neće unići u Džennet onaj ko u 
svom srcu bude imao zerru oholosti." Kada bi čovjek 
bio do neba ohol, ukoliko ne radi druge javne grijehe, 
on pred šerijatskim sudom nije ništa kriv. 


Zaista treba uočiti i naglasiti da je fikh, kao izraz 
šerijatskog prava, samo jedna od dimenzija islama. 
Kod mnogih ljudi ta islamska dimenzija uzima se kao 
kompletan islam, što nije tačno. Zato je nužno da u 
muslimanskom narodu postoje znalci tesavvufa i pozna- 

vaoci skrivenog u čovjeku, koji bi muslimansko 
društvo, kao duhovni ljekari, liječili od nutarnjih, od- 
nosno internih bolesti. Pogledamo li ajete u pojavnom 
svijetu vidjećemo da postoje ljekari za kožne bolesti, 
zatim internisti, zatim psihijatri, itd. Je li to hir slučaja 
ili je knjiga iz koje trebamo uzeti pouku. Zato je 
poželjno i potrebno imati takve učitelje, bolje reći lje- 
kare, koji bi nas liječili od tih nevidljivih i skrivenih bo- 
lesti a koje mogu biti uzrok propasti na onom svijetu. 
Ljekar nije uvijek dužan bolesniku otkriti od koje 
bolesti on boluje. Tako je i sa ovim učenjacima, odnosno 
ljekarima muslimanskog društva, o čemu se mora do- 
bro voditi računa. Duhovni bolesnici su muhtadž du- 
hovnim ljekarima. To je Allahova zakonitost na Zemlji. 


Bolesnik doktoru ne može naređivati kako će ga 
liječiti, već ga treba slušati, imati povjerenja u njega i 
strpljivo podnositi, makar ga ponekad i zaboljelo. 

Nama su dolazili mnogi bolesnici sa teškim duhov- 
nim bolestima, od kojih sam neke gore spomenuo, 
predlažući nam kako da se liječe, a da oni to stvarno 
znaju, sami bi se izliječili. 

Dobar poznavalac tesavvufa (duhovni doktor) će na 
osnovu nekoliko pasusa ili stranica u jednoj knjizi znati 
vrijednost te knjige i koliko je ona zdravo ili nezdravo 
štivo. Isto tako, i iz vrlo kratkog razgovora sa pacijen- 
tom on može znati da li je on i od koje bolesti je bole- 
stan. Jednostavno, doktor ima metode i instrumente da 
lahko pregleda i ustanovi zdravstveno stanje pacijenta. 
Da bi mu upoznao krvnu sliku on pacijentu ne mora 
uzeti svu krv na analizu. Za to mu je dovoljna vrlo 
mala količina uzorka nečije krvi. Zato ni duhovne lje- 
kare ne treba opterećivati sa mnoštvom informacija. 

Potreba druženja 


U sufijskom učenju naglašava se i potreba druženja, 
jer se samo čitanjem ne može savladati i postići mnogo 
toga što se postiže slušanjem i intimnim razgovorom. 
Mnogo toga ima što se ne piše u knjige i što nije za 
opću upotrebu. UZ to, druženje ima svoj bereket; ruho- 
vi se praktično zbližavaju i oplođuju. 


o 

DERVIŠ 


Uzvišeni Allah kaže: Pa kad ga Ja upotpunim i udak- 
nem u nj od Svoga duha (dadnem mu život)... A na dru- 
gom mjestu Uzvišeni, navodeći riječi Isaa, a.s., kaže: 
Napravicu vam od blata nešto kao pticu, t puhnuću u to pa 
ce postati ptica, s Božijom dozvolom. 


Nismo nimalo slučajno uzeli ove ajete za moto teme 
o dervišluku. Na polju tesavvufa nužno je da učenik 
(derviš) ima učitelja kome će u potpunosti biti teslim, 
tj. predan, tako da se osjeća kao zemlja, odnosno blato, 
pred učiteljem, kojeg će učitelj prvo oblikovati, a to 
znači odgajati, terbijetiti, pa kada mu upotpuni odgoj i 
terbijet, tek onda ima šansu da u njega udahne, sa 
dozvolom Uzvišenog, visoko sufijsko znanje. Nije se 
Uzvišeni igrao riječi kada je u oba ajeta prvo spomenuo 
upotpunjavanje i usavršavanje. Time nam je pokazao 
sistem i pravilo u pravilnom formiranju čovjeka. Zato je 
derviš dužan prihvatiti, kao nužan, odgoj. Bez odgoja 
nemoguće je govoriti o bilo kakvom dervišluku. Hiljade 
primjera okolo nas postoji koji ukazuju na to. Ne možete 
vi neko piće nasuti a da ne postoji već pripremljena po- 
suda za to. Prema tome, oni koji su bez islamskog odgo- 
ja i odgoja uopće mogu samo maštati o dervišluku. 


HE 


Šejhul-Ekber, k.s., govoreći o odnosu derviša prema 
šejhu između ostalog kaže u Mekkanskim otkrovenjima 

da je status derviša prema šejhu kao status mejta pre- 
ma gassalu, koji ga kupa i čisti. Razumije se, čisti ga od 
prljavštine grijeha i zamotava ga u kefine pobožnosti. 


+ + 


Pored toga što derviš prema šejhu treba biti poput 
zemlje, koju će on oblikovati, ima još jedan primjer iz 
života koji odslikava odnos derviša prema šejhu, a to je 
primjer žene i muža, da bi došlo do duhovnog poroda. 
Uzvišeni Allah kaže: Žene vaše su njive vaše... 


Žena, kao i derviš, koji je primjer žene, jeste pasivni 
princip, a muškarac, kao i šejh, koji je primjer 
muškarca, aktivni je princip. Razumije se da je derviš, 
odnosno učenik, u odnosu na učitelja ili muršida pasivni 
princip, jer prima od njega upute, savjete, ukore i 
znanje, a onaj ko daje on je svakako aktivni princip. 
Koliko ima onih koji se nikada nisu ni vezali za nekog 
učitelja, a maštaju i zamišljaju da su derviši. Vara ih to 
što su jedanput ili više puta posjedili s njim. Kada je u 
pitanju pravi učitelj, koji je sasvim razumljivo i učen, 
jer neznalica ne može biti učitelj, kako reče šejh Suhre- 
verdi, k.s., on sjedi i kontaktira i sa običnim svijetom te 
je sasvim normalno da djeluje i na obični svijet, dajući 
savjete, upute i objašnjenja, pomažući tako musli- 
manima, što ne znači da su mu oni derviši, iako su 
mnogi od njih posjedili s njim, slušali ga, čak ga do- 
nekle i poštovali. Njegov odnos prema dervišima je 
sasvim specifičan i poseban, kao što je i odnos muža 
prema svojoj ženi ili ženama specifičan i poseban i 
drugačiji je od njegovog odnosa ili susreta sa drugim 
ženama. 

Šejh Ismail Hakkija, k.s., u svom komantaru 
Kur'ana izvlači derviške, odnosno sufijske mudrosti iz 
ajeta Časnog Kur'ana koji govore o braku, razvrgnuću 
braka i nasljedstvu. 


Međutim, svako žensko dijete nije sposobno odmah 
za udaju, nego treba da dostigne svoju punoljetnost. 
Tako i derviški nefs mora postići svoju dervišku pu- 
noljetnost, da bi tek onda stupio u taj duhovni odnos sa 
šejhom, a iz tog odnosa bi se rodilo manevijsko dijete 
koje je, što je sasvim razumljivo, nevidljivo, jer je manevi. 

Moramo se još malo vratiti naprijed govoreći o 
ovom pitanju. Da bi se rodio čist nefs, koji je ženskog 
roda, a rađa ga priroda tijela, koja je također ženskog 
roda, ta tjelesna priroda mora biti čista. Hoću reći mora 
da se hrani halal hranom. 


Vratimo se ponovo dervišu, koji je u odnosu na šejha 
kao žena. Ženi je, dok ima menstruaciju, zabranjen sasta- 
nak sa mužem. Menstruacija, u sufijskoj literaturi, sim- 
bolizira laž. Prema tome, derviš mora biti iskren i stro- 
go se čuvati laži. 


Kako god je ženama zabranjeno da se kreću ili sasta- 
ju i zalaze u društva kojima muž nije zadovoljan, takav 
je status i derviša. 


Jedan derviš u isto vrijeme ne može imati 2, 3 ili više 
šejhova, analogno statusu žene. Kao što se i žena nakon 
razvoda i uz određene uvjete može ponovo udati, tako 
i derviš nakon razlaza sa šejhom može postati derviš 
drugom šejhu. Isto je i sa udovicom, odnosno sa der- 
višom čiji šejh preseli na ahiret. 


U Mesneviji se navodi priča o tome kako je neki mla- 
dić htio da se ženi, pa je za savjet upućen jednom 

učenjaku koji se krio tako što se igrao sa djecom i pra- 
vio se da je podjetinjio. On je mladiću preporučio da se 
ženi djevojkom, dakle sa onom koja se nije udavala, a 
ukazao mu je i na to kakve probleme može imati ukoli- 
ko se oženi pušćenicom ili udovicom. Običan vjernik iz 
te priče može uzeti savjet kako će se ženiti, a u isto vri- 
jeme tom pričom se daje savjet i šejhovima ko im se 
preporučuje za derviša i kakvih problema može biti sa 
pojedinim dervišima koji su ranije imali šejha. 

Ženi je, po islamskom učenju, naređeno da bude 
pokrivena i da se ne pokazuje, osim pred mahrem 
osobama, a to su osobe za koje se žena ne može udati, 
bliska rodbina. Tako se i derviš treba pokrivati i ne otkri- 
vati se, osim pred ihvanima (braćom dervišima). Der- 
viši sebe nazivaju ihvanima (braćom), jer im je jedan 
otac - iman, kako kaže Šejhul-Ekber, k.s. Drugim 
riječima, derviši trebaju biti što je više moguće skrive- 
ni, jer je to ezoterično učenje. 


Kada smo spomenuli riječ ihvani (braća), pod tim 
pojmom bratstva nipošto ne podrazumijevamo pri- 
padnike političkog pokreta u svijetu koji sebe nazivaju 
ihvanima. 


DETJET 


Jednom prilikom sam susreo jednog Nijemca u Gazi 
Husrev-begovoj džamiji, koji je bio sa grupom Nijema- 
ca, a svi su bili muslimani. Ovaj s kojim sam razgova- 
rao znao je arapski jezik, jer je studirao u Saudijskoj 
Arabiji. Na moj upit je li možda sufija, on mi reče: 
"Ako je sufija biti strpljiv, darežljiv, milostiv, prave- 
dan, itd., onda sam sufija." Razumije se, ja mu iz edeba 

ništa nisam na to rekao, jer me on dalje nije ništa ni pi- 
tao, ali evo sada kažem da je osnovni i glavni sufijski 
šart imati učitelja. 


+ LA 


Mi živimo u vremenu kada ima mnogo i lažnih der- 
viša i lažnih šejhova, pa je jako potrebno biti oprezan u 
ovom pogledu. Kada h. Mevlana, k.s., u svom vreme- 
nu kaže da na račun jednog istinskog sufije živi hiljadu 
lažnih sufija, šta tek reći za današnje vrijeme? Ja zasi- 
gurno znam da u našem okruženju ima i šejhova koji 
zamotavaju zelene i druge turbane a i sami nikada 
nisu bili derviši nekome šejhu. Tu i tamo su zalazili u 
tekije i derviška društva ili su potomci pravih šejhova i 
misle da im je to sasvim dovoljno a, ustvari, to je očita 
zabluda. Lahko ih je prepoznati: nemaju znanja, kul- 
ture, odgoja, tako da jadno i mizerno izgledaju. Ima i 
onih koji se zevzekaju, cirkuzaju u tim društvima, a za 
sebe uobražavaju da su derviši ili sufije. Da ih Uzvišeni 
Allah uputi na pravi put! 


+ FA 


Što se tiče potomaka velikih šejhova, ne treba ih 
vrijeđati i napadati, treba se na njih sažaliti i zaštititi ih, 
ali bi oni morali znati da im njihovi djedovi i pradjedo- 
vi nisu veći od poslanika Nuha, a.s., čiji je sin otišao u 
zabludu i za koga Uzvišeni kaže Nuhu, a.s.: On nije 
tvoj ehl. Znači, da bi neko bio nekome eh! mora ga i slij- 
editi, a ne samo sa njim biti krvno vezan, jer je dinsko 
srodstvo preče od krvnog, i po Šerijatu. Tako, po is- 
lamskom pravu, nevjernik ne može naslijediti vjernika, 

makar bili u krvnom srodstvu, jer ga šerijatsko pravo 
isključuje iz nasljedstva. 

Imami Šaranija kaže da je veoma teško biti šejh po- 
tomcima šejhova. Naime, oni vrlo teško prihvataju 
činjenicu da i neko drugi osim njihovih predaka može 
biti autoritet, odnosno šejh. Time sami sebi uskraćuju 
mogućnost vjerskog usavršavanja na svim osnovama. 
Imami Šaranija preporučuje da se u radu sa njima postu- 
pa taktički te da se u njihovom školovanju i odgoju što 
više treba posezati upravo za onim što su govorili, pre- 
poručivali i radili njihovi preci, jer će oni to lakše prihva- 
titi, s obzirom da svoje pretke prihvataju za autoritete. 

U vezi sa ovom problematikom imami Šaranija na- 
vodi jedan vrlo poučan primjer iz života jednog šejha, 
koji se družio sa jednim šerifijom (potomkom Muham- 
meda, s.a.v.s.). Naime, ljudi su šejhu ukazivali počast, 
ali ne i tom šerifiji. Obrazlažući takve postupke ljudi 
šejh mu je na jedan zgodan način rekao: "Oni to tako 
rade zato što sam ja slijedio tvoje a ti moje pretke!" 


tr 


Ima i onih derviša koji su, ustvari, muhibbi (simpati- 
zeri), kojima je neki pravi šejh dao ponešto i da uče, te- 
berruken, a to znači dao im je svoj blagoslov, na osno- 
vu kojeg će on vidjeti da li će to polučiti određene 
rezultate, da bi ih tek potom podervišio, drugim 
riječima talkin učinio. 

Šejh Abdulhalim u svom djelu Isra i miradž kaže da 
mnoge putnike (derviše) ogovaranje (gibet) jako 
sprečava na njihovom putu. Zato se dobro treba čuvati 
gibeta, smutnje i prenošenja riječi, imati lijepo mišljenje 

o muslimanima i dervišima i čuvati se miješanja i ras- 
pravljanja sa svjetinom, jer su ljudi stvoreni od blata, 
kako kaže Kur'an, a živi su, pa da time nisu aluzija na 
živo blato, ili bolje reći primjer živog blata, koje može 
progutati svakog derviša i vjernika ukoliko u datim 
trenucima ispusti čvrsto uže iz ruku. U Časnom 
Kur'anu piše: Uhvatite se za Allahovo uže! 


tt 


Spomenuli smo terbijet, odgoj derviša. Derviš pri 
ulasku, ili bolje reći prije ulaska u sufijsko učenje mora 
obavezno prihvatiti režim toga učenja. Svaki derviš tre- 
ba nastojati, između ostalog, da se pod broj jedan hitno 
obrazuje s početnim islamskim udžbenicima. To se 
nipošto ne smije preskočiti i taj režim se ne smije Zao- 
bići, jer je on spasonosan na daljem putu. Mora se 
naučiti ilmihal, učenje Kur'ana, fikhul-ibadat, ahlak, 
što više Kur'ana napamet, dova, i upoznati biografiju 
Muhammeda, s.a.v.s., iz povijesti islama. To je naj- 
manje na početku, da bi se derviš osigurao od zablude, 
jer je on, ukoliko sve to ne savlada, na derviškom putu 
izložen strahovitim opasnostima od šejtana, koji mu 
može učiniti katastrofalne podvale jer, anamo on, 
šejtan, proklet bio, ima veliko iskustvo u borbi sa neis- 
kusnim i neukim putnicima. Ta znanja koja smo spome- 
nuli su veoma živa, snažna i imaju svoj pravi duh, pa 
su kao nevidljiva vojska koja će ga braniti i štititi na 
njegovom putu od šejtanskih podvala. Kad se tim 
znanjima još doda, ili bolje reći prethodi odgoj, poniz- 
nost, iskrenost i uvjerenje u islamsko učenje, to će biti 
dovoljna snaga, a naročito uz pomoć drugih ihvana, da 
ga spasi od šejtanskih podvala. 

+ A+ 


Život je pun teških iskušenja, a čovjek je kao most 
preko kojeg prelaze ta manja ili veća iskušenja, i ukoliko 
nije postavljen na čvrstim temeljima i nije napravljen 
od jakog materijala, mali teret ili iskušenje kada naiđe 
preko njega on će se provaliti. Pod temeljima podrazu- 
mijevamo temelje naše vjere, imanske i islamske šarte, 
a pod jakim materijalom od kojeg je most napravljen i 
koji treba izdržati sve terete i iskušenja podrazumijeva- - 
mo jak režim islamskog odgoja i gorespomenutog 
nužnog obrazovanja. Zato derviša i ostale muslimane 
ne treba u odgoju maziti, kao i svoju djecu i potomstvo, 
nego ih treba stavljati na određene zadatke, iskušenja i 
obaveze kako bi očvrsnuli. Mnoge sam vidio koji su 
bez gore navedenih kvaliteta bili pokušali stupiti u 
derviške redove ili u pobožnost, pa je šejtan od njih za 
vrlo kratko vrijeme napravio pravu maskaradu, ili ih je 
prvo iskušenje provalilo. (Od toga koliko čovjek uspije 
da sebe izgradi kao jaki pouzdan most, koji može pod- 
nijeti sve životne terete i opterećenja, zavisi i njegov 
uspjeh na prelasku preko Sirat-ćuprije). 


+ LA 


U ovom prethodnom ratu, kada se je bila bitka za 
opstanak muslimanskog naroda, vidio sam mnoge 
"derviše! kako su sramno napuštali bojne redove i 
vezama i vezicama se sklanjali da se ne uključe u borbu 
za opstanak islama i muslimana u ovim krajevima. 
Nije mi to čudo za hodže, ali mi je, zaista, čudo za 
mnoge derviše, iako moram priznati, sa zadovoljstvom, 
da je bilo i onih derviša koji su sasvim zadovoljno i po- 
nosno branili islam i muslimane u prvim redovima. 

U sufijskoj, a i u drugoj literaturi islamskih naroda, 
piše da su sufije kroz stoljeća učestvovali u prvim re- 
dovima odbrane islama i muslimana. Slušao sam šejh 
Abdulhalima iz Egipta u Sinanovoj tekiji u Sarajevu, 
kada je posjetio Sarajevo, da kaže da je najviše poginu- 
lo, braneći islam na bojnom polju, nakšibendijskih 
šejhova od svih derviških redova. I dalje je rekao da su 
nakšibendijski šejhovi najviše doprinijeli na naučnom 
polju islama. 


+ AL 


O dervišu smo govorili kroz primjer blata, mejta, 
žene, mosta i borca. Daleko bi nas odvelo ako bi o nje- 
mu govorili i kroz brojne druge primjere. Mislimo da je 
sasvim dovoljno to da je ukazano na one specifične 
stvari o tom pitanju, a to zbog toga što znamo da je 
kod nas ranije pisano, bilo u Takvimu ili nekim drugim 
glasilima ponešto od toga, pa da se ne ponavlja. 


+ PE 


Na kraju još smo dužni spomenuti autoriteta islama 
(hudždžetul-islama) imami Gazaliju, koji je bio 
šafijskog mezheba i koji je pored tolike učenosti napustio 
medresu Nizamiju u Bagdadu i osnovao tekiju u svom 
rodnom mjestu Tusu. Time je pokazao da se ne slaže sa 
načinom obrazovanja koji je tada uzeo maha u Nizami- 
ji, nego je osnovao tekiju kao znanstvenu instituciju, jer 
se u tekiji osoba prvo odgaja pa se nakon odgoja tek 
podučava visokim znanostima, jer je rečeno da se biseri 
i dragulji ne stavljaju o vrat krmku. Pod pojmom bisera 
i dragulja se podrazumijevaju mudrosti i spoznaje. 

U svom djelu Izbavitelj iz zabluda kaže u poglavlju 
vezano za sufije da visoke sufije u svojim visokim su- 
fijskim stanjima viđaju meleke, pejgambere i sve ono 
što ti ne mogu pobrojati, a i pored toga ne napuštaju 
mezhebe kao neki koji ne vide ništa dalje od svog nosa. 
Ovu knjigu od imami Gazalije, k.s., obavezno prepo- 
ručujemo svakom dervišu, a i svakom muslimanu i 
muslimanki. 


+ + 


Najbolji udžbenik o odgoju derviša, te njegovu ka- 
rakteru i odnosu prema šejhu, drugim dervišima i osta- 
lom svijetu, kao i druge teme vezane za razna stanja 
derviša je djelo imami Ša'ranije El-Envarul-kudsijje = fi 
ma'rifetil-kava'idis-sufijje, koje bi trebalo pročitati ili pre- 
vesti našim dervišima u našim krajevima, jer se bojim 
da bez takve literature ne nastane anarhija u derviškim 
redovima. 


+ + 


Ortodoksnih (ispravnih) derviških redova ima 12, a 
oni imaju svoje ogranke ili kolove. Derviške redove 
nije džaiz miješati, pa makar i sve ispravno bilo, isto 
kao što se i lijekovi ne mogu miješati, makar bili i pra- 
vi. Neko će reći: "Zašto 12 derviških redova?" Po istoj 
logici po kojoj ima i više šerijatskopravnih škola, koje 
su tačne, ili, ako ti je lakše shvatiti, po logici da jedna 
vojska može imati više rodova, koji služe istom vlada- 
ru i istom režimu. Svi muslimani su kao civili jedne 
države, a derviši su kao vojska te iste države, a svi sku- 
pa su građani te države, što znači da je svaki derviš 

musliman, ali svaki musliman nije i derviš. Vojnici 
(derviši) polažu zakletvu (bej'at), a civili ne. Kakav je 
to derviš (vojnik) koji ne zna kojoj jedinici pripada, čijoj 
komandi je podređen, ko ga je regrutovao...? 

Rado ćemo prenijeti poruku šejh Abdurrahmana 
Sirri-babe, k.s., vezano za dervišluk, koju je izrekao u 
svojoj ilahiji "Ako hoćeš derviš bit'" 


Ako hoćeš derviš bit 
valja srce očistit 
Rabbu širka ne činit 
La ilahe illallah. 


Gr'jehova se pokajat 
na gr'jehe se ne vraćat 
dragom Rabbu robovat 
La ilahe illallah. 


Robovat je ljepota 
ne poslušat grjehota 
iskat plaću sramota 
La ilahe illallah. 


Nijet što je sve Rabb zna 
jami sofo ti rija 

Taleb čini sve rida 

La ilahe illallah 


Sve znat valja od Rabba 
zaboravit drugoga 

ispat činit sve Njega 

La ilahe illallah. 

Kitab ovo govori 

od hajvana je gori 

ko god aškom ne gori 
La ilahe illallah. 


Slušaj šta je emrullah 
puno čini zikrullah 
svijem srcem, ja Allah 
La ilahe illallah. 


Ovaj svijet sad će proć 
po dušu će melek doć 
biće nama tu pomoć 
La ilahe illallah. 


Nut pogledaj Sirrije 
sve derviše miluje 

i dan i noć kazuje 
La ilahe illallah. 

SIRRIJINA, K.S., POSLANICA 


Da ste zdravo, da ste zdravo! Dušu dajem za Vas i 
srce mi je uz Vas. Učeni gospodine moj sine, neka ti je 
dragi moj Bog na pomoći, neka cvatu ruže Tvoje zna- 
nosti, neka ti se pojača ljubav prema pobožnosti, da 
sretno dođeš do svakog cilja, moli se dan i noć šejh Sirri. 


Pismo koje si mi pisao, poput vrta lala i tulipana, 
došlo je do ruke Tvoga dobroželitelja, siromaha, pa mu 
je sadržaj ovaj bijednik shvatio. Tužiš se na gomilu 
ništarija. To je sadržaj tvoga pisma. Satanska vojska 
namjerava zauzeti pokrajinu srca, i hoće grdni satana 
da zavlada. Ovome, dakle, treba naći izlaza, i odbiti 
napadaj vojske lijenosti. 

Slušaj, dakle, ovaj raspored: Ovo zlo je sigurno 
samo od Tebe poteklo. Težnja za ovim svijetom dovodi 
do razdora, koji nastaje u čvrstoj tvrđavi srca. Kada taj 
licemjerac bude u tvrđavi, nepouzdan je i nikako nije 
zgodan. Najprije njega istjeraj iz svoje tvrđave, dok 
nisu saznali tajni neprijatelji. Dobra je za to prilika vri- 
jeme tvoga života, dok je nije izmakla nastupom smrti. 
Budući da ti je on neprijatelj, otvoreno protiv njega is- 
tupi. Jer, u jednoj kući ne mogu biti dva gospodara. 
Pusti uhu i slušaj moj savjet. Budi oprezan i ne dopusti 
da se neprijatelj osili! (Slušaj) šta muftija reda na ovo 
odgovara, i na koji način daje svoju konačnu odluku! 
Njegov je odgovor ovo (a Bog najbolje zna): Ubij ne- 
man, pa da se spasiš! To jest, sabljom pobornika ubij 
strast! Uništi neprijatelja - to je razum svemira! Lijepo 

ćeš razumjeti podesnost svake besjede, moći ćeš se 
snaći u svakoj prilici. Ako se ti ovog posla mašiš, sigu- 
ran sam da ćeš uspjeti. Došlo je opet Muhammedovo 
doba, ne varaj se, ne napuštaj borbe i ne izlazi iz boj- 
nog reda! Ovo je vječna borba vjernika. Ovo je nepreki- 
dan rat bez napuštanja oružja. Ovo je najveća borba 
vjernika. Ovo je bitka pristaša vjere. Ti ovu borbu sma- 
traj kategoričnom dužnošću. Za ovu borbu paši sablju, 
kani se tvrdoglavosti. Slušaj utočište i oslonac vjernika, 
Muhammeda Mustafu, neimara vjere. On je ukazao na 
ovaj znak i rekao ovo, dobro znaj. Hajde, dakle, kreni 
na tu vojnu, pa da se koristimo perivojima tvoje lekcije. 


Izjutra i uvečer udaraj uz bubanj za kretanje. U ovoj 
vojni nek ti je jednak dan i noć. Čvrsto opaši pojas 
odvažnosti. Budi brz kao mrav, a ne budi nemoćan. 
Opaši oko sebe sablju jedinstva (Božijeg), i svoje nasto- 
janje muški provodi. Ne popuštaj iz ruku luka iskre- 
nosti. Čvrsto drži u ruci nenadmašivo koplje pouzdanja 
u Boga. Božije ime Uzvišeni u tvom srcu nek ti služi 
kao handžar. A naziv Zaštitnik nek ti je kao kaciga na 
glavi. Budući da te je satanska strelica uzela na oko, 
posluži se protiv duše štitom strpljivosti. Top sa 
tvrđave tvojih usta neka grmi na neprijateljsku vojsku. 
Ako se iskreno baciš u ovu borbu, Bog će ti onog časa 
otvoriti put. Pomoću Božijom ti ćeš razbiti liniju strasti. 
Otvoreno ti je rečeno, dođi i shvati lekciju. 


Ako ti usvojiš božanska svojstva, oprostiće ti Bog 
sve grijehe. Tog momenta će se tvoja strast pokoriti 
Bogu, i u Božijoj pokornosti već neće malaksati. Tvoj 
zao duh će sigurno postati vjernik, i ti ćeš u svakom 
nastojanju uspjeti. Tvojim bićem će kolati islamske za- 
sade, i tada će ga svako poštovati i cijeniti. Nama je 

neminovna potreba da se uvijek nalazimo u Božijoj bli- 
zini. Mi se svakako trebamo lišiti tijela, pa da onda 
mognemo shvatiti pravu tajnu. Ti mnogo griješiš go- 
voreći 41, Ja. S tim pojmovima nastoj raskinuti svaku 
vezu. Kad iz srca izagnaš sve osim Boga, tek si tada iz 
ništavila postao. Ako nastojanjem dopreš do ovog stepe- 
na, tvoje će biće postati svetištem svih ljudi. Ti ćeš tako 
postati mjesto hodošašća, postaćeš Kaba, divno 
utočište. Kad ti srce bude čisto, ne vodi brige, pa da u 
tvom srcu prostruji Zemzem saznanja. Kako ovom 
Božijem hramu nema kraja, ti samo nastavi put prema 
cilju. Malo ih je ušlo u ovu tajnu. Samo su rijetki zaima- 
li ovaj biser. Čije biće bude obdareno sposobnošću, nje- 
gova je vrijednost i savršenstvo. 


Ovaj put se zadovoljavam ovim, a ti ovaj Sirrijin 
savjet usvoji. Saslušaj ovaj sa vjet srčanim uhom, a ovog 
siromaha ne zaboravi svojim blagoslovom. 


U 

ZIKR 


Dokazi fadileta zikra su uzvišeni ajeti. Uzvišeni Allah 
kaže: Sjetite se vi Mene, sjetiću se i Ja vas. 

Sabit el-Benani) r.a., tabi'in, komentirajući ovaj ajet 
između ostalog kaže: "Ja znam kad mene moj Gospo- 
dar spominje." Prisutni se začudiše i upitaše: "Kako to 
znaš?" Na to on odgovori: "Kada ja Njega spominjem i 
On mene spominje." 

Dalje Uzvišeni Allah kaže: Mnogo spominjite Allaha! 


Kada se vratite sa Arefata, spomimjite Allaha. kod 
Meš 'arid-harama i spominjite Ga onako kako vas Je uputto, 

Kad završite sa vašim kurbanima, spomimnjite Allaha kao 
Sto vaše očeve spominjete ili Još žešće spominijite. 

Oni koji spominju Allaha stojeci, sjedeći i na njihovim 
stranama (ležect). 

Komentarišući ajet: Pa kad obavite namaz spominjite 
Allaha stojeći, sjedeći i na vašim stranama (ležeci), Ibn 
Abbas, r.a. kaže: "tj. spominjite Allaha i noću i danju, i 
na kopnu i na moru, i na putu i kod kuće, i kad ste bo- 
gati i kad ste siromašni, i kad ste bolesni i Kad ste zdra- 
Vi I javno i tajno..." 

Kudeći munafike Uzvišeni Allah kaže: / Allaha ne 
SPOMINJU OSIM malo. 

On također kaže: Spominji SVOga Gospodara u sebi, 
skrušeno 1 bez puštanja glasa, Jutrom £ večeri. 


Uzvišeni također kaže: Spominjanje Allaha je (naj)veće. 

Ibn Abbas, r.a., tumačeći ovaj ajet kaže: "To spo- 
minjanje Allaha ima dva aspekta. Prvi aspekt je taj da 
Allah spominje vas, i to Njegovo spominjanje Vas je 
veće od vašeg spominjanja Njega, a drugi aspekt je je 
taj da vi spominjanjete Allaha, i to je najveći ibadet." 

Što se tiče hadisa, evo šta kaže Alejhisselam: "Onaj 
ko spominje Allaha među onima nemarnima jeste kao 
ratnik među onima koji bježe sa (bojnog polja)." 


Alejhisselam kaže da je Uzvišeni Allah rekao: "Ja 
sam sa Svojim robom što Me spominje i Ja sobom 
pokrećem njegove usne. = 


Alejhisselam dalje kaže: Od djela sina Ademovog 
nema nijednog djela koje ga od Allahovog azaba 
spašava kao što je zikrullah (spominjanje Allaha)." 
4Zar ni džihad na Allahovom putu?", upitaše. Ni 
džihad na Allahovom putu", (odgovori Alejhisselam). 


Upozoravajući nas, Alejhisselam kaže: "Ko se želi raz- 
rahatiti u džennetskim baščama, neka mnogo zikr čini." 

Allahov Poslanik je upitan: "Koje djelo je najbolje?", 
a on je odgovorio: "Da umreš sa jezikom ovlaženim 
spominjanjem Allaha." 


Drugom prilikom je rekao: "Osvići i omrči sa jezi- 
kom ovlaženim spominjanjem Allaha, pa ćeš osvitati i 
omrknjivati bez grijeha." 

Alejhisselam dalje kaže: -Spomijanje Allaha jutrom i 
večeri efdalnije je od korištenja sablje na Allahovom 
putu i od darežljivog dijeljenja imetka." 

Alejhisselam kaže da je Uzvišeni Allah rekao: "Kada 
Me Moj rob spomene u sebi, Ja njega spomenem u 
Sebi; kada Me spomene u skupini, Ja njega spomenem 
u skupini boljoj od njegove; kada Mi se približi pedalj, 

Ja se njemu približim aršin; kad Mi se on približi aršin, 
Ja se njemu približim hvat; kada on prema Meni ide, Ja 
prema njemu trčim (žurim)." 


Alejhisselam je također rekao: "Onoga dana kada ne 
bude drugog hlada osim Njegovog, Allah će u hlad 
uvesti sedmericu...", a jedan od te sedmerice je i 
"čovjek kojem se, kada spominje Allaha, njegove oči 
orošavaju suzama 1z straha od Allaha." 


Ebu Derda prenosi da je Alejhisselam tada rekao: 
fHoćete li da vas obavijestim o vašem najboljem djelu, o 
onome koje je najčišće kod vašeg Gospodara, kojim ćete 
postići najviše deredže, koje vam je bolje od dijeljenja 
zlata i srebra i od toga da svoje neprijatelje udarate po 
njihovim vratovima a i oni vas po vašim vratovima?" 
{A koje je to djelo, o Allahov Poslaniče?", upitaše, a on 
odgovori: "To je trajno spominjanje Allaha." 

Alejhisselam kaže da je Uzvišeni Allah rekao: 
"Kome spominjanje Mene odvrati pažnju od iskanja od 
Mene, Ja ću mu dati ono što je efdalnije od onoga što 
dajem onima koji od Mene ištu." 

Fudajl, jedan od tabi'ina, rekao je: "Saznali smo da 
je Uzvišeni Allah rekao: 'Robe Moj, spominji me sat 
poslije sabaha i sat poslije ikindije pa će ti to biti do- 
voljno za ostalo između ta dva vremena." 

Neko od uleme kazivao je da je Uzvišeni Allah rekao: 
"Kada se pojavim srcu roba i vidim da mu je srce obuze- 
to zikrom, Ja preuzimam rješavanje njegovih problema 
i njegov sam družitelj, sagovornik i prisni prijatelj." 

Muaz ibn Džebel, r.a., rekao je: "Džennetlije neće ni 
za čim žaliti osim za provedenim trenucima u kojima 
nisu spominjali Allaha, dž.š." 

Fadilet skupnog zikra 


Muhammed, a.s., kaže: "Kad god se neka grupa lju- 
di sastane da spominje Uzvišenog Allaha, okruže ih 
meleci, prekriva ih (Allahova) milost, na njih se spušta 
(obuzima ih) smirenost i Allah ih spominje onima koji 
su kod Njega." 

Allahov Poslanik, s.a.v.s., također kaže: "Kad god se 
jedna grupa ljudi sastane da spominje (zikr čini) 
Uzvišenog Allaha, ne želeći time ništa drugo do Njego- 
vo lice, glasnik sa neba poviče: 'Ustajte, oprošteno vam 
je, a vaša loša djela zamijenjena su dobrim." 

Alejhisselam je također rekao: "Kad god se neka grupa 
ljudi sastane i na svom sijelu ne spominje Uzvišenog Alla- 
ha i ne donosi salavate na Vjerovjesnika, to sijelo će im 
predstavljati nesreću (propast) na Kijametskom danu." 

Davud, a.s., rekao je sljedeće: "Moj Bože, kad me 
vidiš da prilazim skupini gafila, slomi mi nogu, jer će 
to za mene biti blagodat (nimet)." 

Allahov Poslanik, s.a.V.s., rekao je: "Jedno dobro si- 
jelo vjerniku briše negativne posljedice hiljada i hiljada 
loših sijela." 

Ebu Hurejre, r.a., rekao je: "Zaista stanovnici nebesa 
one kuće stanovnika Zemlje u kojima se spominje Alla- 
hovo ime vide onako kako ovi vide zvijezde." 

Sufjan ibn Ajine, r.a., rekao je: "Kada se ljudi skupe da 
spominju Uzvišenog Allaha od njih se šejtan i dunjaluk 
odstrane, pa šejtan govori dunjaluku: - Vidiš li šta rade?, 
a dunjaluk odgovara: - Ostavi ih! Kada se oni raziđu, ja 
ću ih uzeti za njihove vratove i doturiti ih tebi." 

Ebu Hurejre, r.a., jednom je prilikom ušao u pijacu i 
ovako rekao: "Ja vas vidim ovdje a miraz Allahovog Pos- 
lanika dijeli se u džamiji." Ljudi ostaviše pijacu, odoše u 

džamiju, ali ne vidješe miraza pa rekoše: "O Ebu Hurejre, 
mi ne vidjesmo da se u džamiji dijeli miraz." On ih upita: 
ZA šta ste vidjeli?" Rekoše: "Vidjeli smo jedne ljude da spi- 
minju Uzvišenog Allaha, a druge da uče Kur'an." On im 
reče: "Upravo je to miraz Allahovog Poslanika, s.a.V.s.!" 


E'meš prenosi od Saliha a on od Ebu Hurejreta i Sei- 
da el-Hudrija, r.a., da je Alejhisselam rekao: "Zaista Allah 
ima meleke, koji su odličniji od melekaA-pisara i koji pu- 
tuju po zemlji, a kada naiđu na skupinu ljudi koji spo- 
minju Allahovo ime, počnu se dovikivati: "Dođite, ovdje 
je ono što tražite!", pa se odazovu i okruže njihov skup. 
Kasnije njih Uzvišeni Allah pita: "U čemu ste ih zatekli i 
ostavili, šta rade?" Oni odgovore: "Hvale te, potvrđuju 
i tespih Te čine." Allah ih pita: "Jesu li Me vidjeli?" 
"Nisu!", odgovaraju oni. "A šta bi da su Me vidjeli?", 
pita ih Allah, a oni odgovaraju: "Još više bi Te hvalili, 
potvrđivali i tespih činili." Allah, dž.š., dalje ih pita: "Od 
čega traže utočište?" "Od Vatre", odgovaraju meleci. 
'Jesu li je vidjeli?", pita ih Allah. "Nisu!", odgovaraju 
oni. TA šta bi da su je vidjeli?", pita On. "Da su je vidjeli 
još više bi tražili utočište i bježali od nje", odgovaraju 
oni. Dalje ih Allah pita: "A šta traže?" "Traže Džennet", 
odgovaraju meleci. "Jesu li ga vidjeli?", pita Allah. 
Nisu", odgovaraju oni. "A šta bi da su ga vidjeli?", pita 
ih Allah. "Da su ga Vidjeli još više bi žudjeli za njim", 
odgovaraju meleci. Dalje im Uzvišeni Allah kaže: "Bu- 
dite svjedoci da sam im oprostio." Na to meleci prim- 
jećuju: "Među njima je bio jedan kome to nije bio cilj već 
je u njihovo društvo došao zbog neke svoje potrebe." 
Uzvišeni Allah na to odgovara: "Oni su skupina u kojoj 
sreća nikome neće biti uskraćena." 


Imami Gazalija, /iyyau ulumid-din 

Dakle, pošto je imami Gazalija naveo određen broj 
ajeta i hadisa o zikru, mi ćemo sada objasniti neke od 
ajeta i hadisa na tu temu. Počećemo sa ajetom iz sure 
Alu Imran, u kojem Uzvišeni kaže: Oni koji spominju 
Allaha stojeći, sjedeći... 

Ovaj sa prethodnim ajetom govori o kategoriji ljudi 
zvanoj ulul-elbab i ovi ajeti se odnose na njih, kako se 
vidi iz odnosne zamjenice ellezine. Jer, sam Allah kaže 
da u onom što je stvoreno na nebesima i na Zemlji i u 
smjeni dana i noći ima znakova za ovu kategoriju, koju 
spominje u navedenom ajetu. Dakle, Uzvišeni Allah ih 
opisuje i kaže za njih da oni spominju Allaha stojeći, 
sjedeći i ležeći te razmišljaju o onome što je stvoreno na 
nebesima i Zemlji. Ko ne vrši ova dva ibadeta zajedno 
(spominjanje Allaha - zikr, i razmišljanje o onome što je 
stvoreno - fikr) on ne spada u kategoriju ulul-elbab. Iz aje- 
ta je sasvim razumljivo da je potrebno prvo spominjati 
Allaha a zatim razmišljati o onome što je stvoreno. To je 
put kojim nas Kur'an usmjerava u razmišljanju. Prema 
tome, zikr je uvjet (šart) za ispravno razmišljanje, koje će 
kao takvo i dovesti do pravilnog zaključka, tj. da nebesa 
i Zemlja nisu stvoreni batila (uzalud, bez svog značenja). 


Mi ćemo za ovo navesti jedan primjer. Da li naše 
oči, čak i kad su potpuno zdrave, mogu išta vidjeti bez 
imalo svjetla? Ne mogu! To je primjer da je i razum sli- 
jep bez svjetla zikra, tj. bez Allahovog svjetla. A Zar 
Allah za Sebe nije rekao da je On svjetlo nebesa i 
Zemlje? Ovako gledano sasvim je jasno kakva je mu- 
drost u tome da je Allah u spomenutom ajetu spo- 
minjanje Allaha (zikr) stavio ispred razmišljanja (fikr) 

Nije nimalo slučajno da se i Muhammed, a.s., u toli- 
ko brojnim hadisima osvrnuo na zikr. U jednom od 

hadisa on kaže: "Uči zikr sve dotle dok za tebe ne kažu 
da si ludak!" 


Treba dobro razmotriti 35. ajet sure El-Ahzab, u ko- 
jem Allah govori o kategorijama u islamu, pa počinje 
sa muslimanima i muslimankama a završava sa 
muškarcima koji mnogo spominju Allaha i ženama 
koje mnogo spominju Allaha. Iz ovog ajeta se jasno 
vidi da u najveću od tih kategorija spadaju upravo oni 
koji mnogo spominju Allaha. 

Spominjanje Allaha i razmišljanje o onome što je 
stvoreno na nebesima i na Zemlji slično je krilima - ako 
fali jedno krilo, ne može se letjeti - ili nogama, s obzi- 
rom da su za normalan hod potrebne dvije noge. 


Mi u svakodnevnom životu vidimo da svaki zaljublje- 
nik spominje ono u što je zaljubljen, pa je normalno da 
i vjernik što više voli Allaha to ga više i spominje. 

Spominjanje Allaha je kur'anski imperativ vjernici- 
ma i mora se znati kako se taj imperativ izvršava. Zato 
ćemo ovdje općenito reći nekoliko riječi o načinu 
izvršavanja tog imperativa (zikra) a također i nešto o 
vrstama zikra. Prvo ćemo reći nekoliko riječi o vrstama 
Zikra a zatim i o načinu činjenja zikra. 


Prva vrsta zikra je učenje Kur'ana (tilavetul-Kur'an), 
što se treba činiti svakodnevno (devamiti ga). Poznato je 
da je Alejhisselam svaki dan učio Kur'an, a to su činili i 
ashabi, od jednog do pet-šest džuzova dnevno. I sam 
Kur'an je svjetlo (Kitabun munir), koje će razumu osvi- 
jetliti puteve za razmišljanje. U isti mah, osoba učač će 
se i nadahnuti Kur'anom, s obzirom da Kur'an ima ten- 
denciju nadahnjivanja, jer ga je Allah nazvao i duhom 
(ruhom) (43:52), pa se vjernici nadahnjuju tim duhom. 

Kur'an, kao zikr, uči se sa abdestom, okrenuvši se 
prema Kibli, sa potpunom predanošću, praćenjem 
značenja poruke zikra (Allahove poruke). Pri učenju 
Kur'ana ne smije se biti odsutno i treba izbjegavati me- 
haničko učenje. Najbolje ga je učiti u zoru, kako to i 
sam Allah kaže u suri El-Isra (78. i 79. ajet). 

Druga vrsta zikra je na propisani način spominjati 
Allahovog Poslanika (zikru Resulillahi). Ovaj se zikr 
sastoji u učenju salavata na Allahovog poslanika Mu- 
hammeda, a.s., dnevno najmanje po deset pa do hiljadu 
i više puta. Poznato je da je to Allahov imperativ vjernici- 
ma (El-Ahzab, 56. ajet). Na taj način vjernici održavaju 
vezu sa svojim poslanikom. važno je napomenuti i to da 
i učenje salavata traži potpunu budnost i prisebnost. 


Treća vrsta zikra je izgovaranje riječi La ilahe illallah 
i Allahovih imena (El-esmaul-husna). Poznato je da 
nam je Allah naredio da Ga dozivamo Njegovim lije- 
pim imenima. 

Ovdje treba znati i objasniti jedan nesporazum. 
Naime, mnogi misle da je zikr već samo razmišljanje O 
Bogu. Međutim, nije tako! Kur'anski termin Za raz- 
mišljanje je tefekkur, a kako znamo nama je zabranjeno da 
razmišljamo o Allahu a naređeno nam je da razmišljamo 
o onome što je stvoreno na nebesima i na Zemlji. Treba 
se dobro razumjeti kur'anska terminologija. Svakom 
vjerniku bi trebao biti poznat hadis Allahovog poslanika, 
s.a.v.s., u kojem nam on naređuje razmišljanje o Allaho- 
vim stvorenjima a zabranjuje razmišljanje o Allahu. 

Mi imamo jedan univerzalni ibadet u kojem su obje- 
dinjeni svi Allahovi imperativi a to je namaz (salat). U 
njemu je i kelimei-šehadet, i namaz, i post, i zekat, i 
hadž, i zikr u vidu učenja Kur'ana, salavata, tekbira, tah- 

mida, tehlila, tespiha, itd., tako da su u namazu objedinje- 
ni i sakupljeni svi ibadeti. Međutim, nama je naređeno 
da mi sve te ibadete, odnosno imperative obavljamo i 
pojedinačno, odnosno odvojeno, izvan namaza. Jedan 
imperativ ne isključuje drugi imperativ. Tako, naprimjer, 
zikr (spominjanje) ne isključuje fikr (razmišljanje, tespih 
(negiranje onoga što Allahu ne dolikuje) ne isključuje 
tahmid (zahvaljivanje Allahu), itd. A kakva li je mudrost 
u tome? Allah je stvorio čovjeka kao zaseban svijet - svijet 
u sintezi (mikrokosmos), a izvan njega je stvorio sav dru- 
gi svijet (svjetove), i to u analizi. Oba ta svijeta poklonje- 
na su čovjeku. Zato se pored ibadeta u sintezi (namaza), 
koji u sebi objedinjuje sve druge ibadete, traže i odvojeni, 
pojedinačni ibadeti, kao ibadet u analizi. Poznato je daje 
Muhammed, a.s., sa svojim ashabima i izvan namaza, 
odvojeno, obavljao sve te ibadete. 


Sada ćemo reći nekoliko riječi o samom zikru, nakon 
što smo dokazali i pokazali da svaki kur'anski imperativ 
ili emr ima svoje specifično značenje i ne poistovjećuje 
se sa drugim imperativima. Hoću reći da se tefekkur 
(razmišljanje) ne može poistovijetiti sa zikrom (spo- 
minjanjem Uzvišenog), i tome slično. 

Sam Muhammed, a.s., definisao je koji je zikr, od- 
nosno njegov oblik najodličniji kada je rekao: "Najod- 
ličniji zikr je La ilahe illallah", a najveći zikr je spominjanje 
Allaha, na što je i sam Allah ukazao. 

Poznato je da Allah u Kur'anu nije naredio da se 
išta mnogo izvršava, osim zikr, iz čega se da naslutiti 
veličina i fadilet zikra. Zato treba njegovati instituciju 
zikra, znati i suštinsku i formalnu stranu zikra. 

Prije nego se počne činiti zikr potrebno je izvršiti je- 
dan drugi Allahov imperativ, a to je tražiti oprosta za 

grijehe i pomoću učenja salavata na Njegovog Vjerovjes- 
nika prići u harem Njegove blizine. Poznato je, po fikhu, 
da postoji  osjetilna (hissi) i neosjetilna (manevi) 
nečistoća. Neosjetilna (manevi) nečistoća su pojedini gri- 
jesi. Zato je potrebno prethodno se očistiti i od manevi 
nečistoće, da bi se mogao ispravno obavljati taj ibadet. 

Zikr se može činiti tajno (zikr hafi) i glasno (zikr 
džehri). Međutim, kada se uči glasno treba se voditi 
računa o tome da Allah sve čuje i sve vidi te da se glasno 
uči radi toga da bi se naša srca probudila, jer ona znaju 
biti uspavana i gluha. To je smisao glasnog učenja zikra, 
kako reče šejh Ismail Hakki u svom tefsiru Ruhul-bejan: 
"Da bi se ljudska srca probudila i otvorila." 


Pored ove postoje i druge podjele zikra. Tako, postoji 
i podjela na: zikr ruhi (zikr ruha), zikr kalbi (zikr srca) i 
zikr nefsi (zikr nefsa). Krenimo kur'anskim redoslije- 
dom, kako veli Ibn Arebi, poznat kao Šejhul-Ekber, u 
svom tefsiru: zikr ruha je onaj zikr na koji se odnose 
riječi Uzvišenog Spominju Allaha stojeći...,, zikr srca je 
zikr na koji se odnose Njegove riječi: ...sjedeći...,, a zikr 
nefsa je zikr na koji se odnose Njegove riječi: ...na njiho- 
vim stranama (ležeći). Ovom prilikom reći ćemo samo to 
da je zikr nefsija to kada čovjek uči zikr jezikom i misli- 
ma a srce mu još ne čuje (miruje); da je zikr kalbija to 
kada se i srce uključi u učenje zikra; a da je zikr ruhija 
to kada se i ruh uključi u učenje zikra. Kada se srce 
uključi u zikr, čuje se da ono izgovara iste one riječi 
koje izgovara i jezik. 

Zikr se može učiti sporije i ubrzanije, ali ne previše 
brzo, da se ne bi izgubilo značenje samoga zikra. Ne 
smije biti nikakve imitacije srčanog zikra kojekakvim 
"trbušnim zikrom" i slično. 

Ako se zikr uči skupno, treba se maksimalno nasto- 
jati stopiti glasove u jedan glas, s tim da se blago izdva- 
ja glas onoga ko vodi zikr, da se ne bi poremetio sklad 
i ljepota učenja zikra. Učači zikra se prosto trebaju 
pretvoriti u instrumente preko kojih do izražaja dolazi 
Allahov zikr. Zato hor onih koji uče skupa o tome 
mora strogo voditi računa. Jer, zikr je u osnovi tevhid, 
a tevhid znači jedinstvo. Prema tome, treba se postići 
jedinstvo na svim mogućim poljima, pa i u glasovima i 
pokretima. Poželjno bi bilo da skupni zikr traje više od 
tri sata, jer ljudi koji doživljavaju otkrovenja (ehli-kešf) 
kažu da šejtan tada konačno napušta te učače zikra. 


Reći ću, npr., kojom brzinom se treba spominjati 
Allahovo ime - Allah. Treba se voditi računa da se ime 
Allah ne izgovara brže od otkucaja srca. Tako je i sa 
drugim Allahovim imenima. 


U jednom od kudsi-hadisa uzvišeni Allah kaže: "Ja 
sam susjed onome ko Me spominje." Ako čovjek spominje 
Allaha samo jezikom, Allah je susjed samo njegovom jezi- 
ku, a ne i njegovom srcu i drugim organima. Zato je po- 
trebno svim bićem činiti zikr (spominjati Allaha). 

U suri Er-Rum, uzvišeni Allah kaže: Od Njegovih ajeta je 
i vaše spavanje noću i danju. Šejhul-Ekber, vrstan poznava- 
lac arapskog jezika, čuveni mufessir i sufija, tumačeći to 
kaže da smo mi stalno, noću ili danju, u vrstama sna i da 
sanjamo ono što ne odgovara stvarnom, budnom stanju. 
On to potvrđuje hadisom Alejhisselama u kojem se kaže: 
"Ljudi spavaju a kada umru, probudiće se." 

Ovaj ajet i hadis naveo sam zbog toga da ukažem na 
to da kad mi činimo zikr, nama se, kao u snu, čini ili 
pričinjava da mi učimo. Međutim, kad se probudimo, 
vidjećemo ko je stvarno učio, slično čovjeku koji spava i 

sanja da nešto radi a kada se probudi, sasvim je dru- 
gačije. Svaki se san treba tumačiti pa i ovaj, u kome 
činimo zikr - ko čini zikr?, ili, kad učimo Kur'an - ko uči 
Kur'an?, ko živi?, ko radi?, itd. Zato je prva stepenica 
kod derviša La fa'ile illallah - "Nema u radu pokretača 
osim Allaha", što odgovara značenju riječi La havle ve la 
kuvvete illa billahil 'alijjil 'azim - "Nema se mogućnosti 
promjene stanja niti ikakve moći (snage) osim sa Alla- 
hom Velikim i Uzvišenim", ili ajetu: Niste ih vi pobili nego 
ih je Allah pobio; i nisi ti bacio, kad si bacio, nego je Allah ba- 
cio (8: 17). Ibn Arebi kaže da se hukm (propis, princip) 
ovog ajeta proteže na sva dobra djela. Tako: "Nisi ti 
uputio, kad si uputio, nego je Allah uputio"; "nisi ti po- 
mogao, kad si pomogao, nego je Allah pomogao"; nisi 
zikr činio, kada si ga činio, nego ga je Allah činio", itd. 

Eto vidite kako je Allah prethodnim ajetom čovjeka 
postavio između dvije negacije. Zato šejh Ismail Hakki 
ovaj ajet tumači ovako: "Nisi bacio hakikaten (govoreći 
jezikom stvarnosti), kad si bacio medžzen (govoreći 
jezikom relativnosti) nego je Allah bacio hakikaten (go- 
voreći jezikom stvarnosti)." Evo jednog primjera Za to: 
Ko je pravio Gazi Husrev-begovu džamiju, Gazi- 
Husrev-beg ili majstori? Neko je relativno a neko 
stvarno. Vi porazmislite i prosudite! 


Neko će reći: "Šta će nam salavati, nafile, zikrovi? 
Zar nam nisu dovoljni farzovi?" 


Mi odgovaramo: Za spas na onom svijetu dovoljni 
su farzovi, ukoliko se u potpunosti izvršavaju, shodno 
hadisu koji, od Ebu Hurejreta, r.a., navodi imami Mus- 
lim a u kojem stoji - da je neki beduin došao Allaho- 
vom Poslaniku, s.a.v.s., i rekao: "Allahov Poslaniče, 
uputi me na djelo koje će me, ako ga budem radio, 

uvesti u Džennet. Allahov Poslanik, s.a.v.s., mu reče: 
"(To djelo je) da robuješ Allahu (obožavaš Ga), ništa 
mu ne pripisujući, da klanjaš propisani namaz (oba- 
vezne, farz-namaze), da dijeliš obavezni (farz) zekat i 
da postiš (mjesec) ramazan." On na to reče: Tako mi 
Onoga u čijoj ruci je moja duša, nikada tome ništa neću 
ni dodavati niti od toga oduzimati." Nakon što se okre- 
nuo (i počeo udaljavati), Vjerovjesnik, s.a.v.s., reče (pri- 
sutnima): "Ko želi vidjeti džennetliju, neka pogleda 
ovog čovjeka." 


Pored toga, iz navedenog hadisa se vidi i to da je 
Allahov Poslaik, s.a.v.s., taj razgovor vodio sa jednim 
beduinom, dakle, sa seljakom. A islam je prije svega 
gradska vjera, bolje reći - vjera gospodstva, kulture, 
odgoja. Zato, da bi neko u islamu bio nešto više od 
seljaka, on treba da se prihvati i drugih vjerskih 
dužnosti: i učenja salavata, i zikrova, i nafila, i drugo- 
ga. U suprotnom, biće marginalna ličnost i ostaće će na 
margini aktuelnih zbivanja i događaja. 

Još bih na kraju upozorio derviše i sve muslimane, 
ako od njih neko bude u situaciji da izgovara neki od 
oblika zikra, treba i stanjem učestvovati u tome. 
Naime, ako značenje zikra vodi u stanje tevhidi-ef'ala 
ili tevhidis-sifata ili čak tevhidiz-zata, neka svoje stanje 
usklađuje sa značenjem zikra, a svaki drugi musliman i 
muslimanka neka se trude da uđu u tevhidske 
Džennete, kao što reče Šejhul-Ekber, k.s. 


Zikr nije samo karakteristika derviša. Mnogim 
kur'anskim ajetima, zikrom su zaduženi svi vjernici, a 
ne samo derviši koji, kao vjernici, ponajviše udovolja- 
vaju tom imperativu, a ranije smo rekli da je zikr izu- 
zetno veliki ibadet. Karakteristika derviša, pored 

obavljanja zikra, jesu teslimijjet, terbijjet i drugo. To je 
glavna stvar, odnosno karakteristika derviša. Razumije 
se, i zikr im je karakteristika, zato što su vjernici. 

Sufijski šejhovi kažu: "Zikr je menšura (dekret) o ev- 
lijaluku." Pod tim zikrom se, ustvari, podrazumijeva 
posebni oblik zikra, drugim riječima vird, kojim pozva- 
ni šejh zadužuje derviša. I 

Treba konsultovati pozvane koji bi oblik zikra bio 
najprikladniji određenoj osobi u određenom fizičkom i 
duhovnom uzrastu. 


Treba napomenuti da nije svako dostojan voditi 
zikr-halke, ukoliko za to nema valjane upute i dozvole. 


Ako se zikr ne bi učio po uputama Kur'ana, sunneta 
i pozvanih autoriteta, može se desiti da izazove 
neželjene posljedice. Zapamtio sam ljude kojima se i to 
dešavalo, jer su po svom nahođenju i neznanju pravili 
kombinacije oblika zikra, što je veoma opasno. Treba 
se čvrsto držati Silsilei-zehebijje (Zlatnog lanca), koji te 
može povući, odnosno izvući i iz najveće bujice. 

Neka je hvala Allahu, Gospodaru svjetova, i neka je 
Allahov, dž.š., salavat i selam na našeg sejjida Muham- 
meda, na njegov rod, njegove supruge, njegovu djecu i 
njegovo cjelokupno društvo. 

Doista se srca smiruju spominjanjem Allaha (13:28). 


ee 

ADABI ZIKRA 


i pojašnjavanje ploda telkina 


Što se tiče pojašnjavanja adaba zikra i pojašnjavanja 
ploda fekina (posebnog pouča vanja zikru), znaj, o moj 
brate, da je mala korist od bilo kojeg ibadeta ukoliko taj 
ibadet nije popraćen edebom (kulturom, uljudnošću, 
odgojenošću). Šejhovi su saglasni u tome da (Allahov) 
rob činjenjem ibadeta može dobiti nagradu (za taj iba- 
det) i unići u Džennet, ali sa tim ibadetom ne može 
dospjeti u hadret (blizinu, audijenciju) svoga Gospoda- 
ra ukoliko taj njegov ibadet nije popraćen edebom. 
Poznato je da je namjera sufija približavanje Allahovoj 
ličnoj prisutnosti i boravak sa Njim u toj prisutnosti (tj. 
u Njegovoj audijenciji), bez ikakvih zastora (hidžaba, 
između njih i Njega), a što se tiče nagrade (sevaba za 
pojedine ibadete), ona ima isti status kao i hrana za 
životinje. 

Uzvišeni (u kudsi-hadisu) veli: "Ja sam blizu onoga 
ko Me spominje (zikir čini)", to jest onoga ko Allaha 
spominje sa edebom (uljudnošću) i hudurom (usred- 
sređenošću). 

Ono što se želi postići boravkom u Njegovoj blizini 
jeste otkrivanje zastora pred (Allahovim) robom (tako 
da on vidi) da je pred Uzvišenim Gospodarom i da ga 
On, Uzvišeni, Vidi. 


Dok god kod roba traje ovakvo osvjedočenje 
(viđenje), on je u blizini Uzvišenog Allaha, a ako na- 

pusti takav prizor (tj. ako zikr ne doživljava na pome- 
nuti način), onda je izašao iz Njegove prisutnosti (audi- 


jencije - hadreta), pa to dobro razumi. 


Pod prisutnošću (hadretom) Uzvišenog Allaha ne 
podrazumijeva se neko određeno mjesto na Zemlji ili 
nebesima, kako bi se eventualno tako nešto moglo 
uobraziti, jer Uzvišenog Hakka nebesa (i Zemlja) ne 
mogu obuhvatiti - On je visoko iznad toga da Ga se 
tako (zamišlja i) uobražava - već se radi o tome da 
(Allahov) rob kontinuirano riječima puno čini zikr, sve 
dok Uzvišeni Hakk ne bude ono što on (rob) vidi, kada 
dolazi do otkrovenja. U suštini, spominjanje Allaha 
(zikr) predstavlja prizivanje prizora u kojem se (Alla- 
hov) rob nalazi pred svojim Gospodarom. Zikr jezikom 
je (u tom smislu) samo sredstvo (pomoću kojeg stiže) 
do Njega, a kada doživi (tj. stigne u) taj prizor, zikr 
jezikom, kojim je tražio prisustvo (primanje u audijen- 
ciju - hadret), tada postaje nepotreban, tako da zikr 
više ne čini riječima (jezikom), izuzev u situacijama 
kada je to potrebno zbog drugih, koji treba da se pove- 
du za njim (u činjenju zikra). 

(Do prestanka potrebe za činjenjem zikra jezikom 
dolazi) stoga što je prisustvo viđenja Uzvišenog Hakka 
prisustvo zaprepaštenosti i nijemosti (šutnje) i kad rob 
u to dospije, više ne osjeća potrebu za zikrom. To stoga 
što zikr ima status vodiča, a kada se dospije do Onoga 
kojem se vodi, rob (hadžija) više nema potrebe za 
vodičem (do Njega). 

Šejhovi su također saglasni u tome da šejh ne treba 
činiti telkin (tj. da ne treba na poseban način da 
poučava zikru) kojim se kreće na duhovni put (ka 
Uzvišenom) onoga murida koji nije pokidao veze sa 

dunjalukom, da ga (tj. takvog murida) ne bi dovodio u 
situaciju da iznevjeri (tarikat). 

Šejhovi su također saglasni u tome da osnovu du- 
hovnog puta (tarikata) predstavlja što više činiti zikr 
Uzvišenog Allaha, tako da On, Jedini, pored onoga za 
šta mu se da izun (odobrenje), muridu bude jedina pre- 
okupacija. 


UZ to, (šejhovi) su rekli: "Zikr je menšura (dekret) o 
evlijaluku", tj. dekret kojim Allah svoga roba imenuje 
evlijom, kao što i dunjalučki vladari izdaju dekrete za 
imenovanje svojih ljudi na pojedine funkcije, we ///ahi/- 
meselu-I-e'nla (a Allahov primjer Je /naj/veličanstveniji). 
Stoga, kome se bude dalo da svakodnevno čini zikr 
Uzvišenog Allaha, dat mu je dekret da je on Allahov 
štićenik (evlija), a ko bude lišen zikra - lišen je evlijaluka. 


Šejhovi su također saglasni u tome da do otkrovenja 
prije (lakše) dolazi noću nego danju. Uz to vele da u 
tarikatu nikakav uspjeh neće postići onaj ko od zalaska 
sunca pa do sabaha, pored noćnih namaza, ne čini i 
ZIkr. 


Također su rekli: "Ko činjenjem zikra ne postigne 
stanje bogobojaznosti on kao da i nije sjedao da čini 
zikr, jer onaj ko (prilikom zikra) nema hudura (pažnje, 
koncentracije) on kao da i nije činio zikr." 

Također su rekli: "Zikr je sablja kojom muridi vode 
borbu protiv svojih neprijatelja džinskog i ljudskog 
roda i sa kojom od sebe odstranjuju nedaće." 

Također su rekli: "Kad se na neki narod spusti belaj, 
ako u tom narodu ima zikra, ta \j belaj će biti otklonjen." 


Zunnun El-Misri je rekao: "Ko bude činio zikr 
Uzvišenog Allaha, Allah će ga od svega sačuvati." 

El-Kettani je rekao: "Jedan od uvjeta zikra je da on 
treba biti popraćen strahopoštovanjem i veličanjem 
Allaha, a ako time ne bude popraćen, onaj ko čini zikr 
neće postići one stupnjeve koje su pravi ljudi postiza- 
li." Uz to je rekao: "Tako mi Allaha, da mi Uzvišeni 
Allah nije stavio u strogu dužnost da Ga spominjem 
(zikr činim), ja se, ovakav kakav sam, iz straho- 
poštovanja prema Njemu, ne bih smio usuditi da Ga 
spominjem sve dok prethodno svoja usta ne bih iza- 
prao sa hiljadu pokajanja." 

Šejhovi su također saglasni u tome da šejtan 
ograiše kada se približi onome čijim srcem je ovladao 
zikr, kao što i čovjek ograiše kada se približi šejtanu, 
te se oko ograisanog šejtana okupljaju ostali šejtani, 
pitajući se: "Šta mu je?" Pa dobiju odgovor: "Približio 
se tom i tom zakiru (čijim srcem je ovladao zikr), pa je 
ograisao." 

Pobrojivši hiljadu adaba (finesa) koje ima zikr, 
šejhovi su rekli da se svi oni mogu podvesti pod dva- 
deset adaba, a onaj ko ih ne ispuni daleko je od toga da 
doživi otkrovenje. Pet tih adaba je prije zikra, dvanaest 
u toku zikra i tri nakon zikra. 


Adabi prije zikra 

Prvi edeb je iskreno pokajanje ( tevbe-i nesuh), koje 
se sastoji u tome da se (čovjek) odvrati (dođe tobe) 
od svega onoga što ga se ne tiče po pitanju riječi (g0- 
vora), djela ili želja. Zunnun El-Misri je rekao: "Ko 
tvrdi da se je pokajao (došao tobe) a i dalje se povodi 
za nekom od dunjalučkih strasti to znači da je on 
lažac." 

Drugi edeb je okupati se ili uzeti abdest kad god se 
želi činiti zikr te da tamjanom i ružinim uljem (ili dru- 
gim odgovarajućim mirisom) namiriše usta i odjeću. 

Treći edeb je umiriti se i šutjeti, da bi se u zikru 
postigla iskrenost, i to tako što će u mislima ali ne i 
jezikom izgovarati: Allah, Allah... i time preokupirati 
svoje srce, dok mu osim Allaha ništa ne bude na hatru. 
Zatim za srcem treba da pristane i jezik, izgovaranjem 
riječi: Za Nahe illallah. Ovo se treba prakticirati kad god 
se hoće činiti zikr. 


Četvrti edeb je usredsrediti se na duhovnu potporu 
(himmet) svoga šejha, i to tako što će ga zamisliti pred 
sobom, da bi mu on bio saputnik u njegovom putu. 

Peti edeb je "vidjeti" (tj. znati) da je njegovo traženje 
duhovne potpore od šejha, u suštini, traženje potpore 
od Allahovog Poslanika, s.a.v.s., te da je šejh spona 
između murida i Alejhisselama. 


Adabi u toku zikra 

Prvi edeb je sjesti na čistom mjestu, kao na 
tešehhudu u namazu. 

Drugi edeb je dlanove staviti na koljena (kao u na- 
mazu). Uz to, mustehab (poželjno) je da se okrene pre- 
ma Kibli, ako zikr čini pojedinačno, a ako se zikr čini 
zajednički, treba se napraviti halka, tj. posjedati ukrug. 

Treći edeb je lijepim mirisom namirisati mjesto 
(prostoriju) gdje se čini zikr. 

Četvrti edeb je da odjeća bude halal. 

Peti edeb je da se za mjesto na kojem se čini zikr oda- 
bere zatamnjeni i izdvojeni prostor (odn. prostorija). 

Šesti edeb je zatvaranje očiju. To stoga što zakir 
(onaj koji čini zikr) kada zatvori oči time postepeno 
zatvara puteve pojedinih vanjskih osjetila, a njihovim 
zatvaranjem se stvaraju uvjeti za otvaranje srčanih (nu- 
tarnjih) osjetila. 

Sedmi edeb je pred očima zamišljati lik šejha dok 
god čini zikr. Ovo je kod sufija jedan od naj- 
pritvrđenijih adaba, jer se sa tim edebom uzdiže do 
edeba prema Allahu i do murakabe (krajnje koncentrira- 
nog praćenja) Uzvišenog. 

Osmi edeb je iskrenost u zikru, u smislu da su mu 
vanjština i nutrina istovjetne. 

Deveti edeb je ihlas (čistoća, isključiva odanost) i 
prečišćavanje amela (djela) od bilo kakvih natruha. Sa 
iskrenošću (sidk) i isključivom odanošću (ihlas) rob 
dospijeva do stupnja iskrenosti (mekamu-s-siddikijje). 

Deseti edeb je od oblika zikra odabrati riječi Za Na/te 
Hlallah, s obzirom da ona, po sufijama, ima ogroman 
efekat, kakav nemaju ostali oblici zikra. Ukoliko pritom 
strasti i želje njegove (duše) iščeznu, on tada može 
Uzvišenog Allaha zikr činiti samo (određenim) imenom 
Njegove Uzvišenosti (a to je: Allah, Alalh, Allah...), bez 
negacije (onog što je osim Njega, kao što je: Za Ualfte... - 
Nema boga...). Međutim, shodno onom što je uobičajeno 
kod sufija, dok god onaj koji čini zikr primjećuje bilo šta 
od pojavnog svijeta on je obavezan da Uzvišenog Allaha 
zikr čini formom zikra koja sadrži i negaciju (nečeg osim 
Njega) i afirmaciju (potvrđivanje Njega). 

Jedanaesti edeb je srcem prizivati značenje onoga što 
uči (u zikru), zavisno od stepena onih koji. čine zikr, s 
tim da svome šejhu izloži sve ono što pritom doživljava, 
da bi ga on poučio odgoju (edebu) u vezi sa tim. 

Dvanaesti edeb je prilikom zikra izgovaranjem riječi 
Za Hahe... (Nema boga...) srce isprazniti od svega osim 
Allaha. To stoga što je Uzvišeni Hakk ljubomoran i što 
u srcu onoga koji Ga spominje ne voli (ne želi) vidjeti 
nekoga drugog, izuzev sa Njegovim izunom (dozvo- 
lom). Ni zamišljanje šejha pred očima, ali ne i u srcu, 
ne bi bilo predviđeno da šejh nema ogroman utjecaj u 
odgoju murida. 

Pražnjenje srca od svega postojećeg (izuzev Allaha) 
sufije navode kao uvjet stoga da bi se omogućilo 
očitovanje riječi Za i/ahle Ula/llar na srce, da bi se potom 
to očitovanje prenijelo i na ostale organe. S tim u vezi 
oni navode stihove: 


Njena ljubav kad mi dođe 
Ja za ljubav znalh tek tada 
Srce moje prazno nađe 

U njeg uđe, njim ovlada. 


Šejhovi su također saglasni u tome da derviš u zikru 
u potpunosti treba uključiti sve svoje snage, to jest, 
svaki djelić svoga bića i da se (u zikru) kreće od glave 
do pete, a to je stanje na osnovu kojeg sufije zaključuju 
da je derviš ambiciozan i da postoji nada da bi uskoro 
mogao doživjeti otkrovenje, ako to Uzvišeni Allah 
htjedne. 

Šejhovi su također saglasni u tome da derviš taj zikr 
u koji uključuje sve svoje snage treba učiti naglas, jer 
od tajnog zikra (koji uči u sebi) neće imati koristi u uz- 
dizanju. Također vele da je derviš dužan, da bi brže 
doživio otkrovenje, pridržavati se (tarikatom) propisa- 
nih kretnji u toku zikra. 

U vezi sa glasnim učenjem zikra sufije kažu da se on 
treba učiti pažljivo, da se usljed pretjerivanja ne bi do- 
bio bruh pa da to bude razlog potpunog prestanka 
glasnog učenja zikra. 

U vezi sa učenjem kelime La ilahe illallah, zakir (0so- 
ba koja uči zikr) treba da se čuva nepravilnog otezanja 
pojedinih glasova (samoglasnika), jer je to kur'anska 
kelima, tako da se treba voditi računa o pravilnom iz- 
govoru pojedinih harfova i dužina (pojedinih samo- 
glasnika), ne izgovarajući pritom dužine tamo gdje im 
nije mjesto. To stoga što se nepravilnim izgovaranjem 
harfova i dužina te kelime, ustvari, iskrivljuje Kur'an. 

Sejjidi Ali ibn Mejmun, šejh sejjidi Muhammed ibn 
Arraka, r.a., kaže: "Ovo nepravilno izgovaranje dužina 
svojstveno je sufijama ne-Arapima, a ono što se treba 
slijediti jeste Muhammedov, s.a.V.s., sunnet i praksa 
ranijih dobrih generacija." 


Sejjidi Jusuf El-Adžemi, rahimehullahu, kaže: "Svi 
adabi zikra koje spominju sufije odnose se na odabra- 
nog i svjesnog zakira (učača zikra). Što se pak tiče onog 
zakira kojem svijest bude uklonjena i koji pritom ne 
bude imao mogućnosti izbora u svom postupanju, on 
će da postupa u skladu sa tajnama koje mu budu otkri- 
vane. Tako, preko njegovog jezika mogu teći riječi kao 
što su: Allah, Allah, Allah..., ili: Hu, Hu, Hu..., ili: La, LA, 
La..., ili: Ah, Ak, AA..., ili: A, A, A..., ili neki neartikulira- 
ni glas i slično. 

Edeb takvog zakira u tim situacijame jeste da se pre- 
da varidu (izravnoj ili posrednoj božanskoj poruci), 
dok god to traje, a kada se taj varid obustavi, edeb mu 
je da se smiri i da ništa ne glumi. 

Sufije također kažu da su ovi adabi (tj. navedeni 
adabi zikra) obavezujući za onoga ko zikr čini jezikom, 
a da nijedan od njih nije obavezuju'i za onoga ko zikr 
čini srcem, a Allah najbolje zna. 


Adabi poslije zikra 
Što se tiče tri adaba poslije zikra, 


Prvi edeb je u mirnom i skrušenom stanju jedno vri- 
jeme šutjeti i srcem i ostalim organima biti na huduru 
(u stanju koncentracije, prisutnosti), očekujući rezultat 
zikra. Taj rezultat može biti takav da u tom kratkom 
momentu njegova ličnost bude izgrađena više nego što 
može biti izgrađena borbom sa samim sobom (svojim 
nefsom) i duhovnim vježbama u periodu od 30 godina 
dana. Tako, taj rezultat može biti u vidu pobožnosti, pa 
će postati pobožnjak; ili u vidu mogućnosti podnošenja 
svijetskih uvreda, pa će postati sabir (onaj koji strpljivo 
podnosi ono što ga zadesi); ili u vidu straha od Allaha, 
pa će se bojati Allaha, itd. 


Imami Gazalija veli da ova stanka (nakon zikra) 
podrazumijeva više adaba: prvi je taj da (Allahov) 
rob treba biti svjestan toga da ga Uzvišeni Allah vidi 
i da je on pred Uzvišenim Allahom; drugi je taj da 
mu sva osjetila trebaju biti skoncentrirana i sabrana, 
u smislu da se ničim ni za dlaku ne pomjera, poput 
mačke koja vreba miša, i treći je taj da od sebe odagna 
sve misli a da značenje (imena) Allah, Allah, Allah... 
usmjeri na srce. Uz to, imami Gazalija veli da bez na- 
vedenih adaba onaj koji čini zikr ne može postići 
murakabu = (krajnje = koncentrirano iščekivanje 
Uzvišenog). 

Drugi edeb je da sam sebe kudi, od tri do sedam, pa 
i više dahova, dok rezultat zikra ne prođe kroz sve nje- 
gove svjetove (koje rob u sebi, kao mikrokosmos, 
sadrži) i dok mu se ne prosvijetli nutarnji vid, prekinu 
šejtanske i nefsanske primisli i ne otklone zastori. Kod 
sufija obaveza ovog edeba ima status sličan statusu 
idžma'a (usaglašenog stava uleme). 


Treći edeb je da neposredno nakon zikra ne pije 
hladnu vodu, s obzirom da zikr izaziva nutarnje zagrija- 
vanje, užarenost i vatrenu ljubav za Spominjanim, koji 
je ono najveličanstvenije što se traži (i želi postići) 
zikrom, a pijenje (hladne) vode gasi tu zagrijanost 

Zakir treba dobro paziti na navedena tri edeba 
(nakon zikra), jer se rezultat zikra, zapravo, i postiže sa 
njima, a Allah najbolje zna. 


Što se tiče pojašnjenja ploda telkina, znaj da telkin 
ima svoj opći i posebni plod. Među ljudima postoje oni 
koji ubiru jednu a također i oni koji ubiru i drugu vrstu 
tog ploda. 


Opći plod telkina jeste taj što se na taj način osoba ve- 
zuje (uključuje) u sufijski lanac, postajući tako kao jedna 
od halki (karika) željeznog lanca, pa kad se pokrene za 
nečim - sa njim se pokreće i cijeli lanac. Jer, svaki evlija 
između takve osobe i Allahovog Poslanika s.a.v.s. je po- 
put halke u lancu, za razliku od onoga ko ne bude telkin 
učinjen i čiji status je poput statusa zasebne (neuvezane) 
halke, čijim se pokretanjem, u situaciji u kojoj se nalazi, 
niko ostali ne pokreće, s obzirom da ni s kim nije uvezan. 

Čuo sam sejjidi Ali el-Mersafija, r.a., da je rekao: 
"Kad šejh telkin učini derviša, taj njegov telkin je po- 
put sjemenke koja se zasijava u suhu zemlju i koja 

očekuje kišu da je zalije. Njeno klijanje, puštanje žila, 
nicanje, rast, grananje i listanje (te davanje plodova) 
ovisi o tome koliko ona crpi ili ne crpi vlage i od toga 
koliko se ona zaljeva, a ne od samog zasijavanja. Šejh je 
taj koji posije, a od Uzvišenog Hakka zavisi da li će da 
nikne, raste i daje plodove. Može se desiti da šejh, nakon 
što u derviša zasije tu sjemenku, preseli na ahiret, a da 
se plodovi toga pokažu tek pod rukovodstvom nekog 
šejha iza njega, bilo zbog neambicioznosti derviša, bilo 
zbog njegovog zadovoljavanja samom formom zikra, 
bez praćenja i njegovog značenja. Jer, sufije kažu: "Re- 
dovno učenje zikra nakon telkina je poput redovnog 
padanja kiše na zasijani usjev i ono ubrzava postizanje 
otkrovenja i postizanje rezultata." 


Shodno tome, znaj da dervišu nakon telkina nije do- 
voljno da samo jutrom i večerom prisustvuje zajed- 
ničkom zikru sa sufijama, kao što to čini većina derviša 
u današnje vrijeme, jer takav zikr ima status kapljice, 
kao kad neko sa po jednom kapljicom ujutro i naveče 
zaljeva usjev, što nije dovoljno da navlaži zemlju u ko- 
joj se nalazi usjev, pogotovu ako se ima u vidu djelo- 
vanje sunca i vjetra na isušivanje vlage, tako da se 
može desiti da takvim zaljevanjem vlaga uopće ne 
dospije do sjemenke. U takvom stanju, dervišu je po- 
trebno puno vremena da bi doživio otkrovenje, a može 
se čak desiti da prije svoje smrti i ne doživi otkro venje. 
Pri tom mu se može desiti da zbog toga prigovara 
šejhu što ga je telkin učinio, pa da kaže, ili pomisli: 
"Ovaj telkin meni uopće nije potreban, jer sa njim nisam 
postigao nikakvu fajdu", ne znajući pritom da se 
šejhova vazifa (zadatak) sastoji u tome da posije sje- 
menku, a da je derviš obavezan da puno čini zikr i čini 

djela sa: kojima će postići Allahovo zadovoljstvo, pa 
ako pritom otkrovenje i bude kasnilo, to zavisi od Alla- 
ha, a ne od šejha. Status tako hladnog i neambicioznog 
derviša je poput fitilja koji se kresanjem želi upaliti, pa 
ako je suh, on će brzo planuti, a ako je smočen tečnošću 
koja gasi vatru, iskre na njega mogu padati ali će se on 
gasiti, pa ovo dobro razumi! 


Uz to, kada derviš bude telkin učinjen pa nakon 
toga iskaže neposlušnost (asiluk)_ ili neodgojenost 
(edepsuzluk), on je obavezan ponovnom telkinu, da bi 
šejtan izašao iz grada njegovog tijela i njegovog srca, S 
obzirom da telkin šejtana istjeruje a neodgojenost ga 
uvodi (u grad tijela i srca). 


Sejjidi Muhammed el-Šenavija smo čuli da kaže: 
"Status derviša od kojeg, nakon telkina, potekne edep- 
suzluk je poput statusa ucrvane sjemenke, koja se poste- 
peno rastače i preobražava u đubrivo, pa nema nade 
da će ona isklijati i izrasti u stabljiku, a da o njenom da- 
vanju plodova i ne govorimo, već će ta takva sjemenka, 
koju je šejh zasijao, potpuno propasti." 

Ovako nešto događa se sa velikim brojem derviša u 
današnje vrijeme i niko od njih pred svojim šejhom ne 
obnavlja telkin te ne postižu nikakvu korist i postaju 
obična tijela bez duha (duše), ont su kao prislonjeni baloa- 
ni, da nas Allah sačuva i zakloni! 


Što se tiče posebnog ploda telkina, telkina slijeđenja 
(duhovnog) puta, nakon uvezivanja u sufijski lanac 
(silsilu), njegov oblik predstavlja to da se šejh usmjeri 
ka Uzvišenom Allahu i da uz naredbu dervišu Reci: 
La ilahe illallah! u derviša sruči svo znanje čistoga 
šeriata, tako da je nakon telkina pa sve do svoje smrti 
derviš neovisan o čitanju šeriatske literature. 

Šejh Ebu-l-Kasim Džunejd (El-Bagdadi), r.a., rekao 
je: "Kada me je moj šejh Es-Sirri (Es-Sekati), rahimehul- 
lahu, telkin učinio, u mene je sasuo svo šeriatsko 
znanje koje je posjedovao." 

Sa neba nije spuštena ni jedna vrsta znanja koje je 
Uzvišeni Allah učinio dostupnim ljudima a da i ja u 
njemu (njegovom crpljenju) nisam imao udjela." 

{Onaj koji želi da istupi da bi druge telkin činio, uzi- 
mao zavjete i derviše upućivao na pravi put uslov mu 
je da bude dobro upućen u šeriatske discipline, jer je u 
njima sadržano mjerilo za svaki njegov pokret." 


Ako neko od onih koji su se u današnje vrijeme 
zašejhili kaže da navedeno nije uslov za telkin drugih, 
govoreći to stoga što to on nije u stanju ispuniti, mi mu 
odgovaramo: "Ranijim tarikatskim šejhovima je pripisi- 
vano neznanje, i to ponajčešće upravo od onih koji su 
se na bigajri hakk zašejhili i koji za svaki od uslova koji 
se spominje u vezi sa nekim od stupnjeva (mekama) 
govore: - To nije uslov! - govoreći to iz bojazni da se ne 
obrukaju među ljudima (zato što ne ispunjavaju po- 
minjane uslove)." Da je jedan od takvih odgojen, zasi- 
gurno bi rekao: "Te uslove mi nismo u stanju ispuniti", 
pa bi u svome mjestu tražio šejha koji bi ga doveo do 
tog stupnja (mekama), kako su postupali oni koji su bi- 
vali iskreni. 


eo 

AŠK 


Uzvišeni Allah kaže: O vjernici, ako neko od vas od 
vjere svoje otpadne, - pa, Allah će sigurno mjesto njih dovesti 
ljude koje On voli i koji Njega vole, prema vjernicima ponizne, 
a prema nevjernicima ponosne; oni će se na Allahovu putu bo- 
riti i neće se ničijeg prijekora bojati. To je Allahov dar, koji on 
daje kome hoće - a Allah je neizmjerno dobar i sve zna. (5/54) 

Uzvišeni također kaže: Reci: "Ako Allaha volite, mene 
slijedite, t vas ce Allah voljeti 1 grijeke vam oprostiti!" - a 
Allah prašta i samtlostan je. (3/31) 

Naš govor o ašku smo započeli, kao što vidiš 
poštovani čitaoče, sa dva kur'anska ajeta iz Knjige 
Uzvišenog Allaha, kako bi nas Uzvišeni Svojom upu- 
tom vodio i nadahnjivao u pisanju o ovoj složenoj temi. 


Iz ova dva ajeta, kao i iz drugih ajeta iz Časnog 
Kur'ana vidi se da ima ljudi koje Allah voli i koji vole 
Allaha te je, na osnovu toga, potrebno popričati o lju- 
bavi prema Allahu. Ta se ljubav u sufijskoj terminolo- 
giji zove još i ašk. 

Iz prvog citiranog ajeta treba obavezno primijetiti to 
da oni koje Allah voli i koji Njega vole su takvi, tj. nji- 
hova karakteristika je ta da su ponizni prema vjernicima, 
a ponosni prema nevjernicima. Ovo podvlačim i ističem 
zbog toga što mnogi mogu maštati o tome da oni vole 
Allaha, a ne ispunjavaju ovaj uvjet, odnosno ne odgova- 
raju opisu onih koje Allah voli. Mnogi su čak drski i 
ponosni prema vjernicima, a ponizni prema nevjernici- 

ma, tako da su u raskoraku sa Uzvišenim u opisu onih 
koje On voli. Mnogi znaju dobre vjernike, iz svoje oho- 
losti prema njima, smatrati konzervativnim, primitiv- 
nim, bijednim, itd., zato što i vjernik može biti i siro- 
mašan, i bolestan, i sl. Njima se je katkada iz poniženja 
i upitati s njima, da ne bi izgubili svoj vajni ugled. 

Drugi gore citirani ajet jasno ukazuje na uvjet koji 
neko treba ispuniti da bi ga Allah zavolio, te mu tako i 
grijehe oprostio. Na taj uvjet je nedvosmisleno ukaza- 
no u tom ajetu, a on se sastoji u slijeđenju Vjerovjesnika, 
s.a.v.s., što će reći da ne treba slijediti nikakvu kafirsku 
ideologiju i uz to se zavaravati mišljenjem da te Allah 
voli, što je apsurd. 


Ovo smo naveli i zbog toga da ukažemo na istinske 
znake i ambleme ljubavi, koji su jasno istaknuti u ajeti- 
ma, te da bi se sačuvali od nekakve apstraktne, čak i 
relativne ljubavi. : 


+ xx 


Postoji relativna ljubav, koja se u derviškoj terminolo- 
giji naziva aški-medžazi a koju je svakako potrebno pre- 
vazići i dospjeti do stvarne (aški-hakiki) odnosno 
Božanske (aški-ilahi) ljubavi, na koju je ukazano u ajeti- 
ma. Relativna ljubav je ona ljubav kada osoba voli ma 
šta iz relativnog svijeta, a stvarna ljubav je ona ljubav 
kada osoba voli Uzvišenog. Ova ljubav prema 
Uzvišenom nije ništa imaginarno i apstraktno, nego 
ona ima svoju realnu podlogu, na osnovu ajeta i ha- 
disa. 

U jednom hadisu se prenosi da je Allahov Poslanik, 
s.a.v.s. rekao - da se jedan čovjek zaputio u neko mjesto, 

u posjetu svome bratu (po vjeri), pa mu je Uzvišeni 
Allah na putu. kojim je trebao proći postavio meleka. 
Kada je taj čovjek naišao pored meleka, melek 9 je upi- 
tao: "Kuda to želiš?" On mu je odgovorio: "Želim da 
posjetim svoga brata u ovom mjestu." Melek ga pono- 
vo upita: "A je li on tebi učinio neku blagodat kojom te 
je zadužio?" "Nije," odgovori čovjek, "ali sam ga ja 
zavolio u ime Allaha." Melek mu na to reče: "Ja sam ti 
Allahov poslanik. I Allah je tebe zavolio, kao što si i ti 
njega (tj. svog brata) zavolio u Njegovo (tj. u Allahovo) 
ime." 

Iz navedenog hadisa našeg dragog i voljenog Pej- 
gambera, s.a.v.s., vidi se da je voljeti nekog čovjeka u 
vjeri realna ljubav (ašk). Drugim riječima, da je to voljenje 
samog 'Uzvišenog te, prema tome, to je stvarna ljubav, 
koja nadilazi relativnosti, iako se manifestira u rela- 
tivnom svijetu. Stvorenja iz relativnog svijeta su kao 
posude, a svaka posuda miriše na ono što je u njoj. 
Hoćemo reći da se stvarna i čista ljubav pojavljuje i 
manifestira na čistim, ničim neuprljanim mjestima. 
Tako vjernik, kada voli vjernika u ime Allaha, bez ikak- 
vog garaza i niskih relativnih pobuda, on uistinu voli 
Allaha i Allah voli njega. 

Jednom prilikom naš poslanik Muhammed, S.a.v.S., 
reče h. Omeru, r.a.: "Koliko me voliš?" A h. Omer, r.a., 
mu odgovori: "Volim te više od svega, izuzev moga 
nefsa (moje osobe između moje dvije strane)." A na to 
će Poslanik, s.a.v.s. "Nisi još (potpun) vjernik, o 
Omere!" A h. Omer, r.a., na to će: "Više te volim, o 
Allahov Poslaniče, i od samoga sebe između moje dvije 
strane." A Poslanik, s.a.v.s., na to mu reče: "Upotpuni 
se tvoja vjera, o Omere!" 

Iz navedenog hadisa, između ostalog, primjećujemo 
da je osobina i znak vjere voljeti Poslanika, s.a.v.s. 
Primjećujemo, također, da vjera može biti nepotpuna i 
čime se upotpunjuje. Pred njim je Pejgamber, s.a.V.S., 
stajao u relativnom svijetu, što je nama velika pouka, 
iako sami po sebi iman i ljubav nadilaze relativni svijet. 

Ponavljam uporno, a ovo napominjem zbog toga što 
se mnogi okreću apstraktnoj ljubavi i pjevaju o ap- 
straktnoj ljubavi, a ne dao Uzvišeni Bog - On nije 
nipošto apstrakcija, nego najveća realnost i zbilja, i da 
nije Njegove realnosti i zbilje, u svim svjetovima, sve bi 
izgubilo svoj smisao, važnost i privlačnost. Stvarajući 
svjetove, On na Sebe privlači pažnju, a ne na sam svijet 
kao takav. Voljeti Njega, Uzvišenog, velika je čast i je- 
dan od najviših ciljeva našeg postojanja. 


+4+A 


Pričao mi je jedan derviš da je sa jednim drugim der- 
višom - njihova imena ne bih spominjao - bio kod moga 
šejha, pa je taj drugi derviš rekao šejhu: "Halid-efendija, 
ne može se reći da ja nisam ašik!" A on mu reče: "Vjeru- 
jem ja tebi da si ti ašik, samo mi reci na što si ti ašik!?" 
Derviš mu reče: "Pa razumije se, Halid-efendija, - na Alla- 
ha." A šejh Halid-ef., r.š., mu na to reče: "A poznaješ li ti 
Allaha i jesi li ti Njega spoznao?" On se zabezeknu i od- 
govori: "Ne poznajem Ga, Halid-efendija, niti sam Ga 
spoznao." "Pa kako ti možeš tvrditi da voliš nekoga koga 
ne poznaješ? To je apsurd!", reče mu šejh Halid-ef., r.š. 

Pogledajmo kako je šejh ljubav vezao za spoznaju. 
Prema tome, trebalo bi kazati da je intenzitet ljubavi 
prema Allahu srazmjeran intenzitetu spoznaje Njega, 
Uzvišenog. 

Jednom prilikom je isti šejh, Halid-ef. Hulusi, r.š., 
rekao da iman (vjera) nije drugo do spoznaja, samo in- 
tenzitet imana, kako se i iz gornjeg hadisa da primijeti- 
ti, nije isti, a na osnovu Kur'ana znamo da se iman 
može povećavati. 


LE JEg 


Po jednom kudsi-hadisu zna se da je i samog 
Uzvišenog Allaha ljubav pokrenula na stvaranje svjeto- 
va. Naime, naš Pejgamber, s.a.v.s., priča da je Davud, 
a.s., pitao Uzvišenog Stvoritelja: "Zašto si Ti sve ovo 
stvorio?", na što mu je Allah odgovorio: "Bio sam tajna 
riznica, pa sam zavolio (u drugoj verziji: zaželio) da 
budem spoznat, pa sam (zbog toga) stvorio stvorenja." 


Za ovaj kudsi-hadis moramo prvo reći da mnogi ha- 
diski učenjaci kažu da on nema vjerodostojnu predaju, 
što mi ne osporavamo, sa stajališta predaje, ali veliki is- 
lamski učenjak i sufija Šejhul-Ekber, k.s., za ovaj hadis 
kaže da je tačan i da mu je to Allah, dž.š., u jednom 
otkrovenju potvrdio. 


Nadam se, inšaallah, da će u ovoj knjizi biti govora i 
o otkrovenjima. 


Ljubav je, kako se i iz hadisa vidi, bila pokretačka 
snaga koja je i Uzvišenog pokrenula u stvaranje svjeto- 
va. Zato nimalo nije čudno da neki visoki sufije i Alla- 
hovi ašici kažu: "Svijetovi su svijet ljubavi (alemi- 
ašk)." 

Zaista, i u ovom našem svijetu, kad pogledamo i 
pomno osmotrimo, vidjećemo da ljubav sve pokreće. 
Moglo bi se reći da je ljubav eliksir kretanja. Sve se 
kreće u transu aška, bilo da se radi o relativnoj ili o 

stvarnoj ljubavi. Neko voli da postane učen, pa ga to 
pokrene, tj. ljubav za tim ga pokreće na školovanje, 
troškove i sve ono što je potrebno da se dođe do stepe- 
nice učenosti. Znači, ljubav mu je pokretač. Neko voli 
da postane vladar, ili da se domogne vlasti, pa ga lju- 
bav za vlašću pokreće i gura na sve žrtve da bi došao 
do svog cilja. Neko voli da postane bogat, bilo o kojem 
obliku bogatstva da je riječ, pa ga ta ljubav tjera i pokreće 
na sve žrtve i izazove, da se domogne svoga cilja. Zar 
je potrebno dalje nabrajati!? 


Ne voljeti jednako je ne željeti, a ne željeti jednako je 
ne htjeti. Prema tome, nehtijenje paralizuje, ne pokreće. 
Volja ima svoje stupnjeve: na nekom od stupnjeva volja 
se naziva željom; na stupnju višem od tog naziva se 
ljubavlju; na još višem naziva se aškom, a sve je volja, 
tako da je ašk jedan od stupnjeva ili intenziteta volje, 
dakle, jedan viši izraz volje. ' 


+ + A 


Smijemo li reći da ljubav potječe iz Njega. To je 
praiskonska ljubav i teče kroz naša korita, korita naše 
relativne egzistencije, i ona je, kao takva, sama po sebi 
čista i nepatvorena. Međutim, kad prođe kroz većinu 
tih korita (relativnih postojanja) raznih robova, koja su 
strašno, ili manje-više prljava, tada se to i ne Zove 
čistom nego pomućenom ljubavlju, slično vodi koja se 
zagadi kroz prljava korita, pa se više ne naziva čistom 
već zagađenom vodom ili pak muljem. Tako i drugi 
božanski kvaliteti struje kroz naše relativno postojanje, 
kao što je znanje, snaga, moć, i sl., ali su pomućeni 
našim stavom ili stajalištem, lošom namjerom, neznanjem, 
glupošću i sl. 

Kršćani kažu da je njihova vjera - vjera ljubavi, a 
vrše tiraniju širom svijeta, bilo ekonomsku, političku, 
ideološku ili neku drugu prema robovima Uzvišenog 
Stvoritelja. Kako je to nespojivo sa ljubavlju! Kakav cini- 
zam! A navodno se vezuju za Isaa, a.s., koji je zajedno sa 
svojim učenicima bio progonjen od sličnih tirana. Onaj 
ko uistinu voli i čija vjera je vjera ljubavi prema 
Uzvišenom, taj dobro vodi računa da ne povrijedi nijedno 
stvorenje, da ne bi time povrijedio samog Stvoritelja. 


LE JLJ 


Treba nastojati preko farzova i nafila, a to je drugim 
riječima, kako je i na početku poglavlja rečeno, slijedeći 
Poslanika, zadobiti Allahovu ljubav. U kudsi-hadisu 
Uzvišeni kaže: "Kad roba zavolim, njegov sam sluh ko- 
jim sluša, njegov vid kojim vidi, njegov jezik kojim govo- 
ri, njegova ruka koju pruža i njegova noga kojom hodi." 

Zamislimo sad kad jedan čovjek zavoli jednog takvog 
roba: koga on, ustvari, voli? Bila bi nam određena 
dužnost tražiti takvog roba, da bi ga zavoljeli. Ne može 
biti da među milijardu i više muslimana nema takvih 
robova. 


Sjetimo se ponovo hadisa u kojem Pejgamber, 
s.a.v.s., pita h. Omera, r.a.: "Koliko me voliš?" A nedvoj- 
beno znamo da je Pejgamber, s.a.v.s., taj koga Allah 
voli. Eto zašto sam se okomio na apstraktnu ljubav pre- 
ma Allahu. Misliti da voliš Allaha, ili da te Allah voli, a 
ne voljeti Pejgambera, s.a.v.s., njegovu časnu porodicu, 
njegove časne drugove, prave islamske velikane i auto- 
ritete, jednom riječju - Allahove evlije, čista je obmana. 

+ + 


Jednom prilikom sam, ne pitaj me kojim putem, od 
Pejgambera, s.a.v.s., dobio potvrdu da ja, moja malen- 
kost, najviše volim Allaha. Na osnovu toga sam se i 
upustio pisati o ljubavi prema Allahu, dž.š. 


Posmatrao sam sebe i vidio kako izgleda Allahov 
ašik (zaljubljenik). Ašik u svom putu neprekidno traži 
Mašuka (Voljenog). On osluškuje šta će mu upućeni 
reći o Njemu i tada je do krajnjih granica budan i zainte- 
resiran. Njega, jednostavno, interesuje Allah. 


Vidio sam nazovi ašika kojima je, jednostavno, do- 
sadno kada se priča o Allahu, a smatraju se ašicima. 
Kakav apsurd! 


Ja sam, jednostavno, nekim čuvstvom ili nagonom bio 
pokrenut u svom životu da čitam o Njemu, da pitam za 
Njega, da slušam o Njemu, itd. Da sam bio namrtvo pre- 
moren i nenaspavan, ne bi mi se nikada zadrijemalo kada 
bi neko znalački i lijepo govorio o Allahu, dž.š., a naročito 
moj šejh, h. Halid-ef. Hulusi, k.s., koji je bio takav Allahov 
ašik da to ne možeš ni pojmiti. Između ostalog, jedanput 
sam ga vidio u Zenici, kada smo sjedjeli i kada je govorio 
o Allahu, dž.š., i Poslaniku, s.a.v.s., kako je na tom sijelu 
dva puta zajecao i zaplakao. Na noć prije ja sam to sijelo 
vidio na snu, a njega sam na tom snu vidio upravo onak- 
vim kakvom iz pomenutog kudsi-hadisa odgovara opis 
Allahovog roba kojeg je Uzvišeni zavolio. 

Jednom drugom prilikom smo sjedjeli na jednoj li- 
vadi, ispod jedne šume, a on je pogledao cvijeće na li- 
vadi i rekao da sva ljepota koja se nazire kroz cvijeće je, 
ustvari, Allahova ljepota, kojom On privlači našu 
pažnju na Sebe. I opet je u suzama zajecao i zaplakao. 

Gledao sam šejha u životu i, između ostalog, vidio 
da je njegov najveći keramet spoznaja (marifet). Znali 
smo, a saznali smo i od drugih, koji nisu bili njegovi 
učenici, da je on bio kutbi-zeman, što znači: vrhovni 
evlija svoga vremena u čitavom ummetu. Derviši do- 
bro znaju šta znači kutbi-zeman, ili imamul-vakt, ili 
gavs, ili halifa na Zemlji. Imali smo čast i sreću biti 
učenikom jednog takvog Allahovog roba. 


Jednom prilikom, govoreći o ašku prema Allahu, re- 
kao je i ovo: "Ašk kod jednog roba srazmjeran je njego- 
vom interesovanju za Allaha." Znači, što se neko više 
interesuje za Allaha, dž.š., veći je i ašik. 


+ + 


Jedan istinski zaljubljenik u neku dragu, koga prži 
vatra ljubavi, kad god se ne govori o njegovoj dragoj 
on se uvuče u sebe, misli na nju i odsutan je. On bi naj- 
radije da svi govore samo o njegovoj dragoj, inače mu 
je sve drugo dosadno, a ako započne priča o njegovoj 
dragoj, on budno prati svaku riječ i pažljivo sluša šta će 
se reći o njoj. 

Hazreti Mevlana Dželaluddin Rumi, k.s., priča nam 
jednu svoju priču u kojoj kaže da je bio neki ašik koji je 
volio neku ljepoticu (draganu), pa ju je, ne mogavši 
više da izdrži od aška, mnogo puta molio da se negdje 
na usamljenom mjestu sastanu. Ona mu predloži da se 
te i te noći nađu u predgrađu, u jednoj napuštenoj 
kući. Kada je ta noć došla, odmah u akšamsko doba on 
požuri u naznačenu kuću. Noć je bila duga a on je 
čekao dragu da dođe. Čekao i čekao, a nje nema pa 
nema. I tako, u gluho doba noći, u sitne sate, čekajući 

draganu njemu se zadrijema i on zaspa. Kad se je pro- 
budio sunce je već bilo izašlo. Čudio se je zašto ona nije 
došla, a nije ni znao da je ona dolazila i zatekla ga na 
spavanju, pa mu je još i oraha stavila u džepove, kao da 
mu je htjela reći: "Još si ti dijete, pozabavi se tucanjem 
oraha!" Kad se je malo pomjerio u džepu mu zakucaše 
orasi. Tada je shvatio da je ona, ustvari, dolazila i da 
mu je ona stavila oraha u džep, prosto da mu se naru- 
ga. 

Koliko se pouke može uzeti iz ove priče, koju nam 
kazuje h. Mevlana, k.s.! Između ostalog, draga hoće 
usamljeno mjesto (halvet - povlačenje i skrivanje od 
drugih). Drugo, hoće odrasla u ljubavi, neće djecu. 
Normalno, sve ovo treba shvatiti u prenesenom 
značenju. Dalje nam priča kazuje kako se ne treba zaspa- 
ti u gafletu (nemaru), nego budno čekati susret sa 
Uzvišenim. 


+ 44 


Možda jedna druga h. Mevlanina priča, o jednom 
drugom ašiku, bolje odslikava ovaj problem. U toj 
priči, koju navodi u svojoj Mesneviji, on kaže kako je 
bio neki ašik koji je svake večeri, da nikad nije pre- 
skočio, išao svojoj dragani pod pendžere. Jednoga 
dana u tom gradu bi uveden policijski čas od pred 
akšam pa sve do svanuća. Zabrine to ašika, jer kako da 
ode svojoj dragani a da ga policija ne uhvati. Raz- 
mišljao on tako i ne mogavši se strpjeti, ipak krene. 
Kad je naišao pored jednog raskršća, ugleda policiju i 
brže-bolje skloni se u jedno groblje, koje je bilo preko 
puta, te se sakrije među grobove. Ležeći tako u po- 
lumraku, skriven među grobovima, ućuti kako se 

nešto miče iza susjednog kabura. On podiže glavu i 
upita: "Ko je tamo?", a iza kabura mu se javi njegova 
dragana. Upita je: "Otkud ti ovdje?", a ona mu na to 
veli: "Ti, kada ti je bilo nagodno, nijednu noć nisi pro- 
pustio a da mi nisi došao, pa sam ja noćas, kada je 
opasno, pošla tebi." 


Ovom pričom nam h. Mevlana, k.s., ukazuje na to 
da neprekidno, kad god smo slobodni i kad imamo 
mogućnosti, trebamo tražiti Njega, tj. trebamo 
izvršavati Njegove imperative, a On će se, kada nam 
bude najteže, zaputiti prema nama, da bi nas sačuvao 
od opasnosti. Iz ove priče treba još nešto primijetiti, a 
to je da je susret bio na groblju, što znači da susreta sa 
Uzvišenim nema bez smrti. Međutim, kroz ovu knjigu 
ćeš primijetiti da ima i smrt prije smrti, na što ukazuje i 
hadis: "Umrite prije nego što umrete!" 


% RE 


I mi, kad nekoga u životu volimo, prelazimo mu 
preko mnogih njegovih greški. Zato i Allah, kad neko- 
ga zavoli, oprašta mu grijehe, što se vidi iz ajeta citira- 
nog na početku: Allah će vas zavoljeti i grijehe vam opros- 
titi. 

"Kada zavoli jenog roba, Uzvišeni Allah saopći 
Džibrilu, a.s., da to oglasi među stanovnicima nebe- 


id 


sa... 

Na polju ljubavi se treba potruditi i ispuniti uvjere 
koji se za to traže. Vjerovjesnik, s.a.v.s., jednom je prili- 
kom rekao: "Ljudsko srce stvoreno je takvim da zavoli 
onoga ko mu dobro čini, a da odbaci onoga ko mu loše 
čini." 

Znači, ono je po svojoj prirodi takvo. Zato treba biti 
oprezan prema muminima, a naročito prema evlijama. 
Ne treba se ustručavati uputiti kompliment mumini- 
ma, a pogotovo evlijama. Tu nipošto ne treba škrtariti. 


U drugom hadisu je rečeno: "Darivajte se, voljećete se." 


Darova ima raznih vrsta, a i kompliment je dar. 
Nažalost, danas se većinom radi suprotno i zato se ne 
uspostavljaju mostovi ljubavi među vjernicima, jer se 
ne primjenjuju ovi hadisi. 

Ako je mržnja strašan grijeh, onda je ljubav visoki 
ibadet. Za mržnju je Pejgamber, s.a.v.s., rekao: "Vjernik 
nije onaj ko mrzi." Što znači, vjernik je onaj koji voli. 
Razumije se, u ime Allaha i radi Allaha. 


+ 


Boljelo me je u životu gledati mnoge muslimane 
kako ne samo da nemaju lijepih riječi i komplimenata 
prema vjernicima i autoritetima dina, što nam je 
dužnost, nego, u najviše slučajeva, sa  omalo- 
važavanjem se odnose prema istima. Valjda je to uticaj 
sistema i ideologija u kojima su živjeli, ili žive. Tako 
sam mnoge čuo kako sirovo govore i zagovaraju tezu 
da kod muslimana nema persiranja, pa su i mene je- 
danput, neki od tih neznalica, koji su mislili da znaju i 
koji su sebe smatrali nekakvim vajnim dervišima, da bi 
to svoje stajalište opravdali pitali o tome. Ja sam im re- 
kao: "Samo mi prevedite selam, ako znate, a ako ne 
znate, ja ću vam prevesti! A selam je jedan od naj- 
pritvrđenijih sunneta u islamu i on glasi: "Neka je na 
vas mir i spas." To je selam, to je pozdrav koji je Pej- 
gamber, s.a.v.s., uzakonio muslimanima, makar se on 

nazivao i jednoj osobi. Znači, on nam je u pozdrav sta- 
vio jedan vid persiranja." 

Kada su čuli moj odgovor, umjesto da mi čestitaju i 
da se obraduju znanju, oni se rastužiše i ukisoše. Kao 
da rekoše: "Opet nas Salih-ef. pobijedi!" Oni tako shva- 
taju. Tužno je i žalosno takvo shvatanje. Umjesto da ih 
istina i znanje obveseli i obraduje, što je karakteristika 
pravih vjernika, njih rastuži. 

Sve ovo rekosmo da bismo ukazali na put ljubavi i 
put osvajanja srca. 


+ PE 


Dok je riječ o ljubavi, trebalo bi strogo napomenuti 
da je samoljublje haram - zabranjeno u islamu. 
Uzvišeni Allah je stvorio Sebi robove, koje On voli, da bi 
ljubav došla do izražaja, jer je samoljublje neprirodno. 


HE 


Treba dobro voditi računa da se ne dođe u raskorak 
sa zakonima božanske ljubavi. Znamo, na osnovu 
Kur'ana, da Allah, dž.š., ne voli kafire. Na osnovu toga, 
i vjernik treba i mora svoju ljubav uskladiti sa Allaho- 
vom ljubavlju. Nije rečeno da ih Allah mrzi; Uzvišeni 
nema tog atributa, te osobine. 


RE 


Pogledajmo malo kroz život i školujmo se iz života, 
pomoću Kur'ana i Hadisa, školi ljubavi. Primijetićete 
na djetetu kad se rodi i kad malo poraste, kako su mu 
drage igračke i kako ih voli, a kako pomalo odrasta 

postepeno ih mijenja i traži druge igračke. Rastući tako, 
on voli jedno po jedno, odustajući od ranije omiljenih ili 
dragih stvari, kao da mu ih srce ili ruh odbacuju. I tako 
to ide do punoljetnosti i dalje. Čovjek nešto zavoli i 
vremenom ta ljubav usahne, a to je zato što praiskonsku 
ljubav veže za prolazne stvari, a srce i ruh (duh) traže 
Allaha, pa zato odbacuju to i neće se smiriti i zadovoljiti 
sve dok im se ne ponudi Allah (Apsolutna istina). Lju- 
bav koja se uspije vezati za Vječnog i Uzvišenog nikada 
neće uvehnuti. Ona će imati vječne sokove. 


Znači, valja se školovati na polju ljubavi, da bi se 
znalo kako i koga voljeti, makar se ta ljubav manifesti- 
rala i pojavljivala i u relativnom svijetu, ako se zna 
spojiti ili vezati za Onoga ko nije prolazan. 


+ PE 


Nastoj u životu da se i tvoje ime nađe upisano u 
srcu nekog roba kojeg Allah voli. Reći ću ti otvoreno za 
neke robove koje Allah voli. Ti možda pored njih pro- 
laziš. Da ti ih otkrijem. Mogu ti ih otkriti jedino 
kur'anskim otkrovenjem, a u Kur'anu Uzvišeni Allah 
otvoreno i jasno kaže da voli strpljive, da voli do- 
bročinitelje, da voli one koji se kaju, da voli one koji se 
čiste, i tako dalje. 


Neka sada kršćani i drugi kažu da je njihova vjera 
vjera ljubavi! A Kur'an, između ostalog, otkriva da su 
u vjeri ljubavi oni koji trpe i strpljivo podnose. 


Onaj ko voli od svog voljenog ne traži nikakav in- 
teres. To je istinska i stvarna ljubav. A onaj ko voli 

zbog bilo ovosvjetskog bilo onosvjetskog interesa, ustva- 
ri je egoista, jer on gleda svoj užitak i u suštini on voli 
samoga sebe. Prema tome, on time zalazi u samoljublje. 


Govoreći o ajetu "Nećete postići pobožnost dok ne 
budete dijelili ono što volite...", moj šejh mi je jednom 
prilikom rekao da to , između ostalog, može značiti i to 
da mi sebe i svoj život, jer to volimo i to nam je nešto 
najdraže, trebamo žrtvovati na Allahovom putu, i da je 
to najmanje što čovjek može dati na Njegovom putu, a 
najmanje je zato što to i nije naše, jer je On vlasnik sve- 
ga, pa i nas i naših života. Gdje je tu sad mjesto sa- 
moljublju!? 


+ RE 


Jedan moj stariji ahbab, Ekrem-ef., iz Visokog, unuk 
šejha hadži hafiza Omer-ef. Paloša, inače dobar sufija, 
pričao mi je da me je jednom na snu vidio u visočkoj 
džamiji i da me je tom prilikom pitao: "Šta pojačava 
ašk?", te da sam mu ja rekao da ašk pojačava trideseti 
ajet sure Iskender i Allahova imena koja se spominju u 
nekoliko ajeta na kraju sure Hašr. Pričajući mi taj svoj 
san on je rekao da se sjetio da se pod surom Iskender 
podrazumijeva sura El-Kehf (Pećina), jer je u njoj 
spomenut Zulkarnejn (Iskender), a ja sam mu rekao da 
je tačno ono što sam mu na tom snu rekao. 


PREJEU 


Halid-ef. Hulusi, r.š., rekao je: "Sve što se radi Alla- 
ha ostavi to je kao da se nešto iskine iz svog života. 
Tom prilikom bi nastala praznina (vakuum), a pošto 
praznina ne može opstati, onda će to Allah Sobom 

popuniti. Slično kao u moru: voda odmah popunjava 
prazninu koja nastaje usljed vađenja nečega iz vode." 


+ + 


Priča se da je jednom prilikom Sulejman, a.s., ušao u 
Mesdžidul-aksa (u Jerusalemu) i pod kubbetom čuo 
mužjaka lastavice kako se u zanosu aška dodvorava 
ženki, između ostalog joj rekavši: "Da ti od mene za- 
tražiš da ovo kubbe srušim na Sulejmana, a.s., ja bih to 
odmah učinio!" Čuvši to, Sulejman, a.s., koji je znao 
govor ptica, pozva ga i upita: "Kako smiješ tako govori- 
ti? Otkud takav nerealan govor? Hoćeš li da te sad kaz- 
nim?" A mužjak lastavice mu veli: "O Allahov posla- 
niče, ti znaš da sam ja to govorio jezikom aška, a ašiku 
se ne sudi po zakonima običnog prava već po zakonima 
aška." Na to se Sulejman, a.s., osmjehnuo i otišao. 


Iz priče se vidi da o ašku treba suditi po zakonima 
aška, koje, razumije se, treba upoznati. 


+ + 


Ašk može biti sve jači i jači, i ide sve do transa i 
krajnje opijenosti, pa valja biti oprezan u govoru pred 
ašicima. Naime, ašicima ne treba previše pričati o Allahu, 
jer ih to sagara i oni to ne mogu izdržati. Treba ih 
poštedjeti, jer ih ašk sagara, na što u jednom od svojih 
djela ukazuje i Ataullah Es-Sekenderi, k.s. Mi to obično 
sudimo po sebi, a većiha nas hladno podnosi velike riječi. 

Šejh Muhjuddin, k.s., poznatiji kao Šejhul-Ekber ili 
Ibn Arebi, u svom Futuhatu kaže da je svoj ašk gledao 
vizuelno, otjelovljen. Naročito bi mu se pojavljivao 
kada bi jeo, pokazujući mu se u liku naspram njega. 

Sve ljude ašk se ne doima isto. Ima ih koji su spo- 
sobni i imaju kabilijjet, tj. duhovnu moć da ponesu 
ogroman ašk. Takve je Uzvišeni ojačao i pripremio za 
te visoke stepene ljubavi. Kada bi se samo dio aška ka- 
kav je bio kod Ibn Arebije ili h. Mevlana Dželaluddinu 
Kumije, k.s., sručio na prosječnog mumina koji nema 
kabilijjeta, odnosno mogućnosti i sposobnosti date i 
ojačane od Uzvišenog, to bi ga srušilo. Tako, pogledaj- 
te u vanjskom svijetu: čovjeka koji nije naučio da pije 
jedna ili dvije čašice alkohola - sačuvao nas Allah od 
toga - odmah obore, za razliku od očvrslih pijanica. 


Priča se da je Isa, a.s., naišao pored jednog čovjeka 
koji je od njega, pošto je on Allahov poslanik, tražio da 
mu prouči dovu u kojoj bi molio Allaha da mu pokloni 
ljubav i da on zavoli Allaha. Isa, a.s., proučio je dovu i 
zamolio za ono što je ovaj tražio, a zatim produžio svo- 
jim poslom. Obavivši posao vratio se je istim putem, 
kad na onom mjestu nema onog Allahovog roba koji 
ga je molio za dovu. Obrati se Allahu, da sazna šta je s 
njim, a Allah mu se posebnim govorom (hitabom) 
obrati i reče da će ga naći u dolini koja se nalazi iza jed- 
nog malog brežuljka koji je bio u blizini. Isa, a.s., ode i 
zateče onog istog čovjeka kako leži isukanog jezika do 
na prsa, iskolačenih očiju i zabezeknuta pogleda. Poče 
ga dozivati, ali on ništa. Tada mu Allah saopći: "On je 
toliko opijen Mojom ljubavlju da te ne bi čuo i kad bi 
ga isjekao na komade!" 

Zato moramo paziti da od visokih božanskih stvari 
ne tražimo ono za što još nismo pripravni, i trebamo se 
uključiti u školu pripravnosti, a pod tim mislim na od- 
goj, obuku, po islamskim propisima, da bismo se ojačali 
i na propisan način pripremili za visoke spoznaje. 

U islamskom učenju poznat je slučaj Salebe, koji je 
od Pejgambera, s.a.V.S., tražio da mu prouči dovu 
kojom bi od Allaha tražio da mu da bogatstvo. Kada 
je to Saleba i po treći put zatražio od Pejgambera, 
s.a.v.s., on mu je proučio dovu i Uzvišeni Allah mu je 
dao bogatstvo, ali je ono kasnije bilo uzrok njegove 
propasti. 

Ovo je dobro poznati slučaj iz islamskog učenja pa 
ga mi ne navodimo u svim njegovim pojedinostima. 

Na osnovu svega navedenog, treba se prepustiti 
Allahu i imati povjerenja u Njega, jer nas je On stvorio 
i zna kada nam što treba, bilo u duhovnom, intelektu- 
alnom ili materijalnom pogledu. U tom kontekstu, tre- 
ba razumjeti kudsi-hadis u kome Allah kaže: "Ima Mo- 
jih robova koji su takvi da kada bih im dao bogatstvo, 
pokvario bih im vjeru, a ima i onih koji kada bih im 
dao siromaštvo, pokvario bih im vjeru." 


+ GX 


Govoriti o ašku grehota bi bilo ne citirati i ilahiju 
jednog turskog šejha i velikog ašika, šejh Ešrefa, koja u 
slobodnom prijevodu glasi: 


Mosga srca šeher dok sam sejrio (aman Allah) 
Tajna moja reče: Ti što sejriš me, (Allah) 


Ako tražiš derman dertli delijo, 
Ašik ko je derman u dertu mu je! 


Rahat budi u tom šta ti se zbilo! 
Rahat u zindanu! Čudno zar nije? 

Za Dosta i dušu da si pustio! 
Bolju dušu On će da ti daruje. 


Piće aška ti pij, vazda garpio! 
Nek jarani kažu: Vid' divanije! 


S ašicima ašik kad budeš bio 
Vidjećeš u sebi kakav dragulj je! 


Izađi na mejdan, stid ostavio! 
Na mejdanu ovom glava nek ide! 


Ešrefe, spominji Hakka, vidi to: 
"Fezkurunt..." Kur'an časni kazuje. 


+ 


O ljubavi su mnogi ašici rekli razne definicije i is- 
pričali ono što su ispričali. Smatramo da je ovo dovolj- 
no za naše prilike i okolnosti. 


+ + 


Koga to interesuje o ljubavi se može i više i suptilnije 
govoriti, ali to onda ide usmeno, u četiri oka. Imaju neke 
stvari koje ne mogu i ne trpe da se javno otkriju, jer za- 
koni visoke ljubavi ne dopuštaju otkrivanje svih tajni. 
Neke stvari ne samo da se ne mogu napisati nego se ne 
mogu ni reći, već se prepušta putniku da se on sam vine 
i spozna, te tako dosjeti. Zato mnogi nisu razumjeli pos- 
tupke i halove (stanja) pojedinih velikih ašika. 


U 

GAJB 


Svaki musliman i muslimanka su na osnovu 
Kur'ana dužni vjerovati u gajb. Gajb je arapska riječ 
koja u osnovi znači: skriveno, nevidljivo, odsutno, po- 
jedinim osjetilima nedokučivo, itd. Uzvišeni Allah na 
početku poglavlja El-Bekare u Časnom Kur'anu kaže: 
Elif lam mim. Ova Knjiga, u koju nema nikakve sumnje, 
I uputstvo je svima onima koji se budu Allaha bojali; onima 
koji u nevidljivi svijet (gajb) budu vjerovali... Za razliku od 
nevidljivog svijeta, koji se zove alemi-gajb, postoji po- 
javni svijet, koji se zove alemi-šehadet. Mi ćemo se u 
ovom radu koristiti terminom gajb pošto smo već uka- 
zali na njegova osnovna značenja. 

Skriveni svijet, ili gajb, je ogroman. Obično se za 
gajb kaže skriveni svijet, mada se podrazumijeva da je 
gajb i ono što je nedokučivo čulu sluha, mirisa, okusa, 
opipa, pa ono što je gajb za neko čulo ne mora biti gajb 
i za drugo čulo. U svijet gajba, na ovom svijetu, spada i 
ono što nije dostupno našim čulima, ili nekom od njih. 
Zatim, u svijet gajba spada i svijet meleka, džina, za- 
grobni svijet, ahiret, drugi svjetovi, koji egzistiraju para- 
lelno sa ovim svijetom, tj. uporedo sa njim žive svoj 
život. 


Ne treba nasijedati obavještenjima o gajbu iz raznih 
neislamskih izvora, jer se može stašno zalutati. 
Uzvišeni Allah je taj koji zna sve o tim svjetovima, jer 
ih je On stvorio, a od tog znanja On svojim pojedinim 
robovima, kao što su poslanici, otkriva onoliko koliko 

On hoće.To je jedini siguran iZVOr informacija i 
obavještenja, a svi drugi su nesigurni. 


Šejhul-Ekber, k.s., kaže da ima i gajb gajba. 


Relativna je granica između pojavnog i skrivenog 
svijeta. Tako, ono što je nekome skriveno i nepoznato 
ne mora biti skriveno i nepoznato i nekome drugom. 
Mi, na osnovu Kur'ana i Hadisa, znamo da džini spa- 
daju u svijet gajba, a Kur'an za džine, iako su oni za 
ljudsku vrstu u svijetu gajba, kaže: Džinima je postalo 
jasno da ne bi ostali u ponižavajućoj kazni da su znali gajb. 
(Sebe', 14.) Na osnovu citiranog ajeta vidi se da džini, 
iako su u gajbu, kako smo ranije rekli, ne znaju ono što 
je i za njih gajb. Ima ljudi koji znanje o gajbu traže od 
džina, pa ga oni, kao laika, filuju raznim 
izmišljotinama i lažima, a da bi bili što uvjerljiviji te 
svoje laži začine sa ponekom istinom. 

Iz navedenog ajeta proizlazi da imaju dubine gajba. 
Tako, što je za jednu vrstu ili jedinku gajb, to ne mora 
automatski biti gajb i za drugu vrstu ili jedinku. 


Ljude je od davnina golicao fenomen gajba, pa su 
pokušavali raznim načinima i putevima da saznaju 
nešto više o skrivenim svjetovima. 


Postavlja se pitanje: Da li je uopće moguće spoznati 
neke sfere i oblasti gajba? Prvo da ukažemo na to 
primjerom našeg Poslanika, s.a.v.S., koji nas obavještava 
o nevidljivim svjetovima, u raznim svojim hadisima, a 
naročito u hadisima koji su vezani za njegov isra i 
miradž, u kojima nam priča šta mu se sve iz tajnog svi- 
jeta, gajba, otkrivalo od Mekke do Jerusalema, a zatim i 
dalje na njegovom putu kroz nebesa. Na tom putu on 
je vidio razne ruhove, meleke, poslanike, Džehennem, 

Džennet, Kurs, Arš, i dr. Vezano za ovaj njegov put to- 
plo bih preporučio da se pročita knjiga Isra i miradž od 
šejh Abdulhalima, r.a., iz Egipta, u jako dobrom prije- 
vodu profesora Ismail-ef. Ahmetagića. 

U suri El-Bekare Uzvišeni Allah nam spominje slučaj 
Ibrahima, a.s., koji traži od svog Gospodara da mu 
pokaže kako proživljava. Uzvišeni mu je to i pokazao, 
a i proživljavanje spada u gajb. Iz ovoga primjera treba 
primijetiti: Kako to da jedan Njegov miljenik i odabra- 
nik traži tako nešto od Njega? Pošto je čitav Kur'an 
, uputa, nije li to nama uputa i poruka od koga da 
tražimo spoznaju takvih fenomena!? Sve što je dozvolje- 
no treba tražiti od Njega. Na taj način nije nemoguće 
spoznati mnoge tajanstvene i skrivene stvari, samo Za 
to treba ispuniti potrebne uvjete upute. 


Ono što je gajb u jednom vremenu ne mora biti gajb 
i u nekom drugom vremenu. Uzvišeni kaže: To su neke 
od vijesti iz gajba, koje ti objavljujemo. Ni ti a ni tvoj narod 
ih niste znali prije ovoga (objavljivanja). 

Na drugom mjestu u Kur'anu Uzvišeni kaže: Ja vam 
ne kažem - u mene su Allahove riznice, niti znam nevidljivi 
svijet (gajb)... Sadržinu ovakve kur'anske poruke treba 
shvatiti u tevnidskom smislu, tj. da je On jedini, koji 
inače sve zna (Alimul-gajbi veš-šehade). Ovdje se treba 
sjetiti tevhida (jedinstva) u znanju, o kome je bilo riječi 
u poglavlju o tevhidu. Naime, gledano sa stvarne 
tačke gledišta nema niko da išta zna osim Allah, za 
razliku od gledanja sa relativne tačke gledišta. On je 
Apsolutni vlasnik znanja, i upravo je to meram da mi 
shvatimo i znamo, te da se stalno držimo svoga siro- 
maštva i svoje ovisnosti o Njemu, u svakom pogledu i 
u svemu. Kada Uzvišeni spusti neko znanje, kao i kapi- 

tal i druge blagodati, mi smo samo relativni ali ne i 
stvarni vlasnici. Na osnovu toga kažem da smo siroma- 
si i ovisnici o Allahu, te da nemamo ništa, pa ni znanja, 
govoreći jezikom stvarnosti. Vrlo je interesantno i mu- 
dro da se u spomenutom ajetu postavlja pitanje: Reci: 
"Jesu li jednaki onaj ko je slijep i onaj ko vidi?" Pa ono što 
je za slijepca gajb, ne mora to biti i za onoga ko vidi, 
iako nije stvarni vlasnik tog znanja, shodno navede- 
nom tevhidskom objašnjenju. 


Usudio bih se reći, ne pripisujući Allahu, dž.š., druga 
ili suparnika ni u čemu, da sve što se čovjeku otkrije, 
bilo od ovog ili onog svijeta, bez obzira kojim putem i 
na koji način, u suštini otkriva Allah. Uzvišeni kaže: 
Reci: "Sve je od Allaha!" (En-Nisa') Ne treba medijima, tj. 
mjestima preko kojih se to otkriva, pripisivati Znanje, 
moć itd. Ne treba nipošto zaboraviti uzvišenu 
kuransku maksimu: Nema moći ni snage osim kod 
Uzvišenog Allaha. Na osnovu te maksime znamo da 
stvorenja nemaju moći, iako neka od njih misle, zbog 
svog neznanja, da je imaju, pa im je zato ne treba ni 
pripisivati, a sve što ti se otkrije preko stvorenja, ustva- 
ri, otkrio ti je On, Uzvišeni. Ovo sve govorimo zbog 
gajba, kako bi shvatili da se ni gajb, kao ni ostalo, ne 
može saznati osim od Uzvišenog Vlasnika znanja. 


Na ovom svijetu ljudi pripisuju moć zvijezdama, 
raznim duhovnim bićima, ljudima, itd., a zaboravljaju 
kome moć pripada. Ljudi su zbunjeni pa nekada vide, 
bolje rečeno pričinjava im se da vide kako zvijezde, 
mjesec i druga stvorenja imaju moć. Takvi su, ustvari, 
zastri od istinskog tevhidskog (monoteističkog) znanja. 
Ja ne kažem da Jedan Jedini, ali samo On, i opet kažem 
- samo On, ne djeluje i preko ruhova, meleka, zvijezda, 

Sunca, Mjeseca, biljaka, jednom riječju preko stvorenja. 
Znači, i ispred njih, i iza njih, i iznad njih je On, 
Uzvišeni. Kako divno Kur'an kaže: Kud god se vi okre- 
nete, pa tu je Allahovo lice. Jedno od bezbroj Njegovih 
lica", kako bi rekao Ibn Arebi, k.s., ili kako bismo mi 
rekli: "Jedno lice u bezbroj pojava ili izdanja". 


Pogledajte, npr., čovjeka. Iako on rukom piše ili radi 
neki drugi posao, moć se ne pripisuje ruci, mada 
čovjek to što radi - radi preko ruke, odnosno rukom. 
Tako je i sa ostalim njegovim organima, čulima i dr. 
Normalno, ovakvo poređenje ne treba shvatiti buk- 
valno, ali je dobar primjer da se dosjetimo. Moć se ne 
pripisuje organima i alatkama, već onome ko se njima 
koristi. 


Mi, inače, ne vidimo Život, nego manifestaciju 
života; ne vidimo ni silu niti snagu, nego manifestaciju 
sile ili snage. Dobro su to osjetili fizičari. Zatim ne vidi- 
mo ni volju, nego manifestaciju volje, kao i što ne vidi- 
mo i mnoga druga svojstva i atribute, pa smo zapali u 
ćorsokak te manifestaciju života nazivamo životom, 
manifestaciju sile nazivamo silom, itd. Vrlo je čudno 
da je čovjek živ, a život ne vidi, niti ga može dati. Bilo 
bi normalno i prirodno da onaj ko je živ, zna šta je 
život i da život može dati. Na osnovu navedenog biće 
da mi nismo ni živi, a mislimo da jesmo; mislimo da 
imamo moć, a na osnovu Kur'ana i Hadisa nemamo je. 
Onaj ko je uistinu živ i moćan te zna šta je život, On i 
može dati život, ali ga zato može i uzeti, kao i snagu i 
sve druge blagodati. 


Vratimo se gajbu. Musaov, a.s., drug Hidr, a.s., o ko- 
jem nam Uzvišeni Allah priča u suri Pećina, otkriva 
Musau, a.s., neke stvari iz gajba. To je još jedan od do- 

kaza da rob, na osnovu Allahove volje, može biti oba- 
viješten o nekim stvarima iz gajba. Čak bi se moglo 
reći, na osnovu svega navedenog, ako bi jedan od do- 
brih robova Uzvišenog Allaha rekao da ne zna gajb, 
postavlja se pitanje: a koji gajb? 

Jusufu, a.s., i ne samo njemu, neke od stvari iz gajba 
otkrivene su preko snova. I san je, dakle, kao jedan od 
četrdeset šest dijelova vjerovjesništva, jedan od načina 
saznavanja gajba. 


Možda bi trebalo porazmisliti i o pitanju apsolutnog 
gajba na jednoj i relativnog gajba na drugoj strani. Nije 
na odmet o svemu porazmisliti, pošto je ovo vrlo 
složena tema. 


Gajbijjet 

Sada bih se osvrnuo na stanje gajbijjeta (odsutnosti) 
pojedinih putnika na Allahovom putu, u određenim 
stadijima tog puta. Postoji stanje odsutnosti od sebe, 
kako rekoh, u nekom stadiju sufijskog puta. Sufije su 
pisale o stanju gajbijjeta i to je u sufijskoj nauci pozna- 
to. Ibn Arebi, k.s., kaže da je tri ili pet godina, ne 
sjećam se dobro, bio odsutan od samoga sebe, u kojem 
periodu za sebe uopće nije znao. Kada mu je to stanje 
prošlo i kada je postao svjestan sebe, pitao je svoju 
ženu je li primijetila išta neobično u njegovom 
ponašanju u navedenom periodu, a ona mu je rekla da 
uopće ništa nije primijetila. Naime, ona je vidjela da on 
sve vrijeme sasvim normalno obavlja svoje uobičajene 
poslove. Postavlja se pitanje: ako je on bio odsutan od 
sebe, tj. nije bio svjestan sebe, drugim riječima - nije bio 
tu, ko je onda tu bio!? 

Jedan moj ahbab, sufijski saputnik, koji je inače 
preživio Božansku ekstazu (džezbi-rahmani), a Vje- 
rovjesnik, s.a.v.s., rekao je, kako reče moj šejh, da Allah 
više voli džezbu jednog medžzuba (onoga koji doživi 
tu ekstazu) nego ibadet sekalejna (džina i ljudi), dakle, 
taj moj ahbab pričao mi je da mu se jedamput, između 
ostalog, desilo da je sa džematom pošao klanjati neki 
farz-namaz i da se, kada je pošao izgovoriti početni 
tekbir u namazu, najednom potpuno izgubio i uopće 
nije znao za sebe da postoji, tj. totalno je bio odsutan 
od sebe i za sebe uopće nije znao ni jednog trenutka. 
Kada je pri završetku namaza predavao selam, tek 
tada je došao sebi i bio svjestan sebe. "Tada sam počeo 
da razmišljam ne bih li se prisjetio da li sam uopće 
klanjao", priča on, pa se obazreo i pitao džematlije: 
"Jesmo li mi klanjali?" "Jesmo!", sa čuđenjem su odgo- 
vorili džematlije. 


Imami Šaranija, r.a., veliki sufija i poznavalac sufijskog 
učenja, u jednom svom djelu, pričajući o stanju odsut- 
nosti od sebe ili gajbijjetu, navodi primjer nekog šejha 
koji je sa svojim dervišom, koji mu je bio hizmećar de- 
setak godina, pošao na hadž. Na jednom mjestu u putu 
su uzimali abdest i klanjali te nastavili putovanje, za- 
boravivši, pritom, na tom mjestu posudu iz koje su uzi- 
mali abdest. Kada su primijetili da su zaboravili posu- 
du, pošto se nisu bili daleko odmakli, derviš se je 
vratio po nju i donio je, primijetivši da ga šejh gleda 
tako začudno da ga je upitao: "O moj učitelju, mogu li 
znati koji je razlog što me gledate tako začudnim po- 
gledom?" "A ko si ti?", upita ga šejh, što derviša još 
više zbuni, pa reče: "Dragi učitelju, ja sam taj i taj i s 
vama se družim već deset godina. Otkud sad takvo pi- 

tanje?" "Tako mi Uzvišenog Allaha", reče šejh, "kao da 
se sjećam da sam te jedanput nekad negdje vidio." 


Znači, spomenuti šejh je sve te godine bio u stanju 
gajbijjeta, odsutnosti od sebe. 


U svom uzdizanju, odnosno vjerskom usponu u pri- 
bližavanju Uzvišenom, čovjek se može dići iznad sfere 
svoje memorije i svog razuma, kojom prilikom zabo- 
ravlja ne sebe i doživljava stanje potpune odsutnosti 
od sebe, a prilikom spuštanja sa tih visina, kada pono- 
vo naiđe na sfere svoje memorije, razuma, mašte itd., 
vraća se sebi i ponovo biva svjestan sebe. 


Dvije prisutnosti su uglavnom nemoguće. Hoću reći 
da doživljavanje stvarne prisutnosti Uzvišenog potis- 
kuje i isključuje doživljavanje relativne prisutnosti, tj. 
doživljavanje sebe ili nečega drugog što je relativno. U 
izuzetnim slučajevima, Uzvišeni Allah ojačava koga 
hoće da može pored doživljavanja prisutnosti 
Uzvišenog istovremeno doživljavati i vlastitu prisut- 
nost, kakav je slučaj sa džennetlijama u Džennetu. 


+ LA 


Ranije smo govorili o paralelnim svjetovima, pa smo 
rekli da oni paralelno, tj. uporedo sa nama, relativno, eg- 
zistiraju i postoje. Većine ljudi se doima da su ti paralel- 
ni svjetovi nešto što tek predstoji u budućnosti. To zato 
što se većina čovječanstva ne doživljava na tim frekven- 
cijama, a doživljavaće se tek kad zađe u te svjetove. 
Naime, kada i apsolutna većina doživi smak svijeta i 
proživljenje, ona će ih doživljavati kao sadašnjost. 
Međutim, onaj ko je na frekvencijama tih svjetova, on ih 
i sada doživljava kao sadašnjost, a ne kao budućnost. 

Jer, ono što je za nekoga budućnost to je za nekoga bilo 
sadašnjost bilo, čak, prošlost. Na osnovu toga bi se mo- 
glo reći da i prošlost i budućnost postoje samo relativno 
i da su to, ustvari, samo koordinate sadašnjosti. 


Neki postavljaju pitanje da li će se i na onom svijetu, 
a i onaj svijet je gajb za većinu čovječanstva, živjeti 
fizičkim životom. Mi kažemo: U koji god svijet dođe 
čovjek ga doživljava kao da je u fizičkom svijetu. Zato 
smo ranije rekli da je relativna granica između fizičkog 
i metafizičkog svijeta. Pogledajmo naše snove, odnos- 

, no doživljaje za vrijeme spavanja, spadaju li oni u 
fizički svijet? Svi ćemo jednoglasno reći da ne spadaju. 
Međutim, kada spava, snivač san doživljava kao fizički 
doživljaj, bilo da je riječ o jelu, piću, bolu, itd., iako ne 
zna da je u metafizičkom svijetu, jer ima osjećaj da sve 
to fizički doživljava. Tako, sa naše tačke gledišta, iz 
budnog stanja, on je u metafizičkom svijetu, a sa nje- 
gove tačke gledišta, on sebe doživljava fizički, sa svim 
svojim čulima, mada mi zasigurno Znamo, na osnovu 
Kur'ana i Hadisa, da čovjekov duh, drugim riječima - 
čovjek, napušta tijelo prilikom sna. 

O svim ovim pitanjima mi u islamskoj nauci imamo 
duboke i široke odgovore u našem kulturnom i naučnom 
islamskom naslijeđu, pa ono što je za nemuslimane para- 
psihologija, kako oni kažu "mračni predjeli psihe", za nas 
to ne mora biti. Zato muslimani i muslimanke na tim polji- 
ma nipošto se ne trebaju povoditi za nemuslimanima u 
traženju obavijesti o tim i sličnim pitanjima. Bruka je to, 
tražiti odgovore na takva i slična pitanja od slijepaca, ako 
uopće vjerujemo Kur'anu, koji nas na više mjesta obav- 
ještava da su oni i gluhi, i nijemi, i slijepi. Kakav para- 
doks! Ako si vjernik i vjeruješ u Allaha, zašto tražiš odgo- 

vore od slijepa, gluha i nijema, pa čak i mrtva, a mrtvac je 
svakako slijep i gluh i nijem, kako ih je Uzvišeni definisao 
Kur'anom i Pejgamber, s.a.v.s., Hadisom. Mnogi musli- 
mani i muslimanke misle da u islamu nema odgovora na 
ova i slična pitanja, ali se grdno varaju, jer nisu upoznali 
islamsku znanost, a ni iščitali ogromna islamska djela o 
ovim i drugim pitanjima. Takvi do takvih pogrešnih 
zaključaka dolaze zbog svog skromnog poznavanja isla- 
ma i islamske nauke. Koliko puta sam doživio da mi je 
rečeno ili da sam upitan od pojedinih osoba, nakon mojih 
odgovora i objašnjenja o pojedinim pitanjima kao i citi- 
ranja pojedinih islamskih autoriteta: "Zar to ima u isla- 
mu?" A to samo zato što ta djela nisu iščitali i što nisu 
došli do islamskih odgovora o tim pitanjima. Treba oba- 
vezno upoznati ogromno kulturno i naučno blago is- 
lamskih naroda i to će biti naše najefikasnije oružje u 
odbrani našeg identiteta i našem sučeljavanju sa nemusli- 
manskim narodima. Moram priznati da razumijem 
mnoge, zbog naše izdavačke djelatnosti, da su muslimani 
na našim prostorima prisiljeni čitati sve i svašta. Barijera 
im je nepoznavanje jezika islamskih naroda. Na osnovu 
toga, mnogi koji su u mogućnosti prevesti ili napisati 
nešto od muslimanu nužno potrebnih znanja trebaju se 
za Allahov hator potruditi da to i učine. Nije teško pri- 
mijetiti da je nas u našem podneblju nosila i nosi inercija - 
ilmihal ovakav - ilmihal onakav, sufara ovakva - sufara 
onakva, itd. Kad ćemo već jednom iskoračiti nužne ko- 
rake na znanstvenom polju!? Moram ponoviti da je nau- 
ka, kao najefikasnije oružje, s kojim su inače muslimanski 
narodi osvajali prostore, nužna svakako i nama ovdje, u 
borbi na Allahovom putu. 


U 


140 


DUHOVNI SVIJET 


Duhovni svijet, kojeg još nazivaju i metafizičkim 
svijetom, primarnog je karaktera u odnosu na fizički 
svijet, jer se sav fizički svijet potčinjava duhovnom svi- 
jetu, tj. metafizičkom svijetu, i metafizički svijet domi- 
nira njime. Pod metafizičkim svijetom podrazumijeva- 
, mo nevidljivi svijet, u što spadaju i meleci, džini, i 
drugo, zatim emocije kao što su mržnja, zavidnost, 
škrtost, ljubav, oholost, itd. 


Pogledajte kakav je pokretač ljubav! Koliko ljudi je 
tjelesno pokrenuto ljubavlju, a ona sama je metafizička, 
jer je nevidljiva! Isto tako pohlepa, koliko pokreće 
ljude! U kakve sve aktivnosti tijela pokreće mržnja, Za- 
vidnost, i drugo. O tome kad se razmisli, dođe se do 
zaključka da metafizički svijet neprekidno dominira 
fizičkim svijetom, iako je nevidljiv. Prema tome, taj ne- 
vidljivi svijet isto kao da je vidljiv, jer vidimo njegove 
manifestacije. Dakle, on je jedna realnost i vjerovanje u 
nevidljivi svijet je realno vjerovanje, jer je to očevidno. I 
svaki pojedinac ima svoju duhovnu i tjelesnu stranu. 
Poznato nam je da fizičke pregrade ne smetaju duhov- 
nim bićima, a i čovjek ima svoj duh, pa kako to da nje- 
gov duh ne može da se oslobodi, šta ga to sprečava? 
Metafizičko, odnosno duhovno biće mogu blokirati 
samo metafizičke, odnosno duhovne pregrade, kao što 
se i fizička bića mogu blokirati i zatvoriti fizičkim pre- 
prekama i zatvorima. Ovim hoću da kažem da kada bi 
čovjek u sebi srušio metafizičke pregrade, njegovo du- 

hovno biće bi se oslobodilo i fizičkih pregrada i prepo- 
na, jer fizičke pregrade i ne mogu priječiti duhovna 
bića. 

Znači, treba srušiti bedem uobrazilje, koja je čista 
metafizika, bedem sujete, mržnje, zavidnosti, oholosti, 
škrtosti i drugih metafizičkih prepona koje su tu. Upu- 
tili smo te na njih da ti ukažemo kako ćeš osloboditi 
svoje duhovno biće, jer, ponavljamo, njemu ne smetaju 
fizičke ograde, tako da nam nema drugog puta iz ovog 
lavirinta osim da sa uputom. Kur'ana i Hadisa 
porušimo te smetnje koje nas dijele od istinske slobode. 


Dok smo kod upute Kur'ana, ispričao bih jedan 
događaj koji se priča u islamskoj tradiciji da se dogodio 
jednom od vjerovjesnika,  salevatullahi 'alejhim 
edžme'in. Priča se da je bio neki narod kome je poslat 
poslanik i oni se obratiše svome poslaniku rekavši mu: 
"Ti si poslanik od Uzvišenog Stvoritelja poslat i tvoja 
se molba kod Boga prima, pa moli Ga da nam jedne 
godine daje kišu, snijeg, sunce, vjetar i ostale prirodne 
promjene shodno našim potrebama." Poslanik se obra- 
ti Uzvišenom Stvoritelju i zamoli Ga za to, a Uzvišeni 
Stvoritelj mu usliša molbu i reče da kad god im zatreba 
kiša ili sunce neka se obrate. Oni se tome silno obrado- 
vaše i tražiše kišu za njihove usjeve kada su mislili da 
im treba, zatim tako tražiše sunce i ostale promjene 
prema svojim potrebama. Te godine žitarice, voće, 
povrće i ostalo rodi u izobilju, tako da su se oni zadivili 
kako to sve napreduje i raste. Kada su počeli ubirati 
plodove tako bogatog roda, oni ih probaše i vidješe da 
je sve gorko, ne može da se jede, a ne može ni da stoji, 
sve truhne. U takvom stanju, razočarani, odoše do pos- 
lanika i saopćiše mu, s napomenom da pita Uzvišenog 

Stvoritelja šta je ovo sad. Poslanik je pitao Uzvišenog 
Stvoritelja, a Stvoritelj mu na to reče: "Nisu oni stvarali 
biljke pa da oni znaju kada im šta treba, već sam ih Ja 
stvorio i Ja znam kada im šta treba." 


Iz ovog događaja treba uzeti veoma ozbiljnu pouku, 
jer je i nas stvorio, kao i biljke, i On jedini zna, pošto 
nas je stvorio, šta je za naše ukupno biće korisno ili 
štetno, bilo da se radi o hrani, piću ili nečemu drugom, 
tako da nas nije ostavio na cjedilu, bez upute, koja se 
zove Kur'an. 


Vidjeli ste u običnom životu kada neki konstruktor 
napravi neki stroj, mašinu, on s njom obavezno pošalje 
i uputstvo za njenu upotrebu. Šta je on kriv ukoliko se 
pri rukovanju tim strojem ne budemo držali uputstava 
pa se on pokvari, poremeti ili uništi!? Zato mi moramo 
dobro gledati u Allahovo uputstvo, koje se zove 
Kur'an, kroz objašnjenje Hadisa i sunneta šta da jede- 
mo, šta da pijemo, šta da gledamo, šta da slušamo, 
kako da mislimo, kako sebe da upotrijebimo. 

o 

SVJETOVI 


U prvom poglavlju Kur'ana uzvišeni Allah u jednom 
od ajeta kaže da je On Gospodar svjetova. Ovdje bismo 
progovorili nekoliko riječi na osnovu raznih komenta- 
ra Kur'ana o kakvim se svjetovima radi, a to što je 
Mustafa-ef. Čolić u svojoj knjizi Evrad i ezkar riječi Gospo- 
dar svjetova preveo kao svjetski Gospodar, što nije tačno 

prevedeno, jer svjetski gospodar u bošnjačkom jeziku 
znači (među)narodni gospodar. Međutim, u ajetu je upotri- 
jebljena množina - svjetovi. Mi se osjećamo dužnim 
ukazati na to, kao i na druga zastranjivanja u toj knjizi. 


Prvo ćemo nekoliko riječi progovoriti i pokušati 
nabrojati neke svjetove, na koje se odnosi ajet. U pre- 
thodnom poglavlju spomenuli smo svijet relativnosti, 
koji je jedan od 18 000 svjetova, a sada ćemo spomenuti 
još neke, radi predodžbe, kao što je ovaj svijet, zatim 
onaj svijet (ahiret), svijet meleka, svijet džina, svijet lju- 
di, visoki svijet, niski svijet, svijet tjelesa, svijet ruhova, 
svijet nefsova, grubi svijet, tanahni svijet, svijet umova, 
svijet mašte, svijet boja, anorganski svijet, biljni svijet, 
životinjski svijet, svijet svjetla, svijet tame, svijet sluha, 
svijet vida, fizički svijet, metafizički svijet, svijet tono- 
va, svijet slova, svijet govora, svijet mirisa, zagrobni 
svijet, svijet primjera, svijet ljubavi, svijet išareta, itd., 
da bi se čitalac lakše snašao o kakvim svjetovima se 
radi. 


Meni je čudno da je dotični alim to onako nezgrap- 
no preveo. 

Dalje, on u svojoj knjizi vehm prevodi sa misaona sna- 
ga i ostaje tu nedorečen, a ja šejh h. Halid-ef. Hulusiju, 
k.s., nikada nisam čuo da vehm objašnjava drugačije, 
osim kao uobrazilju, sujetu ili imaginaciju, kao i drugi is- 
lamski učenjaci u klasičnoj literaturi, bilo da se radi o 
mufessirima ili o sufijskim učiteljima. Kao da ga on 
nikad ni čuo ni vidio nije! Desi se tako mnogima da su 
sjedili s ljudima a da ih nikada ni čuli ni vidjeli nisu. 

Šejhul-Ekber, k.s., u svom komentaru Kur'ana uvi- 
jek riječ šejtan komentariše ili prevodi sa riječju vehm 
(uobrazilja, imaginacija). 


I stvarno, kod koga dominira uobrazilja, tj. sujeta, 
ona ga i ogluhne i oslijepi. Možete pogledati čovjeka sa 
jakom sujetom, ništa vas neće čuti, niti poslušati savjet, 
niti vaše objašnjenje, zbog svoje sujete koja ga 
sprečava, tj. koja ga ogluhne. Tako ga i oslijepi, da ne 
vidi vašu vrijednost, ili vrijednost vašeg govora. To je 
praktičan primjer kako šejtan može napasti na ljudski 
sluh, vid, govor, zauzeti ga i okupirati. Tako su mnogi 
opsjednuti od džina, a da nisu ni svjesni, jer je šejtan 
od džina. 

Dalje, autor knjige Evrad i ezkar navodi da ima fari- 
katski abdest, namaz, itd. 


Nema nikakvog tarikatskog abdesta! Ima samo islam- 
ski abdest, sa dubljim i dubljim značenjima istog. Tako 
je i sa namazom. Nema nikakvog šerijatskog Šerijata - 
nepoznato je to u islamskoj tradiciji - niti derviškog keli- 
mei-šehadeta, kako neki drugi kažu. 


Takva pisanja a i objašnjenja su pogodno tlo za 
nastajanje kojekakvih heterodoksnih sekti. Kako zikr 
može biti derviški namaz, kad su derviški namazi upra- 

vo pet dnevnih vakata namaza. Osim toga, u zikru se 
treba postići, odnosno smisao zikra je tevhid (jedinstvo). 
A ako je jedinstvo, pa ko tu onda kome da klanja!? 
Tvrdnja da je zikr derviški namaz toliko je netačna da 
ne zavređuje zadržavati se previše na njoj. 


Ima onih koji kažu da je sejjid Ahmed Rifai, k.s., 
nazivao selam životinjama, pozivajući se na imami 
Ša'raniju, što ne odgovara učenju Ehli-unneta vel- 
džema'ata. Treba biti oprezan u čitanju djela imami 
Ša'ranije, a_i drugih islamskih učenjaka. Imami 
Ša'ranija u svom djelu El-Envarul-kudsijje ff kava'dis- 
 sđifijje sam kaže da treba biti oprezan pri čitanju njego- 
vih ranijih djela, jer su mu neprijatelji islama već za nje- 
gova života ubacivali neke netačne stvari u njegova 
djela. 

ee 

KEŠF 


Ovo poglavlje ćemo započeti sa kur'anskim pogle- 
dom na ovaj fenomen. Kur'an sam sebe naziva Obja- 
vom, a to je objava Allahove knjige Njegovom Poslaniku, 
s.a.v.s. U islamskom učenju poznato je da su i drugi 
poslanici imali svoje objave od Uzvišenog Allaha. 
Međutim, Kur'an nas obavještava da i meleci imaju svoju 
objavu, na što aludira ajet iz poglavlja Ratni plijen: Kada 
objavi tvoj gospodar melecima: "Ja sam s vama i učurstite vjer- 
nike!" Zatim, Allah, dž.š., objavljuje i pčeli, što se vidi iz 
poglavlja Pčela, a i Zemlja ima svoju objavu, što se vidi iz 
poglavlja Potres. Zatim, Allah, dž.š., objavljuje i dobrim 
vjernicima, što se da primijetiti iz poglavlja Sofra: Kad sam 
objavio havarijjunima (Isaovim, a.s., učenicima), da vjeruju 
Mene i Moga Poslanika. Zatim, Allah, dž.š., objavio je i 
Musaovoj, a.s., majci, što se vidi iz poglavlja Ta-ha: Kad 
objavismo tvojoj majci ono što je objavljeno. 

Ove objave melecima, dobrim ljudima, pčeli i zemlji 
nisu nipošto na rangu objave Kur'ana i drugih Allaho- 
vih knjiga, iako je Uzvišeni Allah ukazao na to baš ter- 
minom objava. Sufijski učenjaci, kao i drugi islamski 
velikani, za to upotrebljavaju termin otkrovenje (kešt), 
da ne bi, ne dao Uzvišeni, kod običnog muslimanskog 
svijeta došlo do zabune i lutanja u ovom pogledu. 
Prosječni i neuki svijet, ako ga se ne bi čuvalo, u ovom 
pogledu bi lahko mogao pobrkati pojmove. 

Iz navedenih kur'ansih citata proizlazi da dobri 
vjernici, sasvim prirodno, mogu imati otkrovenja. 

Divan kur'anski primjer kešfa je slučaj h. Merjeme, 
a.s., majke Isaa, a.S., kojoj se ukazao Džibril, a.s., a čula 
je i druge meleke, kako se vidi iz Kur'ana, a svi znamo 
da ona nije bila ni poslanik ni vjerovjesnik. Znači, to je 
kur'anski primjer da neko može vidjeti i čuti nešto iz 
skrivenog svijeta, u ovom slučaju iz svijeta meleka, a 
da pritom ne mora biti ni vjerovjesnik a ni poslanik. 
Upravo ona, h. Merjema, a.s., kao i h. Asija, faraonova 
žena, u Kur'anu se navode i spominju da posluže kao 
primjer vjernicima. 

Jednom sam čuo svog šejha da kaže: "Mi smo sinovi 
Ademovi, a on je bio vjerovjesnik, odnosno pejgamber, 
pa je sasvim prirodno, pošto smo njegovi sinovi, da mi 
budemo evlije." Ovo citiram zbog toga što se podrazu- 
mijeva da evlije imaju otkrovenja, srazmjerno stepenu 
njihovog vilajeta. 

O fenomenu kešfa, tj. otkrovenja, zaista treba pro- 
govoriti i dobro razmisliti, jer se on mnogima dešavao 
u historiji muslimanskih naroda, od Istoka do Zapada. 


Osoba koja ima kešfove (otkrovenja) u islamskoj 
znanosti naziva se mukašifom. Mnogi islamski 
učenjaci u svojim djelima spominju kako je tu i tu bio 
mukašif, ili kako su se susreli sa mukašifom, pa im je 
on rekao to i to. 


Istiniti i lažni kešfovi 

Svaki kešf koji je u koliziji sa Kur'anom, Hadisom i 
sunnetom, kao i šerijatskim pravom, lažan je, tj. nije 
tačan. Ovo govorim zato što znam da postoje lažni, od- 
nosno netačni kešfovi. Ko hoće nešto više da zna o 
netačnim kešfovima neka to pogleda u mojoj ranije na- 

pisanoj knjizi Pravi put i stranputice. Netačni kešfovi su 
uglavnom od džina i šejtana. Ovdje ću ukazati samo na 
jedno od takvih otkrovenja. Naime, Šejhul-Ekber, k.s., 
kaže: "Ako nešto vidiš ili ugledaš iz nevidljivog svijeta, 
sklopi oči, pa ako to i dalje budeš vidio, to znači da je taj 
kešf netačan, odnosno lažan, i on je rezultat, odnosno 
proizvod tvoje mašte." 


Vrste kešfova 


Isti ovaj učenjak, govoreći o kešfu, između ostalog 
. kaže da su tri glavne vrste tačnih kešfova, a to su: 
kešfovi u poimanju i shvatanju, kešfovi stanjem, i 
kešfovi ekstazom, stavljajući prvospomenute kešfove 
na najviši rang. 

I zaista, ako se čovjeku ne otkriva da pojmi i shvati 
tajne ajeta iz Časnog Kur'ana, tajne Hadisa i sunneta 
Časnoga Poslanika, s.a.v.s., zatim mudrosti šerijatskih 
propisa, itd., a dešavaju mu se drugi oblici otkrovenja, 
sve to onda može doći pod znak pitanja. 

Pored gorespomenutih glavnih vrsta otkrovenja, ne- 
kome se može desiti da mu se u pojedinim likovima 
otkrivaju pojedini pojmovi i značenja, kao npr. znanje i 
spoznaja u liku mlijeka, itd. U viši od toga stepena 
spada otkrivanje pojmova i značenja bez likova, tj. bez 
da su odjeveni u likove. 

Preozbiljna je stvar pisati o ovoj temi, jer spektar 
otkrovenja može biti tako širok da ti pamet stane. 

Putniku na Allahovom putu može se otkrivati anor- 
ganski svijet, sa svim svojim koristima i štetama, zatim 
biljni svijet, sa svim svojim tajnama, zatim životinjski 
svijet, sa svim svojim izazovima i tajnama. Zatim, 

mogu mu se početi otkrivati i ljudske tajne, tako da 
pojedine ljude viđa u raznim likovima, zavisno od nji- 
hovog vjerskog statusa. Putniku na Allahovom putu i 
dobrom vjerniku mogu se početi otkrivati i ljudske 
misli, zatim njihovi grijesi, ali i dobra djela. Veoma 
često to može biti i naporno. Ako su takvi kešfovi 
mukašifu naporni, on treba učiti, odnosno dozivati 
Uzvišenog Allaha Njegovim imenom Ja Gaffar određen 
broj puta, ili mnogo puta, da bi mu Allah prekrio te 
ljudske tajne, tj. njihove misli, grijehe i ostalo. 

Ako bi ti se otkrili nečiji grijesi, pa ti pri susretu sa 
tim čovjekom makar i na indirektan način njemu staviš 
do znanja da znaš za njegov grijeh, Šejhul-Ekber , k.s., 
kaže da te je na to navratio šejtan. Vidi, čitaoče, kako 
šejtan ne napušta ni mukašifa i kako želi i s njegovim 
kešfom da manipuliše! Mnogi ne znaju da su i kešfovi 
teško iskušenje upućeno od Uzvišenog Allaha! 


Kešf može, ali i ne mora biti, zarađen, bolje reći 
zaslužen. Znači, on katkada robu na njegovom putu 
nije ništa drugo do iskušenje. Jedan od pokazatelja da 
je kešf izraz Allahove milosti prema nekom robu, jeste 
taj da se on usljed toga ne oholi i ne ponosi time nego 
ga to, dapače, još više vodi u poniznost, edeb i druge 
pozitivne ljudske karakteristike. Ako jednu osobu kešf 
ne vodi u tom smjeru, nego ga vodi u smjeru oholosti i 
samoljublja, onda - da ga, bogdo, nije nikad ni imao! 

Moram ti ukazati na to da osoba na Allahovom 
putu može doživjeti da joj se otkrivaju i duše iz Za- 
grobnog svijeta, zatim meleci, vjerovjesnici, šehidi, 
evlije i bezbroj drugih čuda, koja je prosto nemoguće 
opisati, na što ukazuje i imami Gazali u svom djelu 
Spasilac iz zablude, u poglavlju o sufijama. 

Pored vizuelnog otkrovenja čovjek može imati i 
akustično otkrovenje, tj. da se otkriva njegovom čulu 
sluha, pa čuje ono što drugi ne čuju. Postoji i otkro- 
venje čulu mirisa, pa osoba osjeća mirise koje drugi ne 
osjećaju. Reći ću ti i ovo: Većini osoba na ovom putu 
ako se otkrije npr. neka duša koja je preselila na onaj 
svijet, pa čak i viši fenomeni i čuda od toga, dok to gle- 
da neće imati mogućnost i da čuje, a ako čuje neće ima- 
ti mogućnost i da vidi, izuzev, kako kaže Ibn Arebi, 
k.s., ako to mukašif doživljava u berzahskom stanju, 
znači u stanju zagrobnog života. Svjetovi su, inače, 
stanja, pa je moguće ući u pojedine svjetove i doživjeti 
pojedina stanja. Znači, samo osoba koja je u stanju, ili 
kako se to kaže u halu berzaha može u isti mah i čuti i 
vidjeti. 

Potrebno je ponovo napomenuti, da se ne zaboravi, 
da sve to mogu biti iskušenja, i uglavnom jesu, na putu 
do Uzvišenog. Zato, ako jedan čovjek na tom putu 
pohrli ma za čim izvan Njega, Uzvišenog, to mu može 
biti uzrok da sve to izgubi, pa i zaboravi, kao da ništa 
nije ni bilo, ili da zastane u putu i, u tom svom zastoju, 
bude preokupiran time. 


Kešf može biti i na snu a i na javi. Pogledajte snove! 
Ono što neki ljudi viđaju na snu to pojedinci viđaju na 
javi. A šta se sve može. vidjeti u svijetu snova! Ima ih 
tačnih, a ima i netačnih. Tačni mogu biti direktni, a 
mogu biti i indirektni, alegorični, pa svejedno šta sni- 
vač sanja, ako nema potrebnog znanja da sve to protu- 
mači, muhtadž je (ima potrebu) da mu to protumači 
neko ko je u tome poznavalac. Tako i većina mukašifa 
imaju potrebu za arifom, pravim poznavaocem u vjeri, 
koji ima istinsku spoznaju, da bi im protumačio njiho- 

va otkrovenja i vodio ih i u toj oblasti, da ne bi zalutali. 
Da se uočiti da je spoznaja iznad kešfa. 


Jezik kešfova 


Jezik kešfova treba izučiti i naučiti. Međutim, dijete 
kad uči govoriti jedan jezik, uči ga od starijih preko 
čula sluha. Znači, sluša ih i s njima se druži, inače će 
ostati gluhonijemo. Znači, ne može se odmah učiti 
čulom vida, nego prvo čulom sluha. Zato treba tražiti 
takve koji tim jezikom govore i koji ga poznaju te se 
družiti s njima. Neki kažu: "Koliko jezika znaš toliko 
ljudi vrijediš". Ali, zaista, ne mislimo na jezike u buk- 
valnom smislu, kao što su engleski, talijanski, arapski, 
turski, itd., jer ta izreka u tom smislu jednostavno nije 
istina. Koliko smo mi u svom životu, pa i u ovom ratu, 
vidjeli teških ubica koji znaju i više takvih jezika, a 
Kur'an za takve kaže: Oni su kao stoka, ili gori od stoke. 
Na drugom mjestu Kur'an kaže da su mnogobošci 
nedžaset. Znači, njihov nivo je nivo nedžaseta. 


Mi kroz ovu knjigu uporno ukazujemo na to da 
nam je Kur'an kriterij i da mi drugog kriterija nemamo, 
niti želimo imati, u vrednovanju svega. Prema tome, ta 
njihova izreka "Koliko jezika znaš toliko ljudi vrijediš", 
kako to oni shvataju, najobičnija je laž i zabluda. Ako 
bi bilo i tračak istine u tome, onda to treba shvatiti na 
način da je npr. jezik Šerijata jedan jezik, jezik tarikata 
drugi jezik, jezik išareta treći jezik, jezik značenja, jezik 
hadisa, jezik otkrovenja, jezik marifeta (spoznaje), jezik 
hakikata (zbilje, stvarnosti), itd. Neću reći da u 
naučnom islamskom smislu nema i drugih jezika, koje 
mi ovdje nismo nabrojali. 

Treba ovdje ipak još jedanput ukazati na to da šta 
god, po zakonu inercije, prihvatimo od svojih su- 
građana nemuslimana, može nas to dovesti u suprotan 
položaj u odnosu na Kur'an, koji nam je, ponavljam, 
kriterij šta je ispravno a šta neispravno, šta je tačno a 
šta netačno, šta je lijepo a šta ružno, šta je svjetlo a šta 
mrak, šta je sreća a šta nesreća, šta je uspjeh a šta 
neuspjeh, šta je pravda a šta nepravda, itd. Brate dragi, 
o ti mili čitaoče vjerniče, drži se, uporno se drži 
Kur'ana, koji je uputa, u svim tvojim rezonovanjima, 
izjavama, shvatanjima..., inače ćeš zalutati. Nema ti 
" spasa ako okreneš leđa Kur'anu! Ne šali se, molim te! 
Ne nasjedaj! Pitaj one koji znaju kako Kur'an gleda na 
sve to što smo spomenuli i što nismo spomenuli! 


DELJEEJ 


Većini ljudi, čak i nekim mukašifima, nije otkrive- 
no šta se dešava umrlim osobama, npr. kad naiđu 
pored groblja, i na osnovu toga rezonuju i zaključuju: 
"Pošto ništa ne vidimo i ne čujemo da im se dešava u 
grobovima, pa i nema tu ništa!" A uistinu oni 
preživljavaju penju ili uživanje, samo što to obični 
ljudi ne vide. ejhul Ekber, k.s., ukazujući na to, da bi 
pomogao ljudima, navodi divan primjer za to, tj. 
primjer osoba koje spavaju, koje u svom snu mogu 
doživljavati razne strahote, a i ljepote, a onaj budni 
pored njih ništa od toga niti čuje niti vidi, a to što on 
to ne vidi i ne čuje nije nikakav dokaz da oni ne 
doživljavaju ono što doživljavaju. Šejhul-Ekber, k.s., 
kaže i ovo: "Ako se neodgojenoj osobi počnu dešavati 
otkrovenja, nikad tu nema čovjeka (u pravom smislu 
te riječi)!" 

Šejh Ismail Hakkija, k.s., u svom komentaru 
Kur'ana kaže da kod nekih osoba od pojave prvog 
otkrovenja do krajnje zrelosti i savršenosti u tom po- 
gledu može potrajati i do četrdeset godina. Znači, kod 
pojedinih osoba, dok dosegnu svoje savršenstvo, otkro- 
venja mogu trajati neprekidno i po četrdeset godina. 


Šejhul-Ekber, k.s., jedan od najvećih poznavalaca, 
hoću reći arifa i mukašifa, kaže da mu je Allah, dž.š., 
otkrio ispravnost i tačnost Pejgamberovog, S.a.V.S., 
hadisa, koji je inače ahad i koji bilježi Kurtubija a koji, 
u jednoj verziji, glasi: "Ko prouči 70.000 puta La ilahe 
illallah, Allah, dž.š., će haram (zabranjenim) učiniti nje- 
govo tijelo Džehennemu", a u drugoj verziji ovaj hadis 
glasi: "Ko prouči 70.001 put La ilahe illallah..." Ovaj is- 
Jamski učenjak kaže: "Kešfom sam saznao da je ovaj 
hadis tačan." 


Jednom drugom prilikom ovaj učenjak priča kako je 
u tavafu oko Kabe otkrovenjem ugledao jednog 
čovjeka, koji nije sa ovoga svijeta, i kaže da ga je, ne 
trepčući, fiksirao svojim pogledom, kako bi ga vezao 
da mu ne umakne, sve dok nije obavio tavaf. "Tada 
sam mu nazvao selam", kaže, "i rekao mu: 'Ti nisi sa 
ovoga svijeta, ko si ti?" On mu je odgovorio: "Ja sam 
Ahmed, sin halife Haruna er-Rešida, koji je davno prije 
tebe živio na ovom svijetu." Ja sam ga i dalje netremice 
gledao, da bih ga zadržao i još šta pitao, pa rekoh: "Ti 
si u historiji poznat kao Ahmed Sebti. Zašto si imao 
nadimak Sebti?" A on mi reče: "Zato što sam postio 
šest dana u sedmici, osim subote (ar. sebf = subota). 
Zato su me prozvali Sebti." Dalje sam ga pitao: "Kakva 
je mudrost u tome da si postio šest dana, osim subote?" 

a on mi odgovori: "Allah je stvorio svijet za šest dana, 
zatim je zaposjeo Arš. Eto zato sam postio šest dana." 
Pitao sam ga dalje: "Ko je bio kutbi-zeman u vaše vri- 
jeme?", a on mi odgovori: "Ja." 

Pogledaj brate kakvog je sina halifa Harun er-Rešid 
imao, a historija bilježi da mu je i brat Behlul bio veli- 
jullah! Kako li je lijepo tom vladaru bilo kad je bio 
okružen sa takvima oko sebe - neka im se Allah smi- 
luje. 

Iz ovog događaja, kako to Ibn Arebi, k.s., i 
. objašnjava u Futuhatu, primjećuje se to da kada bi se 
pojavio neko od umrlih on se može zadržati fiksiran- 
jem pogleda u njega, bez da se trepne, jer onog mo- 
menta kad ti trepneš on postaje slobodan i može te na- 
pustiti. Drugim riječima, dok ne trepćeš takva osoba je 
vezana i ne može te napustiti. 


Jednom prilikom gore spomenuti učenjak, sufija, 
priča kako je bio u Šamu, u itikafu, i Allah, dž.š., mu je, 
dok je tako bio u samoći, otkrio jednog islamskog 
učenjaka iz Indije, po imenu Ebul Hasan, koji se, 
također, bio povukao u samoću. U tom otkrovenju 
Šejhul-Ekberu, k.s., Uzvišeni Allah hitabom (posebnim 
saopćenjem) saopći: "Ebul Hasan je zastao u putu, 
poduči ga!" Kada je to čuo, u isti mah je ugledao Ebul 
Hasana u prostoriji u kojoj se nalazio, a i Ebul Hasan je 
ugledao njega u svojoj prostoriji, u kojoj se nalazio. 
Poslije selama obrati mu se riječima: "Što si zastao u 
putu, o Ebul Hasane?", a on mu odgovori: "Zato što 
sam došao do svog murada i spoznao sam Uzvišenog." 
Ja mu na to rekoh: "Zar nije Uzvišeni Allah boljem i 
odabranijem i od mene i od tebe rekao u Mudrom 
Kur'anu, u poglavlju Ta-ha: Reci: "Gospodaru, povećaj mi 

znanje!"? I pored toga što si Ga spoznao, Njegovo 
znanje je neiscrpno, zato nastavi put!" On je tada shva- 
tio šta sam mu rekao." 


Slušao sam jednom ders hafiz kadije Gaće iz Fojnice, 
koji je znao držati tako sočne dersove, ali strogo se pri 
tome služeći, kako bi mi rekli, starih ćitaba, iz kojih bi 
redovito kazivao dersove. Jednom je tako govorio o 
nekom mladiću koji je imao otkrovenja, znači koji je 
bio mukašif, a mladićem se kod islamskih naroda sma- 
tra osoba do četrdeset godina, kako je kao musafir 
došao kod jednog učenjaka, s kojim se inače pazio. 
Kada su sjeli za sofru da večeraju, dok su tako jeli, mla- 
dić je odjedanput počeo strašno plakati. Sažalivši se na 
njega i na njegovo stanje, učenjak ga upita: "Tako ti 
Allaha, šta ti se to desi?" Musafir, koji je bio mukašif, 
na to će mu: "Evo otkri mi se i ja ugledah svoju majku 
kako pati u Džehennemu." Njegov domaćin, islamski 
učenjak, tada ušuti i u sebi pokloni njegovoj majci jet- 
miš-bin tevhid, koji je ranije bio proučio ali ga nikome 
nije nanijetio niti poklonio. Odmah iza toga musafir se 
smiri i razveseli te reče: "Evo sad svoju majku ugledah 
u Džennetu!" 


kk 


Treba znati i to da smo mi specifične osobe, svaki 
od nas ponaosob. Prema tome, i ove visoke stvari se 
doživljavaju na specifičan način. Ima onih koji, u svom 
neznanju o ovim pitanjima, misle da sve osobe moraju 
potpuno na isti način sve doživljavati. Mislim na 
kešfove. Tako, imao sam prilike da u mom prisustvu 
jedan od takvih, koji je još na ovom svijetu, kaže da se 
kod otkrovenja na početku moraju najprije viđati 

strašne stvari, kojekakve prikaze i drugo. Kad je on to 
rekao, a nije znao da je ta problematika meni poznata, 
jer takvi, u svojim glupostima, obično nemaju spoznaje, 
ja sam rekao da to što on iznosi nije tačno. U jednom 
hadisu Vjerovjesnik, s.a.v.s., kaže: "Pravaca do Allaha 
ima onoliko koliko je vrsta stvorenja." Ako je neko pri- 
kaza sam po sebi, pa se drugima prikazuje onakvim 
kakav on nije, bilo da je on toga svjestan ili ne, takav i 
samo takav će viđati prikaze, jer čisto ogledalo će ti 
vratiti ono što mu šalješ. Tako i Čisti, bez mahana, gri- 
jeha i nedostataka, Uzvišeni, slično čistom ogledalu, 
samo vraća ono što Mu se šalje, tj. s čime se izađe pred 
Njega. Zato sve nedostatke i uzroke treba tražiti u sebi, 
jer On, Uzvišeni, nikome nasilje ne čini. Na drugoj stra- 
ni ima onih koji u svojim kešfovima ne Viđaju ni 
šejtane, ni džine, ni drakule, ni prikaze, jer su čisti od 
šejtanluka, izopačenosti i kojekakvih sličnih devijacija. 
Eto, uglavnom, tako se putniku dešava. Prema tome, 
za razne nedostatke nemamo koga drugog okrivljivati 
osim sami sebe. 


Oprez 


Ima ljudi koji katkada zatraže da im se otkriju neke 
stvari, a i ne znaju da ih to, ako im se to otkrije, može 
ojaditi i rastužiti. Zato valja biti jako oprezan u svemu 
ovome, i biti pametan u tome šta će se tražiti. Traženje 
treba biti u taktu kur'anskih i hadiskih dova, a ne da 
bude rezultat naše proizvoljnosti i želja. Uzvišeni zna 
da bismo mi u svojim traženjima mogli zalutati te nas 
zato Svojom knjigom i Svojim Poslanikom, S.a.V.S., 
upućuje šta da tražimo, ne prepuštajući nas samima 
sebi. 

U Časnom Kur'anu, u poglavlju Sofra, Uzvišeni 
kaže: O vjernici, ne pitajte za stvari koje bi vam bile neu- 
godne (koje bi vas ražalostile i ojadile) ako bi vam se otkrile! 
(5:101) Znam čovjeka koji je inače mukašif a koji je jed- 
nom prilikom zatražio da sazna stanje jedne bliske mu 
umrle osobe. Pričao mi je, kada mu je Allah otkrio u 
kakvom jadnom stanju je ta umrla osoba, da ga je to to- 
liko potreslo i rastužilo da je dugo, dugo plakao, i još 
uvijek ne može sebi da dođe, zbog onoga što je vidio. 
Zato se treba držati gore citiranog ajeta. Tražimo ono 
što je u Kur'anu i sunnetu Allahovog Poslanika, 
s.a.v.s., rečeno da se traži! 


Mukašif je ovisan o Allahu 


I kad traži kešf, mukašif ne diktira, već je ovisan O 
Allahovom davanju. Kešfove ne treba forsirati. Kešf 
nije nikavo farletanje niti ciganluk. Pravi mukašif ima 
povjerenja u Allaha i nema potrebe za forsiranjem 
kešfova. I kada su kešfovi u pitanju, onaj ko želi da mu 
se nešto otkrije mora zadržati pošten robovski status 
spram Allaha: da rob nema ništa, da ne vlada, da se 
prepustio Hakku... Ne može se po sebi, ama baš ništa! 


Mukašifu se kešf događa po Allahovoj volji, a ne 
kad on to hoće, tako da je on neprekidno ovisan o Allahu 
i Njegovoj volji. Potrebno je upotpuniti svoju ovisnost 
o Uzvišenom Allahu na svim pa i na ovom polju. Vi, 
npr., od nekog mukašifa možete saznati nešto, ali to ne 
znači da ćete uvijek saznati sve što poželite, jer, kako 
gore rekosmo, on je trajno ovisan o Allahovoj volji i s 
dozvolom Uzvišenog može vam otkriti samo ono što 
Allah njemu otkrije. 

Zato ne stoji primjedba Muhammeda Ikbala na 
račun evlija i mukašifa, kada im u svojoj knjizi Obnova 
vjerske misli u islamu prigovara zato što oni ne pokazuju 
niti daju ono što su nekada evlije i mukašifi davali i po- 
kazivali. Dužan sam napomenuti da evlije u svemu 
osjećaju totalnu ovisnost o Uzvišenom Allahu, tako da 
Allah preko takvih robova u raznim vremenima i na 
raznim prostorima otkriva ili ne otkriva samo ono što 
On hoće, a ne ono što bi neko drugi želio ili 
"priželjkivao. Jedna od karakteristika evlija je i ta što su 
oni bili fena, tj. što je njihova volja iščezla u Allahovoj 
volji... 

Treba pogledati nebo pa uzeti ibret, da ono daje i 
spušta kad šta hoće. Tako se i istinski mukašif odnosi 
prema Hakku, slično kao što se zemlja odnosi prema 
nebu: čeka šta će mu biti spušteno. 


+ 


Treba napomenuti da neki putnici na Allahovom taj 
put prelaze ilmen (naučno, znanstveno, teoretski), a 
neki ga prelaze zevkan (doživljavajući ga vlastitim 
iskustvom). 


Otkrovenja nisu i ne moraju biti mjerilo vrijednosti 
deredže jednoga putnika. Bilo je jako velikih derviša i 
sufija sa visokim deredžama a da u toku svog puta 
nisu znali kako visoke deredže imaju. To im je prikri- 
vano od strane Uzvišenog Hakka, ili od strane njiho- 
vog učitelja. Tako kažu da je ašik Junusu njegov šejh 
godinama krio njegovu deredžu i stepen koji je bio do-- 
segao. 

Čišćenje 

Treba glačati i čistiti svoje srce, kako bi se u njemu 
prava istina odrazila u svim njenim dimenzijama. Za- 
mislimo jednog hadžiju koji iz nekadašnje Rusije treba 
ići na hadž, Kabi, kao i drugog, koji je po svom rođenju 
blizu Kabe. Hoće li njih obojica na svom putu do Kabe 
isto viđati i doživljavati!? Zato u svojim stanjima treba- 
mo požuriti sa odgojem i preodgojem, kako bi što prije 
iz niskih stanja kojekakvih ruskih, kineskih, engleskih i 
sličnih režima učinili hidžret (seobu) u stanje režima is- 
lamske države, tj. u prava islamska stanja, moral, eti- 
ku, jer ako u tim niskim stanjima dođe do otkrovenja 
ona su izuzetno strašna. 


tr 


Zapamtio sam jednog mukašifa, sa Glasinca, po 
imenu Abidaga, r.a., koji je pričao o raznim kešfovima 
koji su mu se dešavali i koji su bili tačni. Pomenuću 
neke od njih. Viđao je poplave, prije nego bi nastale, na 
kugli zemaljskoj, zatim potrese, požare. Viđao je da ide 
kroz brdo, kao kroz oblak. Kada bi ustajao na sabah, 
izjutra bi sebe viđao u zlatnoj sobi sa raznobojnim 
ružama po zidovima. Kaže, kad god bi pomakao očima 
i te ruže su se micale. Znao sam tada da ukoliko on nije 
zlato za koje hrđa grijeha ne prijanja, ne bi se ni viđao u 
zlatnoj sobi. Ranije smo rekli da ogledalo vraća onakvu 
sliku stanja kakva mu se i pokaže. 

Jedan od simpatizera derviškog učenja, koji je tada 
bio u društvu sa mnom i koji je bio frapiran Abidagi- 
nim kazivanjem, upita ga: "Kako si ti to, Abidaga, 
postigao? Šta si radio?" Htio je reći: Šta si, odnosno 

kakve dove si učio? A Abidaga, r.a., mu tako skromno 
i jednostavno reče: "Živio sam tako da kad god sam 
čuo hodžu da za nešto kaže da to ne valja, ja sam to 
ostavljao, a kad god je za nešto rekao da to valja i da je 
dobro, ja sam to radio. Eto, tako sam živio!" 

Pričajući jednom prilikom sa svojim šejhom o spo- 
menutom mukašifu i njegovim doživljajima, da se viđa 
u Zlatnoj sobi, itd., šejh reče: "Eto, sad je zreo za itikafa!" 


+ 


Bila bi grehota u ovom radu ne spomenuti jednu ve- 
liku ženu iz našeg vremena, koja je zasigurno bila veli- 
jullah i veliki mukašif. Radi se o h. Bedrija-hanumi 
Šabanović, r.a., koja je pred kraj svoga života živjela u 
Zenici, jedno vrijeme prije toga, iza II svjetskog rata, u 
Sarajevu, gdje je i počela doživljavati svoje prve 
kešfove, koncem svoje pedesete godine. Potom je, 
odselivši se iz Sarajeva, jedno vrijeme živjela u Viso- 
kom. Inače je rođena u Derventi. 


Prvi kešf koji je doživjela bio je preko čula sluha, 
kojom prilikom je iz tog tajnog svijeta čula tako lijep 
ezan. Poslije ezana čula je meleka kako joj, u društvu 
drugih meleka, naziva selam. Tada je čula kako joj 
čestitaju povodom kerameta koji je dobila kod 
Uzvišenog. Pričala je da se je jako zbunila svim tim, a 
sve se to dešavalo negdje oko ponoći. Dalje priča da su 
joj meleki rekli da uzme abdeset. Ovo prenosimo samo 
u kratkim crtama jer bi nas daleko odvelo ako bismo 
sada spominjali sve detalje. Meleci su joj iza uzimanja 
abdesta otvorili grudni koš i očistili srce. "Čula sam", 
kaže, "kako srce poslije toga spontano izgovara: La 

ilahe illallah." Sljedeće noći su joj čistili uši, oči, jezik... i 
na kraju mozak. "Kad su mi očistili mozak", priča ona, 
"čula sam ga kako spontano izgovara: Allaaah!" Nakon 
čišćenja, jezik joj je s vremena na vrijeme spontano učio 
salavate na Muhammeda, s.a.v.s., na njegov rod i 
pristaše. Od tada, tj. od 1945. godine, kada joj se to de- 
silo, često je, danju i noću, slušala razne oblike zikra 
koji su učili meleci. Poslije toga, godinama su, sve do 
preseljenja na ahiret, trajala razna otkrovenja. Između 
ostalog, ukratko ću reći, viđala je nurove, Kabu, iz 
mjesta u kojem je bila, zatim osobe iz zagrobnog svije- 
ta, kao što je h. Merjema, h. Hatidža, r.a., i druge. Više 
puta je viđala meleke. Džibrila, a.s., viđala je, jedanput 
u liku mladića, zatim sa krilima, a prije toga se pojavilo 
svjetlo. Vidjela je Ismail meleka na prvom nebu. Vidje- 
la je otvaranje nebesa. Jedne mubarek noći, Lejletul- 
kadra, meleci su joj rekli da padne na sedždu poslije ja- 
cije i teravije i da uči dovu koju su joj diktirali meleci. 
Ta sedžda i dova na sedždi trajali su sve do sehura. U 
toku njenih kešfova, između ostalih ruhova, posebno 
treba spomenuti ruh Adema, a.s., koji joj se javljao, za- 
tim ruh Nuha, a.s., Ibrahima, a.s., Musaa, a.s., a mno- 
go puta joj se javljao Muhammed, s.a.v.s. Mnogo puta 
sam bio svjedok kad su joj se otkrivala tajna značenja 
pojedinih sura, ajeta ili hadisa. Zaista bi nas dugo odve- 
lo kada bi dalje nabrajali šta je sve doživljavala. 


Treba napomenuti, i pored svega ovoga, da kešfove, 
općenito, treba kriti, izuzev ako Allah drugačije hoće. 
Govorio sam ranije da i oni koji imaju kešfove dolaze u 
situaciju da traže objašnjenja istih od poznavalaca vjere 
islama. Ni u svijetu kešfova ne može se sve prihvatiti 
novo za gotovo. Treba razumjeti i shvatiti poruku 

kešfa. Navešćemo primjer upravo ove velike žene. Je- 
danput mi je pričala da je, dok je stanovala u Visokom, 
iz tajnog svijeta čula glas koji joj govori: "Safija ne treba 
raditi tako, tako i tako!" "A ja sam", kaže, "imala 
komšinicu Safiju, kojoj sam išla i saopćavala joj to", na 
što sam se ja blago osmjehnuo, pustivši je da i dalje 
priča. Znao sam da je ona ta Safija. Nemalo iza toga joj 
je, kaže, iz tajnog svijeta to opet rečeno za Safiju. To se 
ponovilo više puta i ona je to svaki put saopćavala svo- 
joj komšinici Safiji. "Prošlo je i deset godina od tada dok 
sam shvatila da sam ja ta Safija i da je to bilo meni nami- 
jenjeno te da sam na taj način ukoravana", kaže ona. 


Gledano kur'anskim pogledom, a kako upravo mele- 
ci i rezonuju, ona je bila čista od grijeha, i od loše naravi, 
razumije se, jer Safija upravo i znači čista. Prema tome, 
ona je po svom statusu i po svojoj naravi bila oličenje 
imena Safija. Pogledajte okolo sebe, da bismo ovo pojas- 
nili, kako neko može imati svoje vlastito ime, ali zbog 
funkcije koju obnaša može dobiti i drugo ime, i dobija 
ga, kao npr. vatrogasac, policajac, sudija, ljekar, vojnik, 
političar, humanista, itd. Tako se i po etičko-vjerskim 
funkcijama, pored vlastitih, stječu i druga imena, koja 
definišu određeni vjerski ili duhovni status. Kur'an poje- 
dine kategorije upravo i naziva imenima stoke, ili gorim 
od stoke, zbog njihove funkcije i njihovog statusa. Hadis 
onoga ko ne vjeruje u Allaha uspoređuje sa mrtvacem, a 
onoga ko vjeruje - sa živim. A mrtvac i živi su imena, 
koja odslikavaju stanje onih kojima se daju. 

Prema tome, Bedrija-hanuma, r.a., bila je čista u vjeri 
i ona je, sasvim prirodno, gledano islamskim pogledom, 
imala status čiste i nosila ime čista, što na arapskom Sa- 
fija i znači. 

Ovo je jedan od primjera kad i poruku kešfova valja 
razumjeti. Ranije je rečeno da je za to potreban marifet 
(znanje, spoznaja). 

Dugo bi nas odvelo da ti nabrajam ono što znam i 
što sam čuo od raznih mukašifa na ovu temu. Zato se 
ovaj put zadovoljimo ovim kazivanjima. 


o. 

KERAMETI 


Postoje natprirodna čuda. Ona se kod vjerovjesnika 
zovu mudžize a kod evlija kerameti. 


Kerameti se, kako to kaže Šejhul-Ekber, k.s., dijele u 
dvije skupine. U jednu skupinu spadaju manevi a u 
drugu hissi-kerameti. U manevi-keramete spada: 
živjeti po Šerijatu, imati lijep, islamski odgoj, lijep ahlak, 
spoznaje, i sl. Hissi-kerameti su oni kerameti koje inače 
i obični svijet može da uoči. To su oni kerameti kojima 
se čine natprirodna čuda. Šejhul-Ekber, k.s., kaže da su 
hissi-kerameti, tj. kerameti kojima se pokazuju natpri- 
rodna čuda, vrlo opasni, jer se kod pokazivanja istih ni- 
kada nije sigurno od Allahovog mekra (zamke, obmane, 
varke), za razliku od manevi-kerameta, koji za posljedi- 
cu nikada nemaju Allahovog mekra. Znači, kod hissi- 
kerameta uvijek postoji opasnost od podvale, varke, 
zamke, itd., mada ima visokih učenjaka, sufijskih 
učitelja, koji su sačuvani od mekra. 


U ratu sam, na televiziji, gledao jednog našeg der- 
viša, koji je godinama pljezao po tekijama, kad je za 
keramete rekao da su vidovnjaštvo. U što li je on go- 
dine proveo, da osnovne stvari nije naučio? Tako su 
mnogi sjedili s pravim ljudima, a da ih nikada ni čuli ni 
vidjeli nisu. Kerameti nisu nikakvo vidovnjaštvo. Dale- 
ko od toga bilo. Šta će vidovnjak u odnosu na jednog 
šejha kakav je sejjid Ahmed Bedevija, k.s., koji je, s Alla- 
hovom dozvolom, oživio mrtvaca? Hadži" Halid-ef. 
Hulusi, k.s., mi je za šejh Abdurrahmana Sirriju, k.s., 

pričao da su mu na Oglavak, sa Kosova, došli neki der- 
viši rifaije, pa su u neko doba počeli da vrše ceremoni- 
jal probadanja u vrijeme zikra. Šejh Sirri-baba,-k.s., na 
to je rekao jednom dervišu da mu do crvenila ugrije je- 
dan raonik i da ga u vrijeme zikra golim rukama do- 
nese i preda šejhu. Derviš je izvršio naređenje i golim 
rukama usijani raonik predao šejhu u ruke. Začudo, 
derviš uopće nije osjetio da ga prži. Šejh Sirri-baba ga 
je, onako usijana, neko vrijeme držao u rukama, a onda 
ga je ponudio na ruke rifaijskom šejhu, koji se sa svo- 
jim dervišima probadao. Međutim, šejh je povukao 
sebi ruke i nije ga smio prihvatiti, da ga ne sprži. Pošto 
su se tu osramotili, brže-bolje su se pokupili iz tekije i 
otišli. 

Šejh mi je pričao i o jednom od brojnih kerameta 
šejh Hasan-babe, koji se desio u Fojnici, kod šejh Ha- 
san-babina derviša. Naime, šejh je svratio na ručak kod 
tog svog derviša u Fojnicu i kada je žena iznijela vrelu 
čorbu na sofru, derviš ju je dobro ukorio pred šejhom 
zato što je iznijela vrelu čorbu. Šejh Hasan-baba uze 
kašiku i njome promiješa čorbu, koja se pretvori u led, 
a kašika osta zabodena u ledu. Zatim se prijekornim 
glasom obrati dervišu: "Jedi je sada ti!" 


Ovdje treba primijetiti da je derviš pokazao edep- 
suzluk i neodgojenost time što je ukoravao ženu pred 
šejhom. 

Derviš Mahmut Handžić Sabri mi je pričao za nekog 
derviša sa Kobilje Glave, koji je bio derviš Halim-ef. sa 
Oglavka, da je jednog dana bio na Oglavku kad su za- 
varivali kreč, pa mu je u jednom momentu šejh Halim- 
ef. rekao da zagrne nogavice i siđe u krečanu da proga- 
za kreč. Derviš je stavio ruku na prsa i stao na nijaz, a 

onda sišao u krečanu i gazao ključali kreč, dok su ostali 
derviši dodavali krečno kamenje u krečanu. Nakon ne- 
kog vremena šejh mu je rekao: "Izađi!" Kada je izašao 
iz krečane, šejh mu je samo polio iz ibrika da opere 
noge, na kojima se nije primjećivao nikakav trag 
prženja. 

Spomenućemo i našeg pira šah Muhammeda 
Nakšibenda, k.s., koji je dovom rijeku okrenuo da teče 
uzvodno, uz brdo. 


Gdje je tu vidovnjaštvo? Daleko od toga bilo! 


Daleko bi nas odvelo ako bi ovdje pisali o kerameti- 
ma evlija širom islamskog svijeta, kao što su: šejh 
Abdulkadir Gejlanija, k.s., šejh Zennuni Misrija, k.s., 
šejh Ebu Jezid Bestamija, k.s., i mnogi drugi. 


Međutim, ne da se keramet svakome vidjeti! Kako 
slijepac može vidjeti keramet? Ni pejgamberske 
mudžize mnogi nisu vidjeli, iako su pokazivane pred 
njihovim očima, tj. nisu ih vidjeli mudžizama, već 
sihrom, pa su mnoge pejgambere, zbog svog sljepila i 
neznanja, proglašavali sihirbazima. 

Kako god je Kur'an najviša mudžiza među 
mudžizama, tako je i marifet (spoznaja) najveći keramet 
među kerametima. Treba se nastojati okititi manevi- 
kerametima. Tu je sigurnost. 


Želja nam je, sve radi pouke, naročito spomenuti 
keramet jednog dobrog čovjeka, o kojem nam priča 
šejh Ismail Hakkija, k.s., u svom komentaru Kur'ana 
Ruhul-bejanu. On kaže da je bio neki vladar, kome se 
od zatvora stolice i mokraće naduo stomak. Pošto su 
ga spopali strašni bolovi i muke, hitno je pozivao razne 
doktore. Međutim, doktori mu nisu mogli pomoći, a 

bolovi su bili takvi da se to više nije moglo podnositi. 
U tako teškom stanju, kako to već biva, jer njih obično 
zadnje zovu u pomoć, sjeti se da u njegovoj državi 
nema neko od evlija. Rekoše mu da ima negdje neka- 
kav i da je alamet da je dobri. On im naredi da hitno 
idu po njega i dovedu ga. Kada su tog dobrog čovjeka 
doveli, vladar mu se obrati riječima: "Kutariši me ovog 
jada koji me je spopao daću ti prijesto." Dobri čovjek 
mu priđe, prouči nešto i mesh ga učini (potra ga) po 
stomaku. U tom iz vladara navali izmet i ostalo i vrlo 
brzo se oslobodi bolova i ozdravi. Nakon toga se obrati 
dobrom čovjeku i reče mu: {O gospodine, evo vam pri- 
jesto. Dajem vam ga." Dobri čovjek se osmijehnu i reče: 
"Neću, ne treba mi. Šta će mi prijesto koji ne vrijedi ni 
jednog sranja?" 

Zaista ovdje treba uzeti pouku onaj ko pouku može 
primiti. 


G 

EBDALI - PRVA EVLIJANSKA 
POSTAVA 


On! će govoriti: "(N/ji/1 su) trojica, (a) četvrti im je pas." 
(A drugi ce) govoriti: "(Njih su) peferica, (a) šesti im je pas, 
Nagađajući o onom što ne znaju. A (neki će) govoriti: "Sedam 
I je, a osmi im je njihov pas." Reci: "Moj Gospodar najbolje 
zna njihov broj." Njih zna samo mali broj, pa raspravljaj o 
njima samo površno, £o njina ne pifaj nikoga od njih!" 

U ovom časnom ajetu iz poglavlja Pećina u Časnom 
Kur'anu govori se o nekim mladićima, kao i u drugim 
ajetima ovog poglavlja, koji su se sklonili u pećinu. U 
islamskoj tradiciji veli se da ih je sedmerica. 

Mi ćemo objasniti, sa dozvolom Uzvišenog Allaha, 
ovaj ajet, kao i ajete koji slijede, a koji se odnose na 
njih. U sufijskom učenju vjeruje se da se pod ovim 
mladićima spomenutim u ovom ajetu podrazumijevaju 
evlije jedileri, a arapski se, prema Šejhul-Ekberu, k.s., 
Zovu cbdali. 


Ovo je prva evlijanska postava. Naime, sami vrh su- 
fijskog učenja. Sufije pod ovom pećinom, spomenu- 
tom, podrazumijevaju dunjaluk, i rečeno je da oni spa- 
vaju u pećini, što znači da nisu zainteresirani za 
dunjaluk, nego su budni u odnosu na Uzvišenog 
Hakka. Šejhul-Ekber, k.s., kaže da ih je sedmerica i 
izvlači zaključak na osnovu veznika ve u ajetu, a i da je 
Uzvišeni Allah u ovom poglavlju spomenuo riječ ehada 
sedam puta. Kada su šejh Ebu Jezida el-Bistamiju, k.s., 

pitali da li je on jedan od sedmerice iz poglavlja Kehf, 
on je odgovorio: "Ja sam sedmerica." Ne treba se zbuni- 
ti, jer je on to rekao iz jednog posebnog ugla; a taj ugao 
je ovaj. Šejh Ebu Jezid el-Bistami, k.s., jeste insani-kamil 
- savršen čovjek, a savršen čovjek je sadržina cjelokup- 
nog svijeta, drugim riječima mikrokosmos, a u svijetu 
upravo imaju sedmerica takvih. 


Nas Uzvišeni Allah vadi iz (relacije) brojeva, kako 
se već vidi iz ajeta. Kao da nam se kaže da nije bitan 
broj, iako on nešto znači, ali za nas nije bitan, nego je 
bitan kvalitet tih ljudi. 


U sljedećem ajetu, iza navedenog, Uzvišeni kaže: 
Nipošto ne reci ni za što: "Ja ću to uraditi sutra 7, OSHH (da 
dodaš): "ako Allah (tako) bude htio." T spoment SVOSA $05pO- 
dara kada zaboraviš, i reci: "Možda će me uputiti moj g0spo- 
dar (na put) bliži istini od ovoga." 


Iz ovog citiranog ajeta vidi se na što Uzvišeni poentu 
stavlja, pa kao da kaže na naše interesovanje i raspiti- 
vanje o tim mladićima, šta je važno da shvatimo, time 
što nam otkriva karakteristike tih mladića i kako su oni 
stigli na taj mekam, a to su riječi koje se odnose na hti- 
jenje Božije, jer i ti mladići i onaj ko ih traži moraju se 
osvjedočiti u jedinstvo djelovanja, tj. da zaživi shva- 
tanje da se sve odvija po Allahovom htijenju. 


Dalje nas Uzvišeni mudro vodi i ne prepušta nas 
našim maštanjima o ovom pitanju nego nam praktično 
ukazuje na sljedeći korak, kako bi pravilno dokučili to 
znanje, pa nam kaže: Sponunji Svoga Gospodara. Znači, 
bez vjerovanja i uvjerenja da se sve dešava htijenjem 
Uzvišenog, a i spominjanja svoga Gospodara nema 
pravog iskoraka na tom putu. 

Pored toga što smo spomenuli da je Allah rekao, On 
dalje kaže: Reci: "Možda će me uputiti moj Gospodar (na 
put) LIŽI istini od ovoga." 


Iz ovoga primjećujemo da pored gore navedenog u 
ajetu nam se sugeriše dova, odnosno molba Gospoda- 
ru da nas uputi u ovom pogledu. Ovo je ispravan put 
istraživanja ove oblasti, usvajajući upute Uzvišenog, a 
ne raspravljajući o istome. 

Uzvišeni dalje kaže: On/ su ostali u svojoj pećini tri 
stotine godina + povećali su devet (godina). Reci: Allah naj- 
bolje zna koliko su ostali. Njemu (pripada) tajna nebesa i 
zemlje." I 

Ovdje nas Uzvišeni vadi iz relacije vremena, jer je 
vrijeme relativan pojam. Kao da nam se tim saopćava 
da su mladići, o kojima je riječ, izašli iz relativnog svije- 
ta i pripadaju svijetu gajba, tj. tajnom svijetu. Zakoni 
relativnog svijeta ne odgovaraju zakonima tajnog svije- 
ta, odnosno gajba. 

Dalje nam Uzvišeni kaže: G/edaj s Njim (Uzvišenim) i 
STUSAJ. 


Ovim riječima nas navodi da Njegovim pogledom i 
sluhom jedino možemo shvatiti ovu problematiku, a 
Njegov pogled je kur'anski pogled na sve svjetove i sve 
probleme. Kao da nam otkriva da oni gledaju s Njim i 
slušaju s Njim. Zato se oni u arapskoj terminologiji 
nazivaju ebdalima (zamjenicima, onima koji mijenjaju), 
jer su zamijenili svoje ljudske osobine, svojstva i narav 
za božanske, pa su tako i svoj pogled i svoj sluh, kako 
su bili mahv i fena, zamijenili Hakkovim. 


Oni se ebdalima zovu i zbog toga što mogu zamije- 
niti svoj lik, pomoću Dragog Allaha, pa zato Šejhul- 

Ekber, k.s., kaže: "Nemoj se nipošto smatrati jednim od 
ebdala ukoliko nisi u stanju promijeniti svoj lik!" 


Oni se ebdalima nazivaju i zbog toga što, kada na- 
puste jedno mjesto, njih zamjenjuje neki od meleka u 
njihovom liku, a zovu se ebdalima i zbog toga što su 
oni na zemlji zamjenici sedmerice vjerovjesnika sa 
sedam nebesa, koji se spominju u hadisima o mi'radžu. 


Govoreći o ovoj sedmerici Uzvišeni dalje kaže: O 
nemaju mimo Njega zaštitnika, niti će (On) Ikoga učiIniH 
dragom u Svojoj odluci. 

Uzvišeni nas ovdje dalje vodi, ukazujući nam na to 
kako ti mladići nemaju drugog zaštitnika mimo Njega, 
da i mi budemo takvog vjerovanja i shvatanja, slijedeći 
u stopu takve Allahove dostove, te da Mu ni u čemu 
širk ne činimo. 

Uzvišeni dalje veli: 7 učr što {/ je objavljeno od Knjige 
tvoga Gospodara! Nema nikoga ko ce izmijeniti Njegove 
riječi, 1 i nećeš naći mimo Njega (nikakvo) utočište. 

Kako je divno rečeno: Uči što ff se objavljuje od tvoga 
Gospodara! Tako nas Uzvišeni, u prethodnim ajetima, 
objavom vodi, ukazujući kako da ovakve i slične 
probleme istražujemo, i da u tom istraživanju nema 
drugog utočišta osim Njega. Ni tu nas Uzvišeni Allah 
neće ostaviti na cjedilu, pa nas dalje upućuje riječima 
šta da radimo na polju tih velikih istraživanja, kad 
kaže: Meka tvoj nefs osaburi s onima koji dozivaju (mole) 
svoga Gospodara jutrom 1 večerom želeći Njegovo Lice, 1 nek 
ne prelaze tvoje oči sa njili (na druge) želeći ukrase 0vOg Ze- 
maljskog života. Ne budi poslušan onome čije smo MI srce 
učinili nemarnim da nas spominje 1 Koji slijedi svoju strast, 
a njegov posao Je pretjeranost. 

U ovom ajetu Uzvišeni je ukazao da se na putu 
istraživanja ebdala treba pridružiti onima koji jutrom i 
večerom dozivaju svoga Gospodara, ali se iz ajeta jas- 
no vidi da to nefsu ne odgovara, zato mu se sugeriše 
da osaburi. To je put kojim se traži i želi Lice 
Uzvišenog. Međutim, Uzvišeni skreće pažnju da se ne 
treba osvrtati i odvraćati pogled od ovih, sa kojima do- 
zivaš svoga Gospodara, jer kao da se kaže: "To što 
tražiš da vidiš, tj. Njegovo Lice, odraziće se ili se 
odražava na licima onih s kojima dozivaš gospodara 
jutrom i večeri. Šejh Sirri-baba, k.s., jedanput je, 
između ostalog, rekao: "A na licu mu se odrazi tajna: 
Budi - i biva." 

Među ebdalima, kojih je sedmerica, nalazi se i kutbi 
zeman. Među njima su i trojica, takozvani učleri. Kutb 
i dvojica mu imama, jedan s desne a jedan s lijeve 
strane, čine trojicu učlera, a jedan od te sedmerice, naj- 
bliži njima po rangu, s njima trojicom čini četvericu 
koji se zovu evtadi. 

Ima i drugih vrlo visokih evlijanskih grupa u evli- 
janskoj hijerarhiji, koje mi sada nećemo nabrajati zbog 
obimnosti ove problematike. Na ove smo htjeli ukazati 
samo zbog navedenih ajeta Časnog Kur'ana. 


Dužan sam ukazati, dok se govori o ovim mla- 
dićima, na jedan prethodni ajet u ovom poglavlju, koji 
se, također, odnosi na njih i koji se obično pogrešno 
shvata a koji glasi: ...42 st 1/ {/ vidio, okrenuo bi se od njih 
bježeći, 1 napunio bi se od njii strahom. Ovaj se ajet ne 
odnosi na poslanika Muhammeda, s.a.v.s., kako to 
obični laici shvataju, nego se odnosi na pristaše 
Kur'ana, kako smo to ranije u knjizi spomenuli za 
ovakve i slične ajete. Tvrdim da i ovi mladići i svi dru- 

gi dobivaju svoja znanja i mudrosti iz ruke poslanika 
Muhammeda, s.a.v.s. 


Ahmed Behdžet nije u pravu kada u svojoj knjizi 
Allah, da se naslutiti, Hidra, a.s., stavlja iznad Muham- 
meda, s.a.v.s. Svi kvaliteti i Hidra, a.s., i Musaa, a.S., i 
Isaa, a.s., i svih ostalih pejgambera, a ':kamoli evlija, 
sadržani su u ličnosti veličanstvenog poslanika Mu- 
hammeda, s.a.v.s. Čak bi se moglo govoriti i o kvaliteti- 
ma meleka, pa i onih najuzvišenijih. Svi ti kvaliteti su 
jedna ili neke od njegovih dimenzija, ma gdje se i u ma 
kojem svijetu se oni pojavili, neka je salavat i selam na 
njega, njegovu časnu porodicu, rod i pristaše. 


U 

KURAN 


Kur'an je knjiga u kojoj nema sumnje. On sam za sebe 
kaže da je jasan (kitabun mubin). Za sebe kaže da jei 
svjetlo. Zadržimo se malo na ovom kur'anskom imenu. 


Svjetlo može biti toliko jako da onoga ko je sla- 
bašnog vida svojom jačinom potpuno zaslijepi, tako da 
od jačine tog svjetla ništa ne vidi, kao što, s druge 
strane, ništa ne vidi i kad je u potpunom mraku. A kud 
ćeš više svjetlo od kur'anskog, koje je u svojoj ogrom- 
nosti neograničeno. Kur'an kao svjetlo je, dakle, sam 
po sebi jasan. Dugo sam se u životu pitao: "Kako je on 
to jasan kad nam se u životu, kao što vidimo, ne čini 
baš jasnim?" A onda mi je sinulo da nam se on čini ne- 
jasnim upravo zbog prevelike jačine svoga svjetla, ko- 
jim zasljepljuje naš slabašni vid. Zato je, dok god smo 
slabašnog vida, apsurdno da sami izravno idemo na 
izučavanje Kur'ana, već mu trebamo pristupati sa Alla- 
hovim Poslanikom. Međutim, i Svog Poslanika, s.a.v.s., 
Uzvišeni naziva svjetlom, a i to svjetlo je prejako za 
većinu običnih smrtnika. Allahova mudrost je htjela da 
se onda pojave učitelji vjere: ashabi, tabiini, mudžtehidi, 
mufessiri, muhaddisi, sufijski učitelji, koji će nam to jako 
svjetlo spuštati na nivo našeg slabašnog vida. Prema 
tome, nužno je da pored Poslanika, s.a.v.s., imamo i 
slavne učitelje vjere, sve dok naš slabašni vid ne ojača da 
može podnijeti i prihvatiti tako jako svjetlo kakvo je Pej- 
gamberovo i kur'ansko. Naime, sa svojim slabašnim vi- 
dom mi smo poput djece i novorođenčadi. 

Pogledajte oko sebe kako i djeca, školujući se pred 
pojedinim učiteljima, malo po malo ojačavaju svoj in- 
telektualni vid, dok ne stignu dotle da vide i uočavaju 
ono što do tada nisu mogli, da bi na kraju dospjeli do- 
tle da sami uočavaju i otkrivaju pojedine prirodne Zza- 
konitosti i karakteristike. A prije toga, u.mraku gluposti 
i neznanja, bili su kod očiju bez očiju. Ovaj školski 
primjer nam zorno pokazuje koliko su učitelji i vodiči 
potrebni. 


Vjerovatno znate da i novorođenče, kada iz tame 
majčine utrobe dođe na ovaj svijet, usljed na njega 
zasljepljujućeg djelovanja svjetlosti, jedan period 
ništa ne vidi. Tako je, vjerovatno, i sa njegovim sluhom. 
Ne zabole li ga oči, od za njega prejakog svjetla, i uši, od 
za njega prejakih tonova, pa plače, a mi se ne dosjećamo 
i ne razumijevamo razlog njegovog plača niti shvatamo 
šta nam tim plačem ono govori? Ko u ovo sumnja, neka 
se nekoliko dana zatvori u potpuno mračnu prostoriju i 
neka potom izađe na svjetlo, pa će osjetiti taj problem, 
što smo, konačno, svi mi manje-više doživjeli. 


Sve one koji rade sa novorođenom djecom treba po- 
savjetovati da danima i danima djecu postepeno pri- 
vikavaju na svjetlo, držeći ih u sjeni i zaklanjajući ih od 
za njih prejake svjetlosti, da im se ne ošteti vid. 
Također ih postepeno treba privikavati i na tonove, da 
im se ne ošteti sluh. I ovo je jedan od bereketa 
kur'anske spoznaje. 


+ H+ 


Ima onih, poput Morisa Bikaja, koji pohvalno pišu o 
Kur'anu, ali nam zato sve hadise i sav sunnet stavljaju 

pod znak pitanja, čak i Buharijinu zbirku. Držeći se 
Kur'ana kao kriterija, mi pisanje takvih trebamo odba- 
citi i nipošto se za njima ne smijemo povoditi, makar 
oni i hvalili Kur'an. Uzvišeni Allah u Časnom Kur'anu 
kaže: Zaista oni koji... žele rastaviti Allaha i Njegove posla- 
nike... oni su uistinu pravi nevjernici. (4:150-151) A kud 
ćeš više rastavljanje Allaha i Poslanika od rastavljanja 
Allahovog govora, Kur'ana, i Poslanikovog sunneta i 
Hadisa?! Uz to, ja znam, što reče hz. Mevlana u svom 
djelu Fihi ma fihi (Šta je tu je), da ljudi u svojim djelima 
mogu imati ovakve ili onakve namjere, ali da u tome i 
Allah ima Svoju namjeru. 


+ H+ 


Kur'an je, kako sam kaže, spušten na Poslanikovo, 
S.a.V.s., srce. Na drugom mjestu kaže da je to opomena 
onome ko ima srce. 


U vezi sa tim, Ibn Arebi, k.s., kaže: "Kada ti se 
Kur'an, kao Allahov govor, a Njegov govor je Njegovo 
svojstvo, spusti i na tvoje srce, jer mu je tamo mjesto, 
onda si ti čuvar (tj. hafiz) Kur'ana", a ne ako ti se on 
spusti samo na memoriju, maštu ili jezik. 


Kur'an se tumači Kur'anom, sunnetom i Hadisom 
Allahovog Poslanika, pravim ilhamima meleka. 

Uzmimo za primjer tumačenje dijela ajeta: Pitajte ljude 
Zikra, ako ne znate. (16:43) Ima komentatora koji kažu da 
se pod ljudima Zikra (ehluz-zikr) podrazumijevaju pristaše 
ranije objavljenih knjiga od Uzvišenog. Međutim, Ibn 
Arebi, k.s., kaže: "Ne! Ljudi zikra su kur'anski ljudi, jer 
Allah, na drugim mjestima, Kur'an naziva Zikrom". 
Pogledaj kako divno Kur'an tumači Kur'anom! 

+ 4 


Jedno vrijeme sam se i ja zbunjivao u vezi sa ajeti- 
ma iz sure Et-Tin, gdje se kaže da je čovjek stvoren u 
najljepšem liku, a zatim je spušten u najniže nizine. 
Čitao sam tumačenja nekih, da ih ovdje ne nabrajam, 
koji su govorili da se pod najnižim nizinama u toj suri 
podrazumijeva ovaj svijet. Međutim, uočio sam da je 
takvo tumačenje u opreci sa narednim ajetom te sure, u 
kojem Allah izuzima vjernike, a očito je da na ovom 
svijetu ima i vjernika. 

Svaka sura ima svoju poziciju (menzilu). Dok sam 
jednom prilikom učio tu suru Allah mi je otkrio da je 
njena pozicija, pozicija Sudnjeg dana i da se ono što se 
u njoj govori, govori s pozicije Sudnjeg dana, kada lju- 
dima već bude presuđeno. Hoće se reći da će smisao te 
sure doći do izražaja na Sudnjem danu, kada će svi, 
osim vjernika, otići u najniže nizine, tj. u nizine pakla. 
Pozicija te sure otkriva se zadnjim ajetima u njoj. Stoga 
je i izlišno pitanje zašto je u toj suri upotrijebljeno 
prošlo vrijeme. Kao da nam se kaže: "Posmatrajte to iz 
ugla Sudnjega dana!" 


Nekoliko dana iza toga otišao sam u Zenicu, u Zija- 
ret hz. Bedrija-hanumi, za koju rekoh da je zasigurno 
bila velijullah. Uskoro po mom dolasku, nakon selama 
i kraćeg sjeđenja, mada ja nikome nisam pričao o tome 
da mi je Allah otkrio značenje spomenute sure, ona mi 
reče: "Tebi je Allah otkrio značenje sure Et-Tin,pa nas 
počasti njenim tumačenjem." 

U vezi sa tumačenjem Kur'ana jednom prilikom 
sam doživio i ovo. Jedne večeri neki krug hodža 
raspravljao je o tome kako shvatiti ajet iz sure El-Bekare 
u kojem se kaže da se ne treba praviti razlika među 


180 


Allahovim poslanicima. Kada sam ja sutradan došao 
Allah je dao da sam spontano počeo tumačiti upravo 
taj ajet, rekavši da se odgovor na pitanje nepravljenja 
razlike među Allahovim poslanicima krije u prvoj riječi 
tog ajeta. Naime, Allah je taj ajet počeo sa riječima 
Amene... tj., Vjeruje .... Znači, u pogledu vjere, odnosno 
imana, nema nikakve razlike među poslanicima. A 
razlika među njima, koja se spominje u 253. ajetu iste 
sure, je razlika u pogledu odlike (tafdil) i stupnjeva 
(deredža). 


Odgovor na pojedine nejasnoće kur'anskih ajeta ne- 
kada se krije na početku, nekada u sredini, nekada na 
kraju ajeta, a nekada na drugim mjestima u Kur'anu. 
Treba samo pažljivo istraživati, uz pomoć dragoga 
Allaha. 


+ RE 


Jednom prilikom slušao sam jednog našeg šejha 
kako tumači jedan kur'anski ajet. Iako je dobar čovjek, 
zaboljelo me je kako ga je protumačio. Naime, 
tumačeći ajet: Ko uradi dobro djelo, bio muškarac ili žena, a 
vjernik je, daćeno mu da proživi lijep život.", (16:97) on je 
riječi: daćeno mu da proživi lijep život protumačio sa: 
daćemo mu lijep standard. 

Tako mi je žao bilo i njega i slušalaca. Iz odgoja, 
pošto je stariji od mene, tom prilikom nisam interveni- 
sao. S tim u vezi reći ću samo ovo: Koliko je samo pej- 
gambera, koliko dobrih mu'mina i mu'minki, poznato 
je svakome, bilo siromašno i u oskudici?! Standard im 
je skoro bio na nuli, a imali su tako lijep život. Jer, sam 
vjerski, odnosno islamski život je lijep život, ma kakav 

standard bio. Upravo to se hoće reći navedenim aje- 
tom. Tumačenje Kur'ana prepustimo onima koji su 
zaista pozvani! 


+ LA 


Šejh Sehl ibn Abdullah et-Tusteri, u svijetu islamske 
znanosti poznat kao visoki sufija, priča da mu se jednom 
prilikom pojavio šejtan. "Šejtana sam poznavao bolje 
nego što je on sam sebe poznavao", kaže šejh Sehl, "pa 
me on upita: 'Allah kaže da Njegova milost obuhvata 
sve, a pošto i ja spadam pod to sve, hoće li ona i mene 
obuhvatiti'?" Zbunivši se i ne mogavši mu tada dati 
odgovor, šejh Sehl mu je rekao da će mu odgovor dati 
sutradan, a tu večer je sve vrijeme ponavljao ajete iz 
sure El-A'raf koji o tome govore, ne bi li mu Allah otkrio 
njihovo značenje. Odgovor je našao u završetku tog 
(156.) i u sljedećem ajetu, pa je to sutradan i objasnio 
šejtanu. | 

Ovo je jedan od brojnih primjera koji ukazuju na to 
da Kur'an trebamo trajno izučavati i raditi po njemu, 
da bi tako stekli uvjete za njegovo pravilno shvatanje. 


+ A4+A 


Mjesec ramazan je tu, mjesec u kome je spušten 
Kur'an. Mi bismo ga trebali učiniti školom Kur'ana. 
Moramo mobilisati sve snage da u Kur'anu nauče učiti 
oni koji to ne znaju. Zar se smije zamisliti musliman i 
muslimanka koji ne znaju učiti u Kur'anu a znaju hiljade 
kojekakvih besposlica? Bojim se da za to neće biti 
opravdanja. Oni koji znaju učiti u Kur'anu, u mjesecu 
ramazanu ga trebaju što više učiti. 

Neki neodgovorni ljudi čine iftiru na Kur'an, a to 
je, drugim riječima, iftira na samog Allaha. Svojim ne- 
odgovornim izjavama oni će vam kao od šale reći: "U 
Kur'anu piše to i to", a ustvari to u Kur'anu ne piše, ili 
će kur'anskom tekstu nešto dodati, ili oduzeti. 
Čuvajmo se te opasnosti, jer Uzvišeni Allah kaže: A ima 
li nepravednijeg od onoga koji o Allahu laži iznosi? 


Tako sam neki dan čuo jednog našeg muslimana da 
kaže: "U Kur'anu piše: 'Ako možeš osaburi, a ako ne 
možeš, slobodno ti bilo!" A nigdje u Kur'anu ne piše 
tako! To je igranje sa vatrom. Taj isti dalje kaže: "Znate, 
ponos je iznad nacije, iznad religije..." A ja vjerujem da 
je taj isti više puta čuo za hadis koji glasi: "Islam je 
iznad svega a ništa nije iznad njega." 


GET 


Nama vjernicima kriterij su Kur'an i Allahov Posla- 
nik, s.a.v.s., koji je oličenje Kur'ana. Kada su hz. Aišu, 
r.a., jednom prilikom pitali: "Kakav je bio Vjerovjes- 
nik, s.a.v.s.?", ona je odgovorila: "Narav mu je bila 
kur'anska." Ibn Arebi, k.s., kaže: "Ko nije imao tu 
sreću da se rodi u vrijeme Muhammeda, s.a.v.s., i da 
ga vidi, ima ga šansu vidjeti - neka pogleda u 
Kur'an." 

Odavno se kod muslimana širom svijeta primjećuje 
da mnogi jedni druge, ako nisu njihovog pravca u vje- 
ri, iz neznanja proglašavaju nevjernicima. Da bismo 
pouzdano znali ko je vjernik a ko nije, ko je musliman 
a ko nije, trebamo se držati istinskog kriterija, a to su 
Kur'an i Allahov Poslanik, s.a.v.s. Imami Ahmed u 

svom Musnedu navodi predanje da je Allahov Poslanik, 
s.a.V.s., rekao: "Muslimani su jedno tijelo i kada zaboli 
jedan organ toga tijela ili organizma, svi ostali organi 
to osjećaju i pate." 

Prema tome, ako vidite nekog pojedinca ili grupu 
muslimana da ih tišti i pritišće neki problem koji je za- 
desio muslimane od Istoka do Zapada, bez obzira da li 
je riječ o muslimanima Afganistana, Cečenije, Filipina, 
ili bilo koje druge zemlje, zasigurno znajte da taj pojedi- 
nac ili ta skupina pripadaju tom zajedničkom tijelu, 
makar taj pojedinac ili ta skupina bili i veliki grješnici. 
Mi ne kažemo da su na istoj deredži veći grješnici, 
manji grješnici i oni koji su bez grijeha. Neka nam 
naš pogled na takve i slične probleme bude u skladu 
sa učenjem Ehlis-sunneta vel-džema'ata, tj. sa 
učenjem tradicionalnog islamskog. Ako pak neko ne 
osjeća bol za muslimanima, nego se čak raduje njiho- 
vom stradanju, onda je to znak, po tom istom. kriteri- 
ju, da on ne pripada muslimanskom tijelu, odnosno 
biću. Bol i patnja, koji se osjećaju, nisu apstraktni već 
realni pojmovi, kao što je i naše učenje realno, a ne 
apstraktno. 


U ovom našem ratu mi smo vidjeli mnoge naše 
muslimane, koji su čak i veliki grješnici, kako pate i 
osjećaju bol ako čuju da muslimani, civili ili vojska, 
stradaju ili gube bitke, a raduju se ako čuju da su 
muslimani negdje uspjeli ili pobijedili. Zar to, na osno- 
vu navedenog kriterija, nije sasvim jasan dokaz da i 
oni pripadaju muslimanskom biću? Znamo mi da su se 
mnogi, svojim djelima i postupcima, vrlo nisko srozali, 
ali mi o njima i njihovoj pripadnosti muslimanskom 
biću ne smijemo suditi mimo navedenog kriterija. 

Kako je samo divno rečeno u Kur'anu, u suri El-Kehf: 
Gledaj s Njim (tj. s Uzvišenim)! Drugim riječima, ostavi 
se svog pogleda na svijet i probleme, a drži se 
kur'anskog pogleda! 


+ + 


Na osnovu hadisa znamo da u Kur'anu postoji tefdil 
(veća vrijednost) pojedinih sura i ajeta, tj. da neke sure 
ili ajeti imaju veću vrijednost od drugih. Tako, sura 
Ja-sin jeste srce Kur'ana, sura Ihlas ima vrijednost 
trećine Kur'ana, itd. Po Ibn Arebiju, k.s., taj tefdil je u 
odnosu na nas, odnosno gledano iz našeg ugla, a ne iz 
ugla Allahovog govora kao takvog. 


+ + + 


Neko od islamskih učenjaka rekao je da je Kur'an 
svijet koji govori, a da je svijet Kur'an koji šuti. Naš 
uvaženi šejh, h. Halid-ef. Hulusi, k.s., to je pojasnio na 
sljedeći način: "Kur'anski imperativ jedite! imperativ je 
gladi u prirodi, a kur'anski imperativ pijte! imperativ je 
žeđi u prirodi, itd." 

Inače, Šerijatom dozvoljena hrana, biljna ili druga, 
koja je spomenuta bilo u Kur'anu bilo u sunnetu i 
Hadisu, odgovarajuća je za cijelo čovječanstvo, jer je i 
Allahov = Poslanik, = s.a.v.s., poslat — cijelom 
čovječanstvu. Što se pak tiče hrane koja nije spome- 
nuta bilo u Kur'anu bilo u sunnetu i Hadisu, najbolje 
je da svaki narod jede domaću hranu, jer ona odgova- 
ra njegovoj prirodi, s obzirom da su i on a i ta hrana 
stvoreni od iste zemlje. 

+k+KX 


Kur'an je više puta preveden na naš jezik i prevodi 
su međusobno različiti. Moje mišljenje je da se više tre- 
ba držati Čauševićevog nego ostalih prijevoda. Pritom 
mislim na njegov prijevod, ali ne i na njegov komentar. 
Nedavno sam slušao čitanje Korkutovog prijevoda 
Kur'ana i uši mi je zaparalo kako je nezgodno, bolje 
reći netačno, preveo 12. ajet poglavlja El-Hidžr. U 
njegovom prijevodu taj ajet glasi: Eto tako mi Kur'an 
uvodimo u srca nevjernika. Isti ajet na isti način preveo je 
i Enes Karić. Bojim se da ga nije prepisao. U 
Čauševićevom prijevodu taj ajet glasi: 74ko 7 ubacuje- 
mo (izrugivanje) u srca grješnika. 


Iz teksta je očito da se zamjenica hu odnosi na izru- 
givanje, a ne na Kur'an. Pozivajući se na ranije autori- 
tete, Ibn Kesir u svom Tefsiru kaže da se to hu odnosi 
bilo na izrugivanje, bilo na laž, bilo na širk. Ako se 
ovakva omaška desi, kako da se pouzdamo u takve 
prijevode. Žao mi je, ali to je tako! 


(IG 

SEKINET KOJI SE SPUŠTA ZA 
VRIJEME UČENJA KUR'ANA 


Uzvišeni Allah kaže u ajetu o Talutu: Reče im njihov 
vjerovjesnik: "Zatsta je znak njegove vlasti (to) da će vam 
doći fabut (kovčeg) u kome će biti sekinet (nož, odnosno: SpoO- 
koj, mir) od vašeg Gospodara." 


Allah, dž.š., spušta sekinet (mir, spokoj) u srca vjer- 
nika Muhammedovog, S.a.V.5S., ummeta i na osnovu 
ovoga i sličnog Muhammedov, s.a.v.s., ummet je naj- 
bolji ummet koji se je pojavio čovječanstvu. Uzvišeni 
Allah kaže: On je onaj koji spušta sekinef (mir) u srca VJer- 
nika. Ono što je u pojavnoj formi bilo kod prethodnih 
ummeta spušta se u skrivenoj formi kod ovog ummeta, 
a to doživljavaju ljudi koji to doživljavaju u SVOJIM Srci- 
ma i to je njima svojstveno (to je od njihovih osobina). 
A to svojstvo bilo je strano prethodnim ummetima. 

Znak ovog ummeta u njihovim srcima je shodno ha- 
disu: "Traži rješenje (fetvu) od svog srca, makar ti dale 
rješenje i muftije." 

I pored toga što se to spušta u njihova srca skriveno 
(gajben) Uzvišeni Allah nekom od drugova Pejgambero- 
vih je to učinio i vidljivim, za vrijeme njegovog učenja 
Kur'ana. Dok je jedan ashab učio Kur'an, bio je njegov 
konj uz njega i počeo je naglo udarati po zemlji svojim 
nogama. Ashab podigne svoju glavu i ugleda bijel 
oblak u kome se nalaze svjetla. Kad god bi zaučio, ona 
bi se spuštala i približavala mu se, a kada bi prestajao 


187 


dizala bi se. Kada je to ispričao Allahovom Poslaniku, 
s.a.v.s., rekao mu je: "To je sekinet, koji se spušta zbog 
Kur'ana." Pa je taj sekinet spomenuti ashab vidio 
oprimjeren vani, izvan sebe, svojim očima, tj. vidio je 
oprimjereno u vanjskoj formi ono što se u njemu 
dešava, tako da mu je, tom ashabu, Uzvišeni Hakk bio 
na nivou ogledala u kom se vidi lik onoga šta se 
dešava u srcu, jer je Kur'an Allahov zikr, a sa Allaho- 
vim zikrom smiruju se srca, kao što nam i spominje to 
Uzvišeni Allah u svojoj Časnoj Knjizi, a smirivanje i 
nije drugo nego sekinet (mir, spokoj), koje Kur'an 
spušta u srca vjernika. 

Allahovi znakovi slati Benu Israilu bili su vidljivi, 
očevidni, u pojavnom svijetu, a oni koji se šalju nama 
skriveni su u našim srcima. 


Na osnovu toga i jeste razlika između nasljednika 
Muhammeda, s.a.V.s., (muhammedija) i nasljednika 
ostalih vjerovjesnika, a.s., tako da nasljednici vjerovjes- 
nika, u većini slučajeva, bivaju poznati u narodu po 
tome što imaju vanjske keramete (nadnaravne moći), a 
sam nasljednik Muhammeda, s.a.V.s., (tj. muhammedi- 
ja) nepoznat je u narodu, a poznat je među 
odličnicima, zato što se njegov keramet ogleda u njego- 
vom stanju i znanju koje posjeduje u srcu. Njemu se u 
svakom dahu povećava znanje o njegovom Gospodaru 
i to stanjem i kušanjem. Neprekidno je to tako. 


Hz. Džunejd el-Bagdadi, k.s., upozorio je na to da- 
vanjem različitih odgovora na jedno te isto tevhidsko 
pitanje postavljeno na jednom skupu, a to zbog razlike 
u vremenskim intervalima, tj. u svakoj novoj minuti 
davao je novi odgovor (svaki novi trenutak nosi novu 
poruku). Ovo nam priča imami Kušejrija u svojoj 


188 


poslanici zvanoj Risaler-Kušejrija, kad govori o njemu, 
tj. Hz. Džunejdu. Što se god više povećava znanje o 
Gospodaru kod muhammedije, time mu se povećava i 
blizina Gospodaru. Takvi su Bogu bliski, a njihova 
vanjska stanja i poslovi teku ustaljenim, uobičajenim 
tokom. Oni znaju i poznaju, a nepoznati su. Oni dos- 
tavljaju znanje, koje im je Allah, dž.š., dao o Sebi, na 
propisan način, kako se treba odgajati i sa vjetovati ovaj 
ummet. Obični svijet ne zna cijenu toga, jer su oni to 
navikli slušati od službene uleme, koji govore o 
Uzvišenom Allahu na osnovu dokaza, argumenata, i 
zato što ne znaju razliku između znanja na osnovu do- 
kaza i znanja na osnovu doživljaja. Što se tiče službene 
uleme, u većini slučajeva ih negiraju, mada te stvari 
prihvataju, ako se prenose od Allahovog Poslanika, 
s.a.V.s., lično, bilo u Kur'anu, bilo u kudsi-hadisu, bilo 
u ostalim hadisima. Pogledaj koliko je jako to sljepilo. 


A da Allah svoga Poslanika Muhammeda, S5.a.V.S., 
nije poslao i kao Poslanika, uglavnom se kod njega ne 
bi javljali vanjski znakovi (mu'džize) kakvi su se znali 
pojavljivati kod poslanika koji su njemu prethodili, o 
kojima uglavnom postoji predanje, općenito prihvaćeno. 
Ti vanjski znaci dolazili su zato što je on bio poslanik, a 
kao izraz samilosti Uzvišenog Allaha prema njegovom 
ummetu, kao i da bi se naveli jasni argumenti protiv 
onoga ko bude negirao njega i ono sa čim je on došao. 


Zar ne vidiš kako se sa Allahovim Poslanikom, 
S.a.V.s., desilo kada je otišao na mi'radž i stigao do Ppoz- 
natog mekama, o čemu nas obavještavaju Kur'an i sa- 
hih hadisi. Međutim, kada se sutradan pojavio među 
ljudima i ispričao svome društvu što je doživio te noći 
putovanja kroz nebesa i to šta mu se desilo između nje- 

ga i njegovog Gospodara, Uzvišenog, neki njegovi dru- 
govi su to zanijekali, a to zbog toga što nisu vidjeli 
vanjskog znaka, koji bi to potvrdio (drugim riječima 
samo Kur'an i Hadis su ih obavijestili o tome šta je on 
doživljavao. To je primjer kako neko nešto može 
doživljavati a da nema vanjskih manifestacija, a on 
nam je primjer, kako Kur'an kaže). Štaviše, takvi su se 
tada još više vezali za formu. 


Kada je Musa, a.s., došao od svoga Gospodara, 
Uzvišeni Allah ga je zaogrnuo svjetlom koje je bilo 
vidljivo na njegovom licu i koje je potvrđivalo istinitost 
onoga što je on tvrdio, tako da ga niko nije vidio a da 
nije oslijepio, zbog jačine tog svjetla, pa je zbog toga 
stavljao veo na svoje lice, da ne bi naškodio onome ko 
bi ga gledao. 


Naš šejh Ebu Ja'zi u Maroku bio je musevija 
(nasljednik Musaa, a.s.), pa mu je Allah, dž.š., dao ova- 
kav keramet, tako da i njegovo lice niko ne bi vidio a 
da ne bi oslijepio, a ponovo bi progledao, tj. Allah bi 
mu ponovo vratio vid pošto bi se potrao šejhovom 
odjećom. Jedan od onih koji ga je vidio i oslijepio bio je 
i naš šejh Ebu Medjen, r.a., kada ga je posjetio. Pošto 
mu se to desilo, potrao je svoje oči odjećom koja se nala- 
zila na šejh Ebu Ja'ziju, pa mu je Allah, dž.š., povratio 
vid. On je živio u moje vrijeme, ali ga ja nisam vidio, 
zbog obaveza koje sam imao. U Maroku je bilo i drugih 
ljudi koji su pokazivali natprirodna čuda. Bilo je i mu- 
hammedija, koji su od njega bili veći i znanjem i stanjem 
i bliskošću s Bogom a koje ni sam taj šejh Ebu Ja Zi a ni 
ostali nisu poznavali. Kome Allah, dž.š.,, dadne svoj 
znak u njegovo srce i bude na jasnom dokazu svoga 
Gospodara da je u Njegovoj blizini, on je pokupio sve 

dobro. Takvog je Allah odabrao samo za Sebe i obukao 
ga u svojstvo zastora (tj. zastire ga, ne da ga vidjeti), iz 
ljubomore prema njemu, tako da njegovo stanje nije 
vidljivo na ovom svijetu. Takvi su najskriveniji i 
najčedniji. Ko ih spozna, spoznaće ih samo s Hakkom. 
Nisu poslanici zakonodavci, da bi nešto novo uzakoni- 
li. Njih zastire sam Hakk sa sobom do Sudnjeg dana i 
učiniće ih vidljivim na mjestu na kojem se i Allah poja- 
vi običnom vidu svojih robova, kada će se lično, Svojim 
bićem, pojaviti i odabranicima i običnom svijetu. Tada 
će se spoznati vrijednost muhammedije (nasljednika 
Muhammeda, s.a.v.s.) i njegova bliskost sa Uzvišenim 
i kakav mu je mekam bio dok bi učio (čitao) govor svo- 
ga Uzvišenog Gospodara, a to je da je on nalazio seki- 
net (smiraj i mir) prilikom učenja Njegovog govora. Za 
vrijeme dok bi učio Njegov govor otkrivalo bi mu se i 
on bi vidio značenja onoga što uči za vrijeme učenja, 
prisjećajući se onoga što je pri njemu i prodirući pogle- 
dom u sebe. Dadne mu Allah da čuje, da osluhne sistem 
i sklad Božanskog govora, ojačavajući ga tako sa Ru- 
hul-kudusom (čistim, bezgrješnim duhom), kao su- 
protnost šejtanu koji daje nadahnuće zvano poezija, 
koji oponaša sklad, jer šejtan sve oponaša. U sahih ha- 
beru priča se da je Hasan ibn Sabit htio spjevati rugali- 
cu protiv Kurejšija u kojoj bi stao u odbranu Allahovog 
Poslanika, s.a.v.s. Tada mu je Poslanik, s.a.v.s., rekao: 
"Spjevaj, o Hasane, jer će te čisti, bezgrješni duh 
podržavati u tome dok god ti budeš branio čast i ugled 
Allahovog Poslanika." Na osnovu toga vidi se da 
šejtan nema udjela i pristupa onome ko se drži poruke 
hadisa. Kad takvu blagodat uživa onaj ko ustane u 
odbranu Poslanikove časti, s pjesmom, šta tek misliš za 
onoga čije je stanje takvo da govori od Allaha sa Alla- 


191 


hom, što će reći da je njegov govor takav da dolazi od 
Uzvišenog Allaha, kako dolikuje Uzvišenom Allahu, 
kao što se navodi u sahih predanju da "Allah kaže 
preko jezika Svoga roba Semi Allahu limen hamideh" 
(Čuo Je Allah onoga ko Ga hvali), u namazu", tako da pri- 
sutne džematlije čuju samo glas klanjača, iako hadis 
kaže da je Allah rekao Semi Allahu li men hamideh. I 
premda govor teče preko Njegovog roba, taj govor 
Allah ipak pripisuje Sebi, a ne klanjaču, pa ti ovo saz- 
naj, o ti zagrijani velijo, usrećićeš se, inšaallah. (Treba 
se sjetiti ajeta: Nisi bacio, kad st bacio, nego je Allah bacio!, 
jer hukum tog ajeta ide na sve hajrove: "Nisi govorio, 
kad si govorio!" itd.). 


Dakle, svaki onaj koji uči Kur'an i nalazi smiraj i 
smirenje u onome što uči, istinskom vanjskom formom 
i nutarnjom mudrošću, on je istinski učač i posjednik 
sekineta, a ako on uči i nalazi samo vanjski smiraj, a 
nema i nutarnjeg mira, a pod nutarnjim mirom podra- 
zumijeva se shvatanje značenja koje teče u postojećem, 
kao odraz tog proučenog ajeta, ne zadržavajući se 
samo na vanjskoj manifetaciji učenja, ukoliko nema na- 
vedenog, on uopće nije vlasnik sekineta, a niti je mu- 
hammedija, makar pripadao ummetu Muhammedo- 
VOM, 5.a.V.S. 


Ukoliko neko uči Kur'an i nalazi nutarnji smiraj, a 
ne nađe i vanjski smiraj i izlazi iz okvira propisanih 
Šerijatom, u tom pogledu, takav nije nasljednik ni ne- 
kog od ostalih vjerovjesnika, a niti je muhammedija. 
Čak nije ni vjernik. (S ovim se hoće kazati da je kod 
učenja Kur'ana nemoguć nutarnji mir bez vanjskog 
mira, osim kod kafira). Takav je najudaljeniji od Allaha 
Uzvišenog. Čisti, nepogrješivi ruh je prvi koji ga odba- 

cuje i od koga se odbija (jer je takvo držanje u koliziji 
sa čistim duhom, Ruhul-kudusom, tj. da se nema ni 
vanjskog mira i poštovanja). Za takvoga će vjerovjesnik 
Muhammed, s.a.Vv.s., reći svome Gospodaru na Kija- 
metskom danu: "Daleko bio, daleko bio!" Takvoga 
Allah u toj situaciji neće usrećiti, a niti mu pomoći, a 
najveća kob zadesiće ga kada na Kijametskom danu 
očito vidi kako su se pojedini usrećili (makar i samo) 
vanjskim mirom za vrijeme učenja Kur'ana. Nutarnji se 
mir ne postiže bez vanjskog mira. Vanjski mir je kao 
ulaz ili vrata do nutarnjeg mira, a naređeno je da se u 
kuće ulazi na vrata. (Ibn Arebi Mekkanska ofkrovenja) 


U 

LEJLETUL -KADR 


Hvala pripada Allahu, Gospodaru svjetova, a neka 
je salavat i selam na Allahovog poslanika Muhamme- 
da, s.a.v.s., i na njegovu porodicu i njegove drugove. 


Noć Lejletul-kadr (Blagoslovljena noć) jest svojevrsna 
prekretnica u historiji čovječanstva. Uzvišeni Allah u 
toj suri kaže: 


Mi smo ga (Kur'an) spustili u noći Kadr. A ko ce bi reći 
šta je noć Kadr? Noć Kadr je bolja od hiljadu mjeseci. 
Spuštaju se u njoj meleci £ Ruhh (Poojerljivi Du) s Allaho- 
vom dozvolom radi svake štvari (koju Allali odredi). Spas je 
ona sve do pojave Zore. 


Komentatori Kur'ana, tj. većina njih, slažu se da je te 
noći, mjeseca ramazana, u pećini Hira, na brdu Nur, u 
četrdesetoj godini Muhammedova, s.a.v.s., života, 
spušten cjelokupan Kur'an, a da mu je od toga objavlje- 
no pet prvih ajeta iz poglavlja El-'Alek koji glase: 

Čitaj (počinjući) sa imenom Svoga Gospodara Koji Je sve 
stvorio. Stvorio je čovjeka (vrstu) od zgrušane krvi (embri- 
Ja). Čitaj, a tvoj je najplemenitiji Gospodar, koji Je naučio 
(čovjeka) peru (1 pisanju). Naučio je čovjeka onome što nije 
ZNAO. 

Ovdje podvlačimo činjenicu da je te noći spušten 
cjelokupan Kur'an, zbog toga što ima i mišljenja da je 
te noći bio samo početak spuštanja Kur'ana, koji će 
potom trajati naredne 23 godine. Ovdje je nužno razgra- 
ničiti termine. Naime, spustiti ili objaviti, ne znače isto. 

Njihova značenja su različita, i podrazumijevaju 
raličite stvari. 


U tradicionalnom islamu (kod ehlis-sunneta vel- 
džema'ata), preovlađuje uvjerenje da je Kur'an, upravo 
cjelokupan, spušten te noći na dunjalučko nebo u Bej- 
tul-'izze (Kuću Veličanstvenosti), te odatle obljavljivan, 
kako smo već ranije rekli, 23 naredne godine, ajet po 
ajet, sura po sura, odnosno određene grupe ajeta. 


El-Bejdavi navodi u svom komentaru Kur'ana da je 
te noći Kur'an spušten na dunjalučko nebo do meleka 
koji se zovu sefere. Ti meleci, kako kaže Eš-Šejhul- 
Ekber, Ebu Bekr Muhammed ibn Ali, k.s., poznat kao 
Ibn Arebi, upisuju na svoje ploče (listove) sve što se 
spušta od Uzvišenog na Zemlju, i sve što se diže sa 
nje. On dalje, u svom kapitalnom djelu El-Futuhatul- 
mekkijje ističe da na tim pločama postoji mogućnost bri- 
sanja, što je JE i u Kur'anu, za razliku od 
Ploče Pomno Čuvane (Levhi-Mahfuz) na kojoj nema 
nikakvog brisanja. 


Iščitavanjem islamske literature dolazi se do zaključka 
da su mnogi islamski učenjaci pomalo zbunjeni kad 
razmatraju međuodnos koji vlada između ove noći i 
noći polovine ša'bana, budući da se i ova potonja naziva 
blagoslovljenom i sudbonosnom. Naime, noć u polovini 
ša'bana, koja se zove Lejletul-berat, ima veliki značaj 
kod muslimana, što svoje uporište ima u nekim Posla- 
nikovim hadisima. Treba primijetiti, da mnogi klasični 
učenjaci tradicionalnog islama ovu noć u polovini 
mjeseca ša'bana povezuju sa ajetima iz sure Ed-Duhan, 
u kojima Uzvišeni Allah kaže: 

Ha Mim. Tako mi jasne Knjige! MT smo je (Knjigu) Zats- 
ta spustili u blagoslovljenoj noći 1 Mi zatsta opominjemo. U 

njoj (noci) rastavlja se svaka mudra stvar, po Našem 
naređenju. Zatsta Mr šaljeno (poslanike) kao milost tvoga 
Gospodara, - zaista On čuje i zna. 


Pozivajući se na Ibn Abbasa, r.a., većina mufessira 
iz ranije generacije, osim Ikrime, stoji na stanovištu da 
se ovi ajeti, u vezi sa spuštanjem Kur'ana odnose na 
noć polovine ša'bana, Lejtetul-berat, premda ima i onih 
koji kažu da se i ove kur'anske rečenice odnose na 
spuštanje Kur'ana u Lejletul-kadru mjeseca ramazana. 


Ovu dilemu briljantno je riješio veliki komentator 
Kur'ana, istaknuti sufijski učitelj Ibn Arebi, na kojeg se 
mnogi pozivaju kada su u pitanju tanahne mes'ele (iz- 
nijansirano razmatranje osjetljivih pitanja). On kaže: 
"Allahova Knjiga spuštena je dva puta: jednom u noći 
polovine ša'bana, kao Furkan, a drugi puta u Lejletul- 
kadru, u mjesecu ramazanu, kao Kur'an." On nas, 
doduše, ne obavještava o tome koje se je spuštanje de- 
silo prvo, ali se pomnijim iščitavanjem njegovog djela 
da zaključiti da je prvo spuštanje Kur'ana bilo u mjese- 
cu ramazanu u toj blagoslovljenoj noći. Govoreći 0 toj 
temi, a u cilju pojašnjenja razlike između pojmova 
Kur'an i Furkan, on kaže: "Onaj ko uči Kur'an, tj. Alla- 
hov govor sa Allahom, uči ga kao Kur'an, a ko ga uči 
sa sobom, uči ga kao Furkan!" 


Ovdje bih istaknuo jedan iz gore navedene grupe 
ajeta sure Ed-Duhan koji glasi: U nyoj (noći) se rastavlja 
svaka mudra stvar. Naime, tu se spominje riječ furkan u 
glagolskom obliku (jufreku) i znači: rastavljač, kriterij - 
tame od svjetla, istine od neistine, lijepog od ružnog... 
Treba istaknuti da je to kriterij ili vaga, tezulja, i ljudskom 
umu (kad je u pravu a kad nije), oku, društvu..., a nije, 
kao što neki kažu, razum kriterij Božijoj Knjizi. 

Želimo, naime, kazati da jasna Knjiga Uzvišenog 
ima više imena, i da je svako ime ujedno i određeno 
objašnjenje te knjige. U ovom slučaju našu pažnju 
privlače samo ova dva imena - Kur'an i Furkan, pa kao 
da se kaže da je Furkan (kriterij) jedna od dimenzija 
Allahove Knjige. 


tr 


Vratimo se Blagoslovljenoj noći (Lejletul-kadr). Te 
noći se Vjerovjesniku, s.a.v.s., pojavio Džibril, a.s., u 
pećini Hira. Naime, čuo je glas Džibrila, a.s., kako mu 
kaže: "Ikre!" - "Čitaj!", na što je Vjerovjesnik, s.a.v.s., 
rekao: "Ja ne znam čitati", a Džibril mu je ponovio 
opet: "Ikre! - Čitaj", na što je Vjerovjesnik opet uzvra- 
tio: "Ne znam čitati". Džibril, a.s., i treći puta mu je re- 
kao: "Ikre!", i tada mu izrecitirao prvih pet ajeta iz po- 
glavlja El-'Alek. 

Ovdje treba zapaziti neke detalje. Pored ostalog, tre- 
ba primijetiti da je Vjerovjesnik, s.a.v.s., bio osamljen 
(u samoći), iz čega se razumije da i mi na početku svog 
islamskog puta trebamo više upražnjavati osamlji- 
vanje, tj. distanciranje od raskalašenog društva. 


Treba doživjeti samoću i ton samoće. Naime, dok je 
čovjek u samoći, on je izoliran od utjecaja raskalašenog 
društva, tj. izoliran je od slušanja gluposti, psovke, laži, 
smutnje, ogovaranja... Istovremeno, ni sam to ne može 
raditi, jer nema s kim. U toj izolaciji nije zaštićen samo 
njegov sluh i jezik, nego i oči kao i drugi, nutarnji i 
vanjski organi, od utjecaja zagađene okoline, da bi se 
moglo izbistriti jezero njegove relativne egzistencije, u 
kome će se, kao u bistroj vodi, odraziti ili odslikati ne- 

beski svod. S ovim nipošto ne želim kazati da se to 
odnosi i na Muhammeda, s.a.v.s., nego samo na nas, 
koji se trebamo distancirati, povući u samoću dubokih 
ibadeta, razmišljanja i iščitavanja, i na taj način 
pokušamo uspostaviti kontakt s Knjigom koja se je te 
noći spuštala kroz nebesa. Sunnet je Pejgambera, 
s.a.v.s., slijediti, a ovdje posebno potenciram distanci- 
ranje od društva i samoću, gdje se krije početak ne- 
beskih saznanja. 


Druga stvar koju treba zapaziti jest impertiv u toj 
noći: Uči! Mora se, naime, znati da je to općenito prvi 
imperativ u Objavi, što može biti i dovoljan razlog da 
se nad njim dobro zamisli svaki musliman i musli- 
manka. To nikako ne može biti hir slučajnosti! Jedan 
od najvećih današnjih islamskih učenjaka, Jusuf el- 
Karadavi, nedavno je prilikom svoje posjete Sarajevu, 
držeći predavanje u Gazi Husrev-begovoj džamiji, 
divno primijetio: "Mi smo ummet Ikre", tj. mi smo 
ummet imperativa Uči!, ummet znanosti. Tako je to u 
osnovi, no kakva nam se stvarnost nadaje dok gledamo 
sliku islamskog svijeta, njegovo nesnalaženje i unutar- 
muslimansko sukobljvanje na političkom, ekonomskom 
i drugim poljima ljudske djelatnosti? Jasno se može 
vidjeti da ogromna većina muslimana ne udovoljava 
zahtjevima islama, da je gluha na zov riječi iz pećine u 
noći Lejletul-kadr. Pošto se ne udovoljava ovom impera- 
tivu, konsekvence su neminovne i surove i one će biti 
na sceni sve dok se njihov uzrok ne eliminira. Primjer 
je Poslanik i njegovi učenici, koji su tom impertivu 
udovoljili i mi znamo kakav su oni plod požnjeli. 

Treći detalj koji treba zapaziti u ajetima koji su te 
noći objavljeni, u pećini Hira jeste da se tu odmah spo- 

minje i stvaranje čovjeka, tj. ugrušak iz kojeg on niče. I 
u tome, dakako, ima mudrosti Božije. Pogledajte kako 
se duh čovjeka odjedanput spušta u majčinu utrobu, a 
potom se iz njega pojavljuje čovjek u svom obličju i 
razvija se daljnjih dvadeset godina, sve do svoje zrelosti! 
Pejgamber, s.a.v.s., u jednom hadisu kaže: "Kur'an i 
čovjek su kao dva brata blizanca." Prema tome, kad 
pogledate kako se je čovjek spustio i kako se kasnije 
pojavljuje, u etapama, u tome ćete prepoznati i išaret 
da se je i Kur'an spustio te noći odjedanput i kasnije se 
je u etapama objavljivao (pojavljivao) dvadesetak godi- 
na. Kod Uzvišenog nema slučajnosti, pa tako nije 
slučajno ni to da se u prvim ajetima ukazuje baš na 
stvaranje čovjeka. 


Allah Uzvišeni nam u Kur'anu u poglavlju Merjem 
kazuje o veličanstvenom događaju susreta Džibrila, 
a.s., i hzr. Merjeme, koja je, također, bila osamljena u 
mihrabu, u kome on njoj predaje Riječ i Duh od Njega, 
Uzvišenog, i kasnije se za 6 mjeseci (po nekim islamskim 
učenjacima) rađa Isa, a.s., sin Merjemin. 


Kada Ibn Arebi u svom Fususul-hikemu (Dragulji mu- 
drosti) govori o njemu, on ukazuje na to da Allah preko 
njega otkriva mudrost i fenomen vjerovjesništva. 


Četvrti detalj koji trebamo uočiti u prvima ajetima 
Objave te mubarek noći jest pero. Mi, naime, znamo i 
vidimo šta se sve s perom radi: s njim se pišu naučna 
djela, ljudi uče iz toga šta je iz pera izašlo; Allah se u 
Kur'anu kune perom... Nije li to po drugi put stavljanje 
akcenta na znanje, aluzija na to da bez znanja nijedan 
čovjek, a niti narod, nema prave budućnosti. Jedna od 
mudrosti pera je i ta što se ono može odjedanput napo- 
jiti tintom, a kasnije, vremenom, iz pera se ta ista tinta 


200 


pojavljuje u vidu slova, riječi, rečenica, te se na kraju 
pojavi čitava knjiga. 

U Kur'anu je tako rečeno: Uči!, ali i dodato u ime 
Gospodara. Naime, insistira se samo na takvoj nauci, 
nauci "u ime Boga". Mnogi su učili ili uče u ime slave, 
časti, ugleda, meterijalne dobiti, i sam Allah zna zbog 
kakvih još drugih ciljeva, i sasvim je normalno da im se 
nije desio pravi uspon, uzlet u nauci, te kako su dalje 
učili i čitali, sve su se više zapetljavali i spoticali. 
Uzvišeni Allah ni od koga neće primiti ni jedno djelo u 
kome ima primjese u namjeri ma čega drugog osim 
postizanja Njegova zadovoljstva, pa tako i na polju 
znanosti. Poznato je da On prima samo ona djela koja 
su čista (ihlas) od ma kakvih natruha u namjerama. 
Prema tome, postoji i neka vrsta ideološke čistote, 
čistote bogobojaznosti. Na nju treba posebno obratiti 
pažnju. 


RE 


Pošto je u prvih pet objavljenih ajeta jasno i ned- 
vosmisleno naređeno znanje, spominjanjem riječi čitaj, 
pero i podučio je čovjeka onom što nije znao, malo je koliko 
god da se pozabavimo tim imperativom. Stoga se 
Kur'anu, u poglavlju Ta-Ha, upućuje na dovu: Reci: 
"Gospodaru moj, povećaj mi znanje!" Slobodan sam 
ustvrditi da je znanje šasija svih ibadeta. Drugim 
riječima, znanje je srce svih ibadeta, odnosno znanje je 
duh svih ibadeta. Znači, znanje je to koje ibadetima 
daje život. Zato se za jedno djelo, ma kakvo ono bilo, 
moraju ispuniti tri, a po jednima i četiri uvjeta da bi 
ono bilo ispravno i valjano. 

Šejh Hakki en-Nazili u svom djelu Hazinetul-esrar 
(Riznica tajni), kada nabraja uvjete za valjanost djela, na 
prvo mjesto stavlja znanje, jer čovjek ne može kako tre- 
ba raditi neko djelo ako nema potrebnog znanja za to, 
tj. ako nije kvalificiran. Nažalost, danas možemo vidjeti 
mnoge ljude, koji nisu nikako ili nisu dovoljno obrazo- 
vani, pa time ni pozvani, da pokušavaju "širiti islam", 
objašnjavajući ga na svoj način i upućujući u njega 
druge i, kako nemaju za to potrebnog znanja, onda to 
rade jadno, primitivno, arogantno, agresivno, pa čak 1 
ekstremno. Budući da je to suprotno zakonima pravo- 
ga znanja, sasvim je normalno što njihov posao ne do- 
nosi ploda. Naprotiv, šteta mu je veća od koristi. 
Uzvišeni Allah kaže Svome Poslaniku: Zbog Allahove 
milosti, ti si njima blag, a da si osoran i gruba srca, razbjegli 
bi se iz tvoje blizine. Zato im prelazi preko mnogih grijeha i 
traži oprosta za njih i dogovaraj se s njima. A kada se 
odlučiš, onda se pouzdaj u Allaha, jer Allah zaista voli one 
koji se uzdaju u Njega. Zato je zbilja otužno gledati kako 
se neki bahato i bez milosti ponašaju zarad "širenja 
islama". Kako takvo djelo da mu i bude primljeno?! 
Da ga bogdo nije nikad ni radio! 

Drugi uvjet za valjanost djela, kako kaže šejh Hakki 
en-Nazili, jest čista namjera, te ako ona nije čista, samo 
i isključivo radi Allaha, onda ni djelo nije primljeno. 

A treći uvjet je strpljivost. Naime, čovjek se može 
upustiti u činjenje nekoga djela, ali mu je, pored znanja 
i lijepe namjere, u tome potrebna i strpljivost, tj. ustraj- 
nost da bi to djelo priveo kraju, odnosno uradio ga. 

Visina i ljepota znanja slikovito su predstavljene u 
jednom predanju, koje je u vezi sa hadisom Allahovog 
Poslanika: "Ja sam grad znanja, a Ali je kapija tog gra- 

da." (U drugoj verziji, koja se nalazi u zbirci hadisa Hil- 
jetul-evlija od Ebu Nuajma: "Ja sam grad mudrosti, a 
Ali je kapija tog grada, pa ko hoće mudrost neka uđe 
na njenu kapiju!"). 

Tradicija bilježi da su prvaci haridžija, (jedna sekta 
koja je zastranila sa pravog puta), kada su čuli za gornji 
hadis, osjetili veliku zavist prema hzr. Aliji, r.a. Potom 
su se njih deseterica dogovorila da mu svaki od njih 
postavi isto pitanje, s tim da kod njega uđu pojedi- 
načno. Prije nego su pošli da ga pitaju, zaključili su: 
Ako nam svima da isti odgovor, makar bio i tačan, 
nije učen, a ako da različite odgovore s jasnim dokazi- 
ma, onda je zbilja učen!" 

Kada su se približili njegovoj kući jedan je otišao da 
ga pita, a drugi su ostali da ga čekaju. Pitanje je glasilo: 
"Šta je vrednije: imetak ili znanje"? Imami Ali, r.a., 
odgovorio je: "Znanje je vrednije od imetka (kapitala)." 
{A koji je dokaz za to?", upitao je onaj, a Ali, mu 
odgovorio: "Znanje je miraz poslanika i vjerovjesnika, 
a imetak je miraz Karuna, Hamana, Šeddada, faraona i 
njima sličnih." 

Nakon njega i drugi mu je otišao s istim pitanjem. 
Ali je i drugome odgovorio da je bolje znanje, a kad je i 
on zatražio dokaz, rekao mu je: "Znanje tebe čuva, a ti 
moraš čuvati imetak." Trećem je kao dokaz da je 
znanje bolje rekao: "Onaj ko ima mnogo imetka, ima 
mnogo zavidnika i neprijatelja koji mu rade o glavi, a 
onaj ko ima znanje, ima više prijatelja." Četvrtom je 
kao dokaz da je znanje bolje rekao: "Imetak što više 
dijeliš sve brže nestaje, a znanje što više dijeliš sve se 
više povećava." Petom je kao dokaz rekao: "Onaj ko se 
obogati imetkom, njega nazivaju raznim pogrdnim 

imenima, kao što je škrtica, lopov, pljačkaš i sl., a ono- 
ga koji posjeduje znanje nazivaju počasnim imenima." 
Šestom je obrazložio: "Imetak se mora čuvati od hrsu- 
za i lopova, a znanje ne mora - ne može ga niko ni 
ukrasti ni opljačkati." Sedmom je kao odgovor na pi- 
tanje šta je bolje, znanje ili imetak, kao dokaz da je 
znanje bolje rekao: "Ko bude imao imetak, na Kija- 
metskom danu biće pozvan da položi račun kako je to 
stekao i zaradio i u što ga je utrošio, a onaj ko bude 
imao znanje, na Kijametskom danu biće u poziciji da 
čini šefaat, tj. da se kod Allaha zauzima Za druge 
ljude." Osmom je kao dokaz naveo: "Imetak je kvarlji- 
va roba i vremenom propada (tj. izložen je raznim ele- 
mentarnim nepogodama), za razliku od znanja koje 
nije izloženo nikakvim propadanjima i elementarnim 
nepogodama." Devetom je naveo sljedeći argument: 
"Imetak ogrubljuje srce, a znanje ga osvjetljava i 
prosvjetljava." Desetom je imami Ali, r.a., kao dokaz 
naveo: "Onaj ko ima imetak obično pripisuje sebi rubu- 
bijjet, tj. tvrdi da je gospodar, a onaj ko ima znanje 
pripisuje sebi ubudijjet, tj. tvrdi da je rob, jer mu znanje 
omogućava spoznaju ko je stvarni Gospodar". 

Budući da je tako velika razlika između imetka i 
znanja, imami Ali, r.a., nakon ovoga događaja rekao je: 
"Da su me o ovome pitali do kraja života, ja bih im uvi- 
jek navodio nove dokaze u korist znanja!" Nakon toga 
su sva spomenuta deseterica haridžija došla kod ima- 
mi Alije, r.a., i ponovo primili islam. 


+rx 


Šejh Abdulkadir Gejlani, k.s., u svom djelu El-Gunjeh 
o Lejletul-kadru, kaže slijedeće: "Lejletul-kadr_je 

veličanstvena noć. Nazvana je tako (kadr) zbog svoje 
veličanstvenosti, jer Uzvišeni Allah u njoj određuje 
sudbinu za čitavu sljedeću godinu." Na osnovu toga se 
može reći da je to, također, i noć sudbine (kader). U toj 
noći se, između ostalog, spisi o milosti i kazni dostave 
meleku Džibrilu, a.s., spisi biljki i opskrbe dostave se 
Mikailu, a.s., spisi kiša, vjetrova i elementarnih promje- 
na dostave se Israfilu, a.s., a spisi uzimanja duša i 
časova smrti dostave se meleku Azrailu, a.s. Neki kažu 
da kadr znači i tjeskoba, jer je Zemlja tijesna te noći zbog 
mnoštva meleka, koji se spuste na nju. Tako piše u dje- 
lu Miškatul-envar. 


Neki su mišljenja da je uzrok silaska meleka te 
noći na Zemlju, u toj blagoslovljenoj noći, to što su 
rekli: Zar ćeš stvoriti na Zemlji onog ko će nered činiti i 
krv prosipati...?, pa je cilj da vide da nije baš onako 
kako su oni rekli. Tako silaze u toj noći meleki, i 
selam dostavljaju, tražeći oprosta za one koji su na 
Zemlji, pa ta njihova posjeta, selam i traženje oprosta 
dođe kao njihovo izvinjenje i isprika za ono što su 
rekli. 


Naš uvaženi šejh i učitelj h. Halid-ef. Hulusi, k.s., 
kaže da su tada meleki pokazali ljubomoru prema 
čovjeku. 


Interesantno je njegovo objašnjenje o spuštanju 
Kur'ana u toj mubarek noći. On o tome kaže: 
"Kur'an su od Levhi-Mahfuza ponijeli meleki i 
Džibril u središnjoj noći mjeseca šab'ana i s njim pu- 
tovali kroz široka nebeska prostranstva da bi ga u 
Lejletul-kadru spustili na Zemlju". Iz ovoga se jasno 
razaznaje da postoji direktna veza između ove dvije 
noći. 

++%x 


Jedan od povoda objavi sure El-Kadr, kako to kazuje 
Ibn Abbas, r.a., jeste taj što je melek Džibril, a.s., pričao 
Vjerovjesniku, s.a.V.s., O jednom Allahovom robu po 
imenu Šem'un Gazi (Ismail Hakki ga u svom tefsiru 
spominje pod imenom Šemsun Gazi), koji se borio s 
nevjernicima hiljadu mjeseci. Oružje mu je bilo samo 
donja vilica čeljusti deve, i kad god bi on njome udario, 
mnogo bi ih pobio; kad bi ožednio potekla bi, s mjesta 
gdje su zubi, pitka voda, a kada bi ogladnio, tu bi se 
pojavilo meso koje bi on jeo. Tako je to bivalo svakoga 
dana njegovog života od hiljadu mjeseci, što je 83 go- 
dine i 4 mjeseca. 

Kad je nevjernicima definitivno postalo jasno da se 
ne mogu boriti sa tim Allahovim prijateljem, obratili su 
se njegovoj ženi, koja je, također, bila nevjernik, i rekli 
joj: "Daćemo ti ogroman imetak ako ubiješ svoga 
muža." No, pošto im je kazala da ona ne posjeduje moć 
da ga ubije, oni joj rekoše: "Daćemo ti jedno jako uže, 
pa mu ti njime veži ruke i noge, a mi ćemo ga ubiti." 
Ona uze to uže i njime ga veza dok je on spavao. Kada 
se je probudio, on upita: "Ko me je vezao?" "Ja", odgo- 
vori ona "da bih te iskušala." On trznu rukom i pre- 
kide uže. Kasnije joj nevjernici dadoše jak lanac, kojim 
ga ona veza dok je spavao, a kada se on probudi, upita: 
"Ko me je vezao?" "Ja", odgovori ona "da bih te 
iskušala." On ponovo trznu rukom i prekide lanac, a 
zatim reče: "O ženo, ja sam jedan od. prijatelja 
Uzvišenog Allaha i ništa na ovom svijetu nije toliko 
jako da bi me moglo vezati, izuzev moja kosa." Pritom 
pokaza na svoju dugu kosu, spletenu u osam pletenica 
od kojih je svaka sezala do zemlje. Kada je on ponovo 

zaspao, ona mu odsječe svih osam pletenica; sa četiri 
mu veza ruke a sa druge četiri - noge. Nakon što se 
probudio, on upita: "Ko me je vezao?" "Ja", odgovori 
ona, "da bih te iskušala." On jako trznu rukom, ali 
veze ne mogaše pokidati. Vidjevši to, ona obavijesti 
nevjernike i oni dođoše te ga odvedoše na pogubilište. 
Bila je to jedna ogromna zgrada, čija konstrukcija se je 
oslanjala na centralni stub, za koji ga oni vezaše. Izva- 
diše mu oči i odsjekoše uši, usne, jezik, ruke i noge. 
Inače su se svi bili sakupili u toj zgradi. Tada mu 
Uzvišeni Allah objavi: "Šta želiš da uradim s njima 
(nevjernicima)?" On reče: "Želim da mi daš takvu sna- 
gu da izvalim ovaj stub i da ovu zgradu srušim na 
njih." Allah mu dade takvu snagu i on, izvalivši stub i 
srušivši zgradu poubija sve prisutne nevjernike, među 
njima i svoju ženu, a njega Uzvišeni Allah spasi i vrati 
mu sve organe. Tako je on Uzvišenom Allahu robovao 
hiljadu mjeseci, obnoć klanjajući a obdan posteći i 
boreći sa sabljom na Allahovom putu. 


Slušajući to, ashabi Allahovog Poslanika, s.a.v.S., 
plakali su, želeći i sami učiniti tako veliko djelo, pa ga 
upitaše: "O Allahov Poslaniče, zna li se kolika je njego- 
va nagrada?", a on im odgovori: "Ne zna." 


Nakon toga mu je Uzvišeni Allah, preko meleka 
Džibrila, a.s., objavio ovo poglavlje i rekao: "O Mu- 
hammede, tebi i ttom ummetu daću blagoslovljenu 
noć, Lejletul-kadr, u kojoj će ibadet biti vredniji od iba- 
deta Šem'uni Gazije, tj. od ibadeta hiljadu mjeseci." 
Neki kažu da je Uzvišeni Allah tada rekao: "O Mu- 
hammede, dva rekata namaza u Lejletul-kadru tebi i 
tvom ummetu bolji su od hiljadu mjeseci borbe sabljom 
u vremenu Benu Israil." (Senanijje) 

Ovom prilikom htio bih ukratko ukazati na simboli- 
ku koja je sadržana u kazivanju o spomenutom Allaho- 
vom prijatelju, da bi iz toga izvukli pouku i korist oni 
koji su pametni. 

Naime, ako si vjernik, tvoja vjernička dimenzija je 
Allahov prijatelj (velija), jer Allah kaže da je On prija- 
telj onih koji vjeruju. U velikom džihadu, tj. u džihadu 
sa samim sobom, odnosno sa svojim nefsom, nevjernici 
šejtani, u kolaboraciji sa tvojom zlom ženom, tj. sa tvo- 
jim pokvarenim nefsom (životinjskim duhom u tebi), 
smislili su spletke kako da ideje prave vjere zloupotri- 
jebe za ostvarivanje niskih dunjalučkih ciljeva i da te 
na taj način sputaju u ostvarivanju viših, istinskih cilje- 
va vjere. Tu deva simbolizira tvoje tijelo, a donja čeljust 
deve, koja mu je bila oružje, simbolizira tvoju donju 
vilicu, koja se pokreće prilikom učenja riječi: La ilahe 
illallah, Subhanallah, Allahu ekber i drugih zikrova, a tim 
učenjem ti ubijaš hiljade i hiljade šejtana nevjernika i 
njihovih vesvesa (došaptavanja). Oni ti ne mogu ništa 
dok se ne udruže sa tvojim zlim nefsom, a u kolabora- 
ciji sa njim će nastojati da te vežu za stub tvoga ja" 
(ega), koji predstavlja centralni nosivi stub građevine 
šejtanijjeta u tebi. Ako uspiju da te vežu, oni će ti izva- 
diti duhovni vid i odsjeći duhovne uši, jezik, ruke i 
noge. Zato iz dna duše moli Uzvišenog Allaha da ti da 
snage da u sebi izvališ stub egoizma, srušiš tu 
građevinu šejtanijjeta i uništiš svoje unutrašnje neprija- 
telje. 

Na takav i sličan način mi moramo uzimati pouku i 
iz ostalih brojnih hadisa i ajeta. Naime, čovjek je sinte- 
za svijeta, odnosno on je svijet u malom i kao takav on 
u sebi sadrži sve ono što postoji i u vanjskom svijetu. 

Kaže se da je jedan od uzroka spuštanja ovog po- 
glavlja bilo i to što se Vjerovjesnik, s.a.v.s., kada mu se 
približilo preseljenje na ahiret i rastanak sa ummetom, 
rasplakao, ražalostio i tom prilikom rekao: "Kada 
odem sa ovog svijeta, ko će Allahov selam dostavljati 
mome ummetu?" Pošto mu je to pritiskivalo srce, 
Uzvišeni Allah ga je obradovao. riječima iz poglavlja 
El-Kadr: Spuštaju se meleci i ruh u njoj zbog svake odluke 
koja je selam... U smislu: "Ne žalosti se moj miljeniče!" 
(Mev'iza) 


+ PE 


Imam Er-Razi navodi sljedeće: "Kada se pri kraju 
Blagoslovljene noći pojavi zora, melek Džibril poviče: 
"O skupino meleka, idemo, idemo!" Meleci ga pitaju: 
"Šta je Allah učinio muslimanima Muhammedovog, 
S.a.V.s., ummeta u ovoj noći?" On im odgovara: 
"Uzvišeni Alah ih je pogledao Svojom milošću, prešao 
preko mnogih njihovih grijeha i oprostio im, izuzev 
onih koji spadaju u jednu od četiri kategorije." "Koje 
su to kategorije?", pitaju ga oni, a on odgovara: "Trajni 
pijanice, oni koji su opaki prema roditeljima (tj. oni koji 
su se teško ogriješili o roditelje i kojima roditelji nisu 
oprostili), oni koji kidaju rodbinske veze i oni koji sa 
svojim bratom ne govore više od tri dana." (Zubdetul- 
va'izin) 

Od Ibn Abbasa, r.a., navodi se predanje da je Vje- 
rovjesnik, s.a.v.s., rekao: "Ko u Lejletul-kadru klanja 
dva rekata, na svakom rekatu učeći po Fatihu jedanput 
i sure Ihlas (Kul huvallahu ehad) sedam puta, a kada 
preselami, iza drugog rekata, sedamdeset puta prouči 
Estagfirullahe ve etubu ilejhi (Tražim oprosta od Allaha i 

Njemu se kajem), prije nego što se pomakne sa svog 
mjesta Allah će oprostiti i njemu i njegovim roditeljima 
i u Džennete će poslati meleke da mu sade stabla, 
grade dvorce i razvode rijeke, a sve to će on vidjeti 
prije nego što napusti ovaj svijet." (Tefsiru Hanefi) 
Vjerovjesnik, s.a.v.s., kaže da se u toj mubarek noći 
spusti posebna milost koja obuhvati sve vjernike, od 
Istoka do Zapada, pa je još i pretekne. Džibril tada 
rekne: "Gospodaru, Tvoja milost je obuhvatila svakog 
vjernika, i još je preteklo." Allah mu na to odgovori: 
"Obaspi njome novorođenčad rođenu u toj noći." 
Džibril njome obaspe i muslimansku i nemuslimansku 
djecu, pa koju nemuslimansku djecu ona zahvati ta 
djeca kasnije teže islamu i ona će umrijeti kao vjernici. 


Prenosi se da je Musa, a.s., jednom prilikom u svom 
obraćanju Stvoritelju rekao: "Bože moj, želim biti u 
Tvojoj blizini." "Moja blizina pripada onom ko bdije 
noć Lejeletul-kadr", odgovorio mu je Allah Uzvišeni. 
"Želim tvoju milost", reče Musa. "Moja milost pripada 
onome ko je u Lejletul-kadru milostiv prema siromasi- 
ma", odgovorio mu je Allah. "Želim da preko Sirat- 
ćuprije prijeđem kao svjetlica!" "To će pripasti onome 
ko bude dijelio sadaku u Lejletul-kadru." "Bože moj, 
želim da sjedim u hladu džennetskih stabala i da je- 
dem njihovih plodova." "To će pripasti onome ko Me 
u Lejletul-kadru bude veličao (tespih činio)." Musa 
dalje reče: "Bože moj, želim se spasiti od Vatre." "To će 
pripasti onome ko bude u Lejletul-kadru od Allaha 
molio oprost sve do sabaha." "Bože moj, želim postići 
Tvoje zadovoljstvo." Allah mu na to reče: "Moje će 
zadovoljstvo postići onaj ko u Lejletul-kadru klanja 
dva rekata namaza!" (Zubdetul va'izin) 

U istom djelu navodi se i predanje da je Vjerovjesnik, 
a.s., rekao: "U noći Lejletul-kadr otvaraju se nebesa. 
Koji god rob u njoj klanja (obavlja) namaz Uzvišeni 
Allah će mu za svaki njegov tekbir u Džennetu zasaditi 
po jedno stablo čiji hlad konjanik ne može prevaliti za 
stotinu godina; za svaki obavljeni rekat u Džennetu će 
mu sagraditi kuću od bisera i dragog kamenja; za svaki 
ajet koji prouči u namazu nagradiće ga krunom u 
Džennetu; za svako sjedenje u namazu biće nagrađen 
jednom od džennetskih deredža a za svako predavanje 
selama jednim od džennetskih nakita!" 

U tradiciji je, također, zabilježeno da je Vjerovjesnik, 
s.a.V.s., rekao: "U noći Lejletul-kadr spuste se četiri baj- 
raka: bajrak zahvale (Allahu), bajrak Allahove milosti, 
bajrak Allahovog oprosta i bajrak Allahove počasti. Sva- 
ki bajrak prati po sedamdeset hiljada meleka a na svak- 
om bajraku piše La ilahe illellah Muhammedun resulullah." 
Poslanik kaže: "Ko tu noć tri puta rekne La ilahe illellah 
Muhammedun resulullah, za prvi put kad to rekne Allah 
mu oprašta grijehe, za drugi put ga spašava od vatre, a 
za treći put će ga uvesti u Džennet." Bajrak zahvale Alla- 
hu se postavlja između nebesa i zemlje, bajrak Allaho- 
vog oprosta postavlja se na kabur Vjerovjesnika, s.a.v.s., 
bajrak Allahove milosti postavlja se iznad Ka'be a bajrak 
Allahove počasti postavlja se u Jerusalimu na mjestu 
odakle je Muhammed, s.a.v.s., pošao na mi'radž. U toj 
noći svaki pojedini melek po sedamdeset puta dolazi na 
vrata muslimana i naziva mu selam." (Senanijje) 


LE JEJ 


Učenjaci nemaju jedinstven stav u vezi s ovom noći. 
Neki vele da je ta noć bila samo u vrijeme Poslanika, 

s.a.V.s., 1 da se više ne ponavlja. Šejhovi, međutim, 
kažu da ona ostaje sve do Kijametskog dana. Različiti 
su stavovi i o tome koje noći mjeseca ramazana ona 
pada. Jedni vele da je ona prvu noć mjeseca ramazana, 
drugi vele da je sedamnaeste noći, dok ih je većina na 
stajalištu da se ta noć nalazi u zadnjih deset noći mjese- 
ca ramazana. 


Ashabi i općenito ulema zauzeli su stav da je ona 
dvadeset sedme noći mjeseca ramazana. Kao potpora 
tom stavu navodi se i činjenica da je i zamjenica "ona 
(je)" (hije), koja se odnosi na ovu mubarek noć, dvade- 
set sedma riječ od ukupno trideset riječi koliko ih ima 
ova sura. 


Kako smo vidjeli, u toj noći otvaraju se nebesa, 
spuštaju se milost i oprost i mnogi muslimani je s 
čežnjom iščekuju. Međutim, postavlja se pitanje da li 
su se oni dovoljno i adekvatno pripremili za te 
veličanstvene trenutke, da zbiljski mogu doživjeti otva- 
ranje nebesa?! Da li je moguće da se te noći spusti toli- 
ka milost, a da ne procuri iz čovjeka koji žudi za njom? 
Znači li to da se on nije otvorio da bi se ona mogla na- 
suti u njega. Nije se, znači, deblokirao. Kad ćeš ti, 
čovječe, otvoriti svoju ruku za sadaku!? Kad će ti se već 
jednom otvoriti kapije tvoje pobožnosti, da bi mogao 
doživjeti otvaranje nebeskih kapija!? Otvori kapije svo- 
ga zamandaljenog srca! Smiluj se, da bi ti se smilovalo! 
Oprosti, da bi ti se oprostilo! Olakšaj, da bi ti se 
olakšalo! Pomozi, da bi ti se pomoglo! Ne slušaj, da bi 
mogao čuti! Hoću reći, ne slušaj zabranjeno, da bi mo- 
gao čuti pravo! I dalje: ne gledaj ono što ne valja, da bi 
vidio ono što valja, ne govori onako kako ne treba, da 
bi progovorio onako kako treba...! 

Ne mora svaka noć u kojoj se doživi i vidi svjetlo 
biti Lejletul-kadr, jer je Pejgamber rekao da je namaz 
svjetlo, pa prema tome ako čovjek ugleda neko svjetlo, 
to može biti svjetlo namaza, ili svjetlo meleka, kojih 
inače tu pored nas ima mnogo. Ovo napominjem zbog 
toga što ima onih koji nemaju dovoljno obrazovanja i 
iskustva iz ove oblasti, pa mogu misliti da je to Lejle- 
tul-kadr. 


Onaj ko doživi Lejletul-kadr, tj. te veličanstvene 
manifestacije, i bude obaviješten od meleka da je to Lej- 
Jetul-kadr, onda je to Lejletul-kadr. Susreo sam neke 
osobe, doduše rijetke prave osobe, koje su doživljavale 
pojavu pravih svjetala, u raznim vjerskim prigodama, 
a da to nije bila noć Lejletul-kadr. Znam to i iz ličnog 
iskustva. Imao sam čast sjedjeti sa jednom dobrom 
ženom, u Zenici, koja je preselila na ahiret, i znam, na 
osnovu pozvanih ljudi, da je bila velijullah, u što sam 
se i sam uvjerio. Naime, ona je doživjela Lejletul-kadr, 
ali je bila i obaviještena od meleka da je to Lejletul- 
kadr. Čak ju je doživjela više puta! Ta dobra žena zvala 
se Bedrija Šabanović, r.a. Žao mi je konstatovati da je 
ona, tu pored nas, skoro nezapaženo proživjela svoj 
život. Meni je lično pokazala više kerameta. Bojim se 
da nije postojala ljubomora prema njoj od mnogih. 
Gdje su ona vremena kad su primijetili h. Rabiju el- 
Adeviju? Nju je upravo ulema istakla. Veliki ljudi ne 
boluju od zavisti. Tako nam Eš-Šejhul-Ekber pripovije- 
da da je i u njegovo vrijeme živjela jedna dobra žena 
po imenu Fatima bint Sena, a i Sejjid Husein Nasr nam 
navodi u svojoj knjizi Tradicionalni islam kako je sa 
Korbenom išao u posjet čuvenoj ženi u Libanu, Viso- 
kom sufiji, i da mu je ona pričala kako je napisala jedno 

djelo, nakon čega joj se na snu pojavio Ibn Arebi i re- 
kao joj kakav će naslov dati tome djelu! 


+ + 


Kod većine ljudi srca su nisko pala, pa ne mogu 
uhvatiti nebeske frekvencije (talase). To je slično kao 
kad čovjek s radio-prijemnikom uđe duboko u tunel, 
pa mu se tu izgube radio-talasi. Svaki onaj koji je zapao 
tamo treba požuriti izbaviti se iz jame tog svog egoizma, 
svog idiotizma. Treba se hvatati za uže Kur'ana, koje 
mu je spuštano da bi ga izvadilo otud, i nikada ga više 
ne ispuštati iz ruku. Drugim riječima, treba razvaliti 
vrata svoga egoizma i izaći na svjetlo dana vjere. 


Ovdje je uputno da se osvrnemo na noć kao znak, 
kao ajet, da bi nam predstava bila jasnija. 


Kur'an nam kaže da će nam Bog pokazivati zna- 
kove u vanjskom svijetu, a i u nama samima, dok nam 
ne bude jasno da je On istina. Tako noć, po jednim mu- 
fessirima (komentatorima), može simbolizirati mrak 
neznanja, po drugima tamu misterije, po trećima tamu 
skrivenog svijeta, po četvrtima tamu relativnog posto- 
janja. Čak i na ovom svijetu mi vidimo da noći nisu 
iste. Jedne su tako mračne, druge su pune mjesečine, 
blage, tople itd. Uglavnom, sve su različite. Zato se ne 
čudi kad Eš-Šejhul-Ekber kaže: "Odnos savršena 
čovjeka ili Poslanika prema drugim stvorenjima je kao 
odnos Lejletul-kadra prema drugim noćima, jer u Lejle- 
tul-kadru je prisutan i Džibril, i meleci, i Kur'an, za 
razliku od drugih noći. Mudrost je Allahova htjela da 
ta noć, kao i druge mubarek noći i blagdani, kruži kroz 
cijelu sunčevu godinu, kako bi blagoslov, bereket zahva- 

tio i te dane i te noći." Aludirajući na savršenog 
čovjeka, u jednom sufijskom zanosu Eš-Šejhul-Ekber 
uzvikuje: "Ti si Lejletul-kadr!" 

Znamo da je Allah svjetlo nebesa i zemlje. U pri- 
sustvu Njegovog svjetla nikada nema noći. Imajući u 
vidu gore navedeno, ovdje pozivamo čitaoca da se sam 
dosjeti, ako je od onih koji se dosjećaju, jer se skriveno 
znanje i ne bi zvalo skrivenim (ezoteričkim) kada bi se 
u potpunosti iznosilo i otkrivalo, bilo u usmenoj bilo u 
pisanoj formi. 

Govoreći o toj noći, Ibn Arebi između ostalog kaže: 
"Ta noć kruži kroz čitavu godinu. Ja sam je viđao i u 
ša'banu, i u rebiul-evvelu, a najviše puta sam je vidio i 
doživio u mjesecu ramazanu, naročito u zadnjih deset 
dana ramazana. Jednom sam je vidio u drugoj desetini 
ramazana, i to u parnoj noći, a viđao sam je i u nepar- 
nim noćima. Ja sam, zaista, na uvjerenju da ona kruži u 
godini i u neparnim i u parnim noćima onog mjeseca 
kojeg se vidi." 


DE JLJg 


Govoreći o Mjesecu, kao Allahovom ajetu, Ibn Arebi 
kaže: "Znaj da Mjesec, po svojoj zbilji (hakikatu), sim- 
bolizira savršenog roba." Pojašnjavajući to, on nam 
skreće pažnju na dvadeset osam mjesečevih faza i na to 
da čovjek u svom sastavu ima četiri elementa i sedam 
svojstava (život, znanje, volja, snaga, govor, sluh i vid), 
pa kada se broj elemenata pomnoži sa brojem svojsta- 
va dobije se broj dvadeset osam. 


Pogledajte kako je Mjesec neprekidno obasjan 
svjetlom Sunca. Tako je i halifa, bilo da je riječ o Posla- 

niku ili njegovom zamjeniku, stalno obasjan Allahovim 
svjetlom. 


Od Mjeseca, kao Allahovog ajeta, možemo uzeti i 
sljedeću pouku. Ako se uzme da na Mjesecu nema 
života, onda se iz toga može izvući pouka da ni vjer- 
nik, u suštini, tj. u odnosu na Allaha, nema svog vlasti- 
tog života, a ako se uzme da na Mjesecu ima života (jer 
su nebesa nastanjena melecima, pejgamberskim ruhovi- 
ma, itd.), onda se iz toga može izvući pouka da vjernik, 
relativno govoreći, tj. u odnosu na druga stvorenja, 
ima svoj vlastiti život. 

Nije nimalo slučajno da je na našim, muslimanskim 
bajracima ucrtan mjesec. Kao da se kaže: "Pa ti si mje- 
sec, to je tvoj amblem!" 


+ + 


Poznati sufija šejh Ebu Jezid el-Bistami je rekao: "U 
svom životu dva puta sam doživio Lejletul-kadr i oba 
puta je to bilo za dvadeset sedmu noć mjeseca ramaza- 
na." To ne znači da on kasnije, nakon te izjave, koja se 
od njega prenosi, Lejletul-kadr nije doživio i više puta. 

U djelu Hakaikul-Hanefi ističe se da složenica "Lejle- 
tul-kadr", pisana kur'anskim pismom, u sebi sadrži de- 
vet harfova (slova) i da je ona u suri El-Kadr spomenu- 
ta tri puta, pa ako se broj harfova te složenice pomnoži 
sa brojem tri, dobije se broj dvadeset sedam, što, 
također, navodi na to da je to dvadeset sedma noć 
mjeseca ramazana. 


Jedna od mudrosti zbog kojih ummetu nije otkrive- 
no kada je tačno Lejletul-kadr ogleda se u tome da bi se 
robovi što više posvetili ibadetu u svim ramazanskim 

noćima. Zbog iste mudrosti nije otkriveno ni koji je to 
čas u toku petka kada se primaju dove, niti koji je to 
središnji namaz, niti koje Allahovo ime je Ismi-azam, 
niti da je zadovoljstvo skriveno u poslušnosti. Cilj je da 
se robovi što više trude... (Miškatul-Envar) 


Allahov Poslanik, s.a.v.s., rekao je: "Ko u Lejletul- 
kadru na stajanju (kijamu) u namazu provede kratko 
vrijeme (za koje bi se mogla pomusti ovca), to je Allahu 
draže nego da posti čitavu godinu. Tako mi Onoga koji 
me je kao vjerovjesnika poslao sa istinom, učenje jednog 
ajeta iz Kur'ana u Lejletul-kadru Allahu draže je od 
učenja čitavog Kur'ana u drugim noćima." Od hzr. 
Aiše, r.a., prenosi se da je pitala Allahovog Poslanika, 
s.a.V.s.: "Kad bih ja doživjela Lejletul-kadr, šta bih tada 
trebala učiti?" "Uči", odgovorio joj je on, "Allahumme 
inneke afuvvun kerimun tuhibbul-'afve fa'fu 'anni." 
("Allahu moj, Ti zbilja prelaziš preko grijeha mnogih i 
plemenit si, Ti voliš oprost davati, pa oprosti i meni.") 


DJED 


Komentatori Kur'ana nemaju jedinstven stav u vezi 
s Ruhom (Duhom) koji se u suri El-Kadr spominje da se 
u toj noći spušta sa ostalim melekima. 


Neki kažu da je to Džibril, a.s. Od Kab el-Ahbara se 
prenosi da kod Sidretul-muntehaa ima toliko mnogo 
meleka da njihov broj zna samo Allah Uzvišeni, i oni 
se u noći Lejletul-kadr zajedno s Džibrilom, a.s., 
spuštaju na Zemlju. Džibrilov mekam (boravište) je u 
samom središtu Sidretul-muntehaa. Te noći oni mole 
za dobro vjernicima i vjernicama. Džibril, a.s., tada se 
rukuje sa svakim čovjekom, a znak tog čina je da se 


217 


naježi koža, omekša srce i zasuze oči. To je zbog ruko- 
vanja Džibrila, a.s. 


Drugi vele da se pod gore spomenutim Ruhom, koji 
silazi s melekima, podrazumijeva jedan tako veliki me- 
lek koji kada bi založio (jeo) nebesa i Zemlju, za njega 
bi to bio samo jedan zalogaj! Meleki ga viđaju jedino u 
Lejletul-kadru, kad i on silazi s njima da bi se našao na 
usluzi vjernicima i da bi vidio Muhammedov, S.a.V.S., 
ummet. 


Ima i mišljenja da je to tako impozantan skup mele- 
ka kakav ni oni sami ne viđaju osim u toj noći. Neki 
opet kažu da su to stvorenja Uzvišenog Allaha koja 
jedu i odijevaju se, a ne pripadaju ni ljudskoj vrsti a ni 
melekima, pa bi moglo biti da su to sluge stanovnika 
Dženneta. Rečeno je i to da se pod tim Ruhom podra- 
zumijeva Isa, a.s., s obzirom da je to jedno od njegovih 
imena, i da on silazi sa melekima da bi vidio Muham- 
medov, a.s., ummet. 


Neki komentatori Kur'ana kažu da je to melek čije 
su noge ispod sedme zemlje, a glava mu seže do pod 
Arš i da ima 1000 glava većih od ovog svijeta, da na 
svakoj glavi ima po 1000 lica, na svakom licu po 1000 
usta, u svakim ustima po 1000 jezika. Svim tim jezici- 
ma on tespih čini Uzvišenog Allaha, a te noći (tj. u Lej- 
letul-kadru) se spušta i traži oprost za Muhammedov, 
a.s., ummet. (Tefsir Tejsir) 

Neki komentatori opet kažu da se u navedenom po- 
glavlju pod pojmom ruh podrazumijeva milost i da s 
tom milošću Uzvišeni Allah šalje Džibrila, a.s., Svojim 
živim robovima. Kad je svima podijeli, nje opet pre- 
ostane pa mu Allah rekne: "Džibrile, to što je ostalo po- 
dijeli i na umrle!" No i nakon toga on opet rekne: "Pre- 

ostalo je još Tvoje milosti, Bože. Šta mi naređuješ da ra- 
dim sa njom?" Uzvišeni Allah mu odgovori: "Džibrile, 
riznice Moje milosti su pune. Podijeli taj ostatak na ne- 
muslimane koji, niti su u potpuno islamskom, a ni u 
potpuno neislamskom društvu!" (tj. režim nije islam- 
ski, a niti je neislamski), pa Džibril ostatak te milosti 
podijeli na one između nemuslimana koji će, po Alla- 
hovom znanju, umrijeti kao muslimani. 


+ RE 


Prema muslimanskoj pisanoj tradiciji, meleki koji se 
te noći spuste na zemlju ne ulaze u crkve, sinagoge, 
tamo gdje ima kipova, pasa, slika, nečistoće, 
prljavštine, te u kuće u kojima se nalazi alkoholno piće 
ili okorjeli pijanica, ili u one kuće u kojima žive oni koji 
kidaju rodbinske veze, u kuću u kojoj se nalazi džunup 
(neokupana) osoba, ili u kuću u kojoj je osoba koja jede 
svinjsko meso ili koja je namazana šafranom. 


I čovjekovo postojanje slično je kući ili, kako to kaže 
imami Gazalija, čovjek je poput države. U svom djelu 
Ihjau ulumid-din on niske čovjekove pobude kao što su 
škrtost, zavidnost, oholost, lukavost itd. prispodoblja- 
va životinjama, uglavnom divljim zvijerima, kao što su 
lav, tigar, vuk, lisica, itd. od kojih mnoge spadaju u po- 
rodicu pasa. Prema tome, čovjek koji želi da u njegovu 
kuću, tj. u njega uđu meleki ili Džibril u mubarek noći 
Lejletul-kadr treba iz svoje kuće izbaciti pse i sve ostalo 
što melekima smeta. 


Čuo sam jedanput šejha h. Halid-ef. Hulusiju da 
kaže: "Vanjski svijet, između ostalog, Allah je stvorio i 
zato da pokaže na kakvim mertebama (nivoima) se 

ljudsko društvo može naći." Hoće se reći da se čovjek 
može naći na stepenu kamena, biljke, izmeta, raznih 
životinja , ali i zvijezda. Kur'an nam to sve potvrđuje, 
pa na jednom mjestu kaže Uzvišeni u svojoj Časnoj 
Knjizi: "Mušrici su (mnogobošci) uistinu izmet." Na 
drugom mjestu kaže: "Ima srca kao kamen." Na 
trećem mjestu kaže: "Oni su kao stoka i gore." A dalje 
Kur'an kaže da je Jusuf, a.s., vidio jedanaest zvijezda, 
Sunce i Mjesec, što podrazumijeva jedanaest Jusufove 
braće, njegovog oca i tetku (maćehu). Kako da meleki 
uđu tamo gdje se, recimo, nalazi izmet, psi i kojekakve 
prljavštine? Meleki su nebeska bića, a i iznad neba, iz 
duhovnog svijeta (alemi-ervah), i traže od nas da se i 
mi dignemo na nebeske frekvencije, jer mi smo sljed- 
benici Knjige koja je upravo sišla s neba u toj mubarek 
noći. 


Moramo uložiti napor da se dignemo iz tih niskih 
svjetova na koje je ukazano. Islam ne priznaje i ne 
prihvata Darvinovu teoriju evolucije, tj. linearnu, ali 
zato prihvata vertikalnu evoluciju. To je ono na što 
smo gore upozorili. Trebamo evoluirati u sebi etički, 
moralno od tih životinjskih i dr. niskih nivoa ka viso- 
koj ljudskoj etici. Istaknuti sufijski učitelj, hazreti Mev- 
lana Dželaluddin Rumi, upravo na tu evoluciju uka- 
zuje kad kaže: "Bio sam mineral, pa sam postao biljka, 
zatim životinja, zatim čovjek, a zatim melek!" 

Treba napomenuti da, ako postoji vertikalni uspon, 
postoji i obratan smjer, tj. spoticanje i pad na najniži 
životinjski nivo. 

Allah je u Kur'anu rekao: Budite prezreni majmuni! 
Razumije se da je to rečeno onima koji su zaslužili takvu 
kaznu Božiju Mi nimalo ne sumnjamo u vanjsku di- 

menziju ajeta, tj. da se to zbilja i desilo u fizičkom 
smislu, no unutarnja dimenzija ukazuje da se to 
dešava i dan-danas, samo u duhovnoj formi. 


Eš-Šejhul-ekber, k.s.,, nam u svome djelu El- 
Futuhatul-mekkijjeh, navodi primjer jednog bogougodni- 
ka (velije), iz ranga redžebijjuna (stepen u evlijanskoj 
hijerarhiji), koji je sreo dvojicu ljudi u Egiptu, prikrive- 
nih pripadnika otpadničke frakcije revafidđ. Odmah im 
je rekao da su izišli iz islama i da trebaju pokajanje. 
Njih dvojica se iznenadiše i začudiše te rekoše: "Eto, 
kajemo se!", na šta im je on rekao: "Vidim, niste se isk- 
reno pokajali, jer u vama unutra vidim likove svinja!" 
Taj šejhov keramet izazva kod njih istinsku promjenu i 
oni se iskreno pokajaše. "Vidim da ste se pokajali, jer 
vam se evo opet povrati ljudski lik.", rekao im je šejh i 
oni nakon toga bijahu vrlo dobri vjernici. 


Mnogo sličnih primjera navedeno je u djelima veli- 
kih sufijskih učenjaka. 


Osobno sam jedanput čuo svog učitelja kako kaže: 
"Ako čovjek padne tako nisko da počne okrivljavati za 
svoju sudbinu Uzvišenog Allaha i svoje vlastite grijehe 
pripisivati Njemu, tj. sudbini, tada se na njega, u tom 
momentu, odnose kur'anski ajeti o šejtanu, jer je tada 
uradio isto ono što je i šejtan uradio, pa prema tome 
sud (hukm) takvih ajeta proteže se i na njega." 


tk 


Šejh Ismail Hakki u svom tefsiru Ruhul-bejan kaže: 
"Ako pitaš kakva je mudrost u tome da se Kur'an 
spušta u noći, kažem ti da je najviše kerameta, otkro- 
venja, pa i putovanja u nebesa bilo u noći. Noć je iz 

Dženneta, a dan je iz pakla, jer je noć vrijeme odmora, 
a dan je vrijeme rada, truda, poteškoća." 


Neko je od arifa rekao: "Danju se bavi tevhidom, a 
noću Imenom, pa će ti tevhid i Ime biti kao dva krila." 


Ibn Arebi govoreći o mudrosti subotnjeg dana uka- 
zuje na to da ona aludira na vječni dan, ahiret, u kome 
je noć pakao, koji je taman. 


Šejh Abdulkadir el-Gejlani govori o prepoznatljivim 
znacima Lejletul-kadra, pa kaže: "To je vedra i čista 
noć. Niti je vruća, niti hladna." Kaže se da se u njoj "ne 
čuje lavež pasa, a kada iza nje svane sunce, ono nije 
blještavo, već daje blagu svjetlost. Ta noć otkriva svoje 
neobičnosti ljudima srca (evlijama) i onima koji su po- 
korni, kome hoće Uzvišeni Allah od Svojih robova vjer- 
nika, srazmjerno njihovim stanjima, sudbini i blizini u 
odnosu na Allaha Uzvišenog." 

U svom komentaru Kur'ana Ismail Hakki, r.a., kaže 
da se time što je ta noć bolja od 1000 mjeseci aludira na 
to da je jedna noć arifa (poznavaoca Allaha) vrednija 
od 1000 mjeseci abida (pobožnjaka). 


Interesantno je napomenuti da se poglavlje El-Kadr 
uči nakon uzimanja abdesta, tj. nakon vjerskog 
čiščenja. Znamo da abdest ima svoju formalnu, od- 
nosno, vanjsku dimenziju ili čišćenje, ali postoji i nu- 
tarnja (manevi) dimenzija čišćenja, tj. duh abdesta, pa 
kao da se kaže: "Kada se očistiš (i formalno i suštinski) 
uči poglavlje Kadr." Učiti veliki sufijski autoriteti shva- 
taju i u smislu doživjeti. U tom kontekstu je i šejh Ebu 
Jezid el-Bistami rekao: "Neću da umrem a da ne 
pročitam čitav Kur'an." Htio je reći: "A da ga ne 
doživim." Na osnovu navedenog lakše je shvatiti i ha- 

dis kojeg citira Ismail Hakki u svom komentaru, pa 
kaže da je Pejgamber, s.a.v.s, rekao: "Ko pročita 
(prouči) poglavlje El-Kadr, dobiće nagradu kao da je 
postio ramazan i u ibadetu probdio Lejletul-kadr." 


+ LE 


Ovdje je lijepo da se prisjetimo pećine Hira, u kojoj 
je, kako znamo, Vjerovjesnik dobio prvu objavu. Taj 
događaj je opisan u vjerodostojnim predanjima i on se 
može naći na mnogim mjestima u islamskoj literaturi. 
Mi se stoga i nismo bavili pojedinostima tog događaja. 

Događaj vezan za njegov povratak iz Pećine najbolje 
bi bilo pročitati u djelu Muhammed, a.s. od poštovanog i 
cijenjenog učenjaka, našeg savremenika, Muhammeda 
Hamidullaha. 


Već smo rekli da meleki i Džibril, a.s., neće u muba- 
rek noći Lejletul-kadru, ući u kuću u kojoj se nalaze ki- 
povi, slike, psi i drugo. Stoga čovjek mora pokušati, uz 
pomoć Dragoga Boga, u svojoj kući, tj. u sebi srušiti 
kip svoga "ja", kip dinara, želje i sve druge kipove! Zar 
Uzvišeni ne kaže u svojoj Časnoj Knjizi: Vidje li onoga 
ko uze svoju želju za svoga boga? Čovjek se previše zagle- 
dao u sebe pa se ne može svoje slike nagledati! Ali, ako 
on bude bio u stanju zagledati se u Kur'an i Pejgambe- 
rovu, s.a.v.s., ljepotu, od siline tog svjetla neće moći 
vidjeti sebe. Neka on izbaci psa svoje huje iz sebe! 
Razmisli malo i ti, ne bi li i u tvoju kuću (u tebe) došli 
meleki. 

U 

POST 


Uzvišeni Allah u poglavlju El-Bekare kaže: 

183. O vjernici, propisan vam je post kao što je bio pro- 
pisan (i) onima prije vas, da bi ste bili bogobojazni, 

184. (to jest da postite) određeni broj dana. Ko od vas 
bude bolestan ili na putu (i ne bude postio, naknadno će 
postiti) isti broj drugih dana (izvan mjeseca ramazana); oni- 
ma koji ga (post) ne podnose (teško podnose) otkupnina je: 
nahraniti jednog bijednika; ko dobrovoljno učini nešto dobro, 
to dobro je njegovo; bit će za vas bolje da postite, ako vi to 
znate. 


185. (Ovi određeni dani posta su) mjesec ramazan u koje- 
mu je objavljen Kur'an kao putokaz čovječanstvu, jasan do- 
kaz pravog puta i razlikovanja (istine od neistine), Ko od vas 
bude prisutan (kod kuće) taj mjesec, neka ga posti! Ko bude 
bolestan ili na putu (i ne bude postio, naknadno će postiti) 
isti broj drugih dana. Bog vam želi olakšati a ne želi vam 
otežati i da ispunite određeni broj (dana posta), da slavite 
Allaha zato što vas je uputio (na pravi put) i da bi ste Mu 
bili zahvalni. 


186. A kada te zapitaju moji robovi o Meni (reci im): 
"Zaista sam Ja blizu. Odazivam se molitvi onoga koji (Me) 
zove, kada Me zove. Neka se odazivaju Meni (Mome pozivu) 
i neka u Me vjeruju da bi bili upućeni na pravi put." (prije- 
vod: Čaušević) 

Allahov Poslanik, s.a.v.s., rekao je: "Ne govorite 
ramadan, nego govorite mjesec ramadan, jer je Rama- 

dan jedno od Allahovih imena!" Ovo Allahovo ime je 
vrlo specifično. S ovim Svojim imenom Uzvišeni Allah 
se pojavljuje tokom cijeloga mjeseca ramazana, i danju 
i noću. Odraz promjena u ukupnoj pojavnosti, pa da- 
kako i u samim ljudima, rezultat su djelovanja Njego- 
vih Lijepih Imena. Moj šejh je jedanput rekao: "Ono što 
su nama organi, Uzvišenom Allahu su Njegova ime- 
na!" Kod nas se, nažalost, vrlo rijetko, gotovo nikako 
nije pisalo o fedžellijatima (Allahovim, općim ili po- 
sebnim, pojavama), pa je zbog nepripremljenosti 
čitateljstva o tome veoma teško pisati. Konačno bi i te 
teme trebalo početi otvarati. 


U jednom hadisu Pejgamber, s.a.v.s., kaže: "Kada se 
Allah pojavi nekoj stvari, ona pred Njim postaje 
skrušena." U drugom hadisu veli: "Zaista se Allah 
čovječanstvu pojavljuje općenito (opća pojava) a Ebu 
Bekru es-Siddiku posebno." 

Kada se, primjerice, pojavi dan, on postaje vidljiv 
bez obzira na to što ga slijepci i oni koji spavaju ne 
vide. Dakle, pojave neprekidno traju, svejedno da li ih 
neko opažao ili ne. 


Neko me je jedanput upitao: "Kako shvatiti Alla- 
hove riječi: On je Prvi i Posljednji, i Vidljivi i Nevidljivi?" 
Rekao sam: "Kada je neko jedan i samo jedan, pa on je 
upravo takav, i prvi i posljednji. Naprimjer, kada se na 
konkurs javi samo jedan, i niko drugi, taj je i prvi i 
posljednji, zato što se niko osim njega nije javio. Takvih 
primjera se može nabrajati do u nedogled." Moj dobri 
sagovornik reče: "To mi je sada jasno, ali mi nije jasno, 
kako je i Vidljivi i Nevidljivi." Ja mu rekoh: "Kada je 
neko jedan i sam u opstojanju i da nema druga pored 
sebe, kakav je Uzvišeni bio i prije stvaranja svjetova, a i 

tada su to bila Njegova imena, da je i Vidljivi i Nevidlji- 
vi, On je i tada bio vidljiv, jer je vidio Sebe, a bio je i ne- 
vidljiv, jer nije bilo nikoga drugog osim Njega ko bi Ga 
mogao vidjeti." Moj sagovornik mi reče: "Možeš li mi to 
objasniti nekim konkretnim primjerom?", na što sam 
mu odgovorio da je, npr., i Sunce i vidljivo i nevidljivo. 
"Kako?", upitao je. "Za one koji nisu slijepi je vidljivo, a 
za one koji su slijepi je nevidljivo!", odgovorio sam. 

Govorili smo o pojavama Uzvišenog, pa ću ti reći da 
se On u isti mah može pojaviti sa više pojava, ali neka- 
da Mu neke Njegove pojave zastiru druge pojave. Reci- 
mo, u mjesecu ramazanu nam se još tedželli čini (po- 
javljuje) sa svojim imenom Fatir. Ta Njegova pojava u 
mjesecu ramazanu traje od iftara do imsaka, kad nam 
se On pojavljuje u izdanju Svog imena Mumsik i tako 
zastire pojavu Svog imena Fatir, tako da onda to ime 
dominira u toku dana. Odatle se i zapaštanje naziva 
imsakom. 


Neki vladar i na ovome svijetu može imati više ime- 
na; on npr. može nastupiti u javnosti u izdanju sudije, 
može se pojaviti u izdanju liječnika, ako je doista 
liječnik, može se pojaviti u izdanju oficira, komandanta, 
itd. Ovo navodimo zato da bi čitalac lakše shvatio kako 
to Allah djeluje, tj. kako se pojavljuje u izdanju Svojih 
Imena. 

Post je na neki način jedno od Božijih svojstava i On 
se i njime može pojaviti na način kako Njemu dolikuje. 

Jednom sam posteći sjedio i razmišljao o kudsi- 
hadisu u kome Bog kaže: "Post pripada Meni..." U tom 
momentu mi je bljesnulo stvarno značenje toga. Na um 
mi je palo da Allah ne jede, ne pije, ne griješi, nema 
družice..., tj. da Mu nije svojstveno baš ono čime se 

kvari post! Kasnije sam otvorio Ihjau ulumid-din_ od 
Gazalije, da vidim šta imami Gazalija, r.a., o tome kaže, 
kad i on govori o tome da je post jedno od Allahovih 
svojstava. Zatim uzmem djelo El-Futuhatul-mekkijje od 
Ibn Arebije, k.s., da vidim šta on kaže, kad tamo nađoh 
da je njemu Allah daleko više otkrio kako je post 
svojstvo Uzvišenog. On nas tim Svojim svojstvom, od- 
nosno svjetlom, odnosno pojavom, u toku mjeseca 
ramazana čašćava u vremenu od zore do akšama, da- 
kle u ograničenom vremenskom intervalu, jer mi, zbog 
svoje slabosti, ne možemo trajno podnositi tu Njegovu 
pojavu, tj. ne možemo trajno, i dan i noć, postiti. Prema 
tome, ne bi bilo grijeh kada bi se kazalo da je susret s 
postom, ustvari, susret s Njim, jer je post Njegovo 
svojstvo, a Njegovo svojstvo je na neki način sam On! 

S jednog aspekta post je Božije svojstvo, dok je sa 
drugoga samo određeni ibadet. 


+ 


U ranije citiranim ajetima Uzvišeni kaže: Ko od vas 
bude prisutan (kod kuće) taj mjesec, neka ga posti! Treba 
napomenuti da se mjesec ramazan, kao i svaki drugi 
hidžretski mjesec, računa po kretanju Mjeseca na nebu. 
Poznato je da Mjesec nema vlastitog svjetla, nego se na 
njemu odražava svjetlost Sunca. Tako se i na postaču 
odražava svjetlo posta, za koje se zna odakle dolazi. U 
jednom hadisu Pejgamber, s.a.v.s., odgovarajući jednom 
ashabu na upit šta da radi, kaže: "Prihvati se posta, jer 
njemu nema slična!" S druge strane, u Kur'anu se 
naznačava da Allahu nije ništa slično! Zar ovo ne asoci- 
ra na vrlo veliku stvar: Allah je nevidljiv ljudima, a i 
post kao ibadet je nevidljiv ibadet. 


228 


Post je apstinencija od jela, pića, griješenja i svega 
onoga što post kvari, što je jasno na osnovu Kur'ana, 
hadisa i fikha. Ibni Arebi, k.s., kaže: "Kada bi čovjek 
samo znao s kakvog ga mekama Allah doziva da 
posti!" 


U gore citiranom ajetu Allah kaže: Propisan vam je 
post... Dakle, u množini, iz čega se razumije da je on 
propisan svim vjernicima. Međutim, sufijski učitelji, 
kao što je Eš-Šejhul-Ekber, k.s., govore da se ta 
množina odnosi i na samog pojedinog čovjeka, jer je i 
on sam jedna množina. Koliko on samo ima organa 
zaduženih postom, kako unutarnjih tako i vanjskih?! 
Allah nije pozvao samo stomake da poste, nego čitavo 
čovjekovo biće, koje je, dakle, jedna množina. Tako je- 
zik treba postiti od laži, klevete, psovke, gibeta, nemi- 
meta i svega zabranjenog; oči trebaju postiti, da ne gle- 
daju ono što je Allah zabranio; uši trebaju postiti, da ne 
slušaju ono što je Allah zabranio; razum treba postiti, 
kao i srce, duh, nefs, jednom riječju: čitavo društvo u 
tom mikrokosmosu. 


Ta zajednica treba skupa postiti, jer, po šerijatskom 
pravu, oni koji neće da poste zatvaraju se, pa ih se tako 
prisiljava na post. Tako i mi svoje organe trebamo, po 
istom pravu, prisiliti, tj. uhapsiti i prisiliti da poste, jer 
ako bude u toj zajednici unutra, u čovjeku, raskol, pa 
jedni na jednu, a drugi na drugu stranu, onda to nije 
džemat za koji smo zaduženi, jer džemat podrazumije- 
va družinu koja ima isti cilj. Kako divno Poslanik, 
s.a.v.s., kaže: "Allahova je ruka sa džematom", iz čega 
se razumije da Allahova pomoć i podrška pripada oni- 
ma koji su u zajednici (džematu), i koji se drže 
džemata. 

Rečeno je: "Zapostite kada vidite mlađak!" Eš- 
Šejhul-Ekber, k.s., na osnovu habera iz Muslimovog $a- 
hiha, zauzima stajalište da svaki grad treba zapostiti 
onda kad vidi mlađak, makar se desilo da u jednoj istoj 
državi a u drugom gradu drugi vide mlađak prije ili 
kasnije, što znači, da je moguće da jedni zaposte jedan 
dan ranije, drugi kasnije, itd. I u Bosni se je ranije takvih 
slučajeva dešavalo, i to je bilo sasvim normalno. 


Uzvišeni Allah govoreći u prethodnim ajetima, na 
kraju kaže: ...da biste Mu bili zahvalni. Jasno se vidi, iz 
ajeta, da se to odnosi na post, tj. da je post blagodat 
koju Allah nudi i da je sasvim prirodno da Mu mi na 
toj blagodati budemo zahvalni. 


Zahvalnost je, također, Božanski atribut, pa kao da 
nam nudi i drugi svoj atribut, da se njime okitimo ili 
zaogrnemo, te je sasvim logično da slijedi ajet u kome 
se kaže: A kada te zapitaju Moji robovi o Meni (reci im): 
"Zaista sam Ja blizu." Kako neće biti blizu kada je tu i 
Njegovo svojstvo posta i Njegov atribut zahvalnosti, a 
gdje su Njegova svojstva ili atributi, tamo je i On. 

U ajetu se dalje kaže da će se On odazvati na dovu. 
Odziv za odziv! Mi se Njemu odazovemo kada nas 
zove da postimo, a i On se nama odazove na naše 
molbe. Istina, nekim molbama udovolji odmah, a neki- 
ma naknadno. Kako je divno rečeno u Kur'anu: Uzajmite 
se sa Allahom lijepim zajmom. 

Treba posebno obratiti pažnju na riječi: Vel-ju'mina 
bt - Neka vjeruju sa Mnom (u Čauševićevom prijevodu: 
Neka Me vjeruju). 

Ibn Arebi, k.s., tumačeći ovo kaže: "Da im bude vje- 
ra sa Mnom, a ne s njima samim," jer onaj ko bude vje- 

rovao Allaha sa sobom, a ne sa Allahom, njegova vjera 
nije potpuna, nije u redu, jer on kad sa sobom vjeruje, 
on vjeruje, ustvari, svojim dokazima, a ono kako je 
Allah naredio da se vjeruje, oprečno je tome, jer On 
hoće da se prihvati Objava i Poslanik bez pogovora 
(tasdik). Vjernik treba kazati: vjerujem i potvrđujem! =- 
bez ikakvih dokaza, jer onaj koji ide za dokazom, on se 
uvijek koleba, držeći se svojih dokaza. Zapašće u ale- 
gorična značenja tamo gdje im nema mjesta, pa će doći 
u situaciju da, u suštini, u dio Knjige vjeruje a u dio ne 
vjeruje. 


LE JEJ 


Pitanje vjere i razuma izvanredno tretira šejh Ab- 
dulhalim Mahmud u svojoj knjizi Islam i razum, koja se 
kod nas pojavila u prijevodu Abdulaha Čelebića u 
nažalost vrlo ograničenom tiražu, za internu upotrebu 
tekije u Čeljigovićima. Držim da bi se ova knjiga treba- 
la učiniti dostupnom širem čitateljstvu, budući da treti- 
ra pitanje koje je kod nas vrlo aktuelno. Naime, kod 
nas je način školovanja dobrano obogaljio razum, osa- 
katio ga i u njemu proizveo zbrku, istovremeno ga nazi- 
vajući zdravim razumom. To bi se pod hitno moralo 
liječiti, a mislim da ova knjiga puno može doprinijeti 
tome. Šejh Mahmud je razum stavio na njegovo mjesto, 
kako to već umiju uraditi kur'anski ljudi. 

Kad već spominjemo takve ljude kao što su šejh Ab- 
dulhalim Mahmud, Gazali, Es-Sujuti, Ibni Arebi, Es- 
Suhreverdi, šejh Ataullah es-Sekenderi, Ebul-Hasan 
Eš-Šazili, h. Mevlana, Ebu Hanife, Eš-Šafi'i i drugi, k.s., 
treba nešto kazati u vezi s njima. Neki, naime, pitaju da 
li je bilo evlija i šejhova za vrijeme Allahovog Poslani- 

ka, s.a.v.s. Naravno da je bilo. Ibn Arebi u svom Futu- 
hatu poimenice spominje pojedine ashabe i kazuje koji 
stepen zauzimaju u evlijanskoj hijerarhiji. Hijerarhija je 
neophodna, jer gdje nje nema, tamo je zasigurno anar- 
hija. 


+ + 


Zašto se za vrijeme Muhammeda, a.s., nisu primjećivale 
evlije? Pogledajte: kad se pojavi sunce, zvijezde se više 
ne primjećuju, zbog jačine sunčeve svjetlosti. Smijemo 
li reći da Vjerovjesnik nije tako jaka svjetlost, da bi se i 
pored nje mogle vidjeti ostale svjetlosti!? Allahov Posla- 
nik, s.a.v.s., u jednom svom hadisu kaže: "Moji su 
ashabi kao zvijezde, za kojim god od njih pristanete 
bićete upućeni." Zar i nama ne bi trebale zvijezde u 
ovoj mrkloj noći, pomoću kojih bismo bili upućeni? 
(Ve bin-nedžmi hum jehtedun). 


U Kur'anu se primjećuju termini šejh, čak šejh kebir, 
zatim muršid, velija, itd. Prema tome kod ashaba nije 
samo terminološki živio Kur'an, oni su ga prakticirali, 
doživljavali, i oni su bili pravi učenici Pejgambera, 
s.a.V.s., i Kur'ana. Imami Nevevija, r.a., nas obavještava 
o tome kako je h. Omer, r.a., pokazao keramet, između 
ostalih, dozvavši vojskovođu Sariju iz Medine u Siriju, 
upozoravajući ga na neprijatelja koji se njemu i njego- 
voj vojsci približavao s leđa. U jednom hadisu Pejgam- 
ber, s.a.v.s., rekao je da "Allah neće uzeti Sebi za prija- 
telja neznalicu." Imami Ebu Hanife i Imami Šafija, r.a., 
kažu: "Ako učenjaci nisu Allahove evlije (miljenici), 
onda Allah i nema evlija!" 


o. 

HADIS 


Hadiska nauka je posebna naučna disciplina. Njom 
se bave ljudi koji su pozvani i stručni, jer je to vrlo 
veličanstvena zadaća a i složen posao. Ne može se 
obični laik, bez određenih i nužnih kvalifikacija baviti 
tom naučnom disciplinom. Mi, obični ljudi, muslimani, 
u ovom pogledu smo dužni slušati i uvažavati poznate 
autoritete i učenjake hadiske nauke, koji su stoljećima 
dostojanstveno nosili tu obavezu. Obični ljudi, ukoliko 
se upute u bavljenje ovom teškom znanošću, vrlo lahko 
im se može desiti da zalutaju. Mi smo danas svjedoci 
da se mnogi tako jadno i neodgovorno bave hadiskom 
naukom, da te duša zaboli. Ovdje mislim prvenstveno 
na pristaše Albanija, u pogledu hadisa, kao i na racio- 
naliste. Zaobilaze se, nažalost, pravi i istinski autoriteti 
hadiske nauke, kao što su imami Buharija, Muslim, 
Tirmizija, Nisaija, Ebu Davud, Ibn Madždže, Ahmed 
ibn Hanbel, zatim hafizi hadisa imami Nevevija, Kas- 
talanija, Ša'ranija, Sujutija, 'Ajnija i drugi, koji svojim 
bavljenjem naukom, a bili su uistinu pozvani stručnjaci 
u Hadisu, nisu omalovažavali niti osporavali mezhebske 
pravce, nego su i sami bili pristaše pojedinih mezheba, 
za razliku od gorepomenutih, koji uglavnom svojim 
shvatanjem i tumačenjem hadiske nauke odbacuju 
mezhebe i mudžtehide. 


Treba napomenuti da su istinski učenjaci Hadisa 
postavili temelje hadiskoj nauci, koji su izdržali sva 
iskušenja raznih izazova kroz stoljeća. Oni su nam jasno 

postavili sheme šta je to mutevatir, mešhur, ahad, garib, 
da'if... hadis, a šta mevdu', munker ili metruk hadis. Tre- 
ba obavezno voditi računa i strogo se držati tih pravila. 
Hoću reći da su i da'if i garib i ahad hadise svrstavali u 
kategoriju hadisa i nisu pod tim podrazumijevali da je to 
mevdu' (apokrifan, lažan, izmišljen) hadis. Međutim, no- 
vopečeni "poznavaoci" Hadisa tako se odnose prema 
Ahad, garib ili da'if hadisima kao da su to u najmanju 
ruku lažni hadisi, a u hadiskoj nauci se to ne shvata tako. 
Jedan da'if, kod pravih hadiskih učenjaka, hadis može 
biti potpuno autentičan po svom tekstu, ali je on da'if sa 
stajališta prenosilaca hadisa, a ne mora i po tekstu biti 
da'if. Inače, oni to ne bi ni uvrstili u kategoriju hadisa, 
nego bi ih odbacili, da su shvatali da su oni neistiniti i 
netačni. Mi smo na ovaj problem samo načelno ukazali, 
jer cilj ovoga rada nije pisanje hadiskog udžbenika. 


+ + 


Vratimo se malo na temu Hadis - mezheb. Hadis i 
sunnet primjenjivan na način mezheba donio je islam u 
Bangladeš, Indoneziju, Maleziju i najsjevernije krajeve 
Kavkaza, čak do Budimpešte i do pod Beč, a no- 
vopečeni interpretatori Hadisa i Sunneta nisu u stanju 
pomoći, i pored ogromnog bogatstva i "moći", ni Pa- 
lestini, Sudanu, Somaliji, itd., koji su im u komšiluku, a 
to je zato, jer se jasno nazire ko stoji iza njih i s kim su 
oni danas u svijetu u dobrim odnosima. To se sve 
dešava pred našim očima, pa ko ne vidi - ahmak je, 
kantara mu nema! Obavezno treba imati na umu da iza 
tih novopečenih, a ovdje prije svega mislim na vehabije 
i nazovi selefije, stoji nemuslimanska "moćna" 
mašinerija i propaganda. 

DE JET 


Pošto smo gore spomenuli jednog od nazovi autori- 
teta hadiske nauke iz našeg vremena, dužni smo uka- 
Zati na to o kome se radi. Ime mu je Muhammed Nasi- 
ruddin el-Elbani. On sebe naziva muhaddisom. On je 
unio pravu pometnju, normalno sa ostalim svojim sa- 
radnicima i mentorima, naročito kod mlađeg i nedo- 
voljno učenog svijeta. 


Albani je bivši sahačija iz šamskih mahala, koji se 
samostalno bavio hadiskom naukom. Zapažen je od 
strane odgovornih u Saudijskoj Arabiji i biva pozvan 
tamo. Tu je stvorio svoju karijeru učeći i pišući o hadi- 
su i hadiskoj znanosti. Ubrzo, njegovo ime je na- 
glašeno takvom intonacijom da premašuje i imena 
kao što su Buharija, Muslim, i dr. Stvara se slika da su 
ispravni i autentični jedino oni hadisi u čije senede je 
on zavirivao i poslije rekao da su sahih, ili mevdu' 
(tačan ili netačan). U svom naučnom radu usmjeravan 
je tako da je iskazivao antipatije prema fikhu kroz no- 
sioce i utemeljivače fikhskih mezheba. Poznate su nje- 
gove fetve o zabrani slijeđenja bilo kojeg mezheba. 
Posebno je skeptičan prema fikhu Ebu Hanife. Govo- 
rio je za Ebu Hanifu da nije nikakav učenjak, te da je 
operirao sa vrlo malim brojem hadisa "samo 17, a 
opet u pola njih je griješio." Dakle, zaključak je: "Ebu 
Hanife gradi mezheb samo na 17 hadisa." Po Albanije- 
Voj izjavi. 

Preko studenata koji su studirali u Saudijskoj Arabi- 
ji njegovo ime i njegov nauk dolazi i u naše krajeve i 
sredine. A sa svim tim dolazi i veliko iskušenje i belaj 
našim balkanskim muslimanima. Navika ljudi o is- 
lamskom življenju po hanefijskom mezhebu, koja ima 

tradiciju već 400-500 godina, biva poljuljana i dovede- 
na u sumnju. Ta se iskušenja vežu za čovjeka koga smo 
gore spomenuli - Muhammeda Nasiruddina Albanija. 


Naši studenti koji su konačnu predstavu o islamu 
zaokružili i usvojili u jednoj sredini kao što je npr. Sau- 
dijska Arabija, većinom nisu sačuvali slobodu duha i 
uzimanje u obzir više faktora pri formiranju stavova. 
Mnogi u svojim jednostranim nastupima zanemaruju i 
mogućnost da ipak u jednoj sredini bitnu ulogu u sve- 
mu igra trenutni politički momenat. Posebno je važno 
u svakoj sredini znati korijene strukture onih koji su 
nosioci vlasti. A nije nepoznata činjenica ko je digao 
ustanak protiv hilafeta i udružujući se sa otvorenim 
neprijateljima islama zabili nož u leđa islamskom obli- 
ku vladavine (hilafetu). 


Tu su se jednoobrazno iznosile i usvajale činjenice 
sa naglašenim akcentom da je to jedino ispravno i da je 
sve drugo zabranjeno i neispravno. Studenti su neosjet- 
no uvlačeni u ideju nazovi-selefizma ili vehabizma, 
preživljavajući jedno detaljno i sistematsko preodga- 
janje. Oni koji su bili čvrsti i oprezni u usvajanju tih 
stavova nisu mogli ostati tamo, vraćani su na ovaj ili 
onaj način iz tih sredina. 


Tako smo preživljavali iskušenje pokušaja razbijanja 
hanefijskog mezheba. Pozivači te ideje su sa svom 
žestinom napadali na Ebu Hanifu, r.a., onako kako su 
ih učili njihovi učitelji. 

(Iz prevodiočevog predgovora djelu Neki aspekti 
Albanijeve korekcije hadisa čiji autor je vrsni poznavalac 
Hadisa Hasan es-Sekaf a koje je na naš jezik preveo 
Fikret Arnaut i koje mi čitaocima svesrdno prepo- 
ručujemo). 

+ 44 


Iz spomenutog djela se jasno vidi kakvim poluistina- 
ma se Albani bavi. Poluistine su, inače, vrlo opasne i 
mogu imati kobne posljedice. Ima mišljenja koja kažu 
da su poluistine opasnije i od potpune neistine. Mi 
ćemo čitaocima navesti primjer, kako bi mogli doći do 
pravilnog zaključka. Tako, npr., ateisti kažu potpunu 
neistinu i laž da nema Uzvišenog Stvoritelja, meleka, 
Sudnjeg dana, itd., pa smo vidjeli kako je ta potpuna 
neistina kratkoga daha, a na drugoj strani, jevreji, 
kršćani, pa i neki drugi, govore poluistine, tj. govore 
da ima Bog, Sudnji dan, meleci..., ali zato izostavljaju 
neke istine, ili ih negiraju i iskrivljuju, pa vidimo kako 
te poluistine mnogo duže traju od neistina i mnogo su 
opasnije i istrajnije. Zato se krajnje mudro i oprezno 
trebamo čuvati poluistina, jer smatramo da su opasnije 
za zavođenje čovjeka i od same neistine. Poluistina je 
slična sihru, jer se pričinjava istinitom i neiskusna 
čovjeka vodi u zabludu. Sjetimo se Musaovih, a.s., si- 
hirbaza i istidradža, tj. lažnih deredža. 

Ne može se dio Knjige, ili neki ajeti, prihvatati na 
štetu drugog dijela Knjige, odnosno drugih ajeta. Tako 
je i sa Hadisom. Naprimjer, ajeti o tevekkulu i vjero- 
vanju da Allah daje nafaku ne mogu se prihvatati na 
uštrb ajeta kojima se naređuje rad! Kao što sam ja jed- 
nog ahbaba upitao: "Što ne dođeš?" a on mi reče: 
"Sudbina!" Ne mogu se istinom sudbine negirati ajeti 
i hadisi kojima se stavlja u obavezu međusobno 
posjećivanje i potpomaganje! 

Navešćemo jedan ajet iz Kur'ana koji će to jasno 
odslikati, iz koga se vidi da Allah poluistinu svrstava u 
nevjerstvo. U suri Ja-sin Uzvišeni kaže: A kada im se 

rekne: "Dijelite od onoga čime vas je Allah opskrbio", reknu 
nevjernici vjernicima: "Zar da mi hranimo one koje bi Allah 
nahranio da je htio? Zaista ste vi u očitoj zabludi". 


Iz ovog ajeta se jasno vidi kako nevjernici barataju 
poluistinama. I mi, vjernici, znamo da Allah hrani koga 
On hoće, ali nam to ne daje za pravo da vjerovanjem u 
to da Allah hrani koga On hoće negiramo imperative i 
propise o davanju i hranjenju ugroženih. Znači, mora 
se prihvatiti cjelokupno učenje. 


+ PE 


Vratimo se sa nekoliko napomena Hadisu. U ha- 
diskoj nauci je poznato da ima (pravno) derogiranih 
hadisa, kao i ajeta. Zatim, ima hadisa koji se shvataju 
kao išaret, a ima i onih koji se shvataju doslovno, tako 
da je laiku vrlo teško i izuzetno opasno Zaći u to po- 
dručje bez vodiča iz te oblasti. 


Ovdje ćemo, npr., ukazati na hadis u kome Allahov 
Poslanik, s.a.v.s., govori o dolasku Dedždžala. U tom 
hadisu Vjerovjesnik, s.a.v.s., kaže da će nam prvi dan 
biti kao godina, drugi kao mjesec, treći kao hefta, a ostali 
dani kao i obični dani. Šejhul Ekber, k.s., kaže da se ovaj 
hadis treba shvatiti kao išaret, a ne doslovno. Tako će 
prvi dan, zbog teškoće koja će nas zadesiti, nama biti 
dug kao godina, a kako se ljudi budu navikavali na datu 
okolnost, ostali dani će se činiti sve kraćim. 


Vrijeme je, inače, relativan pojam, a sama relativnost 
već podrazumijeva određenu dozu nepostojanja. Evo 
npr., kad zaspete, vama se čini da ste spavali jedan tren, 
a spavali ste recimo sat, dva ili više. Ajet kaže: Zaista je 
dan kod tvoga Gospodara kao hiljadu godina kako vi brojite. 

Govoreći o ovom problemu šejh h. Halid-ef. Hulusi, 
k.s., kaže da je Allah, dž.š., u stanju jednu sekundu 
razvući da izuzetno dugo traje, pa je kao primjer naveo 
usporeni film, gdje se trajanje jedne scene može 
višestruko rastegnuti. 


Šejhul-Ekber, k.s., navodi drugi primjer, pa kaže da 
Uzvišeni Allah u suri Me'aridž spominje da Sudnji dan 
traje 50 000 godina, a Vjerovjesnik, s.a.v.s, rekao je da 
će se trajanje Sudnjeg dana nekome učiniti koliko vri- 
jeme od dva rekata nama. 


Fenomen relativnosti bi se trebao ozbiljno izučiti, jer 
svijet relativnosti je samo jedan od 18 000 svjetova, a 
naš Poslanik, s.a.v.s., poslanik je svih 18 000 svjetova. 


Pogledajmo još jedan primjer nakaradnog shvatanja 
i primjene Hadisa. Uzmimo hadise o selamu, kao što je 
hadis "Širite selam!" i drugi. Oni koji nisu vični ovom 
znanju i koji ne znaju za fikhske propise o selamu tako 
nezgodno znaju baratati islamskim pozdravom, sela- 
mom. Tako, npr., vi možete izvršavati obavezu farza, 
učeći, kazujući ili slušajući znanje, što je muslimanima 
obaveza (farz), a oni koji ne poznaju pravne propise o 
selamu vas jednostavno mogu terorisati sa selamom i 
prekidati vas u vrijeme naučne nastave, kao da je taj 
mubarek pozdrav dat da se njime teroriše! Ovdje hoću 
da kažem to da taj časni sunnet, tj. selam, nije dat za to 
da se njime ometa recimo jedan farz, kao što je slušanje 
ili kazivanje znanja. Tada se daje prednost farzu, a sa 
sunnetom se sačeka. To vam je isto kao kada bi se 
klanjao farz u džematu, a vi nastavili klanjati sunnet, 
obezvređujući time farz-namaz. 


Valja se voditi računa i o tome kako i na koji način 
se selam naziva, da se ne poremete islamske pravne 

norme, tj. fikhski propisi. Čuo sam jednog starog laika, 
koji je u društvu sa mnom prišao jednom čovjeku koji 
je sjedio u autu, da mu nakon mog nazivanja selama i 
on naziva selam, dodajući uz to: "Od viška glava ne 
boli!" Na to mu ja rekoh: "Itekako može zaboljeti!" Jer, 
vjera i vjerski propisi su lijek za ljudsku dušu, kako 
Kur'an kaže: huden ve šifa' (uputa i lijek), a predoziran lijek 
može štetiti, može se čak pretvoriti u svoju suprotnost. 


U fikhskoj nauci, normalno na osnovu Kur'ana i 
sunneta, koje su nam fakihi pretočili u pravne norme, 
poznati su propisi o nazivanju selama. Tako, npr., ako 
se sureću dvije grupe ljudi, jedan najučeniji i najpo- 
božniji između njih, tj. iz jedne grupe sam će nazvati 
selam, a svi ostali i iz jedne i iz druge grupe će prihva- 
titi selam. Iz ovog propisa se jasno nazire mudrost je- 
dinstva (tevhida), jer svima nama spas ili mir, što je 
značenje selama, i dolazi sa jednog vrela, izvorišta, tj. 
od Jednoga Boga. Zato je onaj jedan, koji naziva selam, 
personifikacija te poruke ili te istine. 


Dok govorimo o selamu, ukazao bih na još jednu isti- 
nu. Mnogi se zalijeću pa govore i tvrde da u islamu 
nema persiranja, a u našem časnom sunnetu, pri pozdra- 
vu selamom, ako se nazove onako kako je to Alejhisse- 
lam rekao "Es-selamu alejkum" krije se množina, pa 
makar se selam nazivao i jednoj osobi. Zar se tu ne krije 
persiranje!? Lijepi islam od nas hoće da se uvažavamo, 
poštujemo, čak i komplimente jedni drugima da 
upućujemo, kako bi među nama nastajala ljubav. 

Časni poslanik Muhammed, s.a.v.s., u jednom hadi- 
su kaže: "Ljudsko srce stvoreno je takvim da zavoli 


onoga ko mu lijepo čini a da odbaci onoga ko mu loše 
čini." 

Među nama ima mnogo i onih koji se iz bivšeg 
režima tek vraćaju islamu i čitajući Kur'an u prijeevo- 
du dolaze, siroti, do zaključka da se selam može nazva- 
ti samo riječju "selam!", umjesto "es-selamu alejkum", 
kako je definisao Allahov Poslanik, s.a.v.s., a u istom 
Časnom Kur'anu na oko sedamdeset mjesta piše da 
smo se, po Allahovom naređenju, dužni pokoriti 
Časnom Poslaniku, s.a.v.s., pa i u pogledu načina nazi- 
vanja selama, a oni, sirote, to ne primjećuju. 


Dok govorimo o obavezi poslušnosti i pokornosti 
Poslaniku, s.a.v.s., dužnost mi je ukazati na jedan 
problem, a to je: ima onih koji, bojeći se idolatrije, tj. 
širka, u svom naboju kažu i zaredaju: "Nema 
obožavanja niti pokoravanja ikome osim Allahu, 
dž.š.!", i tako dođu u sukob sa Kur'anom! A istina je da 
nema obožavanja nikoga osim Allaha, a što se tiče po- 
koravanja, ono je i Allahu, i Poslaniku, i ulul-emru, itd. 


Nedavno sam čuo kako jedan hatib citira i prevodi 
ajet koji u prijevodu glasi: Pored Allaha ne prizivaj dru- 
8g0g boga! (jer i ne postoji), a on ga je preveo u smislu da 
sa Allahom ne treba izjednačavati druge bogove. Tim 
svojim prevodom on kao da je rekao da postoje i drugi 
bogovi, samo ih ne treba izjednačavati sa Allahom. 
Sačuvao nas Allah takvih lapsusa i omaški! 


LE JELJ 


Vrlo je riskantno i opasno i može biti katastrofalno 
za naš mali narod ukliješten u Evropi da napušta tradi- 
ciju i mezheb Ebu Hanife, koji je nedvojbeno tačan i 
ispravan, jer jedan mali narod, ukoliko se poremeti 
npr, njegova tradicija, može vrlo lahko završiti na 

smetljištu historije. Zato mi i nama slični narodi, uisti- 
nu, imamo veliku potrebu i obavezu, čak više nego 
drugi, čvrsto se držati naše svijetle tradicije, zbog 
opasnosti asimilacije i utjecaja koji neprekidno vrebaju. 

Mali potok može i kokoš zamutiti, a more ili okean 
ne može ništa. Tako za velike muslimanske narode, 
kao što su arapski, perzijski, turski, pakistanski... nije 
tolika opasnost od zamućivanja kao za naš mali narod. 


Mi se u našim krajevima moramo strogo držati kako 
u pogledu mezheba šerijatskopravne škole Ebu Hanife 
tako i u pogledu nakšibendijskog tarikata, kojeg su lju- 
bomorno čuvali i na način kako su ga čuvali šejh h. 
Halid-ef. Hulusi, k.s., i njegov šejh Džemil-ef. Muradi, 
k.s., h. hafiz Husni-ef. Numanagić, k.s., šejh Sirri-baba, 
k.s., šejh Hasan-baba, k.s., šejh Husein-baba, k.s., i osta- 
Ji, koji su, na našu veliku žalost, već preselili, koji svo- 
jim veličanstvenim djelovanjem nimalo nisu zbunjivali 
muslimanski svijet niti su u taj derviški red unosili 
sumnjive stvari, koje danas počinju da nagrizaju poje- 
dine derviške skupine. 
IG 

NEPOGREŠIVOST PEJGAMBERA 


Dotužilo nam je slušati pojedine hodže koji govore 
o tome kako Allah, dž.š., u Časnome Kur'anu ukorava 
pojedine pejgambere i kako su i oni griješili, itd. 

Odlučno dižemo svoj glas protiv takvih insinuacija i 
podvala, braneći dignitet i nevinost Allahovih poslanika 
i vjerovjesnika. Učenje ehli-sunneta zasnovano je na 
tome da su oni sačuvani od grijeha, greški i omaški. Oni, 
između ostalih pejgamberskih svojstava, imaju i svojstvo 
ismeta - nepogrešivosti. Imao sam priliku.na ovu temu 
jedne duge zimske noći razgovarati sa jednim našim ali- 
mom. Držeći se svoje logike i vjerovatno pod uticajem 
racionalizma i filozofije, on je tvrdio nemogućim to da 
su pejgamberi nepogrešivi, s obzirom da bi to bio džebr 
(prisila), odnosno determinizam, jer ne bi imali svoje 
volje. Kada sam se ja u sebi ispraznio i zamolio 
Uzvišenog da mi pomogne i da njega uputi, doživio 
sam blijesak nadahnuća kako da mu to objasnim, pa 
sam mu, između ostalog, naveo primjer djeteta koje, kao 
i odrastao čovjek, ima volju, ali dijete nema znanja koje 
bi ga spriječilo da prihvati žišku, ili da se namaže izme- 
tom, a odrasli čovjek to neće uraditi, jer ima znanje, a 
volja mu i dalje egzistira. Prema tome, tu nije u pitanju 
prisila od nekoga pa da čovjek postupa kao automat. A 
ko smije reći da pejgamberi nisu imali znanje i da im Allah 
nije otkrio šta je to vatra, tj. šta su to pojedini grijesi, za 
koje se i ide u džehennemsku vatru, šta je izmet, tj. šta je 
širk, jer Kur'an mnogobošce naziva izmetom, itd. 

U članku o tevhidu rekli smo da pejgamberi i istin- 
ski islamski učenjaci (posredno ili neposredno) prima- 
ju znanje samo od Allaha, gdje je za pejgambere rečeno 
da imaju svojstvo ismeta a za evlije da imaju svojstvo 
hifza, tj. da se za pejgambera kaže da je ma'sum a Za 
evliju da je mahfuz. 


U jednom  časnom hadisu Vjerovjesnik, s.a.V.s., 
kaže: "Ko želi da govori sa Allahom neka uči (čita) 
Kur'an" U drugom hadisu Vjerovjesnik, s.a.v.s., 
također kaže: "Kada neko od vas želi razgovarati sa 
svojim Gospodarom, neka uči Kur'an." Predanje ovog 
hadisa navode Hatib i Dejlemi u Firdevsu, od Enesa, 
r.a. 


Nismo slučajno naveli ova dva hadisa. Jer, ako 
čovjek učeći Kur'an razgovara sa Allahom, onda se u 
Allahovom govoru ona zamjenica "ti", ili "on", ne 
mora uvijek odnositi na Poslanika, s.a.v.s. Tako se uko- 
ri u Kur'anu, za koje laik misli da se odnose na Pejgam- 
bera, s.a.v.s., ustvari odnose na učače i pristaše 
Kur'ana, jer je Kur'an namijenjen = čitavom 
čovječanstvu, a ne samom Pejgamberu, s.a.v.s. Zar 
niste više puta doživjeli da kritiku upućujete jednoj 
osobi, a sa tom kritikom, ustvari, ciljate na drugu oso- 
bu, koja je tu prisutna. Tako, npr., pred Amrom kritik- 
ujete Zejda, a cilj vam je ukoriti ili podučiti Amra. Ovo 
je inače poznato u svijetu nauke, a u Kur'anu i Hadisu 
je puno takvih primjera. 

Uzvišeni Allah nekada sa učiteljima demonstrira 
zadatak, da bi učenici shvatili. 


Namrštio se i okrenuo zato što mu je došao slijepac. Šta ti 
znaš, možda će se on očistiti (od grijeha, od neznanja, kada čuje 
Kur'an), ili će primiti savjet, pa će mu (taj) savjet koristiti. 

Ovakve i slične ajete sufije tumače da se odnose na 
nas, vjernike, koji se bavimo Kur'anom i koji ga čitamo 
i izučavamo, da primimo pouku, a ne da sa takvim 
ajetima atakujemo na pejgambere. 


Možda će se ova problematika najbolje shvatiti ako 
se navede slučaj Ibrahima, a.s., za kojeg nam Allah 
priča u poglavlju El-En'am, u ciklusu ajeta u kojima je 
Ibrahim, a.s., rekao da mu je Gospodar zvijezda, Mje- 
sec, Sunce. Na osnovu logičkog razmišljanja ispalo bi 
da je Ibrahim, a.s., griješio, a kud ćeš viši grijeh od 
obožavanja sunca, mjeseca i zvijezda? Međutim, na 
kraju ciklusa ovih ajeta Uzvišeni Allah kaže: To je Naš 
dokaz, koji smo Mi dali Ibrahimu, protiv njegova naroda. 
Zar se iz ovoga ne vidi kako je Ibrahim, a.s., nevin, 
kako je to Allahova demonstracija sa Ibrahimom, a.s., 
da poduči narod. 


Analogno tome, tako treba shvatati i druge ajete na 
tu temu. To je putokaz našim mislima. Upravo ovaj 
kur'anski primjer. 

Ne treba zlorabiti neke ajete ili hadise. Treba voditi 


računa o tome da ima mensuh (derogiranih) ajeta i 
hadisa. 


Svjedoci smo, u naše vrijeme, jedne tužne i neisti- 
nite pojave, a to je da mnogi, vjerovatno iz neznanja, 
Allahove poslanike i vjerovjesnike nazivaju prorocima 
- sačuvao nas Uzvišeni Allah toga. Vjerovatno je i to 
utjecaj sa Zapada. Prorok je onaj ko ne zna, pa proriče, 
drugim riječima nagađa, te je stoga strašan grijeh pej- 
gambere nazivati prorocima. Treba biti veoma opre- 
zan, jer šejtan sa svojim saradnicima nikad ne miruje i 
uvijek pokušava zbuniti vjernike. Inače, sve novopečene 
termine treba staviti pod lupu islama i islamskog po- 

gleda na svijet. Te grješke mogu biti fatalne. Mnogi tak- 
ve i slične termine nazivaju naučnim, a daleko je to od 
istinske nauke. 


Tužno je gledati taj inferioran položaj u odnosu na 
neislamski svijet i njihove naučnike, jer Kur'an od nas 
traži da mi zauzmemo superioran stav u odnosu na ne- 
muslimane i njihove učenjake (Vi ste svakako na višem 
položaju ako ste /pravi/ vjernici). Mnogi nasijedaju i 
podižu ih na pijedestal koji im ne pripada. Kako se 
nešto može naučiti od gluha, slijepa, nijema, čak i 
mrtva, kako ih Kur'an naziva? Hoćemo reći, sa staja- 
lišta vjere. Jadno je, jadno i opet jadno da neki porede 
Dantea i ostale mrtvace (po hadisu) sa velikanima is- 
lamske znanosti kakvi su hazreti Mevlana, Ibn Arebi, 
imami Gazalija, r.a. Takav govor i takvo pisanje je bole- 
stan govor i bolesno pisanje, jer je oprečno i u sukobu 
sa kur'ansko-hadiskim pogledom na svijet. Eto zašto 
kod našeg svijeta nema pravih rezultata, iako se mno- 
go piše i mnogo govori, jer takva pisanja, bolje reći - 
piskaranja, i takva inflacija govora nose u sebi klice za- 
raze koje izazivaju bolesti u društvu, te se zato toliko 
laže, petlja, svađa, ubija, itd. U vanjskom svijetu vidite 
čime se izazivaju zaraze i bolesti. Najopasniji i najčešći 
izvori zaraze su zagađena voda, hrana i zrak. A zar 
svoju duhovnu dimenziju i svoj intelekt svijet ne poji i 
ne hrani slušajući, čitajući, itd.? Zato bi mnogima treba- 
lo zabraniti da govore i pišu, jer su kliconoše i izvor Za- 
raze u društvu. Svi moramo dići svoj glas i mobilisati 
svoju snagu u odbrani islamske istine i pravih islamskih 
autoriteta. 


Vi možete pomisliti: Pa hajde, nije to tako opasno! 
Ljudi se posvađaju i potuku za 100 maraka, a život 

svog djeteta, ili više njih, prepuštaju na milost i nemi- 
lost dušmanima! A Allah u Kur'anu kaže: I kada dijete 
bude upitano zbog kojeg je grijeha ubijeno. Svjesni smo 
vanjskog značenja ovog ajeta, u što uopće ne sumnja- 
mo. Međutim, zar nema i ona druga strana ovog istog 
ajeta, kada se dijete duhovno ubija prepuštajući ga koje- 
kakvim duhovnim ubicama!? 


Svaki brat musliman treba se dobro čuvati koje- 
kakvih izjava, kao što su npr.: Pejgamber bi se, da je 
živio u tom i tom mjestu ili u tom i tom vremenu, odi- 
jevao ovako ili onako. Veoma mnogo opreznosti treba 
kada su u pitanju pejgamberi. Treba imati straho- 
poštovanja prema njima. Allah je ukazao na to da 
veličanje Njegovih znamenja spada u pobožnost srda- 
ca. A kud ćeš viša znamenja od Njegovih poslanika!? 


o 

MIRADŽ 


Govorit ćemo o jednoj teškoj temi za prosječan 
ljudski um, te smo zbog toga prisiljeni da na jedan 
specifičan način ukažemo na nedostatke ljudske logike 
i uma. Naše razmatranje u ovom radu odnosi se na 
Miradž, tj. na Muhammedovo, a.s., putovanje jedne 
noći iz časne Mekke do Jarusalima a odatle dalje di- 
zanjem kroz nebesa pa sve do Kabi-kavsejna. 


Časni Kur'an i sigurna predanja (tradicija) obavijestili 
su nas o ovom veličanstvenom putu koji je uglavnom 
neshvatljiv prosječnoj ljudskoj logici. Treba odmah na- 
pomenuti da mi muslimani ne slijedimo svoj ogra- 
ničeni razum ili logiku, nego smo dužni da ga 
potčinimo objavi časnog Kur'ana i sunnetu Allahovog 
Poslanika. Svaki um koji im nije potčinjen, tj. ne prihva- 
ta ih, bolestan je um. Status muslimana stiče se time da 
ljudski um ni u čemu što je objavljeno preko Poslanika 
ne oponira, tj. ne negira, nego sve prihvata bilo da 
razumije ili ne razumije. Treba voditi računa o tome 
da je ljudski um sa svojom logikom stalno na ispitu 
da li će prihvatiti njemu neshvatljive stvari kao što je 
Miradž i drugo ili će odbiti. Nije samo čudo Miradža 
neshvatljivo ljudskom umu, tu su i druge poruke vjere 
kao što su sva čuda pojedinih Allahovih poslanika 
spomenuta u Kur'anu a dužni smo vjerovati u njih. 
Među tim čudima je i proživljavanje umrlog, pravljenje 
ptice od blata pa njeno proživljenje, i druga mnogo- 
brojna čuda spomenuta u časnom Kur'anu, zatim čudo 

o proživljenju na budućem svijetu i sva ostala čudesa 
na onome svijetu koja su, također, neshvatljiva 
prosječnom ljudskom umu. Ono što je nemoguće u 
svijetu razuma to je sasvim moguće u svijetu mašte 
npr., kao što se i u svijetu snova dešavaju stvari koje su 
nemoguće sa stajališta razuma. 


Ibni Arebi, k.s., u svom djelu El-Futuhatul-mekkijje u 
poglavlju o fenomenu sna, između ostalog kaže nam: 
"Mašta, san i berzah stvoreni su tako da čine nemo- 
guće mogućim za ljudski um, a kakav li je On, Allah, 
nedohvatljiv za ljudski um." 


Nije nimalo slučajno da prvi ajet sure Isra koji govori 
o Miradžu započinje sa riječi Subhane a to je riječ tesbi- 
ha (tenziha) što će reći otklona od onoga što Mu ljudski 
umovi mogu pripisati. Mi ovim hoćemo reći da se iz 
prve riječi da razumjeti da nam Allah skreće pažnju da 
je On čist od onoga što ljudski umovi mogu misliti i 
shvatiti o fenomenu Miradža, tj. ovog veličanstvenog 
noćnog puta. U ajetu je rečeno: Neka je slavljen (čist od 
onoga što Mu ne dolikuje) Onaj koji je sa svojim robom pro- 
putovao... Ovdje treba skrenuti pažnju da mi muslimani 
tesbih ne činimo Džibrila, a.s., nego samo Allaha, što 
znači da je On Uzvišeni proputovao sa Svojim robom 
onako kako Njegovom veličanstvu dolikuje, pa makar 
mi to nikada ne shvatili. Sa ovim nipošto ne kažem da 
te noći sa Poslanikom nisu išli i Džebrail i Mikail. 


Poznati komentator Kur'ana Nedžmuddin Kubra u 
svojim Te'vilatima Časnog Kur'ana skreće nam pažnju 
između ostalog i na to kako je Uzvišeni Allah završio 
gore navedeni ajet, a mi znamo da ga je završio 
riječima: Zaista On (Allah) čuje i vidi. Mi znamo, na osno- 
vu kur'anskog teksta, da je Allahov Poslanik te noći 


250 


mnogo čuda čuo i vidio. Spomenuti komentator nam 
skreće pažnju na to da je on Allahovim sluhom slušao i 
Allahovim vidom gledao, što se temelji na sahih hadisu 
koji glasi: "Kad roba zavolim, njegov Sam sluh, njegov 
vid...", a zar Muhammed, a.s., nije taj rob kojeg Allah 
voli?! 


Neki aspekti Poslanikova Miradža 


U ovom radu nećemo nabrojati sva čuda koja je 
doživio na putu iz Mekke do Jerusalima a odatle dalje 
kroz sedam nebesa, nego ćemo ukazati na neka od njih 
koja kod nas nisu prezentirana. Prvo da ukažemo na to 
da je taj put bio uistinu u budnom stanju, dušom i tije- 
lom, mada ima i onih koji misle da se to dogodilo u 
snu, oslanjajući se pri tome na predanje jednog druga 
Allahovog Poslanika koje je spomenuto u Hazinovom 
tefsiru. Mi znamo da su snovi Allahovog Poslanika 
tačni pa je sasvim moguće da je to i sanjao prije nego je 
stvarno doživio. U prilog ovome navodimo njegov san 
koji Allah, dž.š., spominje u suri El-Feth u vezi osvojenja 
Mekke. Naime, iz navedenog sna vidi se da je Allahov 
Poslanik prvo sanjao osvojenje Mekke, a zatim to i 
doživio. 


Sufije se slažu da je Allahov Poslanik trideset šest 
puta išao na Miradž, svaki put duhovno, osim jedanput 
kada je išao i dušom i tijelom i to se zove El-Miradžul- 
ekber, koji je spomenut u Kur'anu. Oni kažu da je u 
Kur'anu riječ tevhida ponovljena trideset šest puta, te 
ju je svaki put Alejhisselam doživio. 

Ima onih koji tvrde da nikad niko prije njega nije 
išao na Miradž, a niti će poslije njega, ići. Međutim, o 


251 


takvoj izjavi nas Kur'an i Poslanik ne obavještavaju i mi 
smatramo da je to proizvoljna tvrdnja koja se ne temelji 
na čvrstim osloncima vjere. Mi vjerujemo da nikad niko 
na tom putu neće dosegnuti nivo kojeg je on dosegao. 


Mi ćemo se u daljem toku ovog rada osvrnuti na 
gore navedeno. Sada bismo se prvo zapitali da li bi tre- 
balo ići u osvajanje svemira na način kako nam ga nudi 
savremena civilizacija ili pak kako nas upućuje naš Viso- 
kocijenjeni učitelj vjere. Naše su džamije davno bile 
baze sa svojim munarama kao raketama uperenim ka 
nebu za odašiljanje putnika u nebeska prostranstva. 
Znamo i to da na taj veliki put ne mogu ići nečisti i do- 
bro neobučeni dugogodišnjim naukovanjem džamije 
(islamskog univerziteta) na način i zahtjev islama. Je- 
dan put kroz nebesko carstvo pokazuje Poslanik učeći 
nas da gladne hranimo, siromašne pomognemo, 
siročad zaštitimo i mnogobrojne druge humane oba- 
veze da ispunimo, kao i ostale Božije imperative, kako 
bi se vinuli u nebesa visoke etike, da bi nam to bilo 
uzrok ili podloga za naše uzdizanje. Ovi drugi 
zapućuju se u osvajanje svemira pljačkajući ogromna 
sredstva obespravljenih, tako da stotine miliona žena, 
djece i ljudi umiru od gladi a niko se ne pita imaju li 
oni na to pravo i jesu li se teško ogriješili o hakkove 
ogromnog broja stvorenja! Naši će racionalisti pomisliti, 
pa oni će nama dominirati ukoliko se i mi ne uključimo 
u tu trku za osvajanje svemira. 


Sedžde ashaba i tabiina, kao i njihova druga dobra 
djela, bile su jače od moćnog bizantijskog i perzijskog 
carstva, pa poslužimo se i mi istim oružjem kojim su se 
i oni poslužili kako nama ne bi drugi dominirali. Bada- 
va je slijepca bez vjere slati na ma kakav put! Treba se 

potruditi otvoriti ljudima ovdje oči kako bi na zemlji 
ugledali čuda Allahova. 


Poznato nam je da je Allahov Poslanik, a.s., na svom 
miradžskom putu te mubarek noći došao do Kabi- 
kavsejna ili još bliže. Ibni Arebi, k.s., u svom Tefsiru 
Časnog Kur'ana, tumačeći riječi kabe-kavsejni ev edna 
koje se nalaze u poglavlju En-Nedžm između ostalog 
kaže: 


Kevsejn znači dva luka, a dva luka se dobiju kada se 
krug presiječe jednom linijom te prema tome bio je na 
mekamu gdje se sastaju dvije polukružnice, od kojih 
jedna predstavlja božansko opstojanje (Hakk) a druga 
postojanje svega stvorenog. Znači, bio je na liniji 
između dva luka, tj. dvije polukružnice koje spajaju i 
rastavljaju Hakka i halka (Stvoritelja i stvoreno). Za 
ovu liniju koja presijeca kružnicu egzistencije Ibni Arebi 
kaže da je ona zamišljena linija, kada mu je Allah uklo- 
nio tu zamišljenu liniju zatvorio se, u tom momentu, 
krug jedinstva opstojanja. 


Moramo napomenuti da je te noći Allahov Poslanik 
napustio ovaj relativni svijet i proputovao kroz para- 
lelne svjetove, a to su: svijet meleka, berzah (zagrobni 
svijet), svijet rukova, Džennet i drugi. 


Rečeno je da se na ovome svijetu ne mčže vidjeti 
Allah, dž.š., što je sasvim tačno, ali zato napominjemo 
da je on te noći otišao sa ovog svijeta, pa prema tome 
mogao je vidjeti Uzvišenog, jer se to nije dešavalo na 
ovom svijetu. 


Oni racionalisti koji kažu da se Poslanikove riječi 
odnose samo na ono vrijeme u kojem je boravio na 
zemlji, sačuvao nas Allah takve pomisli, ne primjećuju 

kako on govori i o budućim stvarima sa svog Miradža 
kao što su događaji Sudnjeg dana, Dženneta i drugo. 


Poznato je koje je poslanike naš Pejgamber vidio na 
sedam nebesa, a također je poznato da je osim poslanika 
vidio na raznim nebesima različite kategorije meleka sa 
raznim ibadetima. Hoćemo reći da su nebesa nastanjena 
određenim kategorijama meleka. Također se zna da ni- 
kog u nebesima nije vidio od džina i šejtana. 


Šejh Muhjuddin, poznat kao Ibni Arebi, pišući o 
Miradžu Allahovog Poslanika u svom djelu El- 
Futuhatul-Mekijje, kaže i opisuje kako je i on duhovno 
išao na Miradž kroz nebesa; čak nam priča i o tome šta 
je razgovarao sa pojedinim od Allahovih poslanika. 


Stanovnici sedam nebesa 


U svom djelu El-Insanul-kamil, poznati sufija, šejh 
Abdulkerim Džejli, opisuje nam stanovnike sedam ne- 
besa. Mi ćemo ukratko prepričati to njegovo saopćenje. 


Na prvom nebu su meleci pod jurisdikcijom Ismail 
meleka i sve što se spusti s nebesa ili se digne sa zemlje 
moraju proknjižiti ovi meleci. 

Stanovnici drugog neba su stvoreni od svjetla (nura) 
moći. Ibadet ovih meleka je da upućuju stvorenja na 
specifičan način svijetlima Istine, oni lepršaju krilima 
moći po nebesima pouke (ibreta). Ovi su meleci 
potčinjeni, tj. pod jurisdikcijom su meleka po imenu 
Nukhail, a.s. Allah, dž.š., učinio je ove meleke kao po- 
magače raznim zanatlijama. Ovo nebo ima najveći broj 
meleka među sedam nebesa. 


Stanovnici trećeg neba su pod dominacijom meleka 
koji se zove Surail. Oni se odazivaju pozivima sinova 

Ademovih. Među njima ima onih koji nadahnjuju san 
spavaču, bilo direktno ili alegorično, a ima i onih koje 
je Allah zadužio da odgajaju djecu i podučavaju ih 
raznim značenjima i govoru. Zatim ima onih koje je 
zadužio da spašavaju ucviljene, zabrinute ili otklanjaju 
nevolje kome Allah hoće, a ima ih i koje je zadužio da 
bdiju nad usamljenicima i sl. I 


Stanovnici četvrtog neba su pod dominacijom ili 
upravom meleka koji se zove Israfil, a.s. On je jedan od 
najvećih meleka po veličini. Njegovo djelovanje seže 
od Sidretul-muntehaa do pod zemlju. 


Peto nebo je mjesto manifestacije božanske veličine i 
osvete. Meleci ovoga neba između ostalih funkcija ima- 
ju službu učvršćivanja pravila vjere u srcu, a neki od 
njih tjeraju nevjernike da ne prodru u svijet tajni. Neki- 
ma je opet ibadet da liječe bolesna, a neki opet vade 
duše sa dozvolom meleka koji njima dominira a ime 
mu je Azrail, a.s. 


Šesto nebo stvoreno je od nura himmeta (pomoći). 
Mikail, a.s., zadužen je za meleke ovog neba. Ovo su 
meleci milosti. Oni su između ostalog zaduženi da 
dostave opskrbu onima kojima je suđena. Oni su 
uslišene dove, tj. prima im se dova kome je učine. To 
su oni meleci na koje je aludirao Alejhisselam kad je re- 
kao: "Čije se aminanje poklopi sa aminanjem meleka, 
odazvaće mu se dovi i ispuniće mu se ono što traži." 
Među ovim melecima ima ih u obliku ptica, koji imaju 
određenu svoju zadaću, a ima ih i u raznim drugim 
oblicima sa različitim funkcijama. 


Stanovnici sedmog neba su meleci mukarrebun. Sva- 
ki od njih ima položaj srazmjerno zadaći za koju ga je 
Allah zadužio. 

Ukratko smo rekli pregled nebesa prema kazivanju 
autora djela El-Insanul-kamil. I pored toga što smo u 
ovom kratkom radu izostavili mnoge stvari iz oblasti 
miradža kao što su Sidretul-munteha, Džehennem, 
Džennet i dr., ne možemo sebi dozvoliti da ne spome- 
nemo namaz, koji je dar ovom Ummetu sa 
veličanstvenog Miradža. Ako je namaz dar miradžske 
noći, zar to nije dovoljna aluzija da mi kroz namaz, 
obavljajući ga što ljepše i potpunije, pokušamo 
doživjeti svoje uzdignuće. Možda je on upravo sredstvo 
nama za naše približavanje i uzdizanje. 


(I 

HADŽ 


Mi im pokazujemo Naše ajete u vanjskom svijetu, a i u 
njima samima, dok im ne bude jasno da je On istina. (Fussi- 
let, 53) 


Koliko (mnogo) ima dokaza na nebesima i na zemlji kraj 
kojih prolaze, a oni od njih okreću (glave i ne razmišljaju). 
(Jusuf, 105). 


Iz gore citiranih ajeta vidi se da smo mi okruženi 
Allahovim znakovima, među kojima je, svakako, i 
Ka'ba. Sufije vanjski svijet, a i svoje ljudsko biće, uzima- 
ju, uglavnom, kao knjigu u kojoj se, također, manifesti- 
raju Allahove poruke, kako je neko od sufija rekao: 
"Kur'an je svijet koji govori, a svijet je Kur'an koji šuti." 

Hadž sa svojim egzoteričkim propisima ima i svoju 
ezoteričnu dimenziju. Naime, u propisima o putu na 
hadž kriju se skrivena značenja o putu ka Allahu, dž.š. 
Svaki sufija zna i vjeruje u šerijatsko-pravne propise 
hadža i valjanost obavljanja hadždža po šerijatskim 
propisima, ali on, također, zna da ti propisi imaju i 
svoje mudrosti koje su skrivene u njima. Treba samo 
letimično pogledati sufijske komentare Kur'ana, a i 
drugu sufijsku literaturu, pa će se odmah vidjeti kako 
se u njima tumači hadž i propisi vezani za hadž. Mi se 
nećemo rasplinuti u navođenju onoga kako su mnogo- 
brojni sufije tumačili tajne hadža u svoje vrijeme nego 
ćemo ukratko pokušati ukazati na izvjesne tajne ve- 
zane za hadž u naše vrijeme. 

Mi znamo da je najbolja opskrba za put na hadž 
bogobojaznost, na osnovu kur'anskog ajeta: Zaista je 
bogobojaznost najbolja opskrba. (El-Bekare, 197). Međutim, 
sufija će tu odmah ukazati i na ajet: A odjeća bogobo- 
jaznosti je najbolja. (El-A'raf, 26) 

Kako se na hadž ne može putovati bez opskrbe tako 
se ni na duhovni put ne može ići bez bogobojaznosti. 
Bavljenje tesavvufom bez primjene i pobožnosti pretva- 
ra se u puko filozofiranje. Tesavvuf znaju samo oni koji 
su ga živjeli i doživljavali. 

Na osnovu Kur'ana i Hadisa zna se da i pobožnost, 
tj. odjeća pobožnosti, nije uvijek čista, a u nečistoj 
odjeći se, i pored njenog posjedovanja, ne može klanja- 
ti, i na taj način stupiti u Allahovu blizinu. ( Učini 
sedždu i približi se (Allahu). (El-Alek, 19) Kako god se 
može posjedovati fizička odjeća, a da ona sa šerijatskog 
stajališta ne bude čista, tako isto se može posjedovati i 
odjeća pobožnosti, a da ona ne bude čista sa akaidskog 
stajališta. Naime, odjeća pobožnosti može biti uprljana 
licemjerstvom, murailukom, ohološću, i drugim 
" pokuđenim svojstvima, te se, prema tome, čovjek u 
njoj ne može približiti svome Stvoritelju, isto kao što se 
ni u namaz ne može stupiti sa nečistom odjećom. Da bi 
čovjek išao na hadž, tj. putovao Bogu (duhovni hadž), 
on mora posjedovati ličnu kartu (kelimei-šehadet) na 
osnovu koje, ukoliko nije kažnjen, a punoljetan je u 
svom duhovnom uzrastu, može tražiti pasoš i vizu, jer 
Allah ima Svoje ambasadore i konzule (halife i vekile) 
na Zamlji, a to su pravi islamski učenjaci koji nasljeđuju 
pejgambersko učenje, tražiti od njih dozvolu da se 
krene na duhovni put u posjet Domaćinu Ka'be. Bez 
tih viza se ne može stići Allahu, kao što se ne može 

stići ni Kabi bez viza zemlje u kojoj se Ka'ba nalazi. 
Ima onih koji su rođeni u Hidžazu, tj. u blizini Kabe, 
ili u Mekki, u komšiluku Ka'be. Njima ne treba nikakva 
ulazna viza. Ovo aludira na one koji su rođeni u isla- 
mu, kao što Vjerovjesnik kaže: "Svako se dijete rodi u 
prirodi islama", te se zbog svog islamskog odgoja nisu 
nikada ni udaljili iz Allahove blizine. Hoćemo reći 
odrasli su u strogo islamskom ambijentu; takvi su im 
bili djedovi, roditelji, okolina, njihovi učitelji itd. i ni- 
malo se griješenjem nisu udaljili. Neke su njihovi rodi- 
telji, mada su muslimani, kao i drugi faktori, načinom 
njihovog odgoja i obrazovanja daleko udaljili iz domo- 
vine islama. Tako su se našli u raznim državama i 
zemljama. Kada ovo govorim, imam na umu imami- 
Gazaliju koji čovjeka, govoreći o njemu u Alkemiji sreće 
uspoređuje sa državom tako da kaže da mu je srce vla- 
dar u glavnom gradu (prsima), razum mu je veliki ve- 
zir, a ostali dijelovi tijela predstavljaju ostale institucije 
te države, da ih sve ovom prilikom ne nabrajamo. 


Na osnovu toga se jasno vidi da čovjek može biti 
udaljen iz blizine Allaha, na što aludira udaljenost od 
Mekke i Medine. Mi vidimo da postoje razne države sa 
raznim sistemima. To je primjer na osnovu kojeg 
zaključujemo da postoje i razni ljudi, poput različitih 
država, u kojima vladaju različiti sistemi. Kako ima 
država koje ne dozvoljavaju ni odlazak na hadž tako 
ima i ljudi u kojima vlada takav šejtanski sistem koji ne 
dozvoljava put ka Bogu. Naprimjer, ima ljudi u kojima 
vlada sistem kakav je bio u Albaniji, Bugarskoj i sl., 
gdje nije bilo mogućnosti odlaska na hadž, odnosno 
puta ka Bogu, ako se zapadne u takvo stanje. Poznato 
je da Allah postavlja vlasti u državama (Alu Imran, 26), 

prema narodu i zaslugama tog naroda, da nad njima 
uspostavi sistem za koji su oni sami krivi i kojeg su 
zaslužili svojim postupcima, tako da vlast određenoj 
državi može biti i nagrada, ali i kazna. 


Vratimo se putu na hadž, odnosno putu ka Bogu. 
Poznato je da se na takav put ne ide bez vodiča (delila), 
koji znaju propise hadža, a i arapski jezik. Tako isto su 
i na putu ka Allahu potrebni vodiči, koji znaju propise 
na duhovnom putu velikog hodočašća, a govore i jezi- 
kom marifeta (spoznaje), na što aludira arapski jezik. 
Na tom putu vodič se mora poštovati jer on poznaje 
put i granice (mekame) preko kojih se prelazi. Ukoliko 
se neko udalji od vodiča, može mu se lahko desiti da 
zapadne u razne nevolje, jer ne zna puta niti jezika ko- 
jeg smo spomenuli, te se lahko može izgubiti i zalutati. 


Neki na hadž idu kopnom, raznim prijevoznim 
sredstvima, neki morem, lađama, a neki zrakom, avi- 
onima. U Časnom Kur'anu stoji: Tražite sredstvo do Nje- 
ga! (El-Maide, 35). Razna učenja, nafile i virdovi su 
sredstva na tom duhovnom putu. Za ova tri načina 
puta moglo bi se reći da kopneni put simbolizira 
šerijatski put, pomorski put simbolizira tarikatski put, 
a zračni put simbolizira marifetski put. Pogledajte ove 
saobraćaje i iz njih izvucite pouke! Za sve te puteve 
postoje zakoni koji regulišu saobraćajna pravila i pro- 
pise. Kada jedan putnik promijeni vrstu saobraćaja, npr. 
kada putnik koji putuje zrakom, ili morem stupi na kopno 
on se od tog istog momenta mora pridržavati pravila i 
propisa koji važe u kopnenom saobraćaju (zabrana, 
ograničenja, upozorenja, uputstava, naredbi i dr.)._ S 
ovim hoću reći da ni jedan duhovni putnik ne smije 
negirati šerijatske propise nego će ih strogo poštivati. 

Ima hadžija (putnika) koji odu na hadž pa tamo 
umru i nikada se više ne vrate. Tako isto ima i duhovnih 
putnika koji odu Uzvišenom Bogu i tu budu potopljeni 
u more božanske egzistencije da se više nikada ne 
vrate. Takvi se zovu ehli-gark (utopljenici u moru je- 
dinstva). A ima i onih koji se vrate i pričaju nam o 
Ka'bi, njenoj okolici, Mekki i Medini, što aludira na du- 
hovne putnike koji posjete Allaha pa ih On vrati da bi 
drugima pričali o svojim doživljajima i da bi ih 
upućivali i vodili. 

Pošto nam je prostor ograničen, a i čitalačka publika 
je nepripremljena na ovakva kazivanja, moraćemo se 
ograničiti na još samo nekoliko momenata. 

Na svom putu i duhovni putnik dođe na svoj mikat, 
tj. do jedne granice kada skida odjeću i oblači ihrame, 
koji simboliziraju njegovu smrt (kefine). Sufije tu rado 
citiraju hadis koji glasi: "Umrite prije nego što umrete!" 
Riječ ihkram nastala je od riječi haram. Hoće se reći da 
takvome biva zabranjeno i ono što mu je prije te gra- 
nice bilo dozvoljeno. 


Za Arefat se može reći da simbolizira proživljenje 
(skup) na Sudnjem danu, a bacanje kamenčića na 
šejtana, po Ibn 'Arebiju, k.s., (u Futuhatu), simbolizira 
gađanje fikcija koje šejtan putniku donosi, kao što su: 
da je Allah materija, da je duh, da je tjelesan, i sl. te sa 
riječima Bismillahi i Allahu ekber treba kamenovati te 
fikcije, jer "Allah je Allah i ništa drugo", kako je to 
jednom sufiji rekao šejh-hafiz Muharem-ef. Lemeš, r.a. 

Klanje kurbana na Mini simbolizira klanje 
životinjskih prohtjeva u čovjeku, a susret sa Ka'bom 
simbolizira susret sa Allahom, dž.š. 


G 

KURBAN 


Ispričaj im tačno događaj dvojice Ademovih sinova, kada 
su žrtvovali kurban, pa je od jednog bio primljen, a od dru- 
goga nije bio primljen. Reče (jedan Ademov sin): "Tebe ću 
svakako ubiti." Odgovori (drugi Ademov sin): "Zaista Allah 
prima žrtve samo od bogobojaznih." (El-Maide, 27) 


Nismo slučajno počeli ovo kazivanje o kurbanu sa 
gore spomenutim ajetom iz sure El-Maide. Svaki pame- 
tan čovjek će shvatiti da je kurban toliko važan, s obzi- 
rom da se on pojavljuje pri samom početku ljudske 
vrste i događaja vezanog za Adema, a.s., i njegove si- 
nove. Na osnovu toga zaključujemo da kurban egzisti- 
ra od samog početka čovječanstva pa sve do danas. 


Željeli bismo ukazati na svršetak citiranog ajeta, iz 
kog se jasno vidi od koga Allah, dž.š., prima žrtve, tj. 
da nije dovoljno samo prinijeti žrtvu nego ona treba 
biti propraćena i takvalukom (bogobojaznošću). 


Muhammed, a.s., rekao je: "Ko ima mogućnost da Za- 
kolje kurbana, a ne zakolje ga, nije od nas." Da je kurban 
tako važan, da se naslutiti i iz činjenice da je vjerovjesnik 
Ibrahim, a.s., čak i sina poveo da žrtvuje. Iz toga se vidi 
koliko su pajgamberi držali do institucije kurbana. 


Kod nas se, u brojnoj ediciji, o kurbanu pisalo sa 
šerijatskog stajališta. Mi se nećemo zadržavati na po- 
navljanju tih šerijatsko-pravnih istina nego ćemo 
pokušati da ukažemo i na smisao kurbana sa sufijskog 
stajališta. 

Šejh Ismail Hakki, poznati sufija, u svom komentaru 
Časnog Kur'ana između ostalog kaže: "Žrtvuj devu 
svoga tijela u službi Uzvišenom, žrtvuj devu svoje 
ljudske naravi na putu čednosti ka Uzvišenom i žrtvuj 
devu svoga nefsa na putu viteštva!" 


Znameniti sufija Nedžmuddin Kubra u svojim 
Te'vilatima Kur'ana kaže: "Žrtvuj tijelo svoja Ja-ta (ena- 
nijjeta) i Ja-stva (innijjeta) Uzvišenom Allahu i stavi 
svoju desnicu duhovnosti na svoju ljevicu tjelesnosti!" 


Kurban ima više svojih dimenzija. Jedna od njih je i 
socijalna dimenzija kurbana, na koju je kod nas stavljen 
preveliki akcenat tako da je ispalo kao da je to jedina 
svrha klanja kurbana. Mi taj fadilet, tj. socijalnu stranu 
kurbana ne negiramo, ali hoćemo da kažemo da je 
svrha kurbana upravo takvaluk (bogobojaznost), kako 
i kaže Uzvišeni Allah: Do Allaha neće stići njihovo meso 
ni njihova krv, nego će do Njega stići vaša bogobojaznost. 
(El-Hadždž, 37) 


Ovdje ćemo spomenuti i psihološku stanu kurbana, 
koja se sastoji u samom činu klanja. Naime, Pejgamber 
je savjetovao da se svoj kurban samostalno kolje, ili da 
se prisustvuje klanju, jer taj čin ima svoj duh (ruh), a 
daje i nadahnuće. To navodimo stoga što se danas 
često kolje kurban negdje u odsustvu, što je dozvolje- 
no, ali ovo je bolje zbog psihološkog momenta. 

Jedna od dimenzija kurbana je i pedagoško- 
odgojna, odnosno zorna strana. Naime, samim činom 
klanja u prisustvu svojih bližnjih mi ih direktno 
podučavamo i odgajamo u tom duhu. 

Usput ćemo reći da su mnogi u svojim shvatanjima 
pali pod utjecaj materijalističkog pogleda na svijet, pa 

su kroz tu prizmu tumačili i pojedine ajete, hadise i 
neke šerijatske propise. Ovdje ćemo navesti još dva 
takva primjera njihovog tumačenja. Prvo: Neki od njih 
su tumačili da je svrha abdesta higijena i u vezi sa 
abdestom isticali su zdravstvene razloge. Taj aspekt 
abdesta mi ne osporavamo. Međutim, kada se pogleda 
arapski tekst abdestnog nijjeta, jasno se vidi zbog čega 
se abdest uzima i kakva mu je svrha. Obratimo pažnju 
na prevod tog nijjeta: "Odlučih uzeti abdest, radi na- 
maza i radi odstranjivanja hadesa (šerijatsko-pravne 
nečistoće, koja se otklanja abdestom, kupanjem ili te- 
jemmumom), da bih se približio Allahu, dž.š." 


Drugi primjer za takvo nakaradno tumačenje i 
skrnavljenje ljepote kur'anskog teksta je ajet o zabrani 
alkohola, kojeg su pojedinci tumačili tako da je alkohol 
zabranjen iz zdravstvenih, ili inih, razloga. Oni, jadnici, 
ne primjećuju da time pokušavaju ispraviti Allaha, 
dž.š., koji je u sljedećem ajetu objasnio svrhu zabrane 
alkohola (kocke, gatanja i dr.): Zaista šejtan želi da među 
vas ubaci neprijateljstvo i mržnju u opojnom piću i kockanju 
i da vas odvrati od sjećanja na Allaha i (klanjanja) namaza. 
Pa hoćete li se vi sustegnuti (od opojnih pića i kocke)? 


Ibrahim, a.s., dade svoj imetak uvakufiti, a i gostima. 
Kako bi bilo lijepo da i mi sebe i svoj imetak uvakufi- 
mo, tj. da shvatimo da Allah nema suvlasnika, što nam 
se obznanjuje dijelom ajeta: ve lem jekun lehu šerikun fil- 
mulki (... i koji nema sudruga u vlasti...). Ibrahim, a.s., 
također dade svoje tijelo vatri, svoje dijete povede da 
ga žrtvuje u kurban, a svoje srce dade Milostivom, tako 
da su se meleki čudili njegovoj darežljivosti. 


Treba zaklati svoj nefs (životinjsku stranu u čovjeku) 
nožem mudžahede (borbe sa samim sobom). Mu- 

hammed, a.s., rekao je: "Najveći tvoj neprijatelj je 
među tvoje dvije strane." Mnogi misle da vode borbu 
sa sobom, a, ustvari, neprekidno se bave sudaranjem 
sa drugima, tj. bore se protiv drugih, bilo usmenom ili 
pisanom riječju. Sufija se prvo bori sa sobom pa tek 
onda sa drugima, ukoliko po šerijatskim propisima 
bude potrebno. Šejh Malik b. Dinar, k.s., priča kako je 
na svom putu na hadž, na Mini, gdje se kolju kurbani, 
vidio jednog mladića kako moli Allaha, dž.š., da mu 
oprosti. Čuo je kako mladić govori: "O Ti Uzvišeni, lju- 
di ti prinose žrtve i kolju kurbane, a ja ti na žrtvu nem- 
am prinijeti ništa do svoju dušu!", i u tome je zajecao i 
pao mrtav. 

U suri El-Bekare, u jednom ciklusu ajeta, Allah nam 
priča o tome kako je Musa, a.s., prenio svome narodu 
naređenje Gospodara Allaha da trebaju prinijeti žrtvu, 
tj. da zakolju kravu, da bi, potom, jednim njenim dije- 
lom udarili po mrtvacu koji je bio ubijen, a čiji ubica je 
bio nepoznat, nakon čega je on oživio i rekao ko ga je 
ubio. 


U kuranskom navođenju ovog historijski istinitog 
događaja, sufije za sadašnje vrijeme nalaze skrivene mu- 
drosti i značenja. Oni se uglavnom slažu u tome da krava 
simbolizira nefs (životinjski duh) (ve iz kateltum nefsen...). 
Poznato je da u čovjeku postoji više duhovnih dimenzija 
(duh anorganskog svijeta, duh biljnog svijeta i dr.). 

Uzvišeni je rekao da krava ne treba da je ni stara ni 
mlada; srednje je dobi. Šejh Ismail Hakki to tumači da u 
derviški red ne treba uzimati ni staro ni previše mlado, 
a za njeno svojstvo da nije podvrgnuta (radu) da ore zemlju, 
niti da napaja oranicu veli da simbolizira svojstvo osobe 
koja nije dunjalučar. 

Treba zaklati funkciju nefsa, da čovjek ne bi živio po 
inerciji životinjskog duha, i onda jezikom zikra (spo- 
minjanja Allaha) udariti po umrlom srcu, da bi ono 
oživjelo. Tako nam je Allah otkrio formulu kako se 
oživljava umrlo ljudsko srce. 

Mnogi, koji su pustili svoje jezike da govore po Za- 
konu životinjskog duha, dok ne umuknu neće pružiti 
šansu srcu da progovori. 


Ko umori svoj nefs raznim islamskim propisima i ri- 
jadom (duhovnom vježbom), Allah će mu, svjetlima 
osvjedočenja, oživiti srce, a u koga umre njegova neis- 
lamska narav, biće proživljen stvarnim životom. Na 
ovom putu treba imati nož iskrenosti za prinošenje tak- 
ve žrtve. 

IG 

PUŠTANJE KRVI 


Želja nam je da pišemo o jednom sunnetu koji je 
među muslimanima u našim krajevima zapostavljen. 
Naime, zna se da su Allahov Poslanik, s.a.v.s., i nje- 
govi drugovi svake godine puštali krv. Prema tome, 
to je sunnet. Ljekari kažu da je bolje spriječiti nego 
liječiti. Svaki čovjek je dužan po islamskom učenju 
čuvati zdravlje, jer je ono dar Božiji. Poznato je da je 
šejtan otvoreni čovjekov neprijatelj, te ga tako navodi 
na nebrigu o zdravlju. Pošto je on jasni čovjekov ne- 
prijatelj, on bi uništio ljudsku vrstu, čak i fizički, jer 
se njegovo neprijateljstvo ne odnosi samo na 
čovjekovu sreću na budućem svijetu. Njega raduje 
nesreća čovjeka i na ovom i na onom svijetu, pogoto- 
vo bi želio uništiti svaki dar koji je dat čovjeku, a u 
ovom slučaju zdravlje. Zdravlje je kapital koji ne 
samo da koristi pojedincu nego i cijeloj zajednici. Taj 
se kapital ne smije rasipati u bescijenje. Kur'an kaže 
da su rasipnici braća šejtana. Trebalo bi bdjeti nad 
svojim duhovnim, intelektualnim i fizičkim zdravljem. 
Zato ćemo ovaj put u smislu preventive, a i 
oživljavanja sunneta navesti nekoliko hadisa o 
puštanju krvi. 


Dva šejha, Buhari i Muslim, prenose nam hadis u 
kome se kaže da je Vjerovjesnik rekao: "Ako u nečem 
od vaših lijekova ima dobra, svakako je u puštanju 
krvi, napitku od meda i dezinfekciji vatrom, iako ja ne 
želim (ne volim) da pržim." 

Ebu Davud i Ibn Madždže prenose nam merfu'" ha- 
dis u kojem se kaže: "Ako u nečemu, čime se liječite, 
ima dobra, svakako je u puštanju krvi." 


Hakim nam priča hadis za koji kaže da je tačan (sa- 
hih), tj. da je razumnog seneda u kome nam Vjerovjes- 
nik, s.a.v.s. kaže: "Džibril me je obavijestio da je 
puštanje krvi najkorisnije od onoga čime se ljudi liječe." 

Malik nam prenosi hadis u kome se kaže: "Ako ima 
lijek koji stiže (liječi) bolest, onda je to puštanje krvi." 

Ebu Davud, Ibn Madždže i Tirmizi prenose nam 
sljedeće: "Niko se nije potužio Allahovom Poslaniku, 
s.a.v.s., na bol glave, a da nije rekao: "Pusti krv!", a niti 
na bol nogu, a da nije rekao: "Oknij ih!" 


Tirmizi nam priča sljedeće Poslanikove riječi: "Nisam 
prošao u noći mi'radža ni pored jedne skupine meleka, 
a da nisu govorili: "Naređuj tvom ummetu puštanje 
krvi!" 

Hakim nam priča za isto da je rekao: "Nisam 
prošao u noći mi'radža ni pored jedne skupine meleka, 
a da mi svi nisu govorili: "Muhammede, dužnost ti je 
puštanje krvi." 


Trebalo bi znati i vrijeme u koje je najbolje da se 
obavi puštanje krvi. Svaki dan, sedmica, mjesec i godi- 
na imaju svoj duh i svoj imperativ. Laik će reći, kao što 
sam to često čuo: "Svaki dan je Božiji dan." Treba ga 
podsjetiti da su i sve životinje Božije, pa su i pored 
toga neke zabranjene za jelo. 

Ibn Abbas, r.a., kaže da je Allahov Poslanik, s.a.v.s., 
rekao: "Najbolje je da se pušta krv sedamnaestog, de- 
vetnaestog i dvadeset prvog dana po hidžretskom ka- 
lendaru." 

Također je Poslanik, s.a.v.s., rekao: "Najbolje čime 
se liječite je uzimanje sredstava za izazivanje kihanja i 
da se uzme lijek za dezinfekciju usta (lijek je biljhom 
cjevčicom uljevan s jedne strane u usta), puštanje krvi i 
uzimanje sredstava za otvaranje stolice." 


Mora se voditi računa da puštanje krvi trebaju 
obavljati stručna lica, u našem slučaju bi bilo najbolje 
da se time počnu baviti ljekari muslimani. 


Treba znati način kako i gdje se pušta krv. Zato 
ćemo navesti, na kom dijelu tijela je Allahov Poslanik, 
s.a.v.s., puštao krv. 


Tirmizi i Ebu Davud prenose nam od Enesa, r.a., da 
je rekao: "Allahov Poslanik puštao je krv u najgornjem 
dijelu leđa, među plećkama, tj. na osnovici vrata, iz 
vratnih vena." 


Hakim nam priča hadis i kaže da je sahih po uvjeti- 
ma Muslima i Ebu Davuda u kome se kaže: "Ko pusti 
krv sedamnaestog u mjesecu biće mu to lijek od svake 
bolesti." 


U jednom hadisu kaže se da je utorak dan krvi, u 
njemu ima čas u kome se ne može zaustaviti krvarenje. 
Tako se prenosi u Ebu Davudovoj zbirci od Ebu Bekra 
da je on zabranjivao svojoj porodici puštanje krvi utor- 
kom i citirao je gore navedeni hadis. 


Ibn Madždže nam priča od Ibn Omera, između osta- 
log, da je rekao: "Krv se ne pušta starcu, niti malom 
djetetu." (Samo punoljetnim muškarcima). On kaže da 
je čuo Allahovog Poslanika, s.a.v.s., da kaže: "Puštanje 
krvi u jeku mladosti je najbolje. U puštanju krvi je lijek, 
blagoslov, povećanje razuma i memorije (pamćenja). 
Puštajte krv za Božiji blagoslov četvrtkom, a klonite se 


271 


namjere puštanja krvi srijedom, petkom, subotom i 
nedjeljom. Puštajte krv ponedjeljkom i utorkom, jer je 
utorak dan u kome je Allah, dž.š., izliječio Ejjuba, a.s., a 
bolest mu je dao u srijedu. Guba i lepra se ne pojavlju- 
ju, osim srijedom ili noć uoči srijede." 


Ebu Davud nam prenosi hadis u kojem je Poslanik, 
s.a.v.s., rekao: "Ko pusti krv u srijedu ili u subotu, pa 
ga zadesi guba (lepra) neka ne kori nikog, osim samo- 
ga sebe." 


Na osnovu gore navedenih hadisa da se zaključiti 
da bi najbolje bilo puštati krv ponedjeljkom i 
četvrtkom. Opet ćemo napomenuti da svaka sekunda, 
minuta i sat nosi sa sobom imperativ Božiji, a da ne 
govorimo o danima. 


Jednom prilikom je Poslanik, s.a.v.s., rekao: "Osi- 
jedjela me je sura Hud i njene sestre." Kada je upitan 
na šta aludira, ukazao je na ajet iz sure Hud u kome 
Uzvišeni kaže: Živi onako kako ti se naređuje! 

Hoće se reći da ga je osijedjelo ispitivanje i is- 
traživanje šta je imperativ (naređenje) u svakom tre- 
nutku. 


Poznato je da je Poslanik, s.a.v.s., rekao i ovo: "Zaista 
Allah, dž.š., voli jaka vjernika." Svakako se ovdje ne mis- 
li samo na fizički jaka vjernika, nego, treba razumjeti, 
jaka po vjeri i intelektualnoj snazi. Vjernik sa jakom vjer- 
om i intelektualnim moćima, zatim fizičkim zdravljem, 
jako doprinosi ljudskoj zajednici. Ne treba se pustiti u 
bolesna stanja, naime, treba dobro čuvati zdravlje kako 
se ne bi postalo socijalno ugrožen, jer se tada sa armi- 
jom socijalno ugroženih opterećuje zajednica. Teška su 
iskušenja ako čovjek zbog bolesti i svoje nepažnje 


272 


postane socijalno ugrožen, može se pretpostaviti šta će 
mu šejtan došaptavati u tako teškoj situaciji. Poznato je 
iz islamske literature od pravih islamskih autoriteta da 
šejtan u takvim i sličnim stanjima donosi vrlo ogavne 
misli o Bogu, sudbini. Naravno, on ga neće podsjetiti 
da je on sam kriv i da je to posljedica njegove nemar- 
nosti, lijenosti i nebrige za poznavanje vjere i vjerskih 
propisa vezanih za zdravlje, u šta spada opća i lična hi- 
gijena, bilo da se radi o tijelu ili duši (jer i duša ima 
svoju higijenu). Ovom prilikom bismo rado citirali 
jednu arapsku izreku koja glasi: "Blagoslov je u kre- 
tanju." Posebno bismo upozorili na opasnost po 
zdravlje, ukoliko se ne čuvamo hladnoće, jer je i na to 
Poslanik, s.a.v.s., mnogo skretao pažnju. 

S obzirom da ovaj rad ni izbliza ne iscrpljuje upute 
iz Kur'ana, Hadisa i drugih vjerskih izvora, nadati se je 
da će on biti podsticaj i drugima da ne zanemare teme 
vezane za zdravlje. 

